
ISTINA I ISKUSTVO 


Vladimir Filipović 
I 


Kad je Heidegger — inače nastavljač Husserla — njegovoj 
fenomenologiji predbacio »die ontologisch Bodenlosigkeit der 
transzendentalen Subjektivit&t«, onda je doista pokazao kritič- 
ku tačku čitavog kretanja postkantovske kritičke misli, koja 
uočivši stvaralačku funkciju spoznajne svijesti nije više — u hi- 
pertrofiji subjektivizma! — nalazila čvrstu spojnu tačku spoz- 
naje i zbilje, svijesti i svijeta. 

Iako je transcendentalizam — kao antiteza koncepcijama o pa- 
sivitetu svijesti i antiteza tezi o jednoznačnoj odlučnosti poziti- 
viteta činjenica — jasno istaknuo i kritički osvijetlio ulogu sub- 
jekta u spoznajnom procesu, ipak je — ne uvažavajući neras- 
kidljivu dinamičku korelaciju i uvjetovanost subjekt-objekt — 
taj subjekt više ili manje statički određivao. Pa čak i onda kada 
se u smislu hegelovske dijalektičko-razvojne funkcije spoznajući 
subjekt pokušalo povijesno protumačiti, ta je povijesnost bila 
jednostrano određena ili kao odraz autonomne razvojnosti same 
svijesti i samosvijesti ili kao nužna razvojna linija logosa, koji 
je po svojim dijalektičkim zakonima fatalni agens sveopće op- 
stojnosti — prirode, društva i svijesti. A zar to nije opet jedan 
korak natrag od kriticizma u dogmatsku monističku ontologiju? 


Transcendentalizam, koji imade svoje naslućene korijene u 
čitavom razvoju filozofske misli davno prije nego što je kritički 
ekspliciran od Kanta, ne može biti danas više prevladan teo- 
rijama pasiviteta svijesti, koje teorije svemu u svijetu (— osim 
svijesti! —) pridaju osebujne esencijalne oznake. One, začudo, 
samo svijesti odriču moguću esencijalnu osebujnost, po kojoj 
ona na svoj način odražava svijet. Takva naivna hipoteza može 
biti prećutno pretpostavljena u nekritičkim tumačenjima pojav- 
nosti, ali ne može biti branjena nikakvim ni približno prihvatlji- 
vim argumentima znanstvene eksplikacije misli. 

. No, ipak ne smije biti transcendentalizam označavan kao an- 
tiempirijski spoznajnoteorijski smjer — jer tako nije bio inaugu- 

riran ni od samoga Kanta, jer je baš Kant htio da prevlada 
antiempirijske teze racionalizma, a kasnije je transcendentali- 
zam pogotovo dobio prošireno značenje (u kome ga i ovdje upo- 
trebljavamo!) kao pojam koji podvlači uvjete stvaralačke Spoz- 
najne funkcije, koje uvjete svijest u sebi nosi kao mogućnost 
doživljavanja, a onda i spoznaje svijeta. Djelatnost svijesti i nje- 
na uloga u određivanju smisla datosti svijeta nezaobilazno je 
postavljena u tezama transcendentalizma. Međutim, namjera o 
prevladavanju suprotnosti, koja se očitovala na jednoj strani 
kao spekulativna eleaćanska misao o spoznaji što se odvija 
neovisno od iskustva iz samoga uma, a na drugoj kao pasivite- 
tna teorija sličica od grčkih atomista pa na ovamo sve do danas, 
nije bila transcendentalizmom prevladana upravo zato, jer je 
korelacija subjekt-objekt bila ili razbijena (kod Kanta kao a- 
priorna svijest i afekcija od nespoznatljivoga) ili spekulativno 
svedena na nevidljivu bazu logosa odnosno apsoluta, pa zvao 
se taj i neodređenim pojmovnim sadržajem — materija. 


Odlučnu je razrješnicu u postavljanju spoznajnoteoretskog pi- 
tanja i rješavanja tog problema dala fenomenologija, koja je 
svojom tezom »natrag k stvarima« pokušala uz uvažavanje 
uloge subjekta u spoznajnom procesu odrediti i determinantnu 
ulogu zbilje, koja u otkrivanju istine ne može biti samo građa 
što je svijest preformira po svojoj samovolji, jer stvaralaštvo i 
sloboda kao osnovne kategorije svijesti ne mogu biti identifi- 
cirane sa samovoljom i nasiljem, koje zbilju tako ne samo da 
ne bi oblikovale nego bi je i izobličavale. A to ne može biti za- 
datak »spoznaje«. To njenom osnovnom smislu 'protivurječi. 
Pojam bi spoznaje gubio time svaki smisao. 


Uz nastojanje prevladavanja subjektivizma, a time i svih va- 
rijacija imanentizma, uz tezu »natrag k stvarima« bilo je još 
odlučnije od Brentana preuzeto otkriće o intencionalitetu svije- 
sti, koji je intencionalitet svagda izvorno subjektivan, ali obje- 
ktno određen u svom kvalitetu. »Teorija predmeta«, koja se 
vezuje na Brentanovo otkriće osnovne karakteristike svijesti, 
to najbolje dokazuje. No, još je značajnije u tom otkriću, da 
po kategoriji intencionaliteta biva područje opstojnosti — u 
svojoj pozitivističkoj ograničenosti na područje osjetilnosti! — 
prošireno na sve dimenzije i na sve regione bitka i bivstvovanja. 
Ta pak objektna područja nose svoje determinatorne postulate 
u sebi i prema tome ulaze kao diferentni faktori u realizaciju 
spoznajnog akta. Susret tih polazišta, na kome su se u jednakoj 
odlučnosti — a i dijalektičkoj suprotnosti za otkrivanje istine 
— našli ponovo stvaralački spoznajni subjekt i intencionalni 
za spoznaju diferentni spoznajni objekt, rezultat je mnogih dija- 
loga oko ovoga fundamentalnog filozofskog a onda i općekritič- 
kog znanstvenog pitanja. 

No pustimo povijesne antiteze spoznaje teorije i uočimo pro- 
blem sam! 

Pojam spoznaje involvira pojmove spoznajnog subjekta i in- 
tencionalnog objekta koji valja spoznati. U zbiljskom su aktu 
spoznavanja subjekt-objekt nerazlučivo dani — no teorijski ih 
valja odijeljeno osvijetliti! me 

Objekt koji se očituje kao određeni predmet je ono što je met- 
nuto pred svijest kao zadatak spoznaje. No ne samo onda kada 
je predmet subjektivnim izborom metnut pred svijest, nego i 
onda kada je nametnut svijesti (dakle bez slobodne voljne in- 
tencije na neki način narinut svijesti!) svagda je kao zadatak 
zadan, a ne gotov dan, jer se u suprotnom slučaju i ne bi više 
moglo govoriti o spoznavanju kao aktu svijesti, o dostignuću 
svijesti, o uspjehu koji je njenim zalaganjem ostvaren. | 

Toj pak spoznajnoj svijesti zadani zadatak prelazi imanen- 
tnu sferu te svijesti same i u transcendentnoj zbilji, bila ona 
stvar ideja ili vrednota, dohvaća svoju zadanu ili nađenu pred- 
metnost. 

Samo spoznavanje koje je nužno i svagda konstituirano za- 
datkom istinitosti prelazi mnoge faze i akte intelektualne dje- 
latnosti i od zamjećivanja, predočivanja, maštanja i konačno 
mišljenja koje u sebi sadrži najrazličitije oblike analize, sinteze, 
indukcije, dedukcije, apstrakcije, determinacije i td. I sva se 
ta raznolika intelektualna djelatnost završava u stvaranju pojmo- 
va kao instrumenata spoznaje i u povezivanju tih pojmova kao 
ostvarivanja suda koji je nosilac istine. 

Po tom — dugim procesom spoznajnih doživljaja i akata ostva- 
renim ciljem — stvaranjem pojmova dobivaju se tako instru- 
Para za određivanje predmetnosti u danoj i spoznaji zadanoj 
zbilji. 

Zadanoj, kažemo upravo zato, jer bi bilo krivo smatrati, 
shvaćati zbilju na način nekritične, svakodnevne, a možemo mi- 
rno reći i naivne predodžbe o zbilji kao neminovnoj i unaprijed 
za svagda određenoj danosti, s kojom pretpostavkom često čak 
i iskustvene znanosti prilaze svojoj znanstvenoj građi i ne videći 
da svojim pristupom toj građi nju dižu u sferu drugačijega, spe- 
cifičnog, ako nećemo reći višeg aspekta. 

U adekvatnosti ili neadekvatnosti primjene pojmova kao in- 
strumenta spoznaje na području zbilje, koja predstavlja građu 
dotične predmetnosti u podudaranju pomišljenog i zbiljskog 
(kao određene predmetnosti!), leži ispravnost dok smo u sferi 
pomišljenog, a onda kad je povežemo sa zbiljom i istinitost mi- 
šljenja. 

I ako bismo na tu tezu htjeli primijeniti onu klasičnu formu- 
lu vertitatis est adaequatio intellectus et rei, onda bismo riječ 
intellectus trebali zamijeniti odnosno prevesti riječju »pojam«,a 
riječ res riječju »predmet«. 

Svaka naime pojedinačna stvar zbilje, svaki fenomen subje- 
ktne transcendencije, svaki događaj u zbilji mnogovrsno je pred- 

metno odrediv, jer je ontički višeslojno strukturiran. Ta se više- 
slojnost doduše ne proteže u beskrajnost. Mačka je i četverono- 
žac i sisavac, i zvijer i živo biće i nešto, a može biti i bijela ili si- 
va, i stara ili mlada, i sijamska ili obična, a niz drugih pojmova 
može je svrstati u razne rodove pojmovno odredivih predmet- 
nosti. No isto tako ne može biti moralna, istinoljubiva, misaona 
i sl. jer se te vrste kategorija ne mogu aplicirati na određenje 
njene predmetnosti. 

I sada se radi kod istine (koja se svagda izriče sudom) o po- 
dudaranju (adaequatio) suda s odlukom i određenom stranom 
zbilje (rei), na koju se odnosi dotični pojam (intellectus). No 
valja pri tom radikalno promijeniti predodžbu o preslikavanju 
stvari u svijesti (pojmu) i dati sviješću stvorenom pojmu pri- 
mat u otkrivanju stvari i određenog načina njene uočene danosti 
odnosno s određenog stajališta određene biti. 


Isključujući tako održivost ekskluzivnog subjektivizma, koji 
ne izlazeći iz imanentne sfere faktične misaone zbiljnosti hoće 
da u doživljaju subjektivne evidencije vidi izvor i kriterij istine, 
naš spoznajnoteoretski aspekt pretpostavlja nesumnjivu trans- 
cendentnu zbilju kao mogućnost raznolike i višeslojne predmet- 
no-objektne odredivosti. Subjekt svagda spoznaje svijet, koji je 
različit od njega samoga. Nije dakle u pitanju »da li« nego »ka- 
kva« je ta transcendentna zbilja, taj od subjekta odijeljeni ob- 
jekt. U podudaranju pak adekvatne predmetno-pojmovne odredi- 
vosti i otkrivene zbiljske predmetnosti spoznajni subjekt ostva- 
ruje objektnu i ujedno objektivnu istinu. Istinu koja se ostva- 
ruje u permanentnoj dijalektičkoj antitetičnosti u relaciji sub- 
jekt-objekt, u kojoj subjekt neprekidno pokušava s novim pi- 
tanjima, a intendirani objekt odgovara s »da« ili »ne«. Uspjeh 
ili istina, neuspjeh ili zabluda rezultati su tih vječnih dijaloških, 
zapravo dijalektičkih susreta, a sama intencionalna upravlje- 
nost prema zadanoj predmetnosti svagda je povijesno uvjetova- 
na. To ne pokazuju samo znanosti u suptilnosti i u isti mah 
varijabilnosti svojih raznolikih pojmovnih koordinatnih siste- 
ma, po kojima se i »stvarnost« vidi drugačijom, nego to pokazuju 
i svakodnevni pojmovi života, u kojima se slika svijeta iz genera- 
cije u generaciju mijenja. Mogućnosti tih slika koje se nameću iz 
potencijalne sfere bitka su neizmjerne i zato su njihovi oblici 
budućnosti nepredvidivi. 

Tu valja istaknuti i razliku na koju nailazimo kad govorimo 
o »istini« u pojedinačnim znanostima i istini u filozofiji. Kako 
je prva dana i određena u ograničenom aspektu i po njem odre- 
đenom fiksiranom koordinatnom sistemu, te se ona ne poklapa s 
onom koja je određena s univerzalnog aspekta, koordinatnog 
sistema cjeline, koji predstavlja filozofija. Tu je dan i odgovor 
zašto se filozofija ne može naprosto nadograđivati nad otkrića, 
nad »istine« pojedinih znanosti, nego njih može uzimati tek kao 
građu za izradu viših filozofskih istina. Jedinstvenu iz jedne u 

drugu izvedenu istinu mogu pokušavati da dohvate samo oni 
koji stoje na metafizičkoj pretpostavci, da se sve u svijetu sa 
svime poklapa i da je sve unaprijed usklađeno udesom. A kada 
se god pokušalo iz tih pojedinačnih znanstvenih aspekata stvo- 
riti jedinstvenu sliku svijeta, onda su takvi pokušaji nužno neu- 
spjeli, jer dobivamo mehanicističke, biologističke, psihologistič- 
ke ili slično jednostrane i nužno iskrivljene slike svijeta, a koje 
bi htjele da budu više nego filozofija »znanstveno utemeljene«. 
O tim zabludama ne bih želio potanko govoriti. 


II 


Valja naglasiti i to, da je sam akt utvrđivanja istinitosti suda 
sekundarni akt prosuđivanja, u kome se izriče novi teoretski (akt 
povrh akta) vrijednosni sud, sud o istinitosti suda. Istinonosni sud 
nije u primarnom sudu izvorno sadržan, nego je tek nad istini- 
tim sudom izrečen kao drugi i to osebujni vrijednosni sud. Isti- 
na se pomišlja, samo evidencija doživljuje ili i utvrđuje ekspli- 
citnim vrijednosnim aktom prosuđivanja, koji se akt može od- 
nositi samo na sud, jer kako reče Hobbes u Leviathanu »Verum 
et falsum atributa sunt non, rerum, sed orationis«. Ili da se vra- 
timo na Aristotela koji reče: SIMPLOKE GAR NOEMATON ESTI TO 
ALETHES E PSEUDOS. 

Ne vratimo li se pak na ove drevne mislioce lako ćemo se za- 
držati kod velikana novije filozofske misli kao što su Hegel ili 
Heidegger, koji s jednog drugačijeg aspekta, u okviru određe- 
ne ontologije, a i u drugačijem smislu govore o istini, pa se on- 
da ne razlikuje ono što jest u punoći svoje opstojnosti od istine 
onoga što jest. No u ta ontološka pitanja, koja se ne kreću oko 
spoznajnog problema istine nego oko problema »istine bitka«, 
ovdje ne ulazimo. 


A sada se nameće zadano pitanje, koje značenje imade iskus- 
tvo u određivanju istine. Sistematsko iskustvo kao instrument 
znanosti upravo je ovisno i determinirano djelatnošću koja se 
razvija u povijesnom usponu ljudske opstojnosti, a time i u 
kontaktu i doživljaju života. Dugi je i nedohvatljiv uspon ljud- 
skih iskustava i doživljaja — i na općem i na individualnom 
razvojnom putu — dok se ne dođe do određenog spoznajnog sta- 
va života. A tada sa spoznajnog stava života nameću se pitanja 
—- kao zadaci i problemi — a to je svagda ono što prethodi sva- 
kom znanstvenom istraživanju, pa prema tome kao određeni 
aspekti određuju i smisao iskustva. 


Čak i suvremeni pozitivizam, koji govoreći sam o sebi sma- 
tra da stoji na stajalištu antisubjektivističkog borbenog objek- 
tivizma, u svojoj »teoriji značenja« i teoriji »provjeravanja« sto- 
Ji zapravo na stajalištu da primarno po subjektu zadane kon- 
cepcije i hipoteze (pojmovi) treba da se u praksi provjeravaju 
i utvrđuju. 

Oni kao zadaci teoretske svijesti treba da budu provjereni u 
posebnim redovima tehničkih, fizikalnih, pozitivnih — i kako 
se sve zovu! — činjeničnih nizova, da bi tako osigurali i utvrdili 
istinitost prvotno teorijskih aspekata. Drugim riječima i suvre- 
meni pozitivizam uočava osnovno značenje subjektivnog izlazišta 
u svim problemima objektivnog zbivanja i njenog spoznavanja: 
Iskustvo kojim se kreće u utvrđivanju istinitosti ima i općeni- 
to u životu, a posebno u znanostima, zapravo dvostruko znače 
nje. Jedno koje izvire iz postavljenog pitanja kao pozitivni od- 
govor na nj, a drugi put kao negacija hipotetičkih teorija i miš- 
ljenja. 

U široko značenje svakodnevnog iskustva ne bih ulazio. Što 
je ono u znanosti, malo prije ukazasmo. Ono treba da verificira 
suponirane hipoteze, ono se postavlja kao problem, kao znan- 
stveno pitanje. O smjeru upravljanja, o značenju pitanja ovisi i 
odgovor dan predstojećim iskustvom. O usmjerenom pitanju, 
o smislu toga pitanja ovisi i odgovor. Na nj odgovara iskustvo. 
Znanstveno je iskustvo determinirano znanstvenim pitanjem. 
Znanstveno se iskustvo u svom pozitivnom smislu ne nameće 
znanosti bez njenog hipotetskog pitanja, bez određenog smisla 
koje je određeno kategorijama znanstvenog istraživanja. Primar- 
na uloga subjekta odnosno znanstvene svijesti je i tu očita, a 
kategorijalni sistem koji se primjenjuje u obliku pitanja na iskus- 
tvenu (a gdje je moguće i eksperimentalnu!) građu je ujedno i 
konstitutivan za istraživanjem dobivene rezultate. A upravo u »pi- 
tanju« leži i sloboda, i invencioznost i stvaralaštvo znanstvenog 
rada. Neuspjeli eksperiment je također pokušaj u pitanju i pred- 
stavlja dio istraživalačkog rada. 

Pitanja na koja se nadovezuju promatranje i eksperiment 
predstavljaju svagda otvaranje novih vidika u procesima spozna- 
vanja, po kojim se vidicima dobivaju nova iskustva, iskustva 
dobivena po novim kategorijama kao zadacima stvaralačkog is- 
traživalačkog rada. Očito je da zbilja u mogućnostima svojih 
predmetnih određenosti nije jednoznačna. Čak ni pojedinačna 
stvar i pojava u njoj. Promatranje kojim se vide predmetnosti 
određeno je stajalištem subjekta, što je determinirano vrstom 
čovjeka i vremenom u kome on živi, a rezultati toga rada ukoliko 
i jesu objektivni nisu nikada apsolutni, jer čovjek nikada nije 
i neće stajati na izvoru svih mogućih pogleda niti na kraju svih 
mogućih pitanja koje mu život u zbilji nameće. 

Rezultati znanstvenog rada su, dakle, dobivene objektne i u 
isti mah objektivne istine, koje upravo po tim oznakama nisu 
tek pragmatističko-instrumentalističke, pa time i relativističke 
teze, nego općenito prihvaćene i evidentne adekvacije misli i po- 
stojećega. To su istine koje nisu konačne, ali nisu ni zablude. 
Nisu konačne, jer je svijest povijesna, a to će reći vremenski de- 
terminirana i u vječnu dijalektiku duha uvrštena, svijest: koja 
spoznaje svijet prema kojemu upravlja svagda nova pitanja, ot- 

vara nove probleme i tako otkriva nove istine, od kojih ni jedna 
neće biti ni posljednja ni apsolutna. Posljednja i apsolutna nije 
i ne može biti ni zato, jer to nije ni posljednji svijet koji je pred 
nama, niti jedino mogući život koji doživljujemo i proživljujemo. 
Povijesne promjene u shvaćanju smisla i vrijednosti života, po 
kojima se tako povijesno mijenja i taj život, a po njemu i slika 
svijeta a i svijet sam, nameću i spoznaji neprestano nove obli- 
ke i nove relacije u kojima se formiraju nove istine. Ta povijes- 
nost koja se ostvaruje u vremenu upućuje tematiku spoznaje iz 
apsoluta i vječnosti (»apsolutna i vječna istina«) na vrijeme, pa 
tako govorimo o: vremenu antike ili srednjovjekovlja. u kome 
je ne život nego i svijet bio drugačije viđen i spoznavan nego da- 
nas. Spoznajni put ljudskog stvaralaštva je horizont prema koje- 
mu se ide, i to raznosmjerno ide, ali koji se nikada definitivno ne 


dohvaća. : 


Ovako tek ukratko izložena teorija istine i iskustva napušta 
tradicionalnu misao da je ljudska spoznaja apsolutnom konsta- 
tacijom zbilje neminovno i jednosmjerno nametnuta više ili ma- 
nje pasivnoj ljudskoj svijesti i da se ona u toj svijesti tek pona- 
vlja i odslikava te se pomalo približava apsolutnoj natpovijesnoj 
istini. Jednako je neodrživa teza o urođenoj istini, koja se na- 
prosto, kako uči subjektivizam, razvija iz same svijesti. Ljud- 
ska svijest nošena svojim povijesnim iskustvom i usmjerena 
prema svojim povijesno danim vidicima i ugledanim ciljevima 
neizmjernu skrivenu moguću predmetnu odredivost zbilje sva- 
gda nanovo prema novim danim i zadanim kategorijalnim koor- 
dinatnim sistemima otkriva, sređuje, tumači i upravlja, i tako 
spoznaje. Istina je svagda primjerena prvenstveno čovjeku i vre- 
menu, a tek sekundarno stvari. Apsolutne istine nema jer je 
nemoguće i nezamišljivo apsolutno stajalište s kojega bi polazi- 
la neka vanpovijesna svijest, no ima objektivno, povijesno wv- 
jetovane istine, a to je za ljudsku opstojnost, koja i jest svagda 
samo povijesna opstojnost, dovoljno. 

OSNOVI DIJALEKTIČKO - HUMANISTIČKE TEORIJE ISTINE 
Mihailo Marković 


Kakve osnove za teoriju istine pruža filozofija čija je polazna 
tačka humanistička a metod dijalektički? 


1 


Istina je pojam ljudskog sveta. Samo s obzirom na ljud- 
sku praksu postavlja se pitanje istine. Ali to ne znači da je pra- 
ksa samo kriterijum istine. Misliti da je istina dana u svetu ne- 
zavisno od čoveka i da je čovek svojom čulnom i misaonom de- 
latnošću samo otkriva i utvrđuje znači vrlo radikalno odstupi- 
ti od osnovnih intencija Marxove filozofije. Pre svega, samo o 
proizvodu praktične delatnosti o ljudskom delu, može se sa 
smislom reći da je istinito. Istinito može biti jedno jezičko 
formulisano tvrđenje, jedna grupa matematičkih ili logičkih 
znakova, jedan ljudski postupak, eventualno jedan predmet — 
ako ga je čovek oblikovao. Jedan prirodni predmet u koji nije 
nikakav rad uložen — ne može biti istinit ni u kom smislu — 
on prosto jeste. Isto tako stoji stvar i s prirodnim zakonima, 
opštim odnosima, suštinama; nezavisno od čoveka i ljudske 
prakse oni mogu biti ali ne i biti istiniti. 


2 


Već se iz prethodnih izlaganja moglo nazreti da istina nije 
celovito svojstvo ljudskih iskaza i drugih proizvoda ljudske de- 
latnosti, svojstvo koje se dalje ne može analizirati, pa ni de- 
finisati — kao što je mislio Moore i neki drugi autori. Istina 
je odnos i nećemo pogrešiti ako se ovde poslužimo poznatom 
formom dijalektičke analize: ono što u prvi mah izgleda je- 
dinstveno u stvari je relativno jedinstvo suprotnosti. Naravno, 
formu treba ispuniti specifičnim sadržajem. Pitanje je: kakve 
suprotnosti su tu u pitanju i kakav je to specifičan odnos rela- 
tivnog jedinstva u njima. 

Istina je odnos dva objekta. Prema jednom samo u neposred- 
nom odnosu — vidimo ga, čujemo, čulno doživljavamo. Prema 

nom odnosu; prvi je s njim u našoj sve- 
kustvo o prvom izaziva misao o drugom 
i, eventualno, odgovarajuću dispoziciju za .praktičko reagova- 
nje. Prvi je znak, drugi je označeni objekt ili model. Znak može 
biti iskaz običnog prirodnog jezika, formula specijalnog veštač- 
kog, simboličkog jezika, umetnički predmet, gest ili postupak itd. 
Model može biti: realno činjeničko stanje, prirodni zakon, logi- 
čko pravilo, umetnička ili moralna vrednost, suština neke vrste 
stvari, opšte ljudsko duhovno stanje itd. 


Kakav je odnos između znaka i modela? Još od starih Grka 
potiče teorija po kojoj je to odnos »korespondentnosti«. Sred- 
njovekovni filozofi su za oznaku tog odnosa upotrebljavali iz- 
raz »adekvatnost« (adequatio intellectu et rei). Mnogim mark- 
sistema sviđa se izraz »odražavanje«. Svi ovi pojmovi zaista nose 
u svom sadržaju deo onoga što se faktički podrazumeva pod 
istinom. S druge strane, oni su s pravom iscrpno kritikovani 
zbog nepreciznosti. Sem toga, pojam odraza nije uopšte ka- 
rakterističan za Marxovu aktivističku filozofsku koncepciju — 
on ni iz daleka ne obraća dovoljno pažnje na kreativni momenat 
ljudskog saznanja, na simbolički karakter mnogih ljudskih 
tvorevina o kojima kažemo da su istinite. Sem toga ovakva 
odredba istine pomoću pojma odraza toliko je neodređena i ne- 
dovoljno informativna da nam ne omogućava da na osnovu 
nje odredimo obim pojma istine i da pravimo razliku između 
onog što je istinito i onog što nije. Da bismo došli do preciznije 
odredbe istine u skladu s intencijama jedne humanističke i dija- 
lektičke filozofije moramo se poslužiti modernim pojmovnim 
aparatom. Reći ćemo onda da je jedan znak istinit onda kad 
adekvatno označava jedan realan model. 


»Adekvatnost« se ovde sastoji u tome da znak i model imaju 
identičnu strukturu, odnosno da su izomorfni. 


Pojmovi koji su u ovoj preliminarnoj definiciji upotreb- 
ljeni zahtevaju svoje preciziranje. Ali pre toga treba objasniti 
niz osnovnih karakteristika pojma istine u okviru dijalektičko- 
humanističke filozofije. 


drugom smo u posred 
sti tako asociiran da is 


3 


Pitanje O istini izolovanog tvrđenja, izolovanog postupka ili 
umetničkog predmeta nema određenog smisla. Pre nego što bi- 
smo mogli da kažemo da li je nešto istinito. moramo znati šta 
ono znači. Međutim, iskaz otrgnut iz jednog određenog kontek- 
sta i jezičkog sistema, gest, slika, moralna norma izdvojena iz 
jedne određene kulture — gube toliko veliki deo svog značenja 
da prestaje biti jasno šta je to o čijoj istini se pitamo. Istina 
pretpostavlja, prema tome, uključivanje onog o čijoj se istini- 
tosti pitamo u jednu širu smisaonu celinu — u jednu određenu 
sredinu, situaciju, kulturu. Kad je reč o istini jednog naučnog 
iskaza, onda se postavlja pitanje kojoj teoriji pripada, kakve 

su osobine jezika kojim je formulisan, kakva su značenja poje- 
dinih termina, koje su njegove pretpostavke i posledice. 


Ovakva celina je smisaona utoliko što je usmerena jednim 
određenim ciljem. Istina treba da vodi realizaciji tog cilja. Pre- 
ma tome, metodi pomoći kojih pokušavamo da dođemo do istine 
ili da je dokažemo moraju biti adekvatni tom cilju. Na primer, 
ako je cilj prirodnih nauka progresivno ovladavanje prirodom 
i njeno očovečavanje, onda su za otkrivanje i utvrđivanje isti- 
ne na tom području relevantna samo ona pravila koja zaista u 
praksi vode povećanju stepena naše kontrole nad prirodom. A- 
ko je cilj politike samoupravljanje u najpunijem smislu reči, 
onda se o istini jednog političkog programa ili jedne političke 
akcije može govoriti samo u relaciji prema tom cilju. 


Već iz ovog sledi da je istina relativna (videćemo da je ona 
u stvari višestruko relativna). Ali relativnost u ovom smislu 
ne vodi priznanju da je svaka epoha sa svojom specifičnom 
kulturom pa čak i svaka društvena grupa i svaki pojedinac na 
svojim posebnim ciljevima u stanju da ima svoju posebnu is- 
tinu. 


Kako priznati da je istina ljudska vrednost, i to istorijski 
data vrednost, a pri tom izbeći pluralizam istina — to je pitanje 
koje se može uspešno rešavati jedino polazeći od osnovnih mis- 
li Marxove filozofije. 


4 


Istina je jedna od osnovnih ljudskih vrednosti. Pojam istine 
obuhvata u stvari dva različita vrednosna atributa: istinski i is- 
tinit. Prvi imaju u vidu etičari, estetičari, političari, pravnici itd. 
kad govore o istinski moralnom, umetničkom, progresivnom ili 
pravednom ljudskom delu. Tu je reč o istini kao načinu ljudskog 
bivstvovanja. Drugi imaju u vidu logičari i epistemolozi kad go- 
vore o istinitom iskazu ili sudu. Ovde je reč o istini kao znanju. 


Reći ma o kakvom parcijalnom ljudskom postupku ili delu 
da je istinsko znači da ono odgovara normama koje na tom po- 
sebnom području važe. Smatraćemo da živimo istinskim životom 
onda kad živimo onako kako bi trebalo da živimo. U tom smislu 
možemo govoriti o istinskoj ljudskoj egzistenciji kao onoj eg- 
zistenciji koja adekvatno odgovara načinu na koji po našem 
shvatanju čovek treba da bivstvuje. U osnovi je dakle shvatanje 
o istinskom čoveku. Istinski čovek nije bit čoveka u tom smislu 
što bi to bio skup nekih nepromenljivih karakteristika koje su 
od uvek pripadale čoveku i na neki misteriozan način bivstvo- 
vale iako ih u faktičkoj stvarnosti on nije u dovoljnoj meri is- 
poljavao. Istinski čovek je ono što u danim istorijskim okolnos- 
tima čovek može da bude i što po našem najdubljem uverenju, 
treba da bude. Istinski čovek, istinska egzistencija su dakle 
vrednosni pojmovi i po sadržaju se poklapaju s dezalijenacijom 

_ koia je također vrednosni pojam. Ovi pojmovi, kad je jed- 
mea sadržaj određen, služe nam kao merila dij mei 
svih normi i ciljeva u pojedinim parcijalnim sferama ljudske 
delatnosti i svesti. Prema tome, od toga šta podrazumevamo 
pod istinskim čovekom i istinski ljudskim načinom življenja 
zavisiće šta ćemo oceniti kao istinski moralno, progresivno, pra- 
etničko itd. 
M Raziladi pa i neki filozofi, nisu skloni da prihvate zahtev 
ovako dalekosežne integracije. Kolakowski je čak napisao esej u 
pohvalu nedoslednosti u kome, pored ostalog, zastupa tezu da 
se čovečanstvo još održalo na zemlji jedino zahvaljujući nedo- 
slednosti' Međutim to se može prihvatiti samo kao izraz otpora 
integraciji na bazi jedne nehumane koncepcije o čoveku kojoj 
bi onda trebalo podvrći sve ostale vrednosti. Kolakowski uzima 
za primer De Maistrea, Maurrasa, Bossieu-a, staljinističku kon- 
cepciju vernosti državi itd. Nedoslednost je, ipak, posledica od- 
sustva osnovnih humanističkih uverenja, prema tome i od- 
sustva merila ocenjivanja i izbora u protivrečnim situacijama. 
To ne znači da je unapred isključena mogućnost da u nekom 
konkretnom slučaju konflikt vrednosti bude takav, da se zaista 
ne možemo odlučiti ni za jednu, usled čega ćemo se ili uzdržati 
od akcije ili delati nedosledno. Ali to ne može biti pravilo. Samo 
zbog toga ne vredi pisati filozofsku pohvalu nedoslednosti. Pre- 
ma tome, iz shvatanja da je pojam istinskog čoveka vrednosni 
pojam ne sledi da u istoj situaciji, sa stanovišta istog subjekta, 
dva postupka koja se uzajamno isključuju mogu biti pod- 
jednako humana, istinski ljudska. Tolerantnost se ne može sas- 
tojati u iščezavanju svakog određenog stava, svakog pretpostav- 
ljanja jednog drugom, ono se ne može sastojati u trajnoj kon- 
fuziji i dezintegraciji koja se, usto još prihvata kao nešto što 
pomaže čovečanstvu da preživi. Tolerantnost se sastoji u prizna- 
vanju prava na postojanje i onom što smatramo manjom vred- 
nošću ili čak, pod izvesnim uslovima, i onom što uopšte ne sma- 
tramo vrednošću. 


Slično stvari stoje i kad je reč o istini u smislu istinitog (tvr- 
đenja, iskaza, suda). Istina kao znanje je vrednost u dvostru- 
kom smislu. Najpre ona neposredno zadovoljava jednu od os- 
novnih ljudskih potreba — to je potreba čoveka da se obavesti, 
da shvati, da sebi objasni svet oko sebe, druge ljude i sebe sa- 
mog. Vršeći ovakvu funkciju, zadovoljavajući ovakvu vrstu po- 
treba, istina je jedna od fundamentalnih vrednosti. Znanje vre- 
di i kad nije ni u kakve druge svrhe primenjeno. Ali pored toga 
ono ima ogromnu primenu u celokupnoj ljudskoj praksi, koja 
tek zahvaljujući njemu postaje skladna, organizovana, jasno 
usmerena 1 u najvećoj mogućoj meri plodna. Istina je dakle i 
posredna, instrumentalna vrednost. U krajnjoj liniji, može se 
reci, Istinita uverenja su preduslov istinske egzistencije. Čovek 


1) Lešek Kolakowski, Filozofski eseji, Nolit Beograd, 1964. str. 126. 

se razotuđuje ukoliko sve više ovladava proizvodima rada i os- 
lobađa se sila koje ga porobljavaju — prirodnih, društvenih, 
psihičkih. Teško je i zamisliti ovaj oslobađajući proces bez zna- 
nja. 

Međutim, iz teze da je istina vrednost ne sledi teza o plura- 
lizmu istina. U procesu saznavanja već u samim temeljima zaista 
ima konfliktnih situacija koje svi subjekti neće na isti način 
razrešavati. Matematičari i logičari će se naći pred dilemom 
koji skup aksioma i pravila da usvoje kao premise sistema. Sva- 
ki istraživač se nalazi pred dilemom da li da u procesu istraživa- 
nja prvenstveno teži maksimalnoj preciznosti i egzatnosti ili 
plodnosti i praktičkoj primenjivosti — čitavo istraživanje i na- 
ročito njegova metodologija zavisit će od iskaza ovih osnovnih 
saznajnih vrednosti. Statističar se nalazi pred mnogim alterna- 
tivnim mogućnostima sređivanja i prezentiranja svojih podata- 
ka — u tome je veličina i beda svake statističke službe; beda kad 
se ovim mogućnostima koristi u nenaučne svrhe, veličina kad 
svoju slobodu dokazivanja gotovo svega što mu se prohte do 
maksimuma smanji rigoroznom primenom naučnih metoda. 

Od toga kako smo definisali osnovne epistemološke katego- 
rije i kakve principe i pravila smo uključili u metodologiju is- 
traživanja i dokazivanja istine — zavisi što mi zapravo podra- 
zumevamo pod istinom. U tome postoje nesumnjive razlike me- 
đu ljudima. Prema tome ako ovde postoji neki pluralitet, to je 
pluralitet koncepcija o istini. Međutim u okviru svake koncep- 
cije istina je jedinstvena — u istom smislu te reči i istim krite- 
rijumima ocenjuje se istina iskaza izrečenih u različita vre- 
mena i od strane pripadnika različitih klasa, nacija i drugih druš- 
tvenih grupa. 

Kad je jednom određen smisao pojma istine određeno je u 
stvari koje uslove jedan iskaz treba da zadovoljava da bi se 
smatrao istinitim (u bivalentnom sistemu) odnosno više istini- 
tim od drugih (u jednom polivalentnom sistemu). Dakle, u okvi- 
ru jednog sistema mišljenja, koji polazi od jednog određenog 
značenja istine — pluralitet istine je neprihvatliiv. 

Moglo bi se doduše reći da nam to mnogo ne pomaže i da 
se relativizma ipak ne možemo spasti čim priznajemo moguć- 
nost više koncepcija istine. Na to se može odgovoriti sledeće: 

Prvo, činjenica je da različite teorije istine postoje. Ako je 
već tako, priznanje te činjenice je pre prednost nego nedostatak 
jedne filozofske teorije. 

Drugo, te eksplicitno formulisane teorije nisu uvek u punom 
skladu s onim što ljudi u nauci i običnom životu podrazumeva- 
ju pod istinom. Precizno rečeno, eksvlikacija pojma istine nije 
uvek adekvatna, ona vodi takvim formulacijama konotacije koje 
se bitno razlikuju od denotacije tj. od obima aktualnih slučaje- 
va na koje se pojam istine primenjuje. 

U stvari specifičnost istine u odnosu na sve druge vrednosti 
je u tome što se u procesu njenog utvrđivanja u mnogo većoj 
meri možemo služiti empirijskim i racionalnim metodama koje 

imaju visok stepen intersubjektivnosti. Kod drugih Hiksa pri- 
likom izbora među različitim alternativama emocije, že je, in- 
teresi i drugi iracionalni faktori igraju daleko veću ulogu. Do- 
duše, i kod ovakvih izbora među značajnim činiocima koji od- 
ređuju naš izbor nalazi se i nešto analogno čulnom iskustvu koje 
imamo prilikom opažanja spoljašnih objekata — to je nepo- 
sredno iskustvo o lepoti ili ružnoći jednog predmeta, pravednosti 
ili nepravednosti jednog postupka itd. Ovakvo neposredno iskus- 
tvo je često slično i kod ljudi koji se inače po svojim apstraktič- 
nim odredbama lepog i pravednog mogu sasvim razilaziti. S dru- 
ge strane, i kod drugih vrednosti a ne samo kod istine, prilikom 
iskaza među suprotnim alternativama, odnosno u sporovima 
među ljudima koji su prihvatili različite alternative, značajnu 
ulogu mogu igrati racionalne metode slične apstraktnom miš- 
ljenju u procesu saznanja. Može se ispitivati naprimer da li, 
s jedne strane, vrednosni sud našeg oponenta zaista sledi iz nje- 
govih osnovnih vrednosnih stavova, i s druge strane, da li je on 
u stanju da faktički prihvati sve konsekvencije koje iz njega sle- 
de. 

I pored ove sličnosti između istine i drugih vrednosti postoji 
značajna razlika: ovakve intersubjektivne, često i opšteljudske 
empirijske i racionalne metode koriste se u istraživanju istine 
u daleko većoj meri jer je već po definiciji istina daleko objek- 
tivnija. Druge vrednosti su u najboljem slučaju objektivne uto- 
liko što ne zadovoljavaju samo lične već i opšte ljudske potrebe. 
Specifičnost istine je u tome što ona ne samo što zadovoljava 
jednu univerzalnu ljudsku potrebu, nego je ta sama potreba — 
potreba za najvećom mogućom objektivnošću, potreba za naj- 
punijom mogućom svešću o onome što objektivno jeste. 


5 


Istina je dakle ljudska i relativna ali je istovremeno i objek- 
tivna. Pojam objektivnosti je stalni izvor konfuzije pa je neop- 
hodno odrediti ga što preciznije. Ako je objektivno sve ono što 
je nezavisno od postojanja i delatnosti subjekta, i ako obim 
subjekta kontinuirano varira tako da to može biti pojedinačni 
čovek, manja ili veća društvena grupa ili, najzad, čovek uopšte, 
odnosno čovečanstvo, jasno je, prvo, da je termin »objektivno« 
oznaka za jedan kontinuum pa se može govoriti o imanjem ili ve- 
ćem stepenu objektivnosti, i drugo, da se pojmovi objektivnog 
i subjektivnog ukrštaju tako da su naprimer sve intersubjektiv- 
ne ideje istovremeno i objektivne. Najviši stepen objektivnosti 
imale bi prirodne pojave čije postojanje je nezavisno od postoja- 
nja : Posla čovečanstva kao celine. 

ad je reč o objektivnosti isti i Ž 
mevati nekoliko različitih ai koj i i 

(1) Ono o čemu kažemo da je istinito proizvod je lju 

dave ali je objektivno u tom smislu što nastavlja da Ga 
a u ljudskom svetu deluje nezavisno od subjekta koji ga je 

stvorio — ma da ne i nezavisno od čovečanstva koje treba da 
je u stanju da ga interpretira i shvati kao znak nečeg drugog 
nego što je ona sama. Kao odlika znaka tj. objektiviranje ljudske 
svesti istina je i sama objektivna. 

(2) Istina jednog znaka je objektivna i u tom smislu što nas 
znak upućuje na objektivne karakteristike svog modela — o- 
bjekta što ga označava i što ga za mnoge naše praktične svrhe 
sasvim uspešno zamenjuje. 

Treba odmah reći, a o tome će kasnije biti više govora, da ne 
samo znak nego ni model nisu objekti »po sebi«, da oni pripa- 
daju ljudskom svetu i da se o njima može nešto određeno reći 
samo iz ljudske perspektive i pomoću ljudskih izražajnih sred- 
stava. 

(3) Istina je dalje objektivna i u tome smislu što se ispitiva- 
nje odnosa između iskaza ili ma kojeg drugog znaka s jedne 
strane, i odgovarajućeg modela s druge vrši na način koji je 
društveno prihvaćen i regulisan. To je naročito slučaj u nauci 
koja je najviše razvila intersubjektivne metode utvrđivanja isti- 
ne i za čije rezultate se stoga s najviše dobrih razloga može tvr- 
diti da su objektivno istiniti. 

(4) U sva tri dosadašnja smisla objektivnosti istine reč je 
zapravo o intersubjektivnosti u okvirima ljudskog sveta. Ipak 
ima i jedan smisao u kome i marksisti mogu govoriti o objek- 
tivnosti istine nezavisno od ljudskog znanja (ne i nezavisno od 
ljudskog postojanja). Naime, može postojati jedan ljudski iskaz 
koji je adekvatan jednom objektu ljudskog sveta a da mi to ne 
znamo. Naprimer jedan naučnik može za sobom ostaviti spise 
koji nisu društveno pristupačni, koji sadrže izvanredno značaj- 
ne istine ali niko od ljudi nakon njegove smrti tih istina nije 
svestan. Činjenica da je neko te spise najzad uspeo da pročita 
i da interpretira nije otkriće istine već objavljivanje svetu jedne 
već postojeće istine. 

Istina u ovom smilu je metafizički pojam — jer nisu poznati 
uslovi pod kojima bi se moglo reći da je jedan znak istinit u 
ovom smislu. 

Humanistička filozofija Marxa nesumnjivo sadrži neke me- 
tafizičke elemente: pojmove koji nisu operacionalizovani i tvrd- 
nje koje se ne mogu ni proveriti ni opovrgnuti. Ipak humanistič- 
ka metafizika se bitno razlikuje od svake apsolutističke idealis- 
tičke metafizike u jednoj osnovnoj tački: ima smisla reći da 
nešto što je ljudsko bivstvuje iako ljudi nisu — tačnije još nisu 
toga svesni. Ima smisla reći da postoje takvi iskazi koji adekvat- 
no opisuju izvesne objekte ili da postoje takve ljudske akcije 
koje su adekvatne izvesnim vrednostima iako o tome još niko 
ne zna. Ipak, besmisleno je sa stanovišta humanističke metafizi- 
ke hteti misliti i govoriti o nečem što je potpuno nezavisno od 
čovečanstva i ljudske prakse. Besmisleno je reći da bi sadržaj 
jednog iskaza mogao biti istina i da taj iskaz nikad nije for- 
mulisan, i da čovečanstvo nije uopšte postalo. U ovakvim slu- 
čajevima se pre svega mešaju pojmovi istine i bivstvovanja. 

hoće reći jeste da je objekat na koji se stav odnosi, 
MEErineL dai prirodni zakon, postojao i pre nego što su ljudi 
to saznali i jezički formulisali. . o 
i amo što se tek formulacijom iskaza pojavilo nešto što 
Ki epo spuost da bude smatrano istinom. Još nogo, Va 
nije: momenat koji nekritička realistička metafizika predviđa 
jeste činjenica da je u konstituciju objekta, zakona ili suštine na 
koje mislimo kad govorimo o istini — ušao niz specifičnosti na- 
šeg pojmovnog aparata, našeg ljudskog načina sagledavanja 
sveta. To ne znači poricanje da su prirodni predmeti i procesi 
antecedentno strukturirani (kao što je slučaj kod Dewey-a). 
Nije potrebno poricati ni to da se vremenom mi sve potpunije 
i svestranije obaveštavamo o toj antecedentnoj strukturi stvar- 
nosti. Bitno je da su sve naše klasifikacije, sve naše odredbe 
vrsta, tipova, suština itd. uslovljene ne samo tom prirodnom 
antecedentnom strukturom već i našim potrebama, našom prak- 
tičnom orijentacijom, našim ograničenim čulnim i misaonim a- 
paratom, jezikom koji nam stoji na raspolaganju. Naprimer, 
neka od zračenja koja nazivamo bojama mi očima ne vidimo — 
zato ih klasifikujemo kao infra — crvena i ultra — violetna iako 
u prirodi između njih i drugih nema nikakve bitne razlike. Sva 
ostala svetlosna zračenja čine kontinuum koji se može klasifi- 
kovati na bezbroj različitih načina koji nisu »po sebi« lošiji od 
našeg. Kao što su antropolozi utvrdili, postoje civilizacije 
koje tu klasifikaciju faktički vrše na drukčiji način nego mi jer 
su im potrebe drukčije. Slično stoje stvari i sa svim drugim vrs- 
tama i suštinama. Prema tome »sadržaj« naših iskaza ne može 
biti »nezavisan od svesti čoveka i čovečanstva«)* samim tim što 
su ti iskazi — i čovek koji stoji iza njih — učestvovali u obliko- 
vanju tog sadržaja. 


Zabluda nekritičke, realističke, (odnosno objektivno-idealis- 
tičke) metafizike nije dakle u tome što se hoće reći nešto temelj- 
no, celovito, objektivno, nešto što će prevazići ljudski relativi- 
zam, subjektivizam i antropocentrizam — jer i humanistička 
filozofija koja hoće da bude valjano zasnovana mora tome težiti. 
Zabluda je u tome što se na potpuno nekritički način projektuju 
ljudski pojmovi o objektima u stvarnost »po sebi« pa se to 
onda naziva objektivnim suštinama koje bistvuju — ili važe — 
nezavisno od čoveka. 


.. U stvari, istina je objektivna ali samo u okvirima ljudske 
istorije. 
6 


Istina je, dakle, istorijska kategorija, njen sadržaj je potpu- 
no određen tek u danom istorijskom kontekstu. Analiza eleme- 


2) Lenjin, Sočinen'a, tom 13., str. 591. 

nata koji su relevantni za pojam istine sasvim jasno to pokazu- 
ju: 
(a) Sredstva izračunavanja od kojih se sastoji jedan složeni 
znak menjaju svoje značenje u toku istorije. Specijalna lingvis- 
tička nauka — semantika pruža obilate dokaze kad su u pita- 
nju verbalni izrazi. Naravno, pitanje istine se postavlja tek onda 
kad je određen smisao jednog znaka. Onaj koji projektuje zna- 
čenje znakova iz jednog istorijskog perioda u drugi nije u sta- 
nju ni da adekvatno interpretira jedan znak a pogotovo da oceni 
njegovu istinsku vrednost. 

(b) Objekti na koje se znaci odnose bivaju i sami transfor- 
misani u toku istorije, kako usled delovanja prirodnih činilaca, 
tako u još većoj meri usled ljudskog delovanja. Naprimer iskaz 
o jednoj bolesti koji je bio istinit u nekom ranijem vremenu, 
prestao je da bude istinit kad su se mikroorganizmi koji je iza- 
zivaju biološki promenili usled dejstva antibiotika. 

(c) Iskustva i znanja na osnovu kojih treba da odlučimo da 
li je jedan znak adekvatan odgovarajućem objektu — menjaju 
se brzo i često radikalno. Ni u čemu istorijski progres nije toli- 
ko vidan kao u pogledu porasta, revizije i usavršavanja naših 
znanja. 

(d) Metodi istraživanja istine imaju istorijski karakter ma 
koliko to ne bilo uvek svima očevidno. Kolosalno su se razvili 
instrumenti posmatranja, usavršila tehnika eksperimentisanja, 
razvila statistika, metodologija merenja, metodi kritičke analize 
pisanih dokumenata, modeli objašnjavanja, egzaktne metode 
dokazivanja itd. Čak i logika, koja je sve do devetnaestog veka 
stvarala privid završenosti, doživela je buran razvoj nakon ot- 
krića Bulove algebre klasa. Naravno, ne radi se samo o proši- 
renju obima i o većoj egzaktnosti jedne iste opšte ljudske logike. 
Relaciona logika, metodi formalizovanja teorija, dijalektika, 
polivalentna logika, račun verovatnoće itd. znače prodor u sas- 
vim drukčije načine mišljenja koji su katkad jedan s drugim 
inkompatibilni. 

Prema tome, danas je manje nego ikad moguće diskutovati 
O istinitosti nekog iskaza a da se ne upitamo: 

— šta je on tačno značio onda kad je izražen i u sredini u 
kojoj je objavljen, 

— šta se tada znalo o objektu na koji se on odnosi, šta se zna 
danas, . 

— kojim putem se došlo do iskustvenih podataka na koji se 
on opire i da li primenjena metodologija može izdržati kritiku 
sa najvišeg nivoa na kome se ono danas nalazi, : 

— kakav način mišljenja tj. kakav logički sistem je implici- 
ran u nedavnoj argumentaciji. 

Istorijsko prilaženje problemu istine na prvi pogled vodi 
relativističkoj poziciji. Ako nam celokupna istorija pruža obilje 
materijala o ljudskim zabludama i ako ubedljivo pokazuje da se 
za većinu tzv. istina vremenom pokazivalo da su neistine ili bar 
da nisu potpune istine, imamo li prava da smatramo da su naša 

današnja uverenja zaista istinita? A ako smatramo da ipak ima- 
mo — na osnovu svega što danas znamo — ne sledi li iz takvog 
stava da treba priznati da je bilo istina i ono što su verovali 
haši prethodnici — na osnovu činjenica koje su im u njihovo 
vreme bile dostupne? sa 

Ova dilema između relativizma (svaka epoha ima svoju istinu) 
i skepticizma (nemamo razloga da ikad smatramo istinitim svo- 
je uverenje) razrešava se uvođenjem dvaju značajnih distink- 
cija: 

Prvo, za razliku od metafizičkog pojma istine, u svim našim 
diskusijama o istinitosti nekih iskaza mi se u stvari služimo 
epistemološkim pojmom istine. Drugim rečima, mi tvrdimo da 
je neki iskaz istinit onda kad to znamo a ne onda kad mislimo 
da bi on mogao biti istinit ili neistinit iako o tome ništa ne zna- 
mo. Ako je tako, onda ćemo istinitost tvrđenja i u sadašnjosti 
i u prošlosti, pa čak i hipoteze koje bi neko mogao tvrditi u bu- 
dućnosti — procenjivati sa jednog jedinstvenog stanovišta — 
onim merilima istinitosti koje u sebi sadrži naša koncepcija 
istine. Ne može se, dakle, desiti da svim mogućim prevaziđenim 
teorijama prošlosti i dalje priznajemo istinitost za svoje vreme. 
Možemo samo reći da su ljudi koji su ih u prošlosti zastupali 
imali sve dobre razloge da ih smatraju istinitim — ali da se one 
u onom obliku u kome su bila u svoje vreme formulisana više 
ne mogu smatrati istinitim. 

Ma koliko ljudi, koji žele da stvari do kraja preciziraju, a to 
znači i uproste, insistirali na jednoj bivalentnoj logici koja zna 
samo za istinito i neistinito, praksa nas stalno goni da govorimo 
o približnoj, (aproksimativnoj), relativnoj, parcijalnoj, verovat- 
noj itd. istini. Šta se dešava kad naučnici utvrde da neka teorija 
koja je u prošlosti smatrana istinita u nekim slučajevima i pod 
nekim određenim uslovima ne važi? Umesto da smatramo da je 
time dokazano da je ona prosto neistinita, u nekim slučajevi- 
ma uradićemo pametnije da je i dalje smatramo aproksimativ- 
no istinitom. Za teoriju koja izbegava njene teškoće i koju po- 
tvrđuju i oni slučajevi što je prethodno obaraju rečenicom da je 
bolja aproksimacija, odnosno da je stepen verovatnoće njene 
istine veći. Kad smo se jednom rešili ovog dogmatizma u kon- 
cepciji istine lako ćemo prevazići i skepticizam koji može da pro- 
iziđe iz razmišljanja o njenom verovatnom opovrgavanju u 
budućnosti. (Uopšte dogmatizam u apstraktnim idejama vrlo 
Sam rada traca nakon uočavanja tih ideja sa stvarnošću). 
aprekslnacii sadašnja uverenja smatraćemo uglavnom valjanim 

jama kod kojih je samo verovatno (ali ne i izvesno) 


da pod izvesnim uslovima (koje nis <a: 2 
odstupanja od njih. (koj mo predvideli) neće doći do 


Pe koliko paradoksalno to moglo izgledati tek nam teza o 
relativnosti istine pruža čvrste temelje za tvrdnju da u svakoj 
istini, ako je uopšte istina, makar i samo aproksimativna — 
ima jedan elemenat apsolutnosti. 

Uzmimo za primjer neku naučnu teoriju koja je prevaziđena, 
ali je u izvesnim granicama još uvek zadržala svoje važenje. 
Njeni tvorci su imali na umu izvestan skup uslova, recimo A i 
uspeli su da dokažu da se određene pojave zaista u tim uslovi- 
ma ponašaju na određeni pravilan način. Takav je slučaj sa New- 
tonovim zakonima klasične mehanike koji tačno opisuju i pred- 
viđaju mehaničko kretanje tela velike mase i male brzine. Me- 
đutim, kod mikročestica koje se kreću brzinama bliskim brzini 
svetlosti ustanovljeno je značajno odstupanje od Newtonovih 
zakona. Znači da je sad potrebna opštija teorija koja bi bila 
primenljiva i za tela male mase i velike brzine. Takvu teoriju 
je stvorio Einstein. Postavlja se pitanje: kakav je status New- 
tonove teorije? 


Da je ona jednostavno neistinita rekli bismo u slučaju da 
je oborena na svom sopstvenom području primene, tj. pod us- 
lovima A koje je ona jedino uzela u obzir. Ali to se nije desilo. 
Sve nove činjenice je i dalje verifikuju pod uslovima A, kao što 
je i opovrgavaju pod uslovima B. Reći ćemo stoga da je ta teo- 
rija u onom obliku u kome je bila prvobitno formulisana — bez 
preciznog ograničavanja uslova pod kojima treba da bude pri- 
menjena — samo delimično istinita. A to, drugim rečima, znači 
da je u njoj bio jedan elemenat neprolaznog značenja. Ma kako 
se promenio svet, ma koliko se proširila naša zemlja — recimo 
otkrićem da dana teorija važi i pod uslovima C, a ne važi i pod 
uslovima D, ma koliko se promenio naš jezik i naša metodologija, 
sve dokle god se nekom naknadnom analizom ne obori činjenica 
da je, pod uslovima A, dana teorija verifikovana, ona će utoliko 
i na tom ograničenom području važiti kao istinita. Ona će možda 
biti prevedena u znatno različiti jezik ali neophodno je da tim 
prevođenjem njen puni smisao bude sačuvan. Ako se svet radi- 
kalno promeni teorija više neće biti istinita za njega, ali će i 
dalje ostati istinita za svet onakav kakav je bio u jednom odre- 
đenom prethodnom intervalu. (Prirodu ovde treba shvatiti kao 
očovečenu prirodu koja je postala deo ljudske istorije). Može 
se doduše desiti, mada je malo verovatno, da se metodologija 
istraživanja tako usavrši da ljudi dođu do ubeđenja da su pret- 
hodni istraživači uspevali da »verifikuju« danu teoriju pod us- 
lovima A samo zahvaljujući logičkim greškama. To bi zaista 
značilo da je u prošlosti ona pogrešno smatrana istinitom. 


Sve dok imamo razloga da smatramo da je jedna tvrdnja 
makar delimično istinita imamo upravo toliko razloga da sma- 
tramo da ona u sebi sadrži elemenat apsolutne istine. Zabluda 
apsolutizovanja naših sadašnjih znanja, pa i zabluda onih ko- 
ji grade teoriju o apsolutnoj istini, ne sastoji se u tome što bi se 
pripisivala istina onom što je u stvari zabluda, već u torne što se 
isključuje mogućnost da će se bar jedan deo onog što veruje- 
mo da znamo pokazati kasnije kao zabluda. Nasuprot tome za- 
bluda relativisanja naših znanja se ne sastoji u tome što ih sma- 
tramo parcijalnim, relativnim, oskudnim (u odnosu prema bu- 

dućnosti) već u tome što isključujeino mogućnost da će bar 
jedan deo onog što znamo zadržati trajnu vrednost. 

Pojam »apsolutne istine« se upotrebljava i u jednom dru- 
gom izrazito anti-istorijskom smislu koji se mora odlučno od- 
baciti. Pod njim se katkad podrazumeva totalitet znanja o svetu 
kome se čovek svojim ograničenim čulima i umom može večito 
samo približavati. Ovaj mutni, mistični pojam analogan je He- 
gelovoj, »rđavoj beskonačnosti«. U stvari kao što je prava bes- 
konačnost ona koja je momenat neograničenog progresa konač- 
nog, tako se i apsolutno znanje realizuje neograničenim progre- 
som znanja koje je u svakom svom. istorijski danom obliku 
ograničeno i relativno ali i sve više istinito. 

Nakon ovih opštih uvodnih razmatranja o karakteristikama 
marksističkog shvatanja istine postavlja se pitanje razgrani- 
čavanja raznih vrsta istine. 


Klasifikaciju vrsta istine dobićemo analizom preliminarne 
definicije koja je bila dana u početku. 


Znak (Z) je istinit Df Z adekvatno označava model (M) i M 
je realni objekt. 

Kao što smo već prilikom razmatranja problema objektiv- 
nosti istine nagovestili moguće je i u okviru humanističke filo- 
zofije dozvoliti da neki adekvatno označavaju izvesne modele 
iako toga nismo svesni. Ipak u najvećem broju slučajeva kad je 
reč o istini, a uvek onda kad pokušavamo da je utvrdimo, reč 
je o našem znanju da neki znak adekvatno označava neki model. 
U prvom slučaju imamo posla s ontološkim pojmom istine — reč 
je o relaciji znaka i modela koja jeste bez obzira da li nam je 
to poznato; u drugom slučaju reč je o epistemološkom pojmu 
istine — o takvoj relaciji adekvatnog označavanja jednog mo- 
dela jednim znakom koja nam je poznata i u koju smo uvereni 
o su određeni uslovi metodologije istraživanja zadovo- 
jeni. 

Drugu važnu distinkciju možemo napraviti s obzirom na 
karakter znakova i modela. 

Najprije, model može biti jedno činjeničko stanje, jedna od- 
ređena struktura prirodne ili društvene stvarnosti koja jeste. 
Ali model može biti i takva struktura koja tek treba da bude, 
koja je vrednost. U prvom slučaju imamo posla s faktičkim u 
drugom s aksiološkim pojmom istine. Kod pojma faktičke isti- 
ne znak će redovno biti jezički simbol — iskaz ili skup iskaza. 
Kod aksiološkog pojma istine znaci mogu biti simboli (napri- 
mer tzv. logička istina je aksiološka istina: znaci tu označavaju 
idealne sheme mišljenja — pravila po kojima bi trebalo misliti). 
Ovde se, međutim može desiti da znak bude konkretan ljudski 
akt koji predstavlja pojedinačni slučaj ispoljavanja vrednosti. 

Moguće je izvršiti još jednu distinkciju prema tome da li je 
jedan pojam istine takav da dozvoljava ili ne dozvoljava kritič- 
ko ispitivanje i empirijsko potvrđivanje odnosno opovrgava- 
nje. U prvom slučaju je to naučan a u drugom metafizički pojam 
istine. Ontološki pojam je već po definiciji metafizički — njim 
obuhvatamo one neidentifikovane slučaje gde znak faktički a- 
dekvatno označava model iako mi to ne znamo. Pošto ne znamo 
o kojim konkretnim slučajevima je reč očevidno ne može biti 
govora o kritičkom ispitivanju. 

Aksiološki pojam i sam može biti ontološkog karaktera, i u 
tom slučaju je metafizičan, ili može biti epistemološkog karak- 
tera, u kom slučaju pod izvesnim uslovima može biti naučan. 

Epistemološki pojam istine je naučan kad su upotrebljeni 
takvi simboli čije je značenje operacionalno određeno, tako da 
su jasni uslovi pod kojima je moguće empirijsko potvrđivanje 
odnosno opovrgavanje. Ukoliko to nije slučaj, jedan iskaz može 
biti epistemološki istinit a ipak metafizičan jer, iako možemo 
iz bilo kakvih razloga znati da je on adekvatan svom modelu, 
može se desiti da na raspoloženju nemamo metode kojima 
bismo ga mogli verifikovati. 

Pošto je za praktički usmerenu i naučno zasnovanu huma- 
nističku filozofiju od izuzetnog značaja što preciznija odredba 
pojma epistemološke faktičke, naučne istine, i pošto se jedino 
na tom planu i može učiniti neki zamašniji progres u konkre- 
tizaciji kategorije istine, tom zadatku će biti posvećen završni 
odeljak ovog izlaganja. 

Šta u procesu naučnog istraživanja može značiti teza Istini- 
tim ćemo zvati onaj znak koji adekvatno označava jedan realni 
model. 

Znak će ovde biti jedan iskaz. Model će biti jedno činjeničko 
stanje istorijske (prirodne, odnosno društvene) stvarnosti. 


Postavlja se pitanje: kakve uslove jedan iskaz mora zado- 
voljavati da bi se uopšte moglo govoriti o mogućnosti da bude 
prihvaćen kao naučno istinit. Drugim rečima koji su prethodni 
uslovi koje on treba da ispuni da bi uopšte bio uzet u obzir kao 
kandidat za naučnu istinu. Tri su grupe takvih uslova: 

(1) Njim se mora nešto tvrditi; on mora obavljati informa- 
tivnu a ne ekspresivnu ili perspektivnu funkciju. Drugim rečima, 
za razliku od iskaza kojim se hoće moralno delovati ili literarno 
izraziti jedan emotivni misaoni doživljaj, iskaz koji dolazi u ob- 
zir da bude prihvaćen kao naučno istinit mora pretendovati da 
nas obaveštava o nečemu što jeste, pri čemu je otvoren prob- 
lem da li to zaista jeste. Da bi bio zaista informativan mora biti 
moguće da ga smislom osporavamo. Kad bi bilo besmisleno 
osporavati ga značilo bi da je tentologija i na nema nikakvog 
informativnog sadržaja: 

(2) Dani iskaz mora biti društveno smisaon. Članovima jedne 
određene društvene zajednice koja govori danim jezikom (na- 
cionalnim, profesionalnim itd) i kojoj je dani iskaz, namenjen, 
mora biti jasno šta se njim htelo reći tj. dani iskaz mora biti 
društveno komunikabilan. A to dalje znači: x. 

(a) Iskaz u pitanju (S) mora biti kombinacija reči koja za- 
dovoljava pravila smisla danog jezika. Ili, izraženo u negativnoj 
formi: on ne sme biti sastavljen od reči od kojih jedne svojim 
smislom isključuju druge. . ' Piuseta 

b) S se može dovesti u vezu s invarijantnim elementima is- 
kustva jedne društvene grupe — S će za članove grupe izraža- 
vati jednu određenu misao (sud). 

c) Na osnovu toga su članovi dane društvene grupe u stanju 
da asociiraju dani iskaz s jednim određenim tipom činjenica. 

d) Najzad mora biti ispunjen uslov da postoje, tj. da se bar 
mogu zamisliti, praktičke operacije pomoću kojih bi se moglo 
proveriti da li je dani iskaz zaista adekvatan svom modelu. 

(3) S obzirom na to da se istina jednog iskaza može shvatiti 
samo u njegovu odnosu prema drugim iskazima, mora biti za- 
dovoljen i uslov da su za njega dani izvesni razlozi. U ove pret- 
hodne uslove još ne ulazi valjanost tih razloga. Conditio sine 
qua non je da on mora biti obrazložen još dok ima status hipo- 
teze. 

Kad jedan iskaz zadovoljava sve ove prethodne uslove, tj. 
kad je smisaon, informativan i obrazložen, on se može ozbiljno 
uzeti u razmatranje kao hipoteza čija je naučna istina moguća. 
Razume se, navedeni uslovi su dobrim delom formalnog karak- 
tera i nisu dovoljni da bismo mogli da budemo sigurni da je 
model u pitanju zaista realni objekat i da znak stoji prema nje- 
mu u relaciji izomorfnosti. Zbog toga moraju biti zadovoljeni i 
sledeći ključni uslovi: 

(1) Razlozi koji su dani za iskaz S su iskazi koje smo pret- 
hodno i nezavisno od S prihvatili kao istinite. To mogu biti: (a) 
empirijske generalizacije koje su nezavisno provjerene, (b) 
principi čija je istinitost neposredno evidentna ili postulirana, 
(c) opaženi iskazi koje smo neposredno suočili s iskustvom. 


(2) Dani iskaz je izveden iz razloga na logički besprekoran 
način, tj. u skladu s pravilima za koja smo se u dosadašnjoj 
praktičkoj primeni uverili da se pomoću njih iz faktički istinitih 
iskaza uvek dobijaju faktički istiniti iskazi. 

. Kad su razlozi — osnovni principi ili empirijske generalizacije 
višeg stupnja opštosti od danog izvedenog iskaza, on se može 
smatrati dokazanim i izvesnim. Kad su razlozi opažajni iskazi 
ili empirijske generalizacije nižeg stepena opštosti nego iskaz u 
pitanju, on će se smatrati verovatnim. Potreban je visok stepen 
verovatnoće (blizu 1) da bi se moglo govoriti o njegovoj istini- 
tosti. Kad je moguće specifikovati ograničeni broj alternativnih 
hipoteza i kad su sve opovrgnute dok je jedino iskaz u pitanju 
potvrđen, može se reći da je on empirijski dokazan. 

(3) Nezavisno od početne empirijske evidencije, iskaz S mora 
biti naknadno praktički proveren. To znači: iz njega moraju biti 
izvedene konkretne posljedice koje predviđaju nova, dotle ne- 
poznata iskustva. Intersubjektivne praktičke akcije, preduzete 
da bi ova predviđanja bila proverena, moraju biti uspešne ma 
koliko ih puta ponavljali. 

Zadovoljenje uslova (1) — (3) daje nam dovoljno dobre 
razloge za uverenje: (a) da je u ovom slučaju model realni ob- 
jekat (jer smo o njemu stekli pouzdana praktička iskustva), i 
(b) da je struktura znaka u sistemu zakona, i modela u sistemu 
objekata kome pripada istovetna — jer se inače ne bi moglo o- 
bjasniti kako dani iskaz može biti izveden i kako se iz njega 
mogu izvesti iskazi koji su adekvatni objektima s istog područja 
kome i dani model pripada. 

Sad se koncepcija faktičke istine može precizno izraziti ko- 
risteći dobro poznatu Tarskijevu shemu za građenje definicija 
istine (gdje je S iskaz nekog objekt-jezika, a x njegovo ime): 

x je istinito ako i samo ako S, a S zadovoljava sledeće uslo- 
ve: (1) S je informativno, (2) S je društveno komunikabilno, 
(3) S je dokazano ili potvrđeno s visokim stepenom verovatno- 
će, (4) S je praktički provereno. 

ISTINA, MODERNI RACIONALITET, POVIJEST 
ISTINA I OSLOBOĐENJE NERASPOLOŽIVOG 


Abdulah Šarčević 


Znamo da je svijet za nas odavno izgubio sve sakralne sadr- 
žaje, smisao ireducibilnog i nezrecivog, nenadoknadivu čar ne- 
izvjesnog. Sakralno bez sakralnog sadržaja, epohalna i aprior- 
na poznatost strukture povijesnog svijeta, standariziranje našeg 
iskustva, jedna plodotvorna instalirana »higijena« kao specifični 
način odnosa nas prema prirodi, vlastitoj svakidašnjoj egzis- 
tenciji, prema tradiciji, budućnosti, suvišak »svjetla« i »jasno- 
će«, prodiranje »svjetla uma« u formi modernog tehnološkog 
racionaliteta, — sve nas to čini indiferentnim za bitno pitanje 
o istini koja bi nadilazila univerzalni pogon i industriju 
»svjetla uma«. I.istina je, ona možda ponajviše, kao i naša mno- 
gostruka refleksija o njoj, također preparirana imanentnim na- 
činima moderne apstraktno-racionalne produkcije, »objektiv- 
nim zakonima« koji se nama i svim strukturalnim elementima 
naše povijesti javljaju kao spoljašnji i istovremeno 
prinudni zakoni. 


I 


. U tom je smislu moguće govoriti da je već prvi revolucionar- 
ni korak učinjen kada se postojeća struktura rada, planiranja, 
odlučivanja, upravljanja, otkrije kao društveno-historijska struk- 
tura koja postulatima i pretpostavkama svoga vlastitog napre- 
dovanja dresira i formira čovjeka za kvalificiranog i »sretnog« 
organa reprodukcije same sebe. Nekada se ta društvena struk- 
tura legitimira kao »vrlina tipa« (Ernst Jinger, Der Arbeiter. 
Herrschaft und Gestalt), kao »novi poredak« i obuhvatno nive- 
liranje koje počinje već sa trijumfom općih principa univerzal- 
nog anonimiteta robnog društva; dresura u formi »društvenih 
prirodnih zakona«, u formi teorijskog i praktičkog potčinjava- 
nja spoljašnjoj općenitosti i zakonu, strogom racionalitetu, ne- 
posredno je povezana s kultom individuuma i individualne egzi- 
stencije, težnja za neponovljivim i jednokratnim doživljajem; 

na specifičan način time se izriče »organska konstrukcija svije- 
ta« koja ostvaruje »totalnu mobilizaciju« u »liku radnika«. Na 
jednoj se strani »organskom konstrukcijom« ostvaruje jedno- 
značnost, matematičnost, općenita valjanost svega, precizna kon- 
stelacija, matematičko-racionalni i posredovani odnos prema 
»cijeloj slici svijeta kao ritmičko-zakonomjernim ponavljanji- 
ma« (E. Junger, Ibid., 138), pa se istovremeno s obzirom na 
karakter »tipa u odnosu«i način spoznaje i instrumenti za 
verificiranje identiteta, istine čovjeka i stvari, adaptira ovoj 
produktivnoj matematičkoj i »znanstvenoj« karakterologiji svi- 
jeta. Iz karaktera ovakve strukture društvenih i historijskih od- 
nosa proizlazi ujedno i koncepcija univerzalnog, istine, razvija 
se metoda logičke argumentacije koja ispunjava svoju funkciju, 
ako sve pojedinačno uspije smjestiti u vrlo precizni, »konstruk- 
tivno postali prostor« s njegovim mjernim aparatima i osjetlji- 
vim opredmećenim svijestima, u kojima dakako, svaki ind i- 
vidualni doživljaj i susret sa svijetom mora da se zamijeni 
jednoznačnim i tipičnim. 

Unutar ove historijsko-društvene antinomije, na drugoj stra- 
ni, javlja se spor oko univerzalnosti istine, oko singulariteta i 
pluraliteta istine. Na jednoj se strani »mijenjanje svijeta«, nje- 
gova eksplikacija kao res extensa (kao kvantiteta) razvija unu- 
tar »tipičnog djelovanja«, unutar strogog racionalizma koji sve 
više postaje i supstancija našeg svakidašnjeg života, tako da 
jedna odsudna vijest nije više individualna i neponovljiva ne- 
go je motivirana karakterom tipa ili »organske konstrukcije 
svijeta«, pa se u tom obliku i konzumira. No Hegel je u struktu- 
ri građanskog društva legitimirao abdikaciju umjetnosti pred 
»apsolutnom potrebom«, njenu egzistenciju za nas u formi »su- 
viška« (Uberschuss). Ona više nije »najviši način da se istina 
izriče« (Vorlesungen iiber die Asthetik. I, 26): naša je potreba 
da »reflekltiramo« o umjetničkom djelu: mislimo o njoj, ali ne 
zato da bi je ponovo probudili nego da bi »spoznali« njeno dje- 
lovanje. 

Umjetnost je drugim riječima unutar »reflektirajućeg svi- 
jeta« neopozivo izgubila svoju apsolutnu potrebu, »die echte 
Wahrheit und Lebendigkeit«. No ona je samo jedan tragičan 
elemenat destrukcije istine kao cjeline, procesa gu- 
bitka i žrtvovanja istinske povijesti. Umjetnost kao i duhovno- 
-historijske znanosti postaju organ nadoknađivanja bitno izgub- 
ljene povijesne sustancije. »Moć podvajanja i diferenciranja« 
(Hegel) totaliteta društvene prakse, podvajanje povijesti i »histo- 
rije«, reduciranje svega što ne može biti predmet i član »kon- 
struktivno postalog prostora« na »historijsku egzistenciju«, jest 
temelj konstituiranja i specifičnog kulta duhovnih znanosti. 
Na taj način — reducirajući umjetnost kao »najviši način iz- 
ricanja istine« itd. — društvo stvara sebi organe koji vrše kom- 
penzatorsku i komplementarnu funkciju, tj. ispunjavaju svoju 

»kulturno-historijsku« funkciju koja je, nesumnjivo, izraz »podva- 
janja« cjeline, destrukcije istinitog kao cjeline. 

Redukcija i apstrakcija od dijalektike društvenog totaliteta, 
od istinitog kao povijesne cjeline, gubitak i 
spuštanje »kategorije totaliteta« (Luk4cs, Bloch, Horkheimer, 
Adorno, Habermas, Marcuse itd.), omogućilo je konstituciju zna- 
nosti, kao takve, metodičnost, sigurnost i egzaktnost. Ovaj odre- 
đujući i artikulirajući totalitet povijesne prakse, reduciran u 
Ništa i »neobjašnjivo« ipak preformira sve socijalne i historij- 
ske pojave. Objavljuje se u formi tragične protivrječnosti iz- 
među mišljenja i znanosti, filozofije i empirijskih znanosti. 


Ta protivrječnost gubi svoju apsolutnu snagu kada znanost 
pojima svoju pozitivističku metafiziku, kada zna »da ne raspo- 
laže nekvalificiranim datama, nego jedino takvim datama koja 
su strukturirana povezanošću društvenog totaliteta« (Th. W. 
Adorno: Zur Logik der Sozialwissenschaften). Tada znanost 
tek — otkrivajući u vlastitoj praksi posrednosti činjenica — 
spoznaje da je ona redukcija totaliteta, »cjelina« u svojoj ne- 
istini, »otuđenje«, nihilistička priroda povijesnog zbivanja, 
izvorna mogućnost reduciranja našeg mišljenja na forme pos- 
tvarene znanstvene svijesti. Ona otkriva daje Ništa ontološ- 
ki apriorni uvjet svih pristupa u tretmanu bića: Heidegger će 
»die Eigentlichkeit« interpretirati -kao »fundament znanosti« 
(Was ist Metaphysik?), pa je otuda njen razlog u »propalosti« 
(das Verfallen). 


II 


Kritičkom samorefleksijom svaka znanost realizira moguć- 
nosti nadilaženja implicitnog konformizma i oportunizma, re- 
habilitira forme mišljenja koje se ne mogu reducirati na postva- 
rene forme znanstvenosti. Doduše, trebalo bi imati svagda na 
umu da je ova heteronomija, prinudno rastrgani tota- 
litet društvene prakse, porodila sve vrline organske konstrukcije 
svijeta: porodila je fantastičnu efikasnost, ali je znanost izgubila 
snaguistine: na vrhuncu razvitka spoznaje instrumen- 
talnog karaktera same moderne znanosti, moderne racionalne 
metode, sve se više na živom povijesnom tkivu suvremenog života 
pojavljuje i svijest njene nedovoljnosti; doduše, i ova nedovolj- 
nost još ne prelazi okvire i forme sistema: »internisti«, psiho- 
lozi i sociolozi sistema reduciraju otuđenje i neistinu 
cjeline na privatne neuroze (H. Marcuse), na doživljaje 
egzistencijalne frustracije (doživljaj usamljenosti, ironije, skep- 
se, dosade i praznine, a ne isključivo bolest ili privredne, druš- 
tvene, profesionalne teškoće jesu motivi samoubistava); nitko ne 
može poreći da raste naša impersonalna moć, ali opada naša slo- 
boda kao istina — kao mogućnost da se mi sami kao i ono 
što proizvodimo pojavimo u vlastitoj i neotuđivoj mjeri i jedno- 


195 


kratnom povijesnom elementu; znanstvena konstrukcija i re- 
konstrukcija svijeta jest praktično izricanje biti čovjeka: do 
neslućenih se granica umnogostručuje stupanj i moć našeg, ljud- 
skog djelovanja, ali se to plaća redukcijom i zaboravljanjem 
kvalitativno-ljudskog karaktera čovjekova proizvođenja, jer čov- 
jek postaje unutar ove heteronomije član i reproducent struk- 
ture što mu je naređena. 

Takva formalno-racionalna struktura, omogućena otuđenjem 
od istinitog kao cjeline, eliminiranjem kvalitativno jedinstvenog, 
istinskog supstrata svakog predmeta kao i svakog subjekta pre- 
parira i sam subjekt spoznaje u formalno-apstraktni subjekt: Lu- 
k&4cs je ovu strukturu postvarene svijesti gotovo na epohalan 
način eksplicirao u dijalektičkoj artikulaciji apsolutne svijesti i 
samosvijesti u formi klasne svijesti proletarijata, te je time dao 
apsolutnu historijsko-materijalističku interpretaciju  Hegelova 
pojma »reprodukcije totaliteta«, Marxovu analizu fetišizma rob- 
nog društva u okviru kritike političke ekonomije i pojma racio- 
nalizacije Maxa Webera. 

Međutim, neistina ili iracionalitet racionalnog jest ono 
što svagda ostaje izvan svake moguće postvarene znanstvene svi- 
jesti. Kritički i revolucionarni aspekt počinje time što istinu u 
formi tačnosti ili adekvacije predmeta i svijesti denuncira 
kao adekvatni povijesni izraz neistine cjeline, hetero- 
nomije društvene strukture, podjele rada i predmetnih područ- 

Epohalnu teoriju koja posredovanjem prodire u realni po- 
vijesni supstrat (odnosno prirodni supstrat prirode) 
Marx je inagurirao u kritici političke ekonomije kojoj je 
otuđenje (i heteronomija svijeta uopće) ostalo skriveno, te 
se ona utoliko »istinskije« razvija ukoliko više ignorira cjeli- 
nu kao neistinu: istinauformi tačnosti implicira 
heteronomiju, otuđenje svijesti od same društvene prakse, od 
predmetne djelatnosti, gubitak istinskog određenja. Zato 
i svijest i društveno-historijska praksa egzistiraju u neistin- 
s ko j, »lažnoj« formi. 

Hegel je kritiku neistinitosti cjeline eksplicirao 
u formi kritike izolirane i otuđene refleksije otuđenog predme- 
ta. Kada u građanskom društvu dolazi do gubitka »jedinstva« i 
»slobode«, kada su suprotnosti izgubile »svoj živi odnos i uza- 
jamno djelovanje«, kada su stekle »autonomiju«, tada se isti- 
na može da pojavi samo u formi adekvacije svijesti i 
predmeta. Samo tada formirana i stabilizirana pozitivna i poziti- 
vistička svijest suponira dane činjenice i danu heteronomiju i 
podjelu rada kao mjerilo istinitog, kao ono što fascinira fanatike 
»logičke čistoće« (Adorno). Međutim, za Hegela je apsolutnost 
takve istine i kriterija njenih verifikacija u biti demisija filo- 

zofije i negacija istine. Potreba za filozofijom povijesna je 
potreba da se reproducira izgubljeno jedinstvo svijesti i društ- 
vene prakse, da se prevlada istina o formi adekvacije svijesti s 
postojećim predmetnim strukturama. ' . pa 

Time se već unutar moderne društvene i povijesne prakse 
pokazuje da je i u Hegela »die Form der Entzweiung« potreba 
i početak filozofije, koja omogućuje umno posredovanje i denun- 
ciranje lažnog autoriteta autonomnih suprotnosti i ograničenja 
u kojima se kreće ljudska spoznaja i život. Fetiš činjenice, res- 
pekt pred postvarenim i neposredovanim, »tačna stajališta«, spo- 
znaja koja vidi prostor i granicu svog kretanja u tome da fiksira 
odnos između dva otuđena bića, između »svijesti« i »zbilje«, jest 
djelatnost »razuma« o kojem Hegel kaže da uvijek proizvodi od- 
ređeno i da određeno ima pred sobom i iza sebe neodređeno, da 
mnogostrukost bivstvovanja leži između dvije noći, da takva 
struktura u biti počivana Ništa. 

Proizvođenje istine kao cjeline moguće je, dakle, po- 
vijesnim posredovanjem prividno neposredovanih i društveno 
nekvalificiranih postojećih činjeničnih odnosa koji u toj laž- 
noj i postvarenoj formi prevladavaju sve dok nisu pot- 
puno adekvatni svojem pojmu. Moderna filozofija 
u formi »kritičke i dijalektičke teorije društva« (Adorno, Hork- 
heimer, Marcuse, Habermas) insistira na uzajamnom djelova- 
nju posredovanja i neposrednosti. 


Proces povijesnog posredovanja predstavlja istovremeno mo- 
gućnost da se »objektivni uvjeti« kao spoljašnji prinudni racio- 
nalni zakoni integriraju u jedinstvo subjekta i da se na taj na- 
čin ukine i »naivitet« što ga postvarena društvena struktura stal- 
no reproducira. Posredovanje je put do istine, a istina je po- 
vijesna integracija subjekta i objekta, cjelina koja se ispu- 
njava svojim vlastitim ekspliciranjem. U tom je smislu već put 
do istine — istina sama. Ne radi se dakle o formalnoj 
metodologiji pristupa k istini, nago o metodi kao formi kon- 
stituiranja istine kao cjeline. 


Posredovanje omogućuje konstituiranje istine kao cjeline 
na taj način što ukida »objektivne uvjete«, što ih identificira kao 
subjektom proizvedene i posredovane, što ih dovodi u jedinstvo 
i adekvaciju sa svojom vlastitom povijesnom strukturom, pretva- 
rajući ih u elemente svojeg slobodnog samoekspliciranja. 
Time se realizira umna artikulacija svijeta, samorazvijanje 
bivstvovanja do njegova totaliteta, »pojma«. A pojam je totalitet 
protivrječnih odnosa u kojima se ujedno artikulira njihova isti- 
na i individualitet. Pojam za Hegela nije identičan s formama 
mišljenja konačno-empirijskog subjekta, nego je slobodna 
samodjelatnost subjektivnog koje se u sebi i po sebi određuje. 
Utoliko je pojam — sam subjekt, identitet neidentičnog. 

. Zato ono što je za pozitivno-empirijsku znanost neposredno 
izvjesno, podudaranje mišljenjas danom predmetnom struk- 
turom, za »slobodnu stranu«, za kritički aspekt posredovanja 

ujedno je Ništa, Ništa istinitoga kao cjeline povijesnog procesa. 
Prevladavanje istine kao adekvacije subjekta i objekta, 
koji su kao suprotnosti ostvarili svoju »autonomiju«, pretpo- 
stavlja subjektivno i objektivno posredovanje, kojim um cjeli- 
nu tako artikulira i eksplicira da se istinsko može pojaviti u 
svojoj istinskoj formi, u formi »sistema«. 

Ovaj momenat posredovanja ili negativiteta znači mogućnost 
mijenjanja svijeta u njegovu temelju, a time istovremeno i 
mogućnost spoznaje dane društvene strukture: da bi se otkrila 
istinska forma danih odnosa stvari, da bi se spoznalo šta 
neka konačna struktura jest, subjekt spoznaje mora se uzdići nad 
njeno neposredno postojanje. Ova teza, naravno, implicira »te- 
oriju« koja denuncira cjelinu društvene strukture u njenoj ne- 
istini, u ostvarenom racionalnom »materijalizmu« koji je 
praksa slijepe i spoljašnje zavisnosti čovjeka od »materijalnih 
odnosa«. 


Da bi spoznaja transcendirala pojavnu danost, da bi produk- 
tivno ukinula čistu formu istine kao adekvacije mišljenja i pred- 
meta u njenom dvostrukom karakteru: veritas est adaequatio 
rei et intellectus i veritas est adaequatio intellectus ad rem, mo- 
ra mišljenje baciti ne samo prigodan pogled u poredak mogu- 
ćeg i još nepostojećeg, mora dakle biti funkcija i moment »po- 
jimajuće djelatnosti«, koja i otuđujuću suprotnost (heteronomiju 
uopće) zbilje i pojma pojima kao stupanj u samoekspliciranju i 
samoproduciranju apsolutnog subjekta ili kao povijesnu protiv- 
rječnost pojma sa samim sobom. 


No prevladavanje istine u formi tačnosti također je mo- 
guće kada je sama društvena praksa došla u kritičnu protivrječ- 
nost sa svojom vlastitom istinom, s vlastitim realnim mogućno- 
stima. Svijest o realnim povijesnim mogućnostima (koja je da- 
leko od toga da je samo »istinska općenitost« koja je u opoziciji 
naspram neistinske posebnosti) jest temelj samorefleksije sva- 
kog bića povijesne prakse, istinski motiv formiranja prakse kao 
samosvijesti slobode, destrukcija univerzalne heteronomije i o- 
visnosti: kritička svijest koja, međutim, nije karakter poštene i 
mirne svijesti, ni neka posebna kritička spremnost i odvažnost, 
jest u biti na svim poljima, na svim meridijanima povijesnih i 
društvenih odnosa, iskustvo privida neposrednih či- 
njenica; to je svagdje izražena nedovoljnost istine u for- 
mi tačnosti, nezadovoljstvo s neposrednošću same stvari, koja 
tu nedovoljnost manifestira na sebi u veoma različitim obli- 
cima protivrječnosti. 


IV 


Ako se objekt istinski spoznaje tek kada se transcen- 
dira, kada se destruira njegov objektivitet, tada je znanje ili svi- 
jesto mogućnostima pretpostavka da se »istinsko u for- 
mi istinskog« ostvari. U tom su smislu u sociološkim istraživa- 

njima od izvanrednog značaja Max Weberov pojam tipa, moguć- 
nosti, komparacije: moramo znati mogućnosti da bi istin- 
ski pojmili zbiljsko. Ideja ili projekcija, kriza u samoj konačnoj 
strukturi odnosa i činjenica jest baza iz koje se jedino bit (ili 
pojam) postojećeg može »pojmiti«. Weber je (Lukacs je svijest 
»objektivnih mogućnosti« u transcendentalnoj strukturi klasne 
svijesti proletarijata osvijetlio kao bazu istins kog pojimanja 
neistinske egzistencije samosvijesti i društvene prakse u dje- 
lu Geschichte und Klassenbewusstsein), dakle unutar sociološke 
svijesti spoznao da je subjektivno-objektivni projekt mogućeg ho- 
rizont odlučivanja i slobode. Kategorija »objektivne mogućnosti« 
je konstitutivna i za historičara, za istinsko pojimanje historijskih 
struktura: mjera znanja dopušta mu ,naime, konstrukciju onoga 
što je bilo moguće. Otuda historičar odmjerava čega su odlučujuće 
historijske snage i personalnosti bile svjesne kao mogućeg. »I 
tada odmjerava on na mogućem šta se zbiljski zbilo da bi se 
pitao šta je bio osebujni uzrok da je iz više mogućnosti na- 
stalo upravo ovo zbiljsko« (K. Jaspers, Max Weber, g. 51). 


Svijest o mogućnostima jest horizont kritičkog odmjeravanja 
i spoznavanja svega faktičkog i dogođenog. Metoda destrukcije 
danog jest put do njegove istine. Činjenica uopće gubi svoj 
lažni autoritet, kada je moment slobodnog samorazvitka subjek- 
ta historijsko društvene prakse; mnogostruki odnosi konačnih 
stvari u mogućnosti mijenjanja u procesu samorefleksije otkri- 
vaju oslobođenje vlastitih sadržaja. To je »vraćanje« zbilje u svo- 
ju istinsku formu: u sebe samu. Time se istina konstituira kao 
povijesni proces jedinstva mogućeg i zbiljskog. 


V 


To su bile kratke napomene o nedovoljnosti istine u formi 
tačnosti, koja je omogućena epohalnim procesom »podvaja- 
nja«, otuđenja istine subjektiviteta i objektiviteta. Istinska 
povijest, koja se dakle sačinjava sa sviješću i voljom, moguća je 
prevladavanjem »prirodne društvene povijesti«. U Hegela je ona 
identična s »konstrukcijom apsoluta« koja nije niveliranje sup- 
rotnosti nego reproduciranje njihove istine; ukidanje apstra- 
ktnih partikulariteta i općenitosti, dospijevanje svih suprotnosti, 
otrgnutih od svog povijesno-pojmovnog jedinstva u »bivstvo- 
vanje-kod-sebe-samih« subjekta kao samo-postavljanja već »po- 
stavljenog« (u Hegela: »das Gesetzte). 


. No i ovaj odnos postojećeg i mogućeg, kritičkog i konzerva- 
tivnog, štaviše poprima jednu »osebujnu dijalektiku«. Sam po- 
zitivistički ideal znanosti garancija je prosperiteta, funkcija in- 
stitucionaliziranog »napretka«, ali nas domesticira u neistini 
cjeline, «u postvarenju uživanja« (zato mi se čini da je Hegelova 
analiza strukture svijesti i bivstvovanja u odnosu gospodstva- 
-ropstva izvanredno filozofski relevantna za modernu institucio- 
naliziranu i postvarenu empiriju). Fetišiziranje formalne tač- 

nosti u sklopu je univerzalne prostitucije i institucionaliziranja 
»napretka«, »demokracije« itd. Tako je i ideja istine u našoj 
epohi postala magična riječ: moralnoj patetici istine u uvjetima 
»postvarenja užitka« i povijesnih i socijalno-duhovnih odnosa 
pridružuje se i sve više domesticira i praksa demagoškog izrica- 
nja »istine«. Ovo je drugo ustvari degradirana i profanirana 
forma »rastrgane svijesti« (das zerrissene Bewusstsein) koja je 
po Hegelu u biti »svijest izokretanja« (das Bewusstsein der Ver- 
kehrung). 

Danas već iz protivrječnosti naše empirije i znanja o njoj i 
sami uviđamo da je ova najozbiljnija igra preokretanja ustvari 
»pojam koji sabire misli«, inaguriranje prakse koja transcendi- 
ra okoštalost »poštene svijesti«; zato je govor rastrgane svijesti 
duhovit: duhovit ne samo u običnom psihološkom i sociolo- 
škom smislu. Duhovit je nadasve tada kada izričući svoju vlasti- 
tu istinu ujedno izriče veliki »povijesni paradoks«: izriče opću 
neistinu i prijevaru. Govor prakse preokretanja, kako kaže 
Hegel, »sadržaj govora duha o sebi samome« jest, dakle, okreta- 
nje svih pojmova i realiteta, opća prijevara samog sebe i drugih; 
a bestidnost da se ta prijevara izriče, upravo je zato najveća isti- 
na. Taj je govor ludost onog muzičara, »koji je pokupio i pomije- 
šao trideset arija, talijanskih, francuskih, tragičnih, komičnih, 
svakojakog karaktera; časom bi se dubokim basom spustio u pa- 
kao, zatim bi stegnuo i piskutavim glasom parao zračne visine, 
naizmjence bijesan, ublažen, zapovjednički i podrugljiv« (Hegel). 

To je možda jedan misaoni kroki duhovitosti i duhovite po- 
zicije prakse preokretanja »svih pojmova i realiteta«. U njoj se 
mnogošta istinito izriče o istini i neistini filozofije, revolucionar- 
ne prakse, o nama samima. Mirna se svijest diskvalificira i di- 
famira, jer je nesposobna za istinito izricanje mogućno- 
sti povijesti kao istine. Ona naime nema više strpljenja da 
mirno i »pošteno« sredi »račune svijeta«, da registrira i klasifici- 
ra činjenice, pa dosada nije krivnja načina rada nego karaktera 
strukture cjeline. 


Naime, mirnoj i klasifikatorskoj svijesti, koja — »pošteno 
stavlja melodiju dobroga i istinitoga u jednakost tonova, tj. u 
jednu notu, pojavljuje se ovaj govor kao neko 'naklapanje o mu- 
drosti i ludilu, kao mješavina od isto toliko spretnosti kao i nis- 
kosti, od isto toliko tačnih kao i lažnih ideja, od tako potpune 
naopakosti osjećaja, tako potpune sramotnosti kao i potpune ot- 
vorenosti i istine. Ona se neće moći odreći toga, da uđe u sve tono- 
ve i da odozgo do dolje prijeđe cijelu skalu osjećaja od najdubljeg 
prezira i niskosti sve do najvišeg udivljenja i uzbuđenja; u njih 
će biti upletena smiješna crta, koja im oduzima njihovu priro- 
du'« (Hegel). 

Duhoviti govor prakse, koji na taj način već inaugurira »die 
Aufl&sung dieser ganzen Welt der Verkehrung«, ne može zato 
biti ni na strani »teorijske partije« kao ni na strani »praktičke 
partije«, jer je njihova podvojenost destrukcija istine, opća 

korupcija koju »mirna« i »poštena svijest« izriče kao prirodnu 
mudrost i zakonitost. U takvom radikalnom preokretanju »svih 
pojmova i realiteta« duhovitost otuda nije ni atribut ni način 
izricanja ove ili one persone ili pokreta, nego je bitni karakter i 
paradoks revolucionarne prakse: teorija ne može imati više mirnu 
savjest da bi kontemplirala svijet: ona hoće da prođe cijelu ska- 
lu povijesti. Utoliko ona u praksi prepoznaje vlastite mogućnosti, 
jedinstvo sebe same i prakse: nije više samo teorija, a ni puka 
aplikacija i tehnološka praksa racionaliteta. Njena je struktura 
artikulacija »rastrgane svijesti koja je svjesna sama sebe« i koja 
je kao destrukcija destrukcije (neistine cjeline) »podrugljivi 
smijeh nad postojećim«, nad »zamršenošću cjeline i nad 
samom sobom« (Hegel). 

Taština duha i kritičke teorije uopće danas je moguća samo 
na paradoksalan način: samoporugom apsolutne refleksije, pre- 
vladavanjem heteronomije. Sve više otkrivamo vlastitom povi- 
jesnom egzistencijom da ovo samodenunciranje teorije kao »ap- 
solutne refleksije« i mišljenja nije moguće više isključivo miš- 
ljenjem: nije moguće u okviru društvene strukture koja čovjeka 
svagda psihologijom svog sistema, prepariranjem svijesti za »kon- 
zumiranje« ponuđene robe-znanja, dresira za vlastitu re- 
produkciju. 


VI 


»Podrugljivi smijeh nad postojećim« otkriva ono što nije. 
Hegelova i Marxova filozofija na visini su povijesnog zadatka. 
Hegelova refleksija da je sve neposredno po sebi posredovano 
uzdiže povijest na rang istine, filozofije, tj. izražava da je 
karakter građanske produkcije u reflektirajućem univerzalnom 
biću, u čovjeku kao apstraktnom subjektivitetu, a da su bića- 
-objekti samo njegove tvorbe. Ontološka bit građanske povijesti 
sastoji se u potrebi da se sve »posreduje«: da se »razviju« i »raš- 
člane« strukture »po sebi«, još skrivene, nejasne i nesvjesne im- 
plikacije jedinstvenog karaktera povijesnog postojanja. 


Napredak i opredmećena struktura produkcionih snaga sa- 
mo su eksplikati i razvijene unutrašnje proporcije ove produkci- 
one, apsolutne, radne i eksplicirajuće znanosti. Karakter građan- 
ske produkcije se u formi mogućnosti samoeksplikacije po- 
vijesne prakse na mnogostruke apstraktne i racionalne sisteme, 
ne beskrajno razlučive formalno-ekstenzivne strukture, na društ- 
vene prirodne zakone, na općenite forme svijeta koje su 
čovjeku tuđe, spoljašnje i indiferentne. Otuda se svijet adekvatno 
spoznaje kada u teoriji (i praksi) poprimi formu »vječnih pri- 
rodnih zakona«, tj. onu formu racionaliteta pred kojim abdicira 
istinski subjekt, proizvoditelj, kada se dakle čovjek odnosi pre- 
ma »svijetu« »čisto kontemplativno, fatalistički« (Luka4cs). 


.  Iskušenja socijalističkih orijentacija takva su da jedva odoli- 
Jevaju prividu i laži koju skriva ekskluzivni racionalitet, operi- 

ranje i manipuliranje s »fatalistički« usvojenim i spoznatim 
nepromjenljivim »prirodnim zakonima« povijesti za određene 
ciljeve (tehnika: od političke tehnike do tehnologije). 

1. Naravno, da takva struktura mišljenja, odnosa subjekta i 
objekta, implicira i određeni karakter istine i neistine kao speci- 
fičnu teoriju spoznaje istine. 

2. Sama praksa eksplicirane i produktivne znanosti depotencira 
i degradira sav tzv. spoljašnji svijet koji od sebe apstrahira svo- 
je kvalitete: boju, zvuk, vidljivost, osjetilnost. Bloch je — čuva- 
jući puni utopijski smisao filozofije prirode (Schelling, Goethe 
itd.) — s pravom podsjetio na karakter građanske apstraktnosti 
u kojoj je svijet u aspektu svoje vidljivosti i osjetilnosti reduci- 
ran na »veliku optičku varku«: dan nam važi kao »objektivno la- 
žan«, jer je reduciran na puko »subjektivno opažanje«. Radikal- 
na skepsa u kvalitete spoljašnjeg i unutarnjeg iskustva u formi 
apstraktno-kvantitativnog produciranja pretvorila je i umjetnost 
u »sekundarne kvalitete«. 


3. Goethe je čak nagovještavao ono vrijeme kada će se pre- 
davati patološka eksperimentalna fizika. Jer reduciranje priro- 
de na predmet eksperimentalno-fizikalne znanosti ujedno je des- 
truiranje čovjeka kao prirode i prirode same. »Novija fizika« je 
eksperimente odvojila od čovjeka i njegovih osjetila. Bloch je pri- 
mijetio da su u prirodnim znanostima apstraktni zako- 
ni u spoljašnjem odnosu prema »prirodnom supstratu«, ali to 
niukoliko ne poriče njihovu tačnost, kao što ni »industrijska pa- 
tologija« ne poriče produktivnost rada i kapitaliziranja. 

4. Sve se više otkriva historijska komplementarnost organiza- 
torsko-praktičke sposobnosti samoeksplicirajuće znanosti (mat- 
hesis universalis) i potpune sljepoće za »kvalitete«, za čovjeka 
kao ono biće u kojem se neizrecivo — izriče (...das sonst Undar- 
stellbare in ihm darstellt), za ono što mobilizira svijet u pred- 
mete (i iskaze o njemu) a nije predmet, nije dakle modalne 
prirode (Marx, Goethe, Heidegger itd.). 


5. Sama metoda konstitucije spoznaje na bazi političko- 
-ekonomske strukture, koncipiranje pojava u formi društvenih 
prirodnih zakona, jest mogućnost logičke stringencije, koherent- 
nosti, tačnosti. Posredovanost svega postojećeg racionalnom me- 
todom, preformiranje bića u momente i eksplikate jedne princi- 
pijelno jedinstvene i jednoznačne društvene strukture, u kojoj 
sve njene unutarnje proporcije gube »supstancijalni karakter« 
(Hegel, Marx), pretpostavlja iracionalitet univerzalne racionali- 
zacije, koja u stvari i jest (kada se učini transparentnom) temelj 
»neistine« društvene prakse. 

Neistina prakse — njeno »pojimanje« (Hegel), uvid, otkri- 
vanje (Heidegger) »zaborava istine«, moguće je onim podruglji- 
vim smijehom nad cjelinom, »konstrukcijom apsoluta« (Hegel). 
Neistina se sastoji u tome što je svijest »otcijepljena« od prakse, 
odnosno praksa od svijesti, tako da je sama cjelina kao i svi 
njeni eksplikati moguća samo u formi svoje neistine, u »formi 

podvojenosti« (Hegel, Marx), »laži«: u formi društvenih i racio- 
nalnih prirodnih zakona. Forma otuđenja svijesti od društvene 
prakse u stvari je proces konstituiranja moderne znanosti kao ide- 
ologije. Gubitak i ispuštanje istine kao slobodnog o bli- 
kovanja iproduciranja po inherentnoj mjeri svakog bića, kao 
povijesnog jedinstva pojave i biti, pojma i bivstvovanja, povi- 
jesnog i prirodnog, jesu iracionalna osnova moderne raciona- 
lizacije. 

Činjenica da znanost može još samo kontemplativno lažnu 
zbilju reflektirati nikako ne negira njenu konstruktivnost i pro- 
duktivnost. No znanost kao ideološka svijest ne može da pojmi 
samu »cjelinu kao neistinu« koja ostaje zabarikadirana u »nou- 
menalnoj« sferi. Ona se ne degradira time što adekvatno i tačno 
otkriva i opterećuje »fenomenalne« aspekte zbilje, dok je otu- 
đenje, noumenalnog karaktera. 


VII 


Istina — koja bi bila zbiljska redukcija »društvenih prirod- 
nih zakona« kao neistinskog oblika, kao otuđujuće prakse i ideo- 
loške svijesti — moguća je samo u radikalnom preokretanju 
»svih pojmova i realiteta«, u kojem se filozofija ukida ukoliko 
postaje kritička i duhovita praksa povijesti. 


1. Tačnost kao karakter i granica znanosti, kao prostor njenog 
razvitka, predstavlja »podvajanje« svijesti od povijesnog sači- 
njavanja pojava. Tu ima svoj temelj i pojam istine kao tačnosti 
suda u iskazu. Kriterij istine implicira svagda mogućnost 
intersubjektivne verifikacije. Ovome se dodaju korekture: isti- 
na je u sudu općenito važeća, »objektivna«; sud je otkrivanje 
istine, ali sam za sebe nije istina (Jaspers). Za Hegela pak sud kao 
ni niz sudova ne mogu pojmiti istinu kao povijesno artikuliranu 
i dovršenu cjelinu. 


2. Istina se određuje kao otkrivanje bivstvovanja odnosno 
kao bivstvovanje u svojoj neskrivenosti (Heidegger). Zabrinu- 
ta za bivstvovanje egzistencijalna ontologija, međutim, ne vidi 
moment posredovanja istine bivstvovanja s istinom bića. Jas- 
pers pak dodaje: otkrivanje može biti prezentiranje u doživ- 
ljaju, u intuiciji, u samoj realizaciji mišljenja kao takvog. Pri- 
sutnost (otkrivenost) se tako konstituira kao pojava i ono što 
se pojavljuje u svojoj pojavi za nas ostaje netransparentno 
(Kant, Heidegger, Jaspers, Plotin, itd.). 

U sklopu takve artikulacije pojimanja istine kao otkrivanja 
potrebno je imati na umu niz značajnih napora suvremene misli: 
otkrivanje pojava nije još otkrivanje temelja, apsolutna podu- 
darnost pojave i razloga (to naravno implicira da nikada ne 
dolazi do »apsolutnog znanja«, do potpunog ispunjavanja, da 
je razlog neispunljiv i beskonačan: Kant, Plotin, Jaspers, Kier- 
kegaard). Razlog je nemoguće objasniti, jer objašnjenje (zna- 
nost) pretpostavlja reduciranje posljedica na uzrok — a razlog 

je ireducibilan (bezrazložan: Heidegger). U Marxa je to vidljivo 
u otporu protiv fetišizacije proleterske svijesti i proleterskog 
uopće. Pa ipak opirući se ontificiranju istine — istina kao otkri- 
vanje bivstvovanja misli se po analogiji neke naročite povijesne 
epohe (Heideggerov odnos prema Grcima i predsokratovcima) 
ili po nekom naročitom odnosu bića (klasni karakter bića pro- 
letarijata u Marxa). 

3. U našoj epohi moguće je govoriti o istini kao bivstvo- 
vanju: omne ens est verum. I to kada se bivstvovanje identi- 
ficira s predmetnim i opredmećenim, sačinjenim, s istinskim 
(od Marxa do modernog pozitivizma sa svim bitnim diferencija- 
ma). To nesumnjivo odgovara strukturi »rekonstrukcije svijeta 
iz spoznaje«, spoznaji kao analitičko-praktičkoj znanosti i kao 
praktičko-tehnološkoj sintezi (H. Schelsky). Tada je znano, iz- 
vjesnost, sama istina i kriterij sebe same i laži (verum est nor- 
ma sui et falsi). Istina se konstituira kao karakter i omogućivanje 
svega putem znanja (istina je »bistvovanje za nas«). 


Postulira se mogućnost verifikacije u otkrivanju strukture 
empirijskog predmeta, u mogućnosti objektiviranja misaono 
artikuliranih predstava, u neposrednoj logičkoj evidenciji: od 
formalne argumentacije, empirijske, apriorno-deduktivne, tač- 
nost spoznaje pretpostavlja »prirodnu zakonitost« povijesti. To 
znači da je ona objektivna, općenita, prinudna, da se gotovo 
fatalistički pretpostavlja: tom se praksom čovjek definira kao 
egzemplar apstraktnog i formalnog subjekta povijesti (robni 
odnosi, država itd.). 


Na kraju: istina kao tačnost spoznaje ostvaruje »pobjedu 
formalističkog pravnog racionalizma« (M. Weber), ona je funk- 
cionar formalnog racionaliziranja ili »čiste demokracije« (u 
Weberovu smislu). Istina se realizira u racionalnim  identi- 
tetima, u formama (u kojima je predmet iskustva identičan s 
mogućnošću predmeta iskustva« (Fr. Jonas). 


VIII 


Sociologija i antropologija u takvoj postvarenoj strukturi 
svijesti, djelovanja, užitka, duha, itd. vide i korijene suvremene 
mizantropije (Plessner). No praktičko prevladavanje egzisti- 
rajuće neistine u formi podvajanja i podudaranja subjekta i 
objekta, nikako ne znači konačno osvajanje i osiguranje carstva 
istine. Put k istini kao cjelini moguć je samo umnim ostvare- 
njem i prevladavanjem rascjepa subjekta i objekta: to bi bio 
prije svega onaj »duhoviti govor« i ukidanje logike »prirodne 
povijesti«, prirodnih zakona, sistema prinude i postvarenja; 1 
umjesto sistema racionalne nužnosti i impersonalne i indife- 
rentne objektivnosti inaugurira se oblikujuća spoznaja 
koja čovjeka više ne definira kao člana racionalnog sistema od- 
nosa. Ona se ostvaruje istinskim prevladavanjem  »prirodne 
povijesti«. 

Istinska povijest (emancipirana od svoje neistine u formi eg- 
zistencije društvenih prirodnih zakona) nije. »rekonstrukcija 
apsoluta«, nego je realizirana dijalektika u kojoj čovjek spoznaje 
i ponovo prisvaja zbilju u formi »zakona« i otuđene istine. 
Tada se sve što je čovjekov um proizveo stavlja na raspolaganje 
čovjeku: i to je tek istinska mogućnost da se oslobodi »istinski 
neraspoloživo« i da se liši, kako kaže Habermas, »lažnog uprav- 
ljanja«. 

Prema tome, istina se mora osloboditi, mora se stoga ponaj- 
prije denuncirati »nepotpuno racionaliziranje« koje lažno pre- 
kriva cjelinu (Habermas). Omogućivanje istine istovremeno je 
omogućivanje slobode, istinskog subjekta i umne artikulacije 
povijesti. Slutnja mogućnosti oblikujuće istine — koja izmiče 
svakom raspolaganju i popredmećenju, može se, a nema ni po- 
trebe da se na »objektivno-prinudan« način verificira, to znači 
da je onaj tip podudaranja u formi tačnosti suvišan tamo gdje 
je oblikujuća istina samoeksplikacija kako prirode, tako i čov- 
jeka — traži od nas također napor nadilaženja raspoloživog da 
bi se oslobodilo neraspoloživo i neizrecivo. 


Sve dok smo filozofski »nemuzikalni«, mi smo »nemuzikal- 
ni« za istinu koja je identična sa slobodom, s integralnim obli- 
kovanjem koje je moguće raspolaganjem raspoloživim (carstvo 
rada, nužnosti) i oslobođenjem neraspoloživog i — neizreci- 
vog. 

ISTINA KAO KORESPONDENCIJA 


Svetlana Knjazeva 


Nekada je rečeno da je veština pogodnog ograničavanja — 
zaloga uspeha, budući da se egzistencija, napredak i uspeh mo- 
gu postići samo u nečem određenom, a stoga i nužno ograniče- 
nom, prevazilaženjem tog određenog i ograničenog drugim od- 
ređenim i ograničenim. Rekao je to niko drugi do »stari dobri« 
Hegel, pa kada se već mnoge druge njegove misli slede, poku- 
šaću da sledim i ovu kao metodološko uputstvo, sve i imajući 
na umu da za nju conversio simplex ne važi, te da nije sve što 
je ograničeno samim time i uspelo. Dakle, ipak da ograničim 
najpre svrhu i cilj ovog izlaganja, a zatim i njegov domen. 

Ograničenje cilja: nemam nameru da gradim kompleksnu i 
kompletnu teoriju istine, čak ni da »zastupam« onu teoriju 
koja je istaknuta u naslovu, već samo da analiziram neke ele- 
mente nasleđenih, tradicionalnih teorija istine. Ali taj pos- 
tupak ne implicira filozofsku indiferentnost: iz analize razloga 
za i protiv, iz iznošenja jakih i slabih strana tradicionalnih poj- 
mova i rešenja, neki zaključci će svakako slediti. 

Ograničenje domena: pojam istine, o kome ću ovde govoriti, 
može se sa smislom upotrebiti kao predikat koji označava izves- 
nu osobinu jezički artikulisanih sudova, odnosno iskaza, kojima su 
oni izraženi, dakle, indikativnih iskaza snadbevenih značenjem.* 
U nekim saopštenjima i rečima u diskusiji na ovom simpoziju- 
mu pojam istine bio je proširivan, te se govorilo o tome da 
istiniti, odnosno neistiniti, mogu biti ne samo sudovi, već i na- 


* Polazim, naime, od dve pretpostavke, koje ovde neću dokazivati, ni 
obrazlagati: prvo, da su pojmovi »jezički artikulisani sud« i »indikativni 
iskaz snabdeven značenjem« smisaono ekvivalentni i drugo, da nema dos- 
lovnog, nemetaforičkog smisla pitanje o istinitosti sudova koji nisu jezički 
oformljeni (bilo u spoljašnjem ili unutrašnjem govoru) niti o istinitosti 
iskaza kao materijalnih objekata (šara na papiru, serija zvučnih talasa 
itd.), bez obzira na značenje kojim su u nekom sistemu simbolizacije 
snabdeveni. 

čin života (G. Petrović). Dalje su u okviru tako e hrs 
nog pojma pravljene distinkcije, pa se govorilo o S o o ri 
gnoseološkom i ontološkom pojmu istine (M. Mar are X 

instrumentalnoj i esencijalnoj istini (R. Supek) i tako alje. Ne 
želim da dogmatski poričem vrednost takvog »proširenog« poj- 
ma istine; rekla bih čak da su razmatranja koja su se ticala tako 
shvaćene istine bila zanimljiva i da sam imala osećanje da »tu 
nečeg ima«. Ipak, nijedan od autora ovih saopštenja nije iz- 
neo dovoljno argumenata kojima bih bila ubeđena: da takav 
»prošireni« pojam istine može da bude pogodan pojmovni in- 
strument teorijskog uopštavanja nekih filozofski-relevantnih za- 
jedničkih karakteristika ili zakonitosti koje se ispoljavaju i u 
teoriji saznanja i u oblasti vrednosnog odnošenja. Možda i pos- 
toji neki (koliko dalekosežni?) paralelizam u ove dve oblasti; 
možda bi se tim »proširenim« pojmom istine i moglo ukazati 
na neke značajne međuzavisnosti tih: domena, ali o tom even- 
tualnom paralelizmu i međuzavisnostima nije bilo dovoljno re- 
či. Između ostalog i zato ostajem pri tradicionalnom domenu 
pojma istine. oi pase m 

Konačno, još jedno ograničenje: o kojoj će teoriji korespon- 
dencije ovde biti reči? Tim imenom se, naime, mogu nazivati i 
nazivane su različite stvari: bilo ukupnost teorija koje istinu 
definišu kao jednu od subjekt-objekt relacija, pri čemu bliža 
odredba te relacije, kao i bliža odredba pojma objekta, variraju 
od teorije do teorije zaviseći od ostalih njenih polaznih pret- 
postavki; bilo ono što je svim tim teorijama zajedničko (»zajed- 
ničko jezgro«, »zajednički element« tih teorija); bilo neka odre- 
đena teorija, u kojoj je bar subjekt-objekt relacija, kojom se de- 
finiše istina, određena. 

Teorija korespondentnosti kao ukupnost teorija određenog 
tipa (tj. teorija korespondentnosti u širem smislu) obuhvatala 
bi ogromnu većinu dosada formulisanih teorija istine od antič- 
kog određenja da je istina »reći o onome što jeste da jeste, a 
o onome što nije da nije«, preko sholastičkog »adequatio rei et 
intellectu«, sve do današnjih dana, izuzimajući tzv. ne-klasične 
teorije istine (pragmatička i teorija koherencije Neuratha-Car- 
napa i nekih neo-hegelijanaca). Čak bi i vulgarna teorija odraza 
spadala u taj obim, jer i ona definiše istinu kao subjekt-objekt 
relaciju, s tim što je to relacija pasivnog odslikavanja, koja 
pretpostavlja vremensku i kauzalnu primarnost objekta i naiv- 
no uverenje o »istovrsnosti« kvaliteta sadržaja svesti i kva- 
liteta objekta. Kritičko razmatranje tako shvaćene teorije ko- 
respondencije zahtevalo bi suviše prostora i vremena. 

Zato je najbolje da i ovde uvedem pogodno ograničenje: 
ono što će biti predmet razmatranja jeste jedan određeni tip 
teorije korespodencije, naime, onaj koji subjekt-objekt relaciju 
pomoću koje se definiše istina određuje kao izomorfizam iz- 
među pod-skupa skupa objektata i odgovarajućeg pod-skupa 
(eventualno nekoliko odgovarajućih pod-skupova) skupa jezič- 

ki oformljenih pojmova. Govorim o pud-skupovima radije nego 
o odgovarajućim skupovima, prvo, stoga što izomorfizam pret- 
postavlja da je broj elemenata izomorfnih skupova jednak, pa 
skup objekata i skup pojmova mogu biti izomorfni samo pod 
pretpostavkom gotovog, završenog znanja koje je obuhvatilo 
sve postojeće, a drugo, stoga što nam tako definisana relacija 
omogućava prosuđivanje istinitosti parcijalno uzetih znanja. 
Ograda, shodno kojoj jednom istom pod-skupu skupa objekata 
mogu korespondirati nekoliko među sobom različitih pod-sku- 
pova skupa jezički oformljenih pojmova, treba da posluži tome da 
se mogu obuhvatiti i slučajevi kada dve ili više teorija podjedna- 
ko dobro objašnjavaju isti skup činjenica. U tom slučaju je za 
svaki takav pod-skup skupa pojmova drugačije određena rela- 
cija »preslikavanja«, odnosno izomorfizma, između njega i od- 
govarajućeg pod-skupa skupa objekata. Drugim rečima: u raz- 
ličitim sistemima pojmova različiti sudovi (iskazi) mogu biti 
istiniti. 

Na kraju ću napomenuti da takva teorija korespondencije 
ne pretpostavlja ni »istovrsnost« kvaliteta sadržaja svesti i 
kvaliteta objekata (naivni realizam), niti vremensku i kauzalnu 
primarnost objekta u svakom određenom slučaju. Ovo pos- 
lednje je njena prednost utoliko što, realno uzev, — mada bar 
neki objekti vremenski prethode saznanju i bar neka saznanja 
su kauzalno uslovljena delovanjem objekata — ipak nije slučaj 
da je to nužno za svaku vrstu saznanja i za sve objekte. Kre- 
ativnost (relativna, naravno!) ljudskog saznanja takvom teo- 
rijom korespondentnosti nije odreknuta. 

Uz sva ova ograničenja, preciziranja i dopune, čiji je cilj da 
teoriju predstave u najboljoj mogućoj verziji, ostaje nekoliko 
krupnih prigovora koji joj se mogu postaviti. 

Prvi se prigovor sastoji u tome što je korespodentna teo- 
rija istine neotklonjivo metafizička * po svom karakteru: ona 
ne samo da mora postulirati postojanje objekata van naše 
svesti (i to čak takvih objekata koji ni jednoj svesti ni na koji 
način nisu bili dani), ne samo što mora postulirati postojanje 
određenih vrsta objekata (ako relacija izomorfizma treba da 
bude definisana sa nekim bar podnošljivim stepenom određe- 
nosti), nego mora postulirati, eventualno zasnovati, ali nikad 
i dokazati postojanje korelata svog bazičnog pojma — pojma 
izomorfizma. 

Međutim, izgleda da bez pretpostavki, metafizičkih u ovom 
smislu, nijedna filozofska teorija dostojna tog imena ne može 
da se izgradi. Izgleda da nije u pitanju karakter tih pretpostav- 
ki, nego stepen u kome one uspevaju da na najkonzistentniji i 


* Termin »metafizički« upotrebljavam sa značenjem bliskom Kantovom: 
sve ono što nadilazi, transcendira granice svakog mogućeg ljudskog is- 
kustva. 

najverovatniji način objasne izvesne neoporecive činjenice ka 
skog sveta i iskustva: neotklonjivo osećanje zavisnosti A 
vesnih spolja danih okolnosti, uspešnost i neuspešnost ljudske 
prakse itd. A teorija korespondentnosti to čini u prilično viso- 
kom stepenu. Kad god je neka teorija istine pokušavala da se 
konstituiše bez ovih metafizičkih pretpostavki, ona je ili pos- 
tajala relativističko-subjektivistička, ili je, izbacujući metafizičke 
pretpostavke na vrata, uvlačila ih natrag kroz prozor, ili je 
priznavala svoj izvedeni karakter, priznavala da polazi od jed- 
nog pojma koji je dan u teoriji saznanja 1 da ga od teorije saz- 
nanja samo preuzima i precizira za određene svrhe (ovo pos- 
lednje je, naprimer, slučaj sa tzv. »semantičkom« definicijom 
istine kod A. Tarskog). 2 

Drugi prigovor se odnosi na stepen preciznosti s kojim je 
dosada definisan pojam izomorfizma. Kako se taj izomorfizam 
može tačnije i bliže odrediti? Sve je još relativno lako dok su 
u pitanju sudovi i iskazi o pojedinačnom, mada se i tu javlja 
ona poznata teškoća koju je i G. Petrović pominjao:| teškoća 
da se odgovori na pitanje čemu korespondiraju istiniti nega- 
tivni egzistencijalni sudovi. Ali šta dalje? Kako definisati izo- 
morfizam za univerzalne sudove? Dva su tipa odgovora dana 
dosada (i oba ih nalazimo kod B. Russella u raznim fazama 
njegovog filozofiranja): jedno je rešenje postulirati postojanje 
»opštih činjenica«, drugo, usvojiti takvu metodu analize uni- 
verzalnih sudova, po kojoj bi oni bar u principu mogli da budu 
predstavljeni u obliku konjunkcija sudova o pojedinačnom. Sva- 
ko od tih rešenja ima svoje teškoće, ali se ne vidi da li bi još 
neko rešenje različitog od njih tipa moglo da bude prihvatljivije. 
Tako zasad ostaje neodređeno, postojanje koje vrste objekata 
je postulirano takvom teorijom i kako se tačno ima odrediti 
izomorfizam. 


Treći prigovor bi se mogao ovako formulisati: da li je teo- 
rija korespondencije jedna kompletna teorija istine? Da li ona 
može pružiti adekvatnu eksplikaciju svih onih slučajeva u ko- 
Jima smatramo neke sudove istinitim? Prihvativši, uz sva ogra- 
ničenja i naglašavanje potrebe daljeg preciziranja pojma i- 
zomorfizma, da ona daje adekvatnu eksplikaciju pojma istinito- 
sti empirijskih sudova, — kako stoji sa istinitošću analitičkih 
sudova koji se javljaju u posebnim empirijskim naukama, a 
pogotovu sa istinitošću sudova matematike i logike? Može li 
teorija korespondencije da d4 takvu definiciju istine koja bi 
obuhvatila i te slučajeve ili joj je potrebna neka »pomoćna hi- 
poteza«, neki dopunski, drugačiji pojam istine? Novovekovna 
filozofija, koja od Leibniza naovamo (sa retkim izuzecima) 
povlači oštru granicu između »veritć de raison« i »veritć de 
facts« i tretira ih kao dve nesamerljive veličine između kojih 
nema ni upoređenja ni prelaza, nije mnogo učinila da se tome 
Pitanju priđe na metodološki adekvatan način. Sigurna je jed- 

na činjenica: da se istinitost analitičkih sudova uopšte, a mate- 
matičkih i logičkih posebno, ne može jednostavno izjednača- 
vati sa istinitošću empirijskih generalizacija (kao što je to po- 
kušavao J. St. Mill). Njihova geneza, tip značenja, funkcija u 
naukama nisu nipošto istovetni sa genezom, tipom značenja i 
funkcijom empirijskih generalizacija. Možemo li ih, na osnovu 
toga, isključiti iz domena na koji se predikat »istinito« može 
sa smislom primeniti? Ili treba pokušati sa nekom izvedenom 
definicijom tipa: »sudovi logike i matematike su istiniti kada 
se njima formulišu pravila transformacije kojima se od jednih 
istinitih sudova stiže do drugih, izvedenih istinitih sudova«. 
Svakako, ta izvedena definicija ne »pokriva« sve tipove anali- 
tičkih sudova, ali bi, ako bi se (uz eventualne dopune i modifi- 
kacije) pokazala prihvatljivom, »pokrila« onu njihovu vrstu ko- 
ja je, čini mi se, najveći kamen spoticanja za teoriju kores- 
pondencije. 

Četvrti prigovor, koji ću nešto kasnije razmotriti mnogo 
podrobnije nego dosadašnja tri, sastojao bi se u sledećem: teo- 
rija korespondencije tipa koji ovde razmatramo (kao i većina 
teorija koje polaze od »klasičnog« pojma istine) smatra istinu 
apsolutnom. Za nju postoji samo alternativa: ili je jedan sud 
(iskaz) istinit ili nije. Tertium non datur. Logika jeste i ostaje 
dvovalentna. 


Peti, vrlo često isticani prigovor smera na to da pokaže 
neoperacionalnost pojma istine definisanog na osnovu teorije 
korespondencije. Sve i da postoji izomorfizam znanja o objek- 
tima i objekata — na koji način mi možemo znati za taj izomor- 
fizam? Nama nisu dani objekti van našeg znanja, pa da to zna- 
nje možemo sa njima neposredno upoređivati; kako onda zna- 
mo koji su naši sudovi istiniti, tj. izomorfni sa odgovarajućim 
objektima? Ma koliko taj prigovor izgledao fatalan po teoriju 
koju razmatramo, on faktički ne obara teoriju koresponden- 
cije, već samo zahteva njenu dopunu kriterijuma istinitosti, 
koji bi taj pojam učinili operacionalnim (ili, upotrebljavajući 
tradicionalnu teminologiju: jasnim i razgovetnim). 

Ne potcenjujući težinu i dalekosežnost ovih osnovnih pri- 
govora, koji se teoriji korespondencije mogu postaviti, i stoga 
insistirajući na razvijanju i preciziranju njenih osnovnih pos- 
tavki, s druge strane, možemo slobodno da tvrdimo da nijedna 
teorija istine, koja bar ne uključuje u sebe pojam koresponden- 
cije kao jedan od svojih bitnih elemenata, nije imala i, izgleda, 
u principu ne može imati uspeha u nastojanju da se konstituiše 
kao kompletna teorija istine. Jer sve one teorije koje su istinu 
definisale samo pomoću skupa kriterijuma koje sudovi (iskazi) 
moraju zadovoljiti da bi bili smatrani istinitim, patile su od 
jednog fatalnog nedostatka: one su uvek istinu nužno subjek- 
tivizirale, relativirale, dovodeći time svoj pojam istine do neotklo- 
njive diskrepancije sa duboko ukorjenjenim intuicijama vezanim 

za pojam istine u svakodnevnoj, naučnoj i filozofskoj par tog 
pojma. Ma koliko to izgledalo paradoksalno, takve definicije 
istine, uvedene da bi se pojam učinio operacionalnim, ustvari, 
oduzimaju mogućnost procene teorijske vrednosti različitih sku- 
pova kriterijuma istinitosti, a time postaju neoperacionalne. . 

Kakav bismo, naprimjer, smisao mogli da pripišemo (s tač- 
ke gledišta neke takve »ne-klasične« teorije istine) trivijalnoj i 
često upotrebljavanoj konstataciji: »Nekada se smatralo da je 
sud (mišljenje, teorija) taj-i-taj neistinit, međutim, pokazalo se 
da je istinit« (i obratno: »nekada se smatrao istinitim, a po- 
kazalo se da je neistinit«). Želimo li takvom konstatacijom da 
kažemo kako taj sud nije zadovoljavao tadašnje kriterijume is- 
tinitosti, a da zadovoljava naše današnje? Ali odakle nam pra- 
vo da svoje kriterijume smatramo boljim, ispravnijim itd. od 
nekadašnjih ili uopšte drugačijih? 

Ako postoji nekakvo »filozofsko iskustvo«, stečeno . kroz 
pokušaje i traženja rešenja na raznim putevima i različitim 
metodama, mislim da nam ono u ovom slučaju nedvoznačno 
ukazuje da ideja korespondencije ostaje osnovni element sva- 
ke prihvatljive teorije istine, ali da ta ideja mora da bude pre- 
cizirana i razvijena, a uz to i dopunjena tzv. kriterijumima isti- 
nitosti, jer svaka adekvatna teorija istine mora da pored pi- 
tanja: šta je istina? uzme u razmatranje i pitanje: kako znamo 
da je nešto istina? 

Vratimo se sada na problem apsolutnosti i relativnosti istine 
i razmotrimo sledeća pitanja: koji, zapravo, smisao pripisuje- 
mo tvrđenju da je istina relativna? Ima li to tvrđenje neke zna- 
čajne teorijske konsekvencije, služi li taj pojam eksplikaciji 
neke filozofski relevantne činjenice? I, konačno: ako je značajan 
i potreban, može li se on definisati u okviru korespondentne 
teorije istine ili postoji neka logička nužnost da svaka kon- 
zistentna teorija korespondencije bude apsolutističkog karak- 
tera? 


Pri razmatranju onog prvog pitanja htela bih, svakako, da 
izdvojim onaj pojam »relativne istine« koji bi odgovarao iz- 
vesnom intuitivnom sadržaju vezanom za taj pojam u mar- 
ksističkoj filozofiji. A to je, po mom mišljenju: 1) apsolutnost 
istine je nekorigibilnost suda u daljem procesu saznanja, a re- 
lativnost je korigibilnost, podložnost modifikacijama, dopuna- 
ma, ograničenjima i tome slično. 2) Nisu sve istine relativne; 
ima, doduše »retko zasejanih«, ali ipak apsolutnih istina u 
našem sadašnjem saznanju i, prema tome, apsolutna istina nije 
nešto principijelno nedostiživo. 3) Konačno, relativne istine sa- 
drže u sebi jedan element apsolutne istine i u nizu relativnih is- 
tina o istom predmetu taj element apsolutne istinitosti se po- 
većava (»od sve manjih istina sve većim, odnosno od sve većih 
zabluda sve manjim«); apsolutna istina je granični pojam; ona 
je granica, limes niza relativnih istina. 

Ovako formulisani sadržaj pojmova apsolutne i relativne 
istine poslužiće mi sada kao kriterijum prihvatljivosti ili ne- 
prihvatljivosti raznih pojmova koji se kod izvesnih mislilaca 
povezuju sa terminom »relativne istine«. 


a) Pojam uključen u tvrđenje da je svaka istina relativna 
već samim tim što je to naša, ljudska, subjektivna istina. Ne- 
posredno je jasno da se takav pojam »relativne istine« ne može 
inkomparirati u marksističku filozofiju. Pojam »apsolutne is- 
tine«, koji je time pretpostavljen, pojam je mističkog »pokla- 
panja«, »identifikacije« subjekta i objekta, neprihvatljiv ne 
samo za marksističku, nego i za svaku naučnu filozofiju. De- 
finišući relaciju izomorfnosti upravo pokazujemo kako neka 
istina može biti i subjektivna (ljudska) i apsolutna. 

b) Pojam »relativne istine« uključen u hegelijanski tip kon- 
cepcija, po kome je istina relativna dok je parcijalna; apsolutna 
istina je totalna istina, to je istina totaliteta. Pod pretpostavkom 
da delovi nose u sebi prirodu celine, ovaj pojam »relativne isti- 
ne« zadovoljava treći izdvojeni element sadržaja intuitivnog 
pojma »relativne istine« u marksističkoj filozofiji. Ali on ne 
zadovoljava drugi element tog sadržaja; posebno nije jasno ka- 
ko bi Engels, da je takav pojam relativne istine imao na umu, 
mogao da navodi sudove o pojedinačnom (»Napoleon je umro 
5. maja 1821.«) kao primere apsolutnih istina. U velikom broju 
slučajeva — naime, u svim onim kada se parcijalna istina ne 
nameće bahato kao kvazi-univerzalna, već skromno deklariše 
svoju parcijalnost — ovaj pojam relativne istine ne odgovara ni 
prvom elementu sadržaja odgovarajućeg marksističkog pojma. 
Ipak, ovaj pojam »relativne istine« ima svoju funkciju i oprav- 
danje; on nije ni mističan ni anti-naučan. Ako ništa drugo — 
on nas upozorava na agresivnost parcijalnih istina, koje žele 
da se nametnu kao univerzalne i opšte-važeće. Međutim, on se 
srazmerno lako daje definisati u okviru teorije korespondencije. 


c) Pojam »relativne istine« se često zamenjuje srodnim 
pojmom »relativnosti saznanja«. Ovaj poslednji sasvim nedvoz- 
načno zadovoljava sve elemente sadržaja marksističkog pojma 
relativne istine i ja lično mislim da se dobar deo onoga što se 
u klasičnim tekstovima opisuje terminom  »relativne istine« 
daje sasvim adekvatno i u skladu sa intencijama klasika opisati 
terminom »relativnost saznanja« ili »relativnost pouzdanosti sa- 
znanja«. O tom pojmu je juče govorio J. Aranđelović u svom ko- 
referatu i ja nemam nameru da ponavljam njegove argumente 
u prilog diferenciranju pojmova »istina« i »verovatnoća«. Savre- 
mena logika i opšte-naučna metodologija u logičkoj teoriji ve- 
rovatnoće raspolažu prilično preciznim pojmovnim aparatom 
kojim se opisuje relativnost saznanja; izgleda da bi taj isti poj- 
movni sadržaj mogao da bude preciziran i u određenim mode- 
lima polivalentnih logika (o čemu će, nadam se, biti reči i u 
ko-referatu A. Krona). 

d) Juče je, u saopštenju M. Markovića, bio upotrebljen još 
jedan pojam »relativnosti istine«, različit od dosada razmatra- 
nih. Ako sam dobro razumela, on je na jednom mestu izneo 
sledeće tvrdnje: da je svaki iskaz relativno istinit već samim 
tim što je njegovo značenje relativno. Opet ne želim da dog- 
matski poričem mogućnost da se problemu relativnosti istine 
priđe i sa te strane. Međutim, to tvrđenje zahteva izvesne do- 
pune i razjašnjenja. Da li je njime, naime, mišljeno da je veza 
između relativnosti značenja i relativnosti istine logički nužna 
veza, tj. da je pojmom »relativnosti značenja« ex definitione 
implicirana relativnost istine? Ili je mišljeno da relativnost zna- 
čenja na neki način uslovljava, prouzrokuje relativnost  is- 
tine? Ako je ovo drugo slučaj — bilo bi zanimljivo razmotriti 
na koji način se to dešava, kakav je »unutrašnji mehanizam« 
te veze. 

Dalje, o relativnosti, značenja se može govoriti u različitom 
smislu. Jedno je mišljeno kada se kaže da isti grafički znaci 
(ili izgovorene rečenice) mogu biti istiniti ili neistiniti, zavis- 
no od toga kakvo značenje autor iskaza pripisuje upotrebljenim 
znacima, odnosno zavisno od toga kakav misaoni sadržaj sa nji- 
ma vezuje. Drugo je mišljeno kada se kaže da su svi izrazi u 
kojima su upotrebljene tzv. okazionalne reči (»ja«, »ovde«, 
»sada« itd.) relativni, jer njihovo značenje zavisi od jezičkog i 
van-jezičkog konteksta upotrebe. Nešto treće je opet mišljeno ka- 
da se kaže da su značenja većine naših termina samo relativno- 
-određena, da se za većinu njih pojavljuje »pojas neodređenosti« 
u kojem su iskazi formulisani pomoću njih neodlučivi, odnosno 
odlučivi samo konvencionalno, proizvoljno, na različite načine za 
različite ljude (tzv. »rasplinuti«, »ne-oštri« termini ili u tradicio- 
nalnoj terminologiji nejasni i nerazgovetni pojmovi). Relativnost 
značenja je, svakako, jedna tema za sebe, značajna i nedovoljno 
obrađena. Nemam mogućnosti da o njoj nešto podrobnije ka- 
žem na ovome mestu; želela sam samo da naznačim kako svaki 
od ovih aspekata relativnosti značenja može imati svoj poseban 
»mehanizam« povezanosti sa relativnošću istine (ako ga uopšte 
ima). 

€) Da li nam, posle izdvajanja ovih različitih pojmova »rela- 
tivne istine«, od kojih se jedan pokazao kao neprihvatljiv, a os- 
tali kao pojmovi čiji sadržaj može biti adekvatno ekspliciran i 
drugim postojećim pojmovima, ostaje još neki sadržaj koji bi 
bio specifičan, još neobuhvaćen nijednim dosada ekspliciranim 
pojmom, a ujedno dovoljno značajan da bismo zbog njega i da- 
lje upotrebljavali termin »relativne istine«? Mislim, da takav 
intuitivni sadržaj postoji i da ga imamo na umu kada kao »rela- 
tivno istinit« kvalifikujemo onaj opšti sud (iskaz) u kome je for- 
mulisana neka pravilnost ili zakonitost koja; doduše, uopšte 
uzev, važi, ali od koje postoje i odstupanja, izuzeci itd. Isti po- 
jam »relativnosti istine« imamo na umu kada se u daljem pro- 

cesu saznanja pokaže da neki opšti sud, prvobitno formulisan kao 
bezuslovan, važi samo pod određenim uslovima. Formulišući no- 
vi sud (iskaz) u koji unosimo te uslove, za onaj prvobitni sud 
obično kažemo da je bio relativno-istinit, a za ovaj novi sud 
pretpostavljamo da je relativno-istinit u tom smislu što će se, 
verovatno, u daljem procesu saznavanja pokazati da su još ne- 
ke nove dopune, ograničenja, modifikacije, navođenje novih, još 
neobuhvaćenih i neotkrivenih uslova pod kojima on važi, potrebni 
i nužni da bi on bio bliži »apsolutnoj istini«. Relativno-istinit 
bi u ovom smislu bio onaj sud za koji postoje dopune (bilo u 
obliku navođenja izuzetaka, bilo u obliku navođenja uslova pod 
kojima on važi) bez kojih on nije istinit, ali u isto vreme takve 
dopune koje ga čine sve istinitijim i u principu mogu da dove- 
du do njegovog pretvaranja u apsolutno-istinit sud. Čini mi se, 
da nije potrebno eksplicitno pokazivanje kako taj pojam »rela- 
tivne istine« zadovoljava sve elemente sadržaja intuitivnog poj- 
ma, koje sam prethodno izdvojila kao bitne. 


Ostaje da se još nekoliko reči kaže o mogućnosti da takav 
pojam »relativne istine« bude definisan u okviru teorije kores- 
pondencije. Ako prihvatimo da se opšti sudovi (iskazi) mogu u 
principu formulisati kao konjunkcije sudova (iskaza) o poje- 
dinačnom (pri čemu te konjunkcije mogu imati i beskonačno 
mnogo ili, bar praktično neprebrojivo mnogo članova) — defi- 
nisanje pojma »relativne istine« ne predstavlja nikakve teškoće: 
jednostavno možemo reći da je jedan opšti sud (iskaz) relativno- 
-istinit kada odgovarajuća konjunkcija sadrži dovoljno velik broj 
apsolutno-istinitih sudova (iskaza) o pojedinačnom. Nisam si- 
gurna da bi se taj pojam »relativne istine« sa istom lakoćom 
dao definisati pri nekoj drugačijoj interpretaciji značenja opštih 
sudova (iskaza). Ali mislim, da je ovim rasuđivanjem dokazano 
(ako mi se nije potkrala neka greška u razmišljanju) da teori- 
ja korespodencije ne isključuje pojam »relativnosti istine«, kao 
što je to vrlo često dosada smatrano. 

ISTINA I NJENA KONKRETNOST 


Miladin Životić 


Veoma značajno mesto u izgradnji savremene pozitivističke 
teorije imaju teorija o empirijskoj verifikaciji, teorija značenja 
razrađena u savremenoj oxfordskoj školi logičke analize i instru- 
mentalistička teorija istine razrađena u pragmatizmu. 


Sve ove teorije se ustremljuju protiv teorijskih spekulacija, 
one traže konkretnost istine, i teoriju o istini bez ikakvih ap- 
straktnih metafizičkih pretpostavki; one su radikalno antisup- 
stancijalističke, antiesencijalističke, one odbacuju svako traže- 
nje nečeg što bi stajalo iza činjenica. 


Ovakvom svojom usmerenošću ove teorije su čvrsto užlje- 
bljene u savremenu stvarnost, iako su neadekvatne toj stvar- 
nosti, to su teorije koje u tumačenju istine o ovom svetu ne 
unose nikakve kritičke distancije, koje kritičko distanciranje 
od činjeničkog stanja ovoga sveta odbacuju kao »metafizičku 
spekulaciju«, koje čoveka i njegove mogućnosti da se domogne 
do istine o ovome svetu sagledavaju samo sa pozicija postvare- 
nja, onoga što čovek fizički jeste, a ne i onoga što čovek može 
i treba da bude. Svaki negativno-kritički aspekt u sagledavanju 
smisla činjeničkog sveta, ove teorije proglašavaju za »nadnauč- 
no doživljavanje« i »poeziju u pojmovima«. 


Da li su zbog toga one stvarno imune od svake metafizike? 
Cilj nam je da prikažemo da ove teorije o istini koje su se 
javile u okviru savremenih pozitivističkih strujanja nisu zbog 
svoje antimetafizičke usmerenosti bez svake metafizike, već sa- 
mo bez one koja unosi aspekte transcendiranja ovog činjenič- 
kog, danog »stanja stvari«, bez one »metafizike« koja unosi ele- 
mente negacije u shvatanje sveta, stanovište koje ne prihvata dano 
u postojećem kontekstu činjenica kao jedino moguće. 


. Njihova implicitna metafizika sastoji se iz uzimanja objek- 
tivno postojeće uređenosti, reda i porekla činjenica za jedino 
moguću racionalnost ovog sveta; one se oslanjaju na posebnu 
:nauku, i naukom i tehnikom stvorenu »racionalnost« dižu na 
.rang jedino moguće uređenosti ovog sveta. 

Ova tačka gledišta se, sa stanovišta jedne kritičke teorije 
o savremenom svetu, pokazuje upravo zbog ovoga — iracional- 
nom. Ovim svojim varijantama (i drugim, sporednijim) pozi- 
tivističko učenje o istini se oslanja na onu stvarnost koju je 
nauka dala, i na postojeće zdravorazumsko shvatanje koje (kao 
i svako dosadašnje zdravorazumsko shvatanje sveta) samo re- 
gistruje svet onakav kakav on jeste, i baš zbog toga ove teorije 
nose u sebi neistinit pojam konkretnosti istine, takvo tumače- 
nje konkretne istine iz koga se eliminišu dimenzije ljudskih 
mogućnosti, mogućnosti totalne izmene sveta i izmene mesta 
i uloge čoveka u tom svetu. Ove teorije isključuju kritički, hu- 
manistički aspekt u sagledavanju smisla činjenica, i ljudsku 
istinu svode na nivo registracije onoga što je dano u kontekstu 
čovjekovog postvarenja (Verdinglichung-a), a ne i čovekove 
borbe da prevaziđe taj postvareni svet. 

Njihov antiesencijalizam je drugo ime za težnju ka neutrali- 
zaciji humanističkog normativnog aspekta u sagledavanju smis- 
la činjenica, njihov antisupstancijalizam je težnja da se postig- 
ne ljudski neutralna tačka gledišta, ovakav neutralizam je u o- 
vim teorijama sinonim za vrednost istine. Mereći istinu posto- 
jećim efektima onoga što čovek čini u nauci i svojoj svakodnev- 
noj praksi (svom objektivno danom »ponašanju«), savremeni 
instrumentalizam, baš zbog ovog oslanjanja samo na praktične 
efekte realno danog ponašanja, postaje neadekvatna teorija is- 
tine: poistovećujući istinu sa praktičnim efektima koji se dobija- 
ju razrešavanjem »konkretnih problematičnih situacija«, ova 
teorija ne unosi bitni aspekt u razumevanje sveta, jer nije u sta- 
nju da taj objektivno stvoreni svet sagleda kao jednu jedinstve- 
nu »problematičnu situaciju« koja se dobija kad se odbaci pois- 
tovećivanje pojma čoveka i njegove suštine sa onim što on samo 
čini, koja se dobija kad se pojam i suština čoveka sagledavaju i 
sa aspekta onoga što čovek (na osnovu kontinuiteta svoje isto- 
rijske prakse) može i treba da stvori od objektivno danih činje- 
nica sveta uzetih u celini. 

Saobražavanje pojma istine datom stanju stvari je osnovna 
platforma traženja konkretnosti istine u ovim teorijama, i nji- 
hova najslabija tačka. 

Kad Ernest Bloch kaže da »ono što jeste ne može biti istini- 
to«' on izriče najbitniju pretpostavku za konkretnost istine. Jer, 
savremene pozitivističke teorije istine nastoje da nam daju istinu 
o činjenicama očišćenu od njihovog ljudskog ekvivalenta, a to 
mogu samo ako postojeći ljudski ekvivalent tih činjenica (po- 
stvarenje) uzmu za jedino mogući oblik njihove danosti. 

Ne uviđajući da tako čine, ove teorije stavljaju zabrane da se 
traže druge mogućnosti, druge »dimenzije značenja«, drugačiji 
smisao tih činjenica procesom njihovog transcendiranja i uno- 
šenjem negativno-kritičkog aspekta u njihovo tumačenje, aspek- 


1) Ernest Bloch, Philosophische Grundfragen I, Frankfurt 1961, S 65 

ta koji izrasta iz takvih »metafizičkih« pretpostavki koje u čov- 
eku i njegovom praksom stvorenom svetu sagledavaju istorijski 
stvorene mogućnosti da ne budu ono što sada jesu. 


Ludwig Wittgenstein, jedan od glavnih duhovnih otaca sa- 
vremenog pozitivizma, bio je među prvima koji su nastojali da 
izgrade jednu teoriju istine bez ikakvih »metafizičkih postavki« 
kada je u svom Logičko-filozofskom traktatu sveo pojam utvrđi- 
vanja istine na pojam empirijske proverljivosti. 

U svom Traktatu on kaže da su jedino istiniti iskazi o stvar- 
nosti iskazi prirodnih nauka: zato što kombinacija termina u is- 
kazima ovih nauka jedino odgovara realno postojećim vezama 
stvari. Istinito saznanje se, veli Wittgenstein, bazira na tzv. »ele- 
mentarnim propozicijama«; naučne (jedino moguće kao istinite) 
propozicije su »istinosne funkcije« elementarnih, tj. atomskih 
propozicija, onih propozicija koje izriču postojanje atomskih 
činjenica. 

Istinite propozicije se konstruišu iz elementarnih posred- 
stvom logičkih konstanti i logičkih relacija kojima se određuju 
veze i kvantifikuju čula iskustva (»atomske činjenice«). »Ele- 
mentarna propozicija« je termin za neposredni čulni doživljaj 
kojim se saznaje određeno stanje stvari, tj. (atomska) činjenica. 
Empirijska činjenica je shvaćena kao odslikavanje u svesti sarno 
onog što je »predmetni svet« koji se izdaje za jedinu realnost. 
Istina je svedena samo na usaglašavanje iskaza sa čulnim doži- 
vljajima predmetnog sveta. 

Wittgenstein je bio jedan od rijetkih savremenih filozofa po- 
zitivista koji su bili svesni da iza njihove teorije o konkretnoj 
istini stoji određena »metafizička pozicija«. On sam veli da nje- 
govi stavovi o istini ne mogu da budu dokazani ni provereni me- 
todom koju predlaže, ne mogu da izdrže vlastiti kriterij istine, 
zato on piše: »Moji stavovi rasvjetljavaju se time što ih onaj 
ko ih razume, na kraju priznaje kao besmislene, kada se kroz 
njih, preko njih izvuče van... on mora ove stavove prevladati 
i tada će ispravno videti svet« (Tractatus, 6.54). Dugo se posle 
Wittgensteina u okvirima logičkog empirizma raspravljalo o to- 
me da li je Wittgenstein svoj Tractatus smatrao besmislenim, 
i da li je time porekao školu logičkog empirizma kojoj je dao os- 
nove. Ove se diskusije nisu nikada digle na nivo razumevanja 
onih protivrečnosti koje su izazvale ovakav stav Wittgensteina 
prema vlastitoj filozofiji. Zašto je Wittgenstein proglasio i svoju 
filozofiju sistemom iskaza koji se moraju odbaciti upravo na os- 
novu onoga što izriču? 

Wittgenstein nije mogao da gradi teoriju istine na osnovu 
stavova nauke, posebno-naučnih saznanja, stavova koji govore 
o empirijskim činjenicama. Njegova teorija, mora da sadrži od- 
ređene »metafizičke« stavove o svetu, ali one metafizike koja ki 
istinu i njenu činjeničnost tako »oslobodila« bilo kakvog sadr- 

žaja koji stoji iza njih da je za stvarnost proglasila samo i jedino 
naukom i zdravorazumskom praksom vidljivu »danu« stvar- 
nost. Stvarnost je shvaćena kao zbir »danih stanja stvari« i ni- 
šta više. 

To je ona konkretnost koju mnogi nosioci humanističke kriti- 
ke savremenog sveta nazivaju neistinitom konkretnošću, zbog 
itoga što počiva na metafizici koja traži i izražava oblike prilago- 
đavanja filozofske teorije o istini postojećem »stanju stvari«. 
To je oblik logičke teorijske mimeze, teorije koja zahteva kopiju 
empirijske činjenice, teorije koja ne unosi elemente kritičkog 
transcendiranja činjenica, njihovog tumačenja sa stanovišta mo- 
gućnosti humanizacije činjenica. Tek teorija istine koja ne uzi- 
ma konkretnost istine u smislu kopiranja danog »stanja stvari« 
nije blokirana realnošću koju treba kritički, sa ljudskog hori- 
zonta, da sagleda, da bi mogla da kaže istinu o njoj. 

»Metafizički« napori da se pronađe ono što je iza čiste, dane 
činjenice nisu spekulacije i besmislice. Ako se iza tih činjenica ne 
krije nikakav esencijalni podupirač u smislu objektivno dane 
entelehije, monade, prestabilirane harmonije, apsolutne ideje, 
transcendentalne čiste svesti, apriori neumitnih tokova kretanja 
i razvoja materijalne stvarnosti itsl, iza njih se krije čovek, čo- 
vek kao istorijsko biće prakse, biće koje izgrađuje dani svet i 
udara mu svoj pečat. 

Filozofska teorija istine ima zadatak da baš tu realnost iza 
činjenica otkrije, da bi razumevanje činjenica moglo biti ukloplje- 
no u takav (totalni) kontekst koji tek omogućava sagledavanje 
svih veza i odnosa bitnih za razumevanje »danog stanja stvari«. 

Wittgensteinova teorija istine, kojom se poriče sama moguć- 
nost zasnivanja jedne teorije o istini, izvire iz teškoća koje name- 
će uzimanje kriterijuma empirijske proverljivosti za najviši 
kriterij istine. 

Prošlo je dosta vremena od Wittgensteinovog Traktata kojim 
je zahtevao da se svaka filozofska teorija o stvarnosti odbaci. . . 
Pozni Wittgenstein se ponovo prihvatio posla da izgradi jednu 
filozofsku teoriju istine. Mnogi prikazivači i kritičari Wittgen- 
steina suviše su insistirali na razlikama između starog i mladog 
Wittgensteina. Razlike postoje, ali one nisu tako bitne. I po no- 
voj teoriji istine, izgrađenoj dvadesetak godina posle Traktata, 
teoriji koja danas ima radikalne uticaje na oxfordsku školu 1o- 
gičke analize osnovni zadatak filozofije je shvaćen kao bitka pro- 
tiv metafizike. Ova borba protiv metafizike se sada vodi sa ne- 
što drugačijih teorijskih pozicija. 

Značenje i istina se ovde ne tumače više na osnovu prover- 
ljivosti u čulnom iskustvu, već na osnovu operacionalističkog 
kriterija — efektivnog delovanja. »Gledaj na iskaz (o stvarnosti) 
kao na instrument, i na njegov smisao kao na promenu (Philo- 
sophical Investigations, 8 421). »Razmisli o instrumentima — evo: 
klešta, sekira, ekseri, itd. Funkcija reči je isto tako različita kao 
i funkcija ovih predmeta« (8 11). Reči imaju onoliko znače- 

nja koliko imaju raznih funkcija. Jezički simboli su operatori, 
njihovo značenje je dano u njihovoj upotrebi kao oruđa (upore- 
di & 10). Reči ne odslikavaju ništa, njihovo značenje se do- 
bija analizom načina na koje ih mi koristimo. Razumeti reči zna- 
či — umeti se koristiti njima, umeti vladati tehnikom njihove 
upotrebe (5 199). »Za široku klasu slučajeva, ako ne za sve slu- 
čajeve u kojima upotrebljavamo reč 'značenje' ta reč može biti 
određena ovako: značenje jedne reči je njena upotreba u jeziku« 
(8 43). »Ako treba da imenujemo ono što je život znaka mora- 
ćemo reći da je to njegova upotreba« (loc. cit.) 

Jezik je za Wittgensteina »igra«, i ono što se nalazi u osnovi 
svake igre jesu tehnička pravila." Razumeti jezik znači potčiniti 
se ugovorenim pravilima njegove upotrebe. Logička analiza 
značenja uzima ta pravila kao činjenice života. »Predstaviti se- 


bi jezik znači predstaviti način života. . . Gramatika reči 'zna' 
očigledno je tesno povezana sa rečima 'ume', 'sposoban je', a ta- 
kođe sa rečju 'razume' — vlada tehnikom. . .« (8 150). Smisao 


termina i iskaza ne postoji nezavisno od igre, isto tako kao što u 
igri šaha fizička svojstva šahovskih figura nisu važna za pro- 
ces igre. Važna su samo pravila upotrebe, a ne nikakva »svojstva« 
termina, nezavisna od procesa igre. 

Osnovnu pretpostavku analize značenja u »Traktatu« (da se 
značenje reči otkriva ukazivanjem na objekt kojeg ta reč zamenju- 
je) Wittgenstein u »Filozofskim istraživanjima« odlučno odbacu- 
je: u najvećem broju slučajeva, veli Wittgenstein, nemoguće je 
otkriti ni pojedinačni objekt ni zajedničke karakteristike objek- 
ta na koje treba ukazati pri ovakvom objašnjenju značenja. »Ako 
se, naprimer, potraži šta je zajednička karakteristika svih igara 
koja je označena rečju 'igra' ili svih procesa čitanja označenih 
rečju 'čitanje' — tu karakteristiku nećemo naći«. . . (8 66). Ne 
postoji nikakva metoda kojom se mogu saznavati zajedničke, 
opšte, suštinske karakteristike objekta. Jezički termini označa- 
vaju samo mnoštvo potpuno različitih jezičkih operacija koje 
nemaju među sobom ništa zajedničko. Ne postoji nikakav način 
teorijskog zasnivanja i opravdanja realističke teorije kopiranja. 

Realizmu je Wittgenstein protivstavio funkcionalizam: Zna- 
čenje je konstituisano samo i jedino upotrebom, načinom upo- 
trebe reči. »Učenje jezika nije objašnjavanje, već vežba« (8 569). 
Čovek misli, veli Wittgenstein, samo ono što kaže. »A man means 
what he say«. .. »He means the words he uses« (8 10). 

Iz ovakvog funkcionalističkog objašnjenja značenja proističe 
ponovo Wittgensteinovo poricanje vrednosti svake filozofske ak- 
tivnosti: analiza značenja ne povećava jasnost značenja; ta anali- 
za ima vrednost samo kao teraveutsko sredstvo upereno protiv 
metafizičkih spekulacija. Ono što ostaje filozofiji i sada je od- 
ređeno samo kao negativni zadatak — kao kritika jezika koja 


A Uporedi paragrafe: 22, 50, 54, 108. Philosophical Investigations, Oxford. 

ne može da dovede do veće jasnosti pojmova, jasnosti veće od 
one koju imamo na nivou običnog jezika, već može da služi samo 
kao preventiva protiv magiskog zavođenja pri upotrebi reči. 

»Nije naš cilj da poboljšamo ili upotpunimo sistem pravila za 
upotrebu naših reči na jedan do sada neviđen način. . . to pro- 
sto znači da svi filozofski problemi treba da iščeznu« (8 133). 

I ovde je metafizika sinonim za onu teoriju koja se ne drži 
samo i jedino činjeničkog. 

Ovo su stavovi koji se nalaze u osnovi metodologije logičke 
analize savremene oxfordske škole. Problemi se ne rešavaju da- 
vanjem novih informacija, već uređivanjem onoga što već znamo. 
»Mi ne možemo da izgradimo nikakvu vrstu teorije. Ne može 
biti ničeg hipotetičkog u našim razmatranjima. Mi moramo odba- 
citi svako objašnjenje, i samo opis mora da zauzme svoje me- 
sto«, kaže Wittgenstein. 


Pozitivističko traženje konkretne istine stvari ovde je dobilo 
nov vid — behaviorističkog shvatanja istine. Prilagođavanje da- 
nom obliku, nivou komunikacije, i usvajanje značenja koje po- 
stoji samo na tom nivou komunikacije postaje standard, krite- 
rij značenja i istine. 

To je ona vrsta objektivizacije koja polazi od subjekta, da bi 
ga odmah napustila i lišila svakog autonomnog sadržaja, poste- 
peno ga svodeći na pasivnog registratora danog načina upotrebe 
jezika, i pasivnu kreaturu postojećih odnosa u ljudskoj komuni- 
kaciji. Čovek, subjekt se proglašava nesposobnim da odredi bilo 
kakvo drugo značenje pojmovima koje nije svođenje na ono 
što se svakodnevno događa. Načelo prilagođavanja onome što 
jeste u obliku postojećeg načina upotrebe svakodnevnog jezika, 
proglašava se za kriterij istine, a zabranjuje sve ono što bi bilo 
transcendiranje te realnosti. Ovakvo tumačenje realnosti znači, 
ustvari, odricanje od rešavanja stvarnih problema koji izrastaju 
iz ljudske komunikacije. Ovakvu vrstu filozofije Herbert Mar- 
cuse označava »the self-styled poverty of Philosophy«, filozofi- 
jom koja se svim svojim pojmovima prepušta danom stanju 
stvari, i sumnja u mogućnosti novog iskustva, potpuno se pot- 
činjavajući pravilima utvrđenih činjenica. . . ' 

Tu vrstu konkretnosti Marcuse naziva, s pravom, neistinitom 
konkretnošću (false concretness) zato što je »jezik koji pruža 
glavni materijal za analizu — očišćeni jezik, očišćen ne samo od 
svog »neortodoksnog rečnika«, već takođe i od sredstava za iz- 
ražavanje bilo kakvog drugačijeg sadržaja, sem onog kojem dano 
društvo snabdeva svoje članove«. (Ibid., 174). 


1) »The self-styled poverty of philosophy, eommitted with all ist concepts 
to the given state of affair, distructs the possibilities of a new experience. 
Subjection to the rule of the established facts is total — only linguistic facts 
to be sure, but society speaks in its language, and we are told to obey« (Mar- 
cuse, One dimensional man, Beacon Press, 1963. s. 178). 

Sistematski izgrađenu teoriju instrumentalizma dao je glavni 
protagonista ove filozofske orijentacije, John Dewey. 

U jednom od poslednjih dela u kojem je nastojao da formu- 
liše svoje osnovne teorijske principe, u knjizi »Saznanje i sazna- 
to« Dewey (zajedno sa A. F. Bentley-em) navodi sledeće »epi- 
stemološke postulate« svoje teorije: 

»1. Mi ne pravimo nikakvu fundamentalnu razliku između sub- 
jekta i objekta, isto tako kao što ne pravimo razliku između 
duše i tela, duha i materije, svesnog i nesvesnog. 

2. Mi ne uvodimo nikakav subjekt saznanja da bi ga konfron- 
tirali onome što je saznato, mi ih ne postavljamo kao nešto što 
je različito. . . kao različita carstva koja stoje iznad ili nasuprot 
onome koji saznaje. 

3. Mi ne tolerišemo nikakve »entitete«, ni »realitete« bilo 
kakve vrste koji bi se nametali kao da su »iza« ili iznad saznaj- 
nih događaja, kao da imaju snagu da posjeduju, iskrive ili is- 
prave (saznanje). 

4. Mi ne uvodimo nikakve »moći« ili druge neke (bilo kako 
prerušene) operatore ponašanja jednog organizma, nego zahte- 
vamo direktnu opservaciju i upotrebljiva sredstva o događajima, 
i smatramo da, bez napora da se ovakva sredstva postignu, sva 
predložena procedura ima da se odbaci kao nekorisna. . . 

5. Posebno ne priznajemo nikakva imena koja pretenduju da 
budu izrazi »unutarnjih« misli, isto tako kao što ne priznajemo 
imena koja pretenduju da deluju kao »prinude« spoljašnjih ob- 
jekata na nas. 

6. Mi odbacujemo »ničiju zemlju« onih reči zamišljenih kao 
da leže između organizma i objekata sredine i tražimo umesto 
toga da se jasno odredi mesto svim ponašanjima kao transakci- 
jama organizma i sredina kojima se imenuju (događaji u stvar- 
nosti). 

7. Mi ne tolerišemo konačnost značenja kao »vrhovne« istine 
ili apsolutno znanje. 

Iz ovih stavova se jasno vidi koliko je Dewey, u kritici stare 
epistemologije (koja polazi od dualistički postavljenih entiteta 
subjekta i objekta), otišao u neodrživu krajnost: navedene kate- 
gorije dualističke epistemologije — entiteti, moći saznanja, vr- 
hovne istine, apsolutno znanje, umesto da budu odbačene kao 
izrazi dualističkog razdvajanja subjekta i objekta i stvaranja 
gnoseoloških apstrakcija nezavisnih od prakse, i prevaziđene, 
bivaju ukinute zajedno sa ukidanjem svake subjekt-objekt rela- 
cije, bivaju zamenjene teorijom saznanja koja ne pravi nikakvu 
razliku između subjekta i objekta. Ova teorija polazi od takve re- 
lacije »čoveka i sredine« koja znači relaciju postvarenja (Ver- 
dinglichung), relaciju koja nije u stanju da se teorijskim umom 
distancira od načina postvarenja čovekovog u predmetnom svetu. 


1) Knowing and the known, The Beacon Press, Boston 1949, s. 120-121. 

Izbegavajući transcendentno izlaženje iz tumačenja prakse 
kao praktičnog ponašanja, tj. zastupajući teorijsku poziciju ima- 
nentističkog zatvaranja teorije saznanja samo u okvire ispitiva- 
nja praktičnih relacija cilj-sredstvo, izbegavajući da praktičnu 
ljudsku delatnost sagleda sa horizonta ljudske normativnosti, 
dugoročnih ljudskih anticipacija mogućnosti koje prevazilaze po- 
stojeću »racionalnost« postvarenog subjekta, ova teorija je do- 
šla do toga da je postala teorijska platforma prakticizma kojem 
je u polju svesti samo konkretni efekt praktične delatnosti, a 
ne i fundamentalne mogućnosti očovečivanja sveta i čoveka. 

Ovaj prakticizam se na pr. u pedagogiji Deweyevoj ogleda 
u stavovima kojima se zahteva pre svega vaspitavanje praktične 
umetnosti rešavanja »konkretnih problema«, a zanemaruje sve 
ono što je neophodno za transcendiranje postvarenog čoveka — 
sticanje opštih teorijskih znanja o čoveku, znanja koja stoje iza 
svih konkretnih praktičnih relacija. 

Tako se spekulativno-dogmatsko zatvaranje samo u okvire 
čistih teorija zamenjuje novom vrstom dogmatizma: zatvaranjem 
samo u okvire praktične umetnosti i proglašavanjem te umešno- 
sti za vrhunski domet ljudske mudrosti. 

Marxovo učenje o praksi pruža mogućnost prevazilaženja 
(ne ukidanja) i apstraktnog dualizma i prakticističke tačke 
gledišta u teoriji saznanja i teoriji istine: Relacija subjekt-ob- 
jekt ne može se posmatrati kao relacija dva nezavisna entiteta 
koji stoje jedan vis a vis drugoga u odnosu stvarnosti po sebi 
i onog ko samo skida veo sa prividnih naslaga te stvarnosti da bi 
mogao da sagleda njen pravi lik, niti je to odnos subjekt-objekt 
u smislu u kojem ga određuje instrumentalizam, kao odnos ta- 
kve transakcije u kojoj je subjekt samo i jedino ono što je na 
osnovu objekata koje je izgradio. 

Predmetni svet je na određen način ostvareni subjekt, i ako 
se identifikuje sa njim (kao kod Deweya) on gubi najbitniju 
svoju dimenziju — dimenziju kritičkog teorijskog uma, svodi 
se samo na praktično-umešnu svest, a ne i na svest koja je spo- 
sobna da se kritički distancira od tog sveta svog opredmećenja i 
sagledava ga u kontekstu svojih fundamentalnih mogućnosti da 
taj svet racionalizuje sa stanovišta onih teorijskih ideja koje 
ne izražavaju odnos cilj-sredstvo ni u jednoj konkretnoj proble- 
matičnoj situaciji, već odnos cilj-sredstvo u opštoj relaciji svet 
(objekt) — čovek (subjekt). A Dewey upravo ovu najopštiju 
relaciju isključuje, isključujući time mogućnost da se čitav pred- 
metni svet može sagledati kao jedna jedinstvena »problematična 
situacija«. 

Kritikujući stari esencijalizarn i supstancijalizam, kritikuju- 
ći učenja po kojima je subjekt »duhovna supstancija« nezavisna 
od objekta, i objekt »supstancija« neumitnih tokova, odnosa i 
neumitnih događaja, pragmatizam je otišao u pozitivističku kraj- 
nost stavljanjem zabrane da se bilo šta traži iza konkretnih ob- 
lika praktičkog ponašanja i time postojeću praksu proglasio za 

jedini mogući oblik ljudske saznajne delatnosti, jedino mogući 
oblik odnosa čoveka i predmetnog sveta. 
*se 


Teorija istine o svetu se ne može graditi bez filozofskih na- 
pora da se svet shvati u njegovom totalitetu, odnosu subjekta i 
objekta kao celine. Naučne istine su parcijalne istine — parcijal- 
nih oblika delatnosti i parcijalnog rešavanja konkretnih proble- 
ma. One dobijaju svoj puni ljudski oblik kad se sagledavaju u 
celovitom kontekstu koji se zove problem mogućnosti menja- 
nja sveta kao celine sa stanovišta čoveka kao bića svoje vrste, 
umnog bića koje se bori za svoje autentično egzistiranje. Zato 
filozofija mora da se kritički distancira od posebno-naučnih saz- 
nanja i tom saznanju da svoje tumačenje. Tek pojam totaliteta 
istinu čini konkretnom (naučne istine su u ovom smislu apstrak- 
tne, jer se ne sagledavaju u celovitom kontekstu čovek — stvar- 
nost). 

Pozitivizam uzima praktičnim delanjem i naukom stvorene 
činjenice za jedini mogući oblik njihovog postojanja i značenja. 
Filozofski napori da se pronađe šta je iza činjenica nisu napori 
spekulativne metafizike, jer iza njih stoji čovek koji se nije poi- 
stovetio sa svojim predmetnim svetom, sa onim što je on tim 
predmetnim svetom, čovek koji sagledava taj svet sa stanovišta 
svojih istorijskih stvorenih mogućnosti da bude ono što sada 
nije u tom svetu. 


Pozitivističko shvatanje konkretnosti istine je izdizanje po- 
stojeće racionalnosti otuđenog, postvarenog čoveka za jedino 
moguću racionalnost, izraz je nesposobnosti da se postojeće 
transcendira i sagleda sa pozicija fundamentalnih projektivnih 
mogućnosti autentično ljudskog sveta. 


Pozitivizam nije mogao da mimoiđe »metafiziku«, i stvori 
teoriju istine bez »metafizičkih pretpostavki«, on je stvorio odre- 
đenu metafiziku koja ovog postvarenog, otuđenog čoveka i ovaj 
otuđeni svet diže na rang istine. U ovom smislu on je iracional- 
na doktrina, njegova konkretnost je apstraktna konkretnost iza 
koje se ne vidi čovek i njegova borba da se domogne autentič- 
nog postojanja, svog i sveta. 

. Pozitivističko sagledavanje rezultata nauke i ljudske prak- 
tične delatnosti uopšte, ne zahteva da se nauka i njene činjenice 
sagledavaju kao oruđa ljudskog oblikovanja sveta, već da se nje- 
ni rezultati prihvate kao jedino mogući oblik saznanja sveta. 

.. U pozitivizmu svest je svedena na registratora činjenica, ko- 
Ji pod konkretnom istinom podrazumeva samo ono što jeste i 
kako jeste, a ne i šta bi prema ljudskim projekcijama moglo i 
trebalo da bude da bi ovaj svet bio ostvarenje čoveka, a ne nje- 
govo postvarenje. 

ISTINA I DRESIRANO MIŠLJENJE 


Branko Bošnjak 


Mnogima se čini da je traženje istine pomalo nalik na Sizifov 
posao. Kada se dođe do relativnog završetka, opet se mora po- 
četi iznova, jer svaka generacija teži za tim da ima svoj sud o 
svemu. Prenijeto na područje zbiljskog društvenog događanja, 
dolazi se do istih principa. Ono što je danas istina ne mora biti 
i istina za sutra. Društvene promjene u skali zbiljnosti često 
iznenađuju. Jučer još prvi čovjek postaje sutra zaboravljen i 
odbačen, jer se za svakoga može reći da je u radu griješio. Već 
od mitskih praroditelja grijeh je tema nekog neobjašnjivog 
prokletstva. Da li je grijeh nepromjenljiva sudbina čovjeka, ko- 
ju bi Freud mogao objasniti psihoanalizom, ili pak ljudska ne- 
moć da se čovjek osigura u svojoj egzistenciji? Da čovjek griješi, 
činjenica je i opće uvjerenje. Ni rimski papa nije u tome izu- 
zetak. Dakle grijeh je trajna i apsolutna mogućnost da se čovje- 
ku pokaže da je u zabludi. To je kao fatum starih mitologija. 
No za razliku od mitskog boga usuda, savremeni mit o činjenju 
pogrešaka ima svoju društvenu i povijesnu primjenu. Baš zbog 
toga što su jedni tu da griješe, a drugi da uočavaju taj pad, 
diskusija o istini postaje conditio sine qua non svake ljudske 
komunikacije i povijesnog kretanja uopće. 

Ima jedna stara anegdota u kojoj se priča o grupi mladića 
koji su bahato ušli u Akademiju. I već s vrata upitaše: Tko je 
onaj stari? Čuvar škole im dostojanstveno odgovori: Ono je 
čuveni Ksenokrat. Dođe do male zabune, ali ipak jedan upita: 
A šta on to radi? Opet dobi dostojanstven odgovor: On sa svo- 
jim učenicima istražuje istinu. Tada jedan upita: A kada će je 
primijeniti? U toj anegdoti rečeno je sve. Teškoće su velike. 
Ako je filozof već ostario, a još nije našao istinu, šta je onda 
sa istinom? Ne znači li to da je živio bez istine? Ako ima nade 
da se istina nađe makar i u starosti, što to vrijedi, jer pitanje 
je opravdano—a kada će je upotrijebiti? Anegdota o istini sa- 
drži bit problema. Istinu nitko nema gotovu, kao na primjer 
komad novca, koji bi se iz jedne ruke preuzeo u drugu. Tom 

analogijom Hegel je izrazio problem metodološkog pristupa u 
istraživanju istine. Sadržaj istine ne može postati apsolutan, a 
kao relativan nužno se mijenja. Ta stalna promjena u pojmu is- 
tine sadrži povijesnu obavezu. 

Filozofsko razmatranje istine mora uvijek u sebi nositi prin- 
cip, koji su stari filozofi zvali bios theoretikos. To je Seneka 
preveo sa vita contemplativa. Kasniji crkveno-asketski prizvuk 
tog pojma nema veze s prvobitnim značenjem tog određenja, jer 
filozofija je i aktivna i kontemplativna. To je izrazio i Seneka 
(Ep. 95, 10). Bios theoretikos znači misaoni odnos prema bitku, 
dakle prema totalitetu. To je oblik duhovne aktivnosti ili filo- 
zofski život, kako je rekao Aristotel. Ako bi se termin istina 
zadržao samo kao oznaka pojma (mišljenja) i stvari, što bi onda 
bila istina u filozofskom smislu? To je problem kojim se poseb- 
no bavio Hegel. Ako je istina samo podudaranje predstave s 
predmetom, kako ćemo, pita Hegel, nazvati to, što je predmet i 
cilj filozofije? Na to pitanje može se odgovoriti samo apstrak- 
tno. Hegel kaže da je u filozofskom smislu istina to, da se neki 
sadržaj podudara sa samim sobom. Prenijeto na društvo i po- 
vijest — to bi značilo jedinstvo teorije i prakse. 


Filozofsko razmatranje istine zanimljivo je u sadržajnom 
pogledu već i po samom terminu. O tome su prvi razmišljali 
grčki filozofi. Grčka riječ aletheia (istina) etimološki znači ono 
što nije skriveno. U svijetu bitka skrivenosti je subjektivni 
način odnosa prema stvarnosti. Čovjekovo mišljenje o stvarnosti 
je put i način tumačenja i otkrivanja bitka. Istina kao neskrive- 
nost predmeta isto je što i znanje o predmetu. Otkrivanje skrive- 
nosti znači dovođenje objekta u sferu subjekta (u teoriji i prak- 
si). Objekt postaje povijestan, očovječen. Svaki stupanj otkri- 
vanja je stupanj očovječenja bitka. Sve što je izvan područja 
ljudskog djelovanja i mišljenja stoji izvan horizonta svijesti, 
pa stoga za subjekt nije ni skriveno ni otkriveno. Ta razlika 
može se uspostaviti tek prema nečemu što je naš predmet 
(=pred-met), što je ispred nas u povijesnom zbivanju i u pro- 
cesu očovječenja. Tako doveden predmet može za nas biti ot- 
kriven ili skriven, ali za sebe taj predmet nije ni jedno ni dru- 
go. Kategorija skrivenosti i neskrivenosti seže toliko koliko se 
Prostire horizont očovječenja u svijetu bića. Povećanje opsega 
i sadržaja očovječenja (u bitku) uvjetovano je načinom i moguć- 
nošću ljudske egzistencije. Stoga možemo reći da je povijesnost 
osnova svakog ljudskog djelovanja uopće. Povijesnost i bitak 
niti se podudaraju niti se mogu isključiti. Njihov je odnos me- 


1. Aletheia, vidi: lanthano=skriven biti, sakriti se, iz la-dh, latinski — 
lateo, la-tere=sakriti. 

Mitologija je znala za vodu zaborava (Lethes Hydor). To je bila rijeka 
u podzemnom svijetu. Duše umrlih pile su tu vodu i zaboravljale sve što 
su prije znale. Novi život mogao je početi kad se zaboravila prošlost. To 
znači da je prošlost postala skrivena za sadašnjost. 

đusobno osvajanje i uzajamno djelovanje. Osvajanje u bitku 
je proširenje i suženje istodobno (tj. proširenje očovječenog 
bitka i suženje sfere skrivenosti). 

Grčko-jezično označavanje istine kao nečega što nije skrive- 
no sadrži u svojoj biti (suštini) opću dijalektiku bitka (tj. sub- 
jekta, objekta i povijesti). Takva dijalektika otklanjala je svaki 
oblik fatalizma. Otkrivanje je stvaralačka aktivnost, a takva ak- 
tivnost je način egzistiranja čovjeka. Stoga možemo reći da je 
istina bit i uvjet ljudskog postojanja uopće. 

U filozofiji se mnogo govorilo o zabludama u kojima se mo- 
že naći ljudsko mišljenje. Počevši od Platonovih ljudi u pećini pa 
do savremenih eshatoloških iluzija (ne samo u teologiji, već i 
u praksi). Tema o pravom i krivom mišljenju ostala je otvore- 
no pitanje. 

Ljudi ne žive bez pretpostavke. Ako to zaboravimo i počne- 
mo govoriti kao da to tako nije, onda svoje iluzije primamo kao 
zbiljnost. Od mogućih pretpostavki — koje vrijede kao zbiljnost, 
najveća je opasnost dresura mišljenja" To je ukroćeno mišlje- 
nje u kojem se gubi čovjekov individualitet. Općenito dresura 
se postiže na taj način, da se nešto čini što je u biti protiv pri- 
rode dotičnog bića. Na primjer ptica treba da pjeva tada kad 
to hoće njen gospodar. I ljude se može dresirati. Oni tada ra- 
de i misle na način kako su uvježbani. Dresure je bilo uvijek. 
To je način ljudskog otuđenja u kojem čovjek prestaje biti slo, 
bodno, a time i stvaralačko biće. Dresirani čovjek samo je po 
imenu čovjek. U zbiljnosti on je kao Platonova sjena, tj. odraz 
i oponašanje svojih uzora. Takav način egzistiranja znači povre- 
du ljudskog bića u čovjeku. 

Dresiranost kao sadržaj zbiljnosti, povijesti i duha može se 
u biti svesti na dvije vrste. Postoji: /. religiozna i 2. egzistenci- 
jalna (birokratska) dresiranost. Struktura odnosa potpuno im 
je ista. Razlika je samo u tome što se u prvoj vrsti dresure pred- 
met proširuje i u eshatologiju, a u egzistencijalnoj dresuri, egzis- 
tencija je ovozemaljska. Stoga možemo reći da je dresura (i u 
prvom i u drugom području) nekritički i nemisaoni odnos pre- 
ma svome uzoru. Dresura kao određena struktura mišljenja i 
egzistiranja u biti ostaje religiozni odnos. To je u prvom slu- 
čaju religiozni odnos prema bogu, kao oblikovanom najvišem 
biću, a u drugom slučaju religiozni odnos prema društvu i druš- 
tvenim institucijama, što znači da se vjeruje u njihovu nepo- 


1. Njemačka riječ: dressieren znači: obučiti, ukrotiti, dotjerati, a nastala 
je od francuske riječi: dresser, a to potječe od latinskog: directus (vidi: 
dirigo, iz distrego=ispraviti, na pravac postaviti). Kao primjer dresure 
duna Grimm bilježi ove Goetheove stihove: 

da wird der Geist euch wohl dressiert 

in spanische Stiefeln eingeschnirt. 
Deutsches Wćčrterbuch von Jacob Grimm und Wilhelm Grimm II B. 
Leipzig, 1860). 

grešivost. Da je to u biti ista struktura mišljenja i način odnosa 
može se pokazati na mnogo primjera. Pogledajmo neke tekstove. 

U Starom Zavjetu Bog govori Hebrejima o svojoj moći i o- 
pominje ih da ne bi trebalo da zaborave ono što on sve može 
učiniti. U tekstu proroka Isaije (45, 5-7) piše: »Ja sam Gospod, 
i nema drugoga, osim mene nema Boga; opasah te premda me 
ne znaš. Da bi poznali od istoka sunčanoga i od zapada da nema 
drugoga osim mene; ja sam Gospod i nema drugoga. Koji pra- 
vim svjetlost i stvaram mrak, gradim mir i stvaram zlo: ja Gos- 
pod činim sve to«. — A u knjizi proroka Amosa (3,6) piše: 
»Hoće li truba trubiti po gradu a narod da ne dotrči uplašen? 
Hoće li biti nesreće u gradu, a Gospod da je ne učini?« — Pre- 
ma tome autoritet božje moći mora biti neosporan. On je Bog 
i osim njega nema bogova. On stvara svjetlo i mrak, mir i zlo. 
Ništa se ne može bez njega dogoditi. Taj isti problem autori- 
teta i težnje za apsolutnošću našao je svoju primjenu u nedav- 
noj prošlosti, u fašističko-nacističkoj diktaturi i u staljinskom 
kultu ličnosti. To znači da zemaljski bogovi stvaraju isto, tj. 
sve ono, što je hebrejski bog govorio za sebe. 

Osnovno je da se utvrdi kakav odnos treba da bude prema 
autoritetu. Kakve i koje pouke mogu biti korisne? U Matejinom 
evanđelju piše (4, 10): »Gospodu Bogu svojemu klanjaj se i 
njemu služi«. To je kao ideal saopćeno već u petoj knjizi Moj- 
sijevoj (6,13): »Gospoda Boga svojega boj se, i njemu služi, i 
njegovim se imenom kuni«. To je u mnogo čemu i egzistencijal- 
no pravilo. Klanjanje bogu postaje općenito religiozni problem, 
jer bog sve može bez razlike gdje sjedi, da li na nebu ili na bilo 
kojoj bližoj udaljenosti. Tko sluša gornje upute ima potpuni 
osjećaj sigurnosti u odnosu na tako postavljeno biće. Apostol 
Pavle u poslanici Rimljanima (8, 28) piše vjernicima: »A zna- 
mo da onima koji ljube Boga sve ide na dobro. . .« U poslanici 
Efešanima ta se misao razrađuje kao problem nasljedstva i to 
po božjoj naredbi. Tko boga ne ljubi sam sebe upropaštava. Sto- 
ga poznati boga ne bi smjelo biti teško, a postavlja se i kao nuž- 
no, jer o tome ovisi i mnoga egzistencija (u religiji-eshatološ- 
ka, a u stvarnosti-konkretna). Na tom principu zasnovana je 
crkvena hijerarhija. U biti na istom odnosu počiva i politička 
birokracija (bez obzira na sistem). U slijedu hijerarhije niži 
zasniva svoje pravo na postojanju višeg. U svojoj praksi on se 
uvijek poistovećuje s vrhom. To je neizbježno, jer u protiv- 
nom, cijeli takav odnos dovodi sebe u opasnost. Stoga je ra- 
zumljiva dilema Pirandellova junaka koji po gradu pali svje- 
tiljke i pita, da li je on sada, dok pali svjetiljke, samo on taj 
koga stoga svi mogu ismijavati, ili je on tada dio vlasti kao 
službenik općine? A kao takvog nitko ga ne bi smio dirati, jer 
vlast je vlast. 


Crkvena hijerarhija poistovećuje sebe s voljom Krista, kao 
što se i niži birokrata ponaša tako u odnosu prema višem biro- 
kratu. U Lukinom evanđelju Isus govori svojim učenicima (10, 

16): »Tko vas sluša mene sluša, tko se vas odriče mene se od- 
riče, a tko se mene odriče, odriče se onoga koji je mene poslao«. 
U Mat. 10.40 taj zahtjev izražen je ovim riječima: »Koji vas 
prima, mene prima, a koji prima mene, prima onoga koji me je 
poslao« (usp. i Iv. 13,20). Tim shvaćanjem identitet je pos- 
tignut i vrijedi kao obaveza. Ako je netko u to neupućen, doka- 
zat će mu se da krivo misli. Pogledajmo ovaj primjer. Nedavno 
je u jednom crkvenom glasniku bila objavljena (povodom papi- 
na odlaska u Bombaj) slika tamošnje djeve Marije (Marija kra- 
ljica Indije). Neki čitaoci su se pobunili protiv takve djeve Ma- 
rije, te su pisali redakciji tog lista, da i mje ta djeva Marija 
više nalik na prostitutku iz noćnog lokala, nego na pravu Kris- 
tovu majku. Pitaju: Kad je majka božja nosila turban i toliko 
nakita? Ti čitaoci čak pretpostavljaju da se ta slika mogla 
svidjeti nekom biskupu, i da se zbog toga objavljuje. Slijedi još 
jedno pitanje: Ako je to sada prava Marija, onda su popovi sto- 
ljećima lagali, kad su je prikazivali drugačijom. Ta diskusija veo- 
ma je interesantna. U pojedinosti ovdje nije potrebno ulaziti. 
»Popovi« su u prilog svog prava odgovorili jasno i glasno što 
je Krist rekao o svećenicima: »Tko vas sluša, mene sluša; tko 
vas prezire mene prezire; a tko prezire mene, prezire onoga koji 
je mene poslao«. Tim riječima završava ta diskusija. Neka sada 
čitaoci nađu protuargument! Dakle, izlaza nema. Svećenici ima- 
ju Krista, a oni koji pitaju stoje sami za sebe. Stoga treba os- 
tati pokoran. U Markovu evanđelju (2,7) stoji ova opomena: 
»Tko može opraštati grijehe, osim jednoga boga?« U tekstu 
Isaije (43,5) piše: »Ja, ja sam brišem tvoje prijestupe sebe ra- 
di, i grijeha tvojih ne pominjem« (vidi i Jer. 31, 34). Grijesi i pre- 
stupi svakodnevni su. Nitko ih ne može izbjeći, a može ih opros- 
titi samo bog. Povijest je u tom pogledu bila ironična. Funkciju 
biblijskog boga preuzeli su na sebe svi mogući silnici koji su odre- 
đivali ljudske sudbine. Ako su oni nešto rekli, to je onda bilo 
dovoljno za različite udese svih onih koji su im bili nepoželjni. 
Koncentracioni logor i čistke sadržaj su takva odnosa. 


Sovjetske pisce Iljfa i Petrova nije smio štampati nijedan iz- 
davač. Njihova satira svidjela se Staljinu i tekst je štampan. 
A moglo je biti i drugačije. Tada nastupa zavjera šutnje koja 
se kao Nietzscheovo vječno vraćanje istoga očituje na svim 
meridijanima. 


Hijerarhijski, odnosno birokratski odnos saopćava kao način 
egzistencije i evanđelist Matej. U tekstu 12,30 navode se Isusove 
riječi: Tko nije sa mnom protiv mene je; i koji ne sabira sa 
mnom, prosipa«. Marko (9,40) piše: »Jer tko nije protiv vas s 
vama je«. Na tom principu inkvizicija je imala mnogo posla. 
Kada se primi parola — »Tko nije sa mnom protiv mene je«, 
kao međuljudski odnos, onda tu zaista nema više sigurnosti za 
čovjekova prava i humanizam. Prema gornjem načelu treba se 
odreći svih koji griješe (oca, majke, sestre, brata, muža, žene) 

jer, »tko to ne učini ne može biti moj učenik«.' To je saopćeno 
u evanđelju, a primjenjivano je često u čovjekovoj mukotrpnoj 
povijesti. Dresiranost je siguran put u pokornost. Religiozni čo- 
vjek mora znati da je sumnja u vjeru grijeh. Ni birokratska hi- 
jerarhija ne dopušta sumnju. Upute za područje religije glase 
ovako: »Kazano je, ne kušaj Gospoda Boga svoga (Lk. 4,12)«. 
Kušanje nižeg odmah se tumači kao sumnja u onoga koji je 
najviši. Na primjer u 5. Mojsije 6,16 piše: »Nemojte kušati Gos- 
poda Boga svoga kao što ga kušaste u Masi«. — Svađa s Mojsi- 
jem isto je što i svađa s bogom: »I narod se svađaše s Mojsijem 
govoreći — daj nam vode da pijemo. A on im reče: Što se sva- 
đate sa mnom? Što kušate Gospoda? (2 Mojs. 17,2)«. Svaka 
pomisao da bi se osporavao apsolutni autoritet nedopustiva je. 
To je jasno izraženo u Isusovom odgovoru nevjernom Tomi. 
Isus govori: »Blago onima koji ne vidješe i vjerovaše (Iv. 20,29), 
usp. 1 Petr. 1, 8)«. Mnogima je cilj da ima što manje nevjer- 
nih Toma. 

Cijeli sistem dresure religiozne i egzistencijalne zasnovan je 
na nepokolebljivom vjerovanju u ono što se kaže. Taj zahtjev 
postaje jedino moguć u dresiranoj strukturi postojanja. Religioz- 
no i birokratsko vjerovanje nužno su na istom tlu. To možemo 
dokazati na definiciji vjerovanja. U poslanici Hebrejima (11,1) 
piše: »Vjera je tvrdo čekanje onoga čemu se nadamo i dokazi- 
vanje onoga što ne vidimo«. U 2 Kor. 5,7 čitamo: »Jer po vjeri 
živimo, a ne po gledanju«. — Nada kao ideal trajanja je ljudska 
(egzistencijalna) kategorija. Dokazivanje onoga što ne vidimo 
znači nesumnjanje u ono što se ne vidi. Na primjer kada pos- 
kupe mnogi artikli, tada se u našoj štampi često dokazivalo da 
će se time povećati standard života. Kierkegaard je rekao: Na 
drugom svijetu bit će makar ta korist, da ćemo biti pošteđeni od 
štampe. No mi taj problem želimo riješiti ipak u ovostranosti. 


U vrijeme Staljina proklamiran je početak prelaza u komu- 
nizam. To je isto bio oblik vjerovanja u nešto što se nije vidjelo. 
Ali kao kategorija — vjerovanje je dominantno u svakom obliku 
dresiranosti. To se uvijek iznova potvrđuje. Na primjer, za vri- 
jeme zasjedanja ekumenskog koncila u Rimu, vjernici su paž- 
ljivo pratili promjene i odluke koje su se tu donosile. Neki su 
bili i zabrinuti da se tu mogu učiniti i kobne pogreške. Povo- 
dom toga mnogi su tražili objašnjenja i pitali, da li je moguće, 
da koncil pogriješi? Odgovor je bio više nego uvjerljiv? Rečeno 
je ovo: Koncil ni u kom slučaju ne može da griješi, jer je u 
radu Koncila prisutan Sveti Duh. To je dakle maksimum mud- 
rosti. Bilo bi dobro kad bi samo tu bio sveti duh. No nažalost 
tko može reći, koliko svetih duhova ima? Još uvijek se sjećamo 
termina: nepogrešivo, mudro rukovodstvo, i slično. Ako je Kon- 


L Mat. 19, 29: I svaki, koji ostavi kuće ili braću, ili sestre, ili oca ili mater, 
ili ženu ili djecu, ili zemlju, imena mojega radi, primit će sto puta onoliko 
i dobit će život vječni. 

cil nepogrešiv, da li je to i papa? Kako s tim stoji? Naši teolozi 
pisali su o tome u crkvenim publikacijama. Rješenje se nalazi 
u tome da se utvrdi šta je objavljeno, pa prema tome i istinito. 
U slučaju neslaganja »konačno i neopozivo sudište je sam Rim- 
ski biskup, nasljednik apostola Petra«.' Iznad toga nema prizi- 
va. Kao analogija uzimaju se vrhovni sudovi u pojedinim drža- 
vama. No papa kao čovjek može pogriješiti i mora se za sebe 
moliti. »Ali se ne može prevariti kad sudi o vjeri crkve«. Dakle 
to treba tako da vrijedi. 


Nepogrešive odluke raznih institucija kao mogućnost i prak- 
sa često otežavaju razvoj naše demokracije i samoupravljanja, 
koje ponekad znači neodgovornost i samovolju. Birokracija se 
osjeća sigurna tada kad sebe uzdigne iznad kritike. Mentalitet 
birokrate uvijek teži za apsolutnim jedinstvom i bori se protiv 
svakog oblika individualizma. Ni u religioznoj ni u egzisten- 
cijalnoj dresuri individualizam nije dozvoljen. U tekstu apos- 
tola Pavla o tome imamo dosta primjera. Rimski retor Menenije 
Agripa pričao je plebejcima fabulu o svađi stomaka i udova 
(tekst kod Livija). Naime plebejci nisu više htjeli služiti svoje 
gospodare i odselili su se izvan grada. Menenije kao delegat Se- 
nata uspio je plebejce uvjeriti da se ne mogu sami održati. Kao 
što bi propali udovi bez stomaka, a vrijedi i obratno, tako bi 
se dogodilo i s plebejcima i s patricijima. Dakle, sve treba da 
bude jedno tijelo. Tu fabulu interpretirao je apostol Pavle (1 
Kor. 12, 12-25), dokazujući da bi religiozni individualitet'bio naj- 
veća opasnost za samu vjeru. Svi moraju jednako misliti, »jer 
su se svi napojili istoga duha«. Na primjer u 1 Kor. 12,21 piše: 
»Ali oko ne može reći ruci: ne trebaš mi, ili opet glava nogama: 
ne trebate mi«. 22. »Nego još koji se udi tijela čine da su naj- 
slabiji najpotrebniji su«. 25. »Da ne bude raspre u tijelu, nego 
da se udi jednako brinu jedan za drugoga«. 26. »I ako strada 
jedan ud, s njim stradaju svi udi, a ako li se jedan ud slavi, s 
njim se raduju svi udi«. 27. »A vi ste tijelo Kristovo i udi među 
sobom«. 


Udovi jednog tijela lako nađu i istinu. To je zbog toga, što 
se bez pogovora prima ono što je tom tijelu saopćeno. Dileme 
ne može biti. Istina je objavljena i stoga apsolutna. Vjernik u 
to vjeruje, jer on zna da bez vjere nije moguće ugoditi bogu 
(već prema tome gdje se bog nalazi). 


1) Stoga ni u kom pogledu ne smije se sumnjati u papu. Jednom čitaocu 
koji je pitao zašto je uvijek Talijan papa, jedan naš crkveni glasnik od- 
govorio je ovako: »Logično jest da je tako. Pa, što onda? Da li nam je 
papa nametnuo talijanske knjige, biskupe, jezik? Gdje se kod nas zapaža 
negativan utjecaj pape? Carigradski patrijarh uvijek je Grk, mada se 
zove »vaseljenski«.I kalif je bio uvijek Turčin ili Arapin, iako islam teži 
da bude un .verzalna religija. I nitko ne diže buku. Papa je glava cijele 
crkve, ali je i rimski biskup. Da je sv. Petar udario svoju stolicu u Parizu, 
papa bi bio Francuz, da je u Berlinu, bio bi Nijemuc. I tada bih želio znati, 
tko bi se usudio iražiti da bude drukčije«. Očito nitko tko je dresiran. 

Na sudu Pilat pita Isusa da li se osjeća krivim. Isus kaže 
da je on došao da svjedoči istinu. »I svaki koji je od istine slu- 
ša moj glas« (Iv. 18,37). To je Pilata zbunilo i upita: A šta je 
istina? Pilat misli u tradicionalnim kategorijama odnosa: sub- 
jektobjekt. Na koji se način može dokazati, da je istina ono, 
što se kaže i misli? Dakle, problem je u tome da istinu treba 
dokazati. Isus to negira i kaže: »Ja sam put i istina i život« (Iv. 
14, 6).« Dakle istina je tu pred nama u liku jednog čovjeka. Is- 
tina hoda, radi, umara se pa stoga mora i da spava. Kierkegaard 
je duhovito ironizirao prezentnost istine u liku bogočovjeka. 
On je pisao da je moralo biti strašno sjesti s bogom za isti stol 
i s njim ručati. A neugodno je bilo s njim i navečer, jer sigurno 
je da se nije znao kartati. 

Odnos subjekt-objekt prestaje. Istina je objava u koju treba 
vjerovati. Takvih objava svijet je pun počevši od Isusa pa do 
izvještaja Warrenove komisije o ubistvu predsjednika Kennedyja 
Istina kao objava treba da bude stalna opomena za svako miš- 
ljenje. Ako se tko pojavi kao neopozivi predstavnik istine, onda 
je to znak da je religiozna objava postala egzistencijalna osnova 
u određenom društvu ili državi. 


Misao o dresiranosti kao nužnosti za egzistenciju u državi 
prvi je jasno formulirao Platon. On je u Zakonima (I,7) pisao, 
da je mladima zabranjena kritika zakonodavstva i državnog ure- 
đenja. U Državi (III. 3) piše da samo država, odnosno vladar 
ima pravo da laže i to samo u korist države. Time je opravdana 
nužnost i potreba državne laži. Da bi se država što bolje održa- 
la treba dresirati i ljude i životinje. Tu je osnovno — ideja vođe. 
O tome piše Platon u Zakonima (XII, 1).* Kad se to postigne 


1) »Ne dopušta se nikome od mlađih ljudi da istražuje, što je u zakonima 
dobro, a što nije, već svi moraju jednodušno i jednoglasno ispoljavati, da 
je u zakonima sve dobro određeno, jer su ih bogovi izdali, te se uopće ne 
smije mirno slušati onaj, koji drukčije govori. No ako neki stariji čovjek 
kod nas ima o tome kakav vlastiti sud, neka takve razgovore vodi s ko- 
jim od viših državnih činovnika ili s kojim svojim vršnjakom, ali ne u 
prisutnosti nijednog mladog čovjeka«. 

2) »S obzirom na ratovanje javljaju se mnogi savjeti i mnogi valjani za- 
koni, no najvažniji je ovaj: Nikada nitko ni muškarac ni žena, ne smije 
biti bez vodstva i ničija se duša u ozbiljnu poslu ni u šali ne smije na- 
viknuti da nešto radi na svoju ruku. Naprotiv, svatko mora posvuda i u 
ratu i u miru živjeti obazirući se uvijek na vođu, povodeći se za njim i 
dajući se od njega voditi i u najsitnijim poslovima, tako: stajati, kad mu 
se naređuje, stupati, vježbati se, kupati se, hraniti se, buditi se noću za 
držanje straže i izvršenje naloga, pa i u samim bitkama niti koga progoni- 
ti niti se pred kim povlačiti bez zapovjednikova naloga. Ukratko, duša se 
navikama ima naučiti, da uopće i ne pomišlja i ne pojmi, da bi mogla nešto 
raditi odijeljeno od ostalih, Naprotiv, život sviju ima uvijek biti što j 
moguće više skupan i zajednički. Niti ima, doista, niti će ikada biti snaž- 
nijeg ni boljeg ni djelotvornijeg sredstva za spas u ratu i za pobjedu. Već 
u m'ru treba od mglih nogu vježbati se u ovome: zapovijedati jednima i 
slušati druge, a nepokornost prema zapovijedima treba ukloniti iz čitava 
Zivota svih ljudi i njima podložnih životinja«. 

onda je ideal ostvaren. A kako takav ideal može da izgleda? Šta 
se može bazirati na laži? Pouku o takvom načinu postojanja mo- 
žemo čuti u Andersenovoj bajci: Carevo novo odijelo. 
Najmasovniji oblik dresure je religija. Kierkegaard je pisao 
da kršćanstvo ima najrazrađenije metode dresure. U težnji za 
pravom religioznošću on pita, da li se bogu može sviđati takav 
odnos, te kaže: To mi možeš vjerovati, ništa bogu nije tako 
odvratno, nikakve hereze, nikakvi grijesi, ništa mu nije tako 
odvratno, kao to, što je oficijelno. Odvratno je kad mu pristu- 
paš s oficijelnom svečanošću, s oficijelnom vrstom govora. Ono 
što je oficijelno bogu je odvratnije, nego ženi, koja je otkrila 
da joj se netko udvara po knjizi formula. Kierkegaard je s pra- 


vom rekao, da je u svijetu duha obmanut onaj, koji se sam 
obmani. 


Da bi se spriječila dresura i obmanutost mišljenja i egzisten- 
cije, treba stalno imati u vidu bit marksističke filozofije, kao 
stalne kritike svega. Iz tog odnosa ne može ništa biti izuzeto 
(nijedna institucija i nijedno mišljenje). Čim bi duh filozofije 
prestao biti kritičan, tada bi filozofija postala apologija. No 
ipak se zna da apologija nije filozofija. To se pokazalo već u 
vrijeme patristike. Čitanje poslanica moguće je samo na tlu 
dogmatike, koja može imati različite izvore. 


Filozofska misao dijalektična je i revolucionarna. Kao takva 
ona je teorija o suštini zbiljnosti. Kritički odnos prema stvar- 
nosti znači, da je o svemu potrebno voditi dijalog. Nije to isto 
što i razgovarati. Mi možemo o mnogo čemu govoriti, a da se 
ipak ništa ne kaže. Voditi dijalog znači tako razgovarati, da se 
svaki sadržaj ispita u nizu svojih suprotnih odnosa i to meto- 
dom pro i contra. O svemu se Imože navesti mnogo za. Hegel je 
pisao da za sve postoji razlog, i tko za sve ne može naći dovo- 
ljan razlog, nije daleko odmakao u mišljenju. No on kaže i to, 
da je s dobrim razlozima upropašten svijet. Dakle, rješavanje ne 
postoji u rđavoj beskonačnosti (nabrajanja). Svakom pro tre- 
ba suprotstaviti contra. Ako u tom odnosu ima više pro, onda 
je taj sadržaj dobar. No dogodi li se da ima više contra, onda ga 
treba napustiti. To je najbolji put da se čovjek kao pojedinac i 
društvo kao cjelina oslobode svih opterećenja, koja vode u ne- 
giranje tog kriterija. Ukidanje metode pro i contra otvara sve 
putove za fanatizam i dresuru. Time nestaje normalnih uvjeta za 
svaku moguću i razložnu komunikaciju. Masovne forme dresu- 
re bile su fašizam i staljinizam. Iako ti sistemi pripadaju djelo- 
mično u prošlost, pa ipak se ti elementi javljaju u različitim vido- 


1) Dijete, koje je reklo: gle, pa naš car je go (iako su svi drugi »vidjeli« 
novo odijelo na caru) znači uvjerenje, koje nije ničim opterećeno, što bi 
um»snjivalo sposobnost razmatranja. Da se ne bi događalo da se vidi čega 
nema, kao što je, na primjer, makartizam lako pronalazio antiameričku 
djeiatnost, treba kritički promatrati sve što se dugađa. Tada će se strasti 
lovaca zvati i pravim imenom. 

vima na drugim stranama. Staljinizam je bio dresura socijaliz- 
ma. Da li će maoizam postati nova takva forma, to nije najod- 
lučnije. Dresuri kao dresuri treba se suprotstaviti, jer to nalažu 
razlozi humanizma, prava i slobode. I kapitalističko i socijalis- 
tičko društvo imaju svoje načine i sadržaje dresiranosti. Druš- 
tvo koje je oslobođeno religiozne dresure, mora se boriti protiv 
političko-birokratske tendencije, da se dresura nametne životu 
i društvu. Birokrat postaje ohol, jer misli da je sveznajući i da 
sve može. Doduše, ponekad se blamira i ona narodna izreka da 
i nad popom ima pop, ali ipak kritika ne smije sebe zatvarati 
u granice. Egzistencija birokrate postaje i etički problem. Spino- 
za je pisao da oholi voli prisustvo parazita i laskavaca, a mrzi 
prisustvo plemenitih (Etika, IV,57). To je za mentalitet biro- 
krate jasno. 

Da bi se iskorijenila mogućnost takve prakse, treba živjeti 
sa istinom. To znači, da se svagdje i u svako vrijeme, u svakom 
djelu treba odlučiti za istinu. To se može jer istina u životnom i 
etičkom smislu nije nepoznanica. Dakle, u egzistencijalnom smis- 
lu istinito je ono što je pravedno, a pravedno je identično s 
dobrim. To svatko zna. Ne smije se dogoditi ono, što je pjesnik 
uočio kad je rekao: Video meliora proboque, deteriora sequor. 
Treba ostati kod onog što je bolje. Tada će i put istine biti us- 
pješniji. A to nije samo teorijski, već i društveno-etički zadatak 
svakog čovjeka. 

PREDRASUDE I PRISTRANOSTI U SPOZNAJI DRUŠTVA 


Rudi Supek 


Postoje dva osnovna izvora pogrešnog ili mistificiranog spo- 
znavanja društva, njegovih odnosa i razvoja: prvi je u dinamici 
društvenog razvitka, odnosno u razvoju društvene svijesti kao 
historijske samosvijesti društva; drugi je u prirodi društvenog 
odnosa ili ljudske društvenosti, dakle u razvitku socijalne sa- 
mosvijesti društva. Prvu vrstu pogrešnog, pristranog ili mistifi- 
ciranog načina spoznavanja nazvat ćemo, s obzirom na njeno 
podrijetlo, tempocentričkim, dok ćemo druge nazvati sociocen- 
tričnima. 

1. Tempocenirizam. — Dok je sociocentrizam u neku ruku 
u vodoravnoj ili prostornoj dimenziji, jer pogađa odnose iz- 
među društvenih grupa u njihovim neposrednim odnosima, 
dotle je tempocentrizam u vertikalnoj ili vremenskoj dimenzi- 
ji i pogađa naš odnos prema raznim razvojnim stupnjevima 
društva, ali koji se mogu kao takvi također projicirati na hori- 
zontalnoj dimenziji ili u neposrednim dodirima između dru- 
štava na raznoj razini historijskog razvitka. 


Prije svega, kako bismo mogli definirati tempocentrizam? 
Budući da imamo u vidu spoznajnu funkciju (ali koja podra- 
zumijeva i određeno društveno ponašanje!), to ćemo reći da 
tempocentrizam predstavlja takvu uvjetovanost društvenog spo- 
znavanja od vremenskog trenutka što ga proživljujemo, koja 
nam ne dozvoljava da objektivno sagledamo jedan raniji ili bu- 
dući vremenski period društvenog razvitka. S pojavom tempo- 
centrizma nalazimo se, dakle, u središtu onog pitanja kojim se 
historija mnogo bavila, naime pitanjem zajedničkih kriterija u 
spoznaji društvenog kretanja koji bi se dali primijeniti podjed- 
nako uspješno na sve historijske epohe. Tempocentrizam u 
svojem radikalnom obliku znači upravo nesposobnost da se ut- 
vrde ovakvi zajednički kriteriji, pa bi on bio prividno jedan 
oblik historicizma. Međutim tempocentrizam ne znači toliko 
nesposobnost da se utvrdi neki zajednički kriterij za tumačenje 

društvenog razvitka, već samo nesposobnost da se pronađe 
objektivni kriterij, takav koji doista odgovara pojedinim histo- 
rijskim epohama. Na primjer, kršćanska egzegeza društvenog 
kretanja kao kozmološko-teološke drame čovječanstva što ide 
od »istočnog grijeha« do »posljednjeg suda«, predstavlja očito 
jedan zajednički ili apsolutni kriterij u tumačenju historijs- 
kog kretanja. Na, taj je kriterij tipično tempocentrični, jer od- 
govara mentalitetu društva ili čovječanstva na određenom stup- 
nju razvitka, to jest jednoj simboličko-mitološkoj interpretaciji, 
historije koja se bitno razlikuje od svih kasnijih metafizičkih in- 
terpretacija u skolastičkoj ili renesansnoj filozofiji kao i u moder- 
nom racionalizmu. Ono što je, prema tome, tipično za tempo- 
centrizam upravo je izvjesna generalizacija ili uopćavanje krite- 
rija spoznavanja historijskog razvitka sa sadašnjeg trenutka 
ili stupnja spoznajnih mogućnosti na historijski razvitak u 
cjelini, pod uvjetom da takva generalizacija stoji u sukobu s 
pravilima naučne ili racionalne generalizacije. Tempocentrizam po 
svojoj logici odgovara više onom načinu uopćavanja koji se u 
psihologiji zove transferom, to jest gdje određeni iracionalni 
ili emocionalni faktori djeluju tako da se vlastito iskustvo ili 
način spoznavanja nastoji na svaki način pripisati i drugim 
načinima egzistencije. Riječ je o mehanizmu projekcije vlastitih 
stanja i spoznaja u tuđa stanja i načine spoznavanja, bez spo- 
sobnosti da se za razlike, koje doista postoje među tim sta- 
njima, nađe zajednički nazivnik. Znamo da su nauke, koje se 
najintenzivnije bave spoznajom različitih historijskih momena- 
ta ili kultura, kao što su historija ili socijalna antropologija, 
vršile velike napore kako bi uklonile ovu subjektivnu uvjeto- 
vanost naše spoznaje i našle zajednički, racionalno zadovolja- 
vajući nazivnik za različite momente društvenog razvoja kao i 
društvenog spoznavanja. 


Da bi nam ovo postalo jasno, poslužit ćemo se sa dva pri- 
mjera. Jedan će se odnositi na vremenski najudaljenije situa- 
cije, a drugi na vremenski veoma bliske situacije, ali gdje je 
tempocentrizam podjednako prisutan ili intenzivan, što upo- 
zorava na posebnu dijalektičnost njegove prirode. 


Jedan od veoma poznatih primjera jest naš odnos prema 
takozvanom »primitivnom društvu« ili »primitivnom čovjeku« 
ili »primitivnom mentalitetu«. U srednjem vijeku nalazimo pis- 
mena koja opisuju narode s drugih kontinenata, naročito uda- 
ljenih kontinenata, kao neka čudovišta, a u njima provijava 
uglavnom čuđenje što su to ipak »čovjekoliki ljudi«. Na pod- 
ručju naučne misli možemo razlikovati tri etape u tumačenju 
»primitivnih naroda« ili tri faze u naučnom tumačenju prirode 
»primitivnih društava«. Prva se javlja u spisima filozofa i pu- 
topisaca u 16. 17. i 18. vijeku (od isusovca Mariane do J. J. Rou- 
sseaua), a može se obilježiti kao moralističko-mitski stav prema 
»primitivnom čovjeku«. Potonji se prikazuje kao idealizirano 

ljudsko biće, lišeno negativnih strana razvijene civilizacije u 
kojoj prevladava socijalna neravnopravnost i ekonomski ego- 
izam. Idealizacija ovog čovjeka zasniva se naročito na uoča- 
vanju nekih crta prakomunističkog društva. No, sličan stav i- 
maju i oni autori koji »primitivnom čovjeku« pripisuju crte iz- 
razitog divljaštva, nečega što je ispod razine civiliziranog čovje- 
ka (Montesquieu, Spinoza, Locke i drugi). Umjesto idealizira- 
nja ovdje nalazimo, na osnovu iste logike, degradiranje primi- 
tivnog čovjeka: prema negativnom polu. Druga etapa počinje 
u 19. vijeku s intenzivnijim etnološkim izučavanjima arhaičnih 
društava u Sjevernoj Americi, Australiji i Africi. Ovu fazu obi- 
lježuje subjektivistički psihologizam (Taylor, Frazer, Lćvy- Bru- 
hl), jer se na osnovu nekih psiholoških karakteristika našeg 
čovjeka nastoje protumačiti običaji i mehanizmi ponašanja 
»primitivnih ljudi«, kao što je, na primjer, animistička teorija 
magije. Predmet najviše rasprava je Lćvy-Bruhlova teorija o 
»prelogičkom mentalitetu« primitivaca, za koje logička pravi- 
la kako ih mi shvaćamo ne vrijede i koji, prema tome, pred- 
stavljaju sasvim specifičnu mentalnu strukturu, bitno razli- 
čitu od naše. Kako je bilo nemoguće shvatiti na koji je način 
čovjek s ovakvom mentalnom strukturom mogao postaviti osno- 
ve jedne racionalističke kulture u antici, pronađen je kompro- 
mis u tezi da je »primitivni čovjek« na planu praktičke inte- 
ligencije intuitivno podložan istim zakonima kauzaliteta i logike 
kao i naš čovjek, a na planu ideja da je žrtva »mističke partici- 
pacije«. Treću etapu predstavljaju suvremeni radovi koji znače 
oslobađanje od tempocentrizma (do koje je granice to doista 
oslobađanje, pokazat će sam naučni razvitak!). Ovdje imamo 
u vidu radove CI. Lćvy-Straussa, dakle iz »strukturalističke an- 
tropologije« koja težište stavlja na fundamentalno jedinstvo 
ljudskoga duha, koji se samo na pojavnome ili fenomenalnome 
planu različito očituje ili organizira u raznim civilizacijama. O- 
va koncepcija uklanja na radikalan način onu tempocentristi- 
čku distanciju između »primitivnog čovjeka« i »civiliziranog 
čovjeka«, jer smatra da se oba vladaju po istim logičkim za 
konima mišljenja (kategorije klasifikacije, generalizacije, sim- 
bolizacije, itd.). Ne postoji »primitivni čovjek«, već samo: jedan 
oblik »prvobitne ili divlje misli« koju podjednako nalazimo u 
našoj kulturi, u umjetničkom izražavanju, religiji, igri i slič- 
nim aktivnostima što izbjegavaju određene zahtjeve tehničke 
racionalnosti. Određeni tip mišljenja može samo više ili manje 
prevladavati u određenoj civilizaciji. Tako je uspostavljen kon- 
tinuitet između »primitivnog« i »civiliziranog«, odnosno »racio- 
naliziranog« mentaliteta. ote 
Tempocentrizam izgleda neminovna pojava, kad je riječ o 
jako razmaknutim vremenskim epohama ili veoma udaljenim 
civilizacijama. Međutim, čini nam se, da se on može pojaviti 
u ne manje izoštrenom obliku i među epohama ili društve- 

nim razvojnim stepenicama koje sc neposredno dodiruju. Uzet 
ćemo ovdje kao primjer onaj već poznati antagonizam između 
kapitalističkog i socijalističkog društva i sve ideološke nespora- 
zume i izobličavanja koja proizlaze u tumačenju jednog od 
strane drugog, posebno tumačenje socijalističkog društva po 
ideolozima građanskog društva, ali i obratno. To je tema o ko- 
joj se mnogo pisalo na području izučavanja ideologije i ideo- 
loških pristranosti u sociološkoj literaturi još od vremena kad 
je H. Spencer upozorio na spoznajne deformacije koje proizla- 
ze iz »klasnih predrasuda«. Uzet ćemo jedan drugi primjer iz 
još više zbliženih historijskih perioda: imamo u vidu odnos 
između dogmatske i anti-dogmatske, odnosno staljinističke i 
anti-staljinističke faze u razvitku socijalizma. Znamo da se da- 
nas ovaj odnos očituje u obliku oštrog sukoba između socijalis- 
tičke Kine i evropskih socijalističkih zemalja (izuzevši Alba- 
niju). U pitanju je sukob između jedne totalitarističke i jedne 
demokratske koncepcije socijalizma s raznim aspektima u ko- 
je sada nećemo ulaziti. Želimo samo potcrtati da je ovaj sukob 
nastao u toku dviju razvojnih faza istog društvenog sistema, ta- 
ko da se tendencije k jednome ili drugome još usko ispreple- 
ću u većini socijalističkih zemalja. Ali i pored te blizine nitko 
ne sumnja da je netrpeljivost dogmatske tendencije i ideološka 
interpretacija ove netrpeljivosti prema više demokratskim ten- 
dencijama dosegla takav stupanj, da bi politički protivnici, s 
kojima je sada u sukobu, bili sigurno izvedeni pred sud i naj- 
vjerojatnije s obilnom »idejnom« argumentacijom  izručeni 
smrti! 

Postavlja se pitanje odakle tolika žestina u ovom sukobu? 
Da li je riječ samo o pokušajima političke hegemonije u komu- 
nističkom pokretu, čemu ideološki argumenti služe samo kao 
sredstvo za postizanje spomenutog cilja, ili je pak riječ, kao što 
se nama čini o određenom stanju duha ili društvene svijesti 
(na unutarnji način povezane i zatvorene prema vani) koja os- 
taje nepronična u velikoj mjeri prema drugačijim mišljenjima, 
te koherentnost svojih stavova brani jednom vrstom »zaslije- 
pljenosti«, tako da se očito nalazimo pred pritiskom iracional- 
no uvjetovanih društvenih sila. Nema sumnje, da ono što nazi- 
vamo staljinizmom predstavlja jedno specifično stanje društve- 
ne svijesti, idejno razrađene i logički povezane, koja kao takva os- 
taje nepronična za ideje daljnjeg historijskog i društvenog razvit- 
ka, a koje nužno stoje u suprotnosti s njom, tako da se ono što 
se objektivnom promatraču prikazuje kao korak prema jednom 
budućem stanju, to jest kao približavanje cilju, staljinističkoj 
svijesti, pričinja kao udaljavanje, odstupanje, izdaja istoga 
cilja. Isto je tako očito da ona ne može prihvatiti ovo odstupa- 
nje, »devijaciju« ili »reviziju«, a da sama sebe istim činom ne 
porekne ili negira. Ideološki fanatizam i nije drugo do li otpor da 
se prihvati onaj stav ili perspektiva koja negira sadašnje sta- 

Vove i perspektivu, čime se eo ipso nasilno zatvara u danu fazu 
razvitka i nastoji spriječiti slijedeću fazu razvitka. Ovakav ot- 
por nije dijalektičan, to jest ne odgovara racionalnosti samog 
historijskog razvoja i stoga nam izgleda bitno iracionalan, bes- 
mislen i uzaludan. U svakom slučaju on se pokazuje kao ob- 
lik idejne nedoraslosti, a ne naprosto kao jedna razvojna mo- 
gućnost među drugima, dakle kao nešto što se brani kao sa- 
mosvojno među isto tako dugim samosvojnim putovima u 
socijalizam, to jest kao jedna mogućnost među drugima na is- 
toj ravnini historijskog razvitka. Tempocentrizam staljinistič- 
ke svijesti ogleda se u tome što on izražava samo jednu fazu 
razvitka, a odupire se iracionalno slijedećoj, bitno drugačijoj, 
iako dijalektički nužnoj. 

2. Sociocentrizam. — Postoje različiti oblici sociocentrizma, 
ali u osnovi svih je na spoznajnom planu tendencija da se 
pojedinac izjednači s grupnim vjerovanjima, mišljenjima, spo- 
znajama i spoznajnim kriterijima. Karakteristično je, među- 
tim, za sociocentrizam da su grupna vjerovanja ili spoznaje 
uvjetovane grupnom težnjom za samoodržanjem, koja se kao 
takva redovito suprotstavlja drugim grupama. Jedan tipičan 
primjer sociocentrizma opisao je Sumner pod nazivom etno- 
centrizma — spoznavanje uvjetovano pripadanjem vlastitom 
narodu. 

Postoji jedan veoma izraženi oblik sociocentrizma u suvre- 
menom društvu, a to je onaj koji je Max Weber analizirao u 
tipu birokrate ili birokratizma ili William H. White u »Čovjeku 
od organizacije« (1956). Zadržimo se na nekim crtama poto- 
njega! »To su neki iz srednje klase koji su napustili dom, du- 
hovno i fizički, da bi se posvetili životu organizacije, pa su to 
oni koji su mozak i duša naših najvećih i trajnih institucija.« 
(3) »Kad jedan mladi čovjek danas kaže da je za život potrebno 
da radimo ono što netko drugi od nas traži da radimo, tada ne 
izražava nešto što je životna činjenica koju valja primiti kao 
takvu, nego misli da je to sama po sebi dobra konstatacija.« (6) 
Glavni stavovi njegove životne filozofije su slijedeći: vjerova- 
nje u grupu kao izvor stvaralaštva; vjerovanje u »pripadanje« 
kao posljednju potrebu pojedinca; i vjerovanje u nauku koja 
će ostvariti ovu pripadnost. »Čovjek postoji kao jedinica dru- 
štva. Sam po sebi on je izoliran i beznačajan; samo dok sura- 
đuje s drugima on postaje vrijedan, jer sublimirajući sebe u 
grupi on pomaže da se ostvari jedna cjelina koja je veća od 
zbira njenih dijelova. U njoj ne smiju postojati sukobi između 
čovjeka i društva. Ono što mi smatramo sukobima samo su nes- 
porazumi, prekidi u komunikacijama. Primjenjujući metode 
nauke na ljudske odnose možemo ukloniti ove zapreke društ- 
venoj suglasnosti (consensus) i stvoriti ravnotežu u kojoj će 
društvene potrebe i individualne potrebe biti jedne i iste.« (8) 
»Svaka odluka s kojom se sučeljuje u problemu pojedinac na- 

suprot autoriteta, postaje za njega dilema. . . Jer njega ne za- 
nimaju toliko loše strane života organizacije, koliko njena bla- 
gotvornost. On je zarobljen bratstvom.« (13) I tako dalje. 

Sociocentrizam ovoga čovjeka koji pripada organizaciji sa- 
stoji se u sistematskom podređivanju individualnih interesa 
kolektivnima. Ali ne samo to, već u vjerovanju da su samo in- 
teresi organizacije dostojni njegove brige i nastojanja, da pra- 
va vrijednost društvenog života leži u organizaciji. On je stoga 
neprijateljski raspoložen prema svakom individualizmu, to jest 
prema svakoj tendenciji koja bi htjela organizaciju načiniti sa- 
mo sredstvom za ostvarenje individualnih potreba i ciljeva. Za 
njega organizacija ostaje uvijek jedna viša cjelina i po postoja- 
nju i po vrijednosti. Mi znamo da ova sociocentrička misao 
nije nova. Nalazimo je u toku čitave historije društvene mi- 
sli. Spomenimo samo anti-individualizam kršćanskih tradicio- 
nalista de Maistra i de Bonalda, organicistički pozitivizam A. 
Comtea, H. Spencera ili E. Durkheima, apsolutiziranje države ili 
»narodne duše« kod Hegela i njemačkih romantičara (Lazarus, 
Steinthal). Za nas je, međutim, mnogo značajnije da isti socio- 
centrizam i antiindividualizam nalazimo i u etatističkom socija- 
lizmu, zvali mi njega staljinizmom, maoizmom ili nekim dru- 
gim imenom koje će se još sigurno pojaviti u toku razvitka 
socijalističke misli. 

Značajno je za ovaj sociocentrizam neshvaćanje dijalektike 
pojedinca i društva, uzetih kao svojevrsnih »društvenih tota- 
liteta«. Posljedica je sistematsko potcjenjivanje ljudske lično- 
sti, koje se u velikom broju pretvaraju samo u pasivnu masu, 
u prostu materiju, tvar, predmet ili objekt pomoću koje čov- 
jek od organizacije kao u glini ostvaruje svoje zamisli. Za njega 
ne postoji veći skandal od toga da se pripisuje samostalni sub- 
jekt elementima ove mase i daje im pravo da se bune protiv 
odluka čovjeka od organizacije, koji sebe smatra otjelovlje- 
njem jedne više racionalne ili iracionalne, naučne ili religij- 
ske, laičke ili posvećene volje. 

Kao što postoje razne društvene kulture i razni tipovi dru- 
štvenih organizacija, tako postoje i razni oblici sociocentrizma 
i načini kako se on očituje kroz ljude koji služe grupi ili organi- 
zaciji. No, nećemo se zadržavati na tim oblicima, ma da su 
neki od njih biti predmet intenzivnih izučavanja. 

3. Etnocenirizam. — Poseban značaj među raznim tipovima 
sociocentrizma posjeduje etnocentrizam. Zašto on ima izuzetan 
značaj u društvenom razvitku? On u najvećoj mjeri u sebi oku- 
plja i simbolički izražava duboke tendencije jedne etničke gru- 
pe za samoodržanjem, pa ima veoma duboki biološki korijen, 
tendencije koje daleko nadilaze čisto racionalne principe odr- 
žanja jedne organizacije u cilju njene efikasnosti ili postizavanja 
određenih ciljeva. Etnocentrizam je nabijen dubokim biološ- 
kim porivima koji izražavaju prapočetnu dinamiku ljudske 

grupe, a ujedno i razne oblike konkretnih međuetničkih ili me- 
đunarodnih odnosa. 


Nema sumnje, da u etnocentrizmu nalazimo više socijalno- 
psiholoških komponenata od kojih pojedine imaju različitu 
dubinu ili historijski korijen. Vjerojatno je jedna od najstari- 
jih pojava gregarizma (Mac Dougall) koja karakterizira pod- 
jednako antropoidne kao i ljudske horde. Njoj je svojstveno 
pored jake nagonske vezanosti pojedinaca uz grupu jstovre- 
mena vezanost za određeni teritorij i neprijateljski stav pre- 
ma svim strancima (ksenofobija) koji prodiru na teritorij hor- 
de ili među njene članove. Kod arhaičkih naroda vidimo sve 
do danas da je stranac biće izloženo uvijek smrtnoj opasnosti 
sve dok ne uspije uspostaviti neku rođačku vezu s grupom. Iz- 
razita crta ovog gregarizma je suprotan odnos prema unutar- 
-grupnim i van-grupnim vezama tako da, dok se pojedinac pri- 
jateljski odnosi prema unutar-grupnim vezama, odnosi se isto- 
vremeno neprijateljski prema van-grupnim vezama, pa je isti- 
canje neprijateljstava prema van-grupnim preduvjet unutarnje 
povezanosti grupe. Kad jačaju van-grupne veze u pozitivnom 
smislu, redovito slabe unutar-grupne, i obratno. I danas vidi- 
mo ovu crtu u pojavama nacionalnog šovinizma, jer on nužno 
pretpostavlja da se vezanost uz vlastiti narod očituje kao Inr- 
žnja prema nekom drugom narodu. Šovinizam predstavlja je- 
dnu vrstu »navijačkog mentaliteta«, gdje vezanost uz vlastitu 
grupu izaziva automatski agresivnost prema nekoj drugoj stra- 
noj grupi! Tu ovaj prastari mehanizam grupne diferencijacije 
antropoidnih hordi dolazi najneposrednije do izražaja. Stoga 
su svi oblici šovinizma ujedno i izraziti oblici primitivnog ili 
degradiranog društvenog ponašanja. 


Etnocentrizam dobiva jednu drugu crtu, kad se počinje ve- 
zati uz »polis«, a ne više uz grupu. Agresivnost prema drugim 
društvenim ili etničkim grupama ne očituje se naprosto u po- 
trebi uništavanja strane grupe ili naroda, već u potrebi da se 
njime vlada i da bude asimiliran. Socijalni darvinisti (Gump- 
lovitz, Oppenheimer) smatraju da je ovaj skok od ubijanja 
pripadnika neprijateljskih plemena u njihovo porobljavanje 
značio istovremeno i skok iz barbarstva u civilizaciju. U sva- 
kom slučaju ovdje se prvobitna težnja nepodnošenja prisut- 
nosti stranih lica pretvara u njihovo prisvajanje i asimiliranje 
u vlastitu grupu. Romantičari bi rekli da se pojavio libido do- 
minandi, koji je svojstven modernim nacionalizmima s formi- 
ranjem nacija, a koji se odmah pojavljuje ne samo kao težnja 
za narodnom samostalnošću već i kao težnja za porobljava- 
njem drugih nacionalnosti, to jest kao imperijalizam. Ovaj im- 
perijalizam u njegovu socijalno-psihološkom korijenu pojavlju- 
je se zapravo s formiranjem polisa, dakle u robovlasničkoj fazi 
društvenog razvitka, pa i sam izraz robovlasnički upućuje na 

jedan novi odnos: prisvajanje stranaca kao vlasništva ili dijela 
naše vlastitosti. 

To je, dakako, rodilo odmah i nove društvene predrasude, 
kao što su upravo spomenute »socijalno-darvinističke«, to jest 
da se vladavina nad drugim narodima i njihovo porobljavanje 
i asimiliranje opravdava progresom i civilizacijom. Ova nacio- 
nalistička predrasuda susreće se često i danas, jer je ona idejna 
osnova svakog nacionalizma, ma da ekspanzivne ili imperijali- 
stičke crte u njemu mogu biti, zbog raznih razloga, manje ili 
više latentne. 

Nije nam bila namjera da ovdje analiziramo sve oblike dru- 
štvenih predrasuda. Željeli bismo, naprotiv, samo da ukažemo 
na težinu kojom se one pravladavaju, na korijene njihove ra- 
širenosti i upornosti. Kad govorimo o predrasudama, kao što 
su one vezane uz tempocentrizam, onda imamo utisak da se 
radi samo o takvima koje zavise od ograničenosti naših spoz- 
najnih mogućnosti na određenom stupnju razvitka, koje su, 
kao takve, izvor historičnosti ili historijske relativnosti naših 
spoznaja. Nema sumnje, da izvjesne kategorije društvenog 
spoznavanja, da bi uopće mogle postati predmet društvene spo- 
znaje, pretpostavljaju određeni stupanj društvenog razvitka. 
Drugim riječima, neophodno je da stanovite društvene pojave 
prođu određeni razvitak kako bi njihovi razvojni stupnjevi mogli 
postati predmet upoređivanja, a na taj način i same spoznaje. 
Razvitak ili slijed određenih oblika društvene organizacije ili 
oblika društvenih odnosa postaje preduvjet spoznajne moći čo- 
vjeka. Marx je ovaj slučaj ilustrirao na primjeru spoznaje čov- 
jeka kao univerzalnog bića (s univerzalnim potrebama i univer- 
zalnim sposobnostima) do koje spoznaje ljudi dolaze tek s raz- 
vitkom univerzalnih odnosa u razmjeni dobara, to jest sa stva- 
ranjem svjetskog tržišta. Tek buržoazija koja stvara svjetsko 
tržište na bazi sveopće razmjene dobara (i nevjerojatnog proši- 
renja kontraktualnih odnosa) počinje shvaćati čovjeka kao bi- 
će lišeno konkretnih lokalnih, etničkih, historijskih granica. Gra- 
đanski kozmopolitizam i proleterski internacionalizam bili bi ne- 
posredna spoznajna konsekvencija iz ovog procesa spoznavanja 
društvene prirode čovjeka. 

Ovdje se može, uostalom, s punim pravom primijetiti, da 
poimanje čovjeka kao univerzalnog bića nastaje već mnogo ra- 
nije, u antičkoj filozofiji. Marx ima u vidu dozrijevanje jedne 
društvene spoznaje kao adekvatne općoj društvenoj svijesti s 
obzirom na njezin realni način postojanja. Spoznaja čovjeka 
kao univerzalnog bića u antici imala je svoje granice u robo- 
vlasničkom društvu, dakle u konkretnim granicama društvenog 
postojanja čovjeka, i stoga je racionalni oblik ovog univerzaliz- 
ma morao odstupiti pred kršćanskim misticizmom, koji je ovu 
univerzalnost projicirao u sasyim irealnu ili idealnu sferu, u 
očitoj suprotnosti s konkretnim oblicima društvenog postojanja. 

. Zašto ističemo ovaj moment o nužnosti adekvatne spozna- 
je u svijesti o realnom društvenom postojanju, kad je u pitanju 
spoznaja društvene prirode čovjeka? 


Razlog je u bitnoj razlici između spoznaja koje se kreću na 
instrumentalnom planu naše inteligencije i onih na esencijalnom 
planu. Instrumentalne su istine sve one koje se odnose na od- 
nos čovjeka i njegove okoline, na odnos subjekta i objekta kao 
dva pola ljudske akcije, na svladavanje vanjskih situacija ili 
vanjskih odnosa, čime se prvenstveno bavi nauka. Esencijalne 
su istine prije svega one koje se odnose na neposredno, intuiti- 
vno sagledavanje ljudske prirode (u određenim uvjetima raz- 
vitka i pomoću više ili manje racionaliziranih postupaka Spoz- 
navanja), gdje spoznaja i postojanje tvore nerazlučivu istinu. 
(Na primjer, »bog je moja istina«, »čovjek je biće slobode«, 
»komunizam je moja istina«, »pravo ili nepravo — to je moja 
domovina« i tako dalje). Instrumentalna i esencijalna istina 
stoje u sličnom odnosu kao i nauka i religija ili nauka i ideolo- 
gija. Međutim, instrumentalna istina ne uvjetuje neposredno 
esencijalnu istinu, već samo posredno — mijenjanjem načina 
ljudske egzistencije. Tek ukoliko instrumentalne spoznaje us- 
piju u nekim bitnim granicama (tko će ih odrediti?) izmijeniti 
način ljudske egzistencije , ove promjene djeluju tada i na esen- 
cijalnu spoznaju. Ovo je Marx sasvim jasno formulirao, kad je 
govorio o religiji i kritici prosvjetiteljstva, naglašavajući da se 
kritika religija vrši samo putem kritike zbiljske ljudske egzi- 
stencije ili društvenog stanja! 


Prema tome, instrumentalne istine (naučne ili tehničke) 
susreću se s esencijalnim istinama u mediju same konkretne ljud- 
ske egzistencije, pa je i njihovu konfrontaciju potrebno vršiti 
pomoću kritike toga medija — kroz sve one strukturalne i idej- 
ne promjene što se vrše na realnom historijskom tlu. Prosto 
suprotstavljanje jednih drugima, uz eventualno isključivanje 
jednih u ime drugih (u ime socijentizma ili filozofskog mistici- 
zma, u religioznoj i laičkoj varijanti) sasvim je besmisleno. 
Naprotiv, da bismo bili na razini zbiljskih spoznaja u jednoj i 
drugoj oblasti, neophodno je prozrijeti njihovu dijalektiku kroz 
konkretni historijski razvitak. Samo s pozicije »svjetskog uma« 
ili idući putem Hegelove ili Marxove dijalektike, čini nam se 
moguće naći rješenje instrumentalnih (naučnih) i esencijalnih 
(filozofskih, estetskih) istina bez opasnosti da zapadnemo u 
krajnost bilo ispraznog naučnog pozitivizma ili historijskog 
relativizma bilo u nepomičnost i mucavost mističkog esencija- 
lizma. Da bismo bili na razini suvremenih društvenih problema 
i njihove spoznaje, neophodno je da se nađemo prethodno na 
nivou hegelovske povijesne dijalektike. Ona nam neće, možda, 
pružiti nova rješenja, ali će nas oslobađati dosadašnjih pred- 
rasuda. : 

FILOZOFIJA NA VIII KONGRESU 


O MESTU I ULOZI DRUŠTVENIH NAUKA 
U NAŠEM DRUŠTVU* 


Mihailo Marković 


Naše društvo je učinilo značajne napore da stvori osnovne 
materijalne uslove za razvoj društvenih nauka u periodu izme- 
đu Sedmog i Osmog kongresa. Osnovan je veliki broj novih fa- 
kulteta društvenih nauka. Na primjer, u školskoj godini 1958/ 
1959. bilo je 21, a ove godine rade 34. U odnosu na 1.210 nastav- 
nika 1958. sada na fakultetima društvenih nauka predaje 2.188 
stalnih nastavnika, što je za 181% više. Znatno je porastao i 
broj studenata. On je od 4.236 u 1958/1959. godini skočio na 
6.055 u 1962/1963. Ovoj velikoj ekspanziji univerziteta odgova- 
ra i značajan napredak u stvaranju naučnih instituta i njihovih 
kadrova. Upravo u ovom periodu stvoreni su mnogi novi insti- 
tuti koji sada pokrivaju gotovo sva područja društvenih nauka. 
Pristigla je cela jedna generacija naučnika, koji su formirani 
u uslovima socijalizma, koji su usvojili marksistički pogled na 
svet. 

Sem toga, treba istaći da su neki opšti društveni uslovi u 
našoj zemlji izuzetno povoljni za razvoj društvenih nauka. Pred 
našim očima se stvara nova društvena stvarnost i jedan nov 
sistem odnosa među ljudima, nepoznat u dosadašnjoj istoriji, 
koji predstavlja izvanredno zahvalan predmet naučnog istraži- 
vanja. Naročito je značajna okolnost opšta humanistička orijen- 
tacija najprogresivnijih snaga našeg društva na kojoj se zasniva 
čitav sistem samoupravljanja i koji je došao do izražaja u Pro- 


* Na VIII kongresu Saveza komunista Jugoslavije, u Komisiji za idejna 

retanja na sadašnjem stupnju našeg razvoja, vođena je, među ostalim, 
živa diskusija o našoj filozofiji. Kako bismo našim čitaocima omogućili da 
se 1 prije objavljivanja integralnog teksta stenografskih bilješki VIII kon- 
g&resa upoznaju potpunije sa sadržajem te diskusije, zamolili smo drugove 
M. Baćea, M. Markovića, M. Pečujlića, G. Petrovića i B. Ziherla da nam 
pošalju autorizirane tekstove svojih izlaganja. Drug M. Pečujlić obavijestio 
nas je da to ne može učiniti, jer je svoj tekst već dao časopisu Gledišta (u 
međuvremenu taj je tekst već objavljen u br. 12/1964 spomenutog časopisa), 
dok su ostali pozvani drugovi poslali tekstove svojih riječi u diskusiji. 
Objavljujemo ih redoslijedom kojim su bili govoreni .(Red.) 

gramu Saveza komunista Jugoslavije i u višestrukim interven- 
cijama druga Tita i Izvršnog komiteta, naročito u kritici istu- 
panja protiv moralnih i drugih deformacija u našem društvu. 
Najzad, zahvaljujući, pored ostalog, i razvoju sistema samou- 
pravljanja, period od zadnjih pet godina je doneo značajan po- 
rast slobode naučnog rada i kritičke analize svih, pa i najoset- 
ljivijih problema našeg društvenog života. Nema sumnje da se 
društvene nauke mogu uspešno i plodno razvijati samo u druš- 
tvu u kome postoji interes za humanističku problematiku i u 
kome je obezbeđen visok stepen slobode naučnog istraživanja. 

Razumljivo, komunisti nikad nisu toliko zadovoljni postoje- 
ćim stanjem da ne bi videli i njegove bitne ograničenosti. 


Tako, na primer, iako je kod nas veoma mnogo učinjeno baš 
u toku poslednjih pet godina na povećanju broja fakulteta, in- 
stituta, nastavnika, studenata i naučnih saradnika, ne može se 
reći da su se u odgovarajućoj srazmeri poboljšali uslovi za rad. 
Naročito je univerzitet u lošoj situaciji. Na mnogim fakultetima 
suma koja se dobija za naučno-istraživački rad iznosi oko 3.000 
dinara godišnje po pojedincu. Svega oko 30% naučnih rad- 
nika iz oblasti društvenih nauka, koji rade na univerzitetu, anga- 
žovani su u radu naučnih instituta Srbije. Na taj način oni stiču 
mogućnost da više istražuju, ali u većini slučajeva nisu obezbe- 
đena sredstva za obavljanje rezultata tih istraživanja. Drug Dru- 
lović je govorio o tome kako na Beogradskom univerzitetu ima 
preko 800 disertacija koje nisu objavljene. Međutim, i na dru- 
gim univerzitetima je ista takva situacija, takođe u mnogim. 
republičkim institutima ima veoma mnogo rukopisa koji nisu 
mogli biti dosad objavljeni. Naravno, nauka, čiji rezultati ostaju 
u fijokama, u rukopisu, nedostupni kritici i kritičkoj primeni, 
nije nauka u pravom smislu reči. 

Stvar je u tome da prema postojećim podacima procenat 
nacionalnog dohotka, koji se ulaže u nauku, iznosi 0,78%, i 
lako je uvideti da to nije dovoljno kako s obzirom na postojeće 
potrebe tako i u poređenju s drugim zemljama sličnog stepena 
razvijenosti. 

U situaciji kad pojedinci govore o povlašćenom položaju i 
privilegijama naučnih i univerzitetskih radnika, treba istaći da 
je, sa izuzetkom nekih saveznih ustanova, situacija kod nas sada 
takva da daroviti mlad čovek koji je završio studije u materijal- 
nom pogledu samo gubi ako se posveti naučnom radu: on će 
biti manje nagrađen nego njegov manje sposobni kolega, koji 
je otišao u privredu ili upravu, on će morati da čeka da dobije 
stan po deset i više godina. Stoga se sve više dešava da asistenti 
napuštaju svoja mesta i odlaze sa univerziteta i instituta. 

Jačim povezivanjem s privredom mnoge naučne grane mož- 
da mogu bitno poboljšati svoj položaj. Međutim, to se samo u 
maloj meri može odnositi na društvene nauke. Stoga se s mnogo 
dobrih razloga može govoriti o tome da pitanje pravog mesta i 
uloge društvenih nauka kod nas još uvek nije potpuno rešeno. 

Dozvolite mi da o tome kažem nekoliko reči. Područje prak- 
tižne primene društvenih nauka je čitava oblast masovne kultu- 
re, a zatim i celokupne politike. Nema sumnje da je nemoguće 
razviti socijalističku svest, izgraditi nove ljude, nove humanije 
odnose među ljudima ako se svim sredstvima ne podstiče uspon 
jedne istinske kulture masa koja bi jevtini malograđanski kič 
i šund zamenila popularnim oblicima istinskog umetničkog i 
naučuog stvaralaštva, uključujući tu i sve značajnije tekovine 
društvenih nauka. Mnogi drugovi su još uvek skloni da na kul- 
turu gledaju samo kao na sferu društvene nadgradnje, koja, po 
prirodi stvari, mora biti od sporednog značaja u procesu izgrad- 
uje socijalizma. Oni pri tom zaboravljaju da je čovek elemenat 
proizvodnih snaga i da nije svejedno da li je taj čovek nepismen 
ili kultivisan. Razvoj produktivnosti rada iznad izvesne granice, 
a pogotovo razvoj novih produkcionih odnosa zasnovanih na 
samoupravljanju, ne mogu se stoga ni zamisliti bez snažnog 
uspona masovne kulture, bez prevazilaženja primitivizma i sku- 
čenih društvenih horizonata. Ne mislim, prema tome, da se pi- 
tanje finansiranja tzv. kulturnih usluga može adekvatno rešiti 
na taj način što će se reći »neka ih finansira onaj kome su po- 
trebni«. Stvar je u tome što je masovna kultura potrebna društvu 
kao celini. Smatram da je veoma značajno što je ova misao u 
dovoljnoj .meri istaknuta u referatima na Kongresu, a posebno 
u referatu druga Vlahovića. 

Posebno treba istaći ulogu društvenih nauka u zasnivanju 
politike. Naravno, ovdje je, pre svega, reč o politici u novom 
smislu reči — kao samoupravljanju, kao demokratskom od- 
lučivanju o osnovnim društvenim procesima, koje ne služi in- 
teresima birokratije ili ma koje posebne društvene grupe, već na 
svim nivoima usklađuje interese proizvođača, posebne interese 
pojedinih radnih organizacija i opšte interese cele društvene za- 
jednice. Takva politika, da bi bila istinski racionalna, da bi njena 
rešenja stvarno bila u interesu radnih ljudi, mora biti u što 
većoj meri naučna, mora se oslanjati na naučne analize stvar- 
nog stanja našeg društva i objektivnih tendencija njegovog 
kretanja. Ovde nije reč o spoljašnjoj saradnji političara i nauč- 
nika kao strogo izdvojenih profesionalnih grupa, koje bi imale 
monopol svaka u svojoj sferi. Iako bi nama u sadašnjoj situaciji 
veoma koristilo kad bi i te saradnje bilo više, u perspektivi tre- 
ba ići, s jedne strane, na podizanje naučne kulture političkih ru- 
kovodilaca, na primenu naučnih metoda u pripremanju svih 
značajnih političkih oblika, a s druge strane, treba težiti većem 
angažovanju naučnika u javnom životu, većoj usmerenosti dru- 
švenih nauka na rešavanje najznačajnijih problema našeg druš- 
Ivenog života. 

. Naravno, da bi mogle odigrati ovakvu ulogu i naći ovakvu 
primenu društvene nauke se moraju osloboditi nekih vrlo bit- 
nih metodoloških nedostataka. Dva takva nedostatka treba po- 
sebno istaći: to su pozitivistički i apologetski karakter mnogih 
istraživanja u ovoj oblasti. 

Mnogi radovi iz oblasti društvenih nauka imaju isključivo 
deskriptivni karakter i bave se veoma parcijalnim problemima 
koji nisu uključeni u šire smisaone celine. Preovlađuje faktograf- 
sko iznošenje podataka bez stvarne naučne analize i uopštava- 
nja. Ozbiljan je problem što su čak i neki komunisti i vrlo ak- 
tivni javni radnici davno prestali da rade na produbljivanju 
svoje opšte marksističke kulture i na daljem razvijanju i kon- 
kretizaciji marksističke metodologije istraživačkog rada. Smat- 
ram da bi trebalo da uložimo vrlo ozbiljne napore da u sledećim 
godinama saradnjom naučnika specijalista, političara, filozofa i 
drugih, unapredimo marksističku teoriju i metodologiju nauč- 
nog istraživanja. 


Druga bitna ograničenost mnogih istraživanja u društvenim 
naukama kod nas jeste njihov apologetski karakter. Osnovna 
orijentacija mnogih naučnika u oblasti društvenih nauka jeste 
težnja da se prikaže postojeće stanje bez kritičke analize i oce- 
ne. Teze o potrebi uopštavanja naše društvene prakse često se 
jednostavno shvataju, kao isključiv zahtev za opravdanjem i afir- 
misanjem te prakse. 


Posledice ovakvog stava jesu: podela problema na one koji 
su konjukturni i one koji su »osetljivi«, »nezgodni« za istraži- 
vanje, pojava takve selekcije podataka koja će omogućiti da se 
stanje prikaže boljim nego što je, mešanje normi sa stvarnošću 
— shvatanje da su u stvarnosti već dane sve one forme i usta- 
nove našeg društvenog sistema koje smo tek počeli da realizu- 
jemo. Pri tome se ne ulaže dovoljno napora da se u postoje- 
ćem stanju otkriju protivurečne tendencije. Vidno je+ uste- 
zanje od kritike negativnih društvenih pojava i neracionalnih 
elemenata postojeće društvene prakse. Ovakva orijentacija u 
istraživanju faktički vodi napuštanju marksističke metode i pri- 
hvatanju metoda koje je razvila građanska nauka (pozitivizam, 
strukturalizam, funkcionalizam i dr.). Na isti način kao što gra- 
đanski naučnici prilaze kapitalističkom društvu kao nečem što je 
prosto dano i što kao takvo treba da se konzervira, tako i neki 
naši naučnici u oblasti društvenih nauka smatraju da postojeće 
odlike socijalističkog društva treba da tretiraju kao nešto ne- 
prikosnoveno, što treba samo objašnjavati a ne i menjati i usa- 
vršavati. Ovakvo statičko i u osnovi pozitivističko prilaženje na- 
šoj društvenoj stvarnosti ide zajedno sa uverenjem da otkriva- 
nje realnih problema društva, ukazivanje na putove prevazila- 
ženja društvenih protivrečnosti ne treba da bude i stvar druš- 
tvene nauke, već isključivo odgovornost političkih foruma. To, 
u krajnjoj liniji, vodi odvajanju nauke i politike i degradiranju 
nauke. Tako shvaćena nauka ne može obavljati revolucionarnu 
ulogu u socijalističkom društvu, ona.se zadovoljava samo opi- 
som i opravdanjem sadašnjeg, umesto da, u krajnjoj liniji, vodi 
anticipaciji najracionalnijih i najhumanijih rešenja za sutraš- 
njicu. 

U toku poslednjih godina, a naročito u toku pretkongresnih 
priprema, u periodu u kome je Savez komunista Jugoslavije po- 
zvao sve svoje članove da što smelije i otvorenije diskutuju i kri- 
tički analiziraju goruće probleme našeg društva, marksistička te- 
orijska misao u oblasti društvenih nauka je doživela izvanredan 
uspon. Nema sumnje da je pritom dolazilo i do raznih krajnosti, 
do izražavanja nestrpljivosti u pogledu tempa našeg razvoja, 
katkad i do nepotrebne žučnosti u tonu, kao i do pojava jedno- 
stranog isticanja negativnih pojava, bez dovoljnog isticanja na- 
ših uspeha, bez poređenja sa drugim zemljama koje su u pogle- 
du demokratizacije i debirokratizacije ostale daleko za nama. 
Naročito je bitan nedostatak kritike kad, razarajući negativno, 
propušta da istakne i podrži klice novog, istinski demokratskog 
i humanog, koje su već nikle u postojećoj stvarnosti. 


Ovakve jednostranosti se mogu objasniti, pre svega, opštom 
društvenom atmosferom samokritičnosti, praktičnom orijenta- 
cijom cele zemlje, a naročito Saveza komunista Jugoslavije na ot- 
krivanje bitnih teškoća, slabosti, protivurečnosti i njihovih uz- 
roka. 


Kad se ocenjuje ceo period pretkongresnih priprema čini mi 
se da bi se moglo reći da je na području društvenih nauka i 
filozofije on bio veoma plodan i značajan, da je doveo do žive 
idejne borbe, da je otvorio mnoge nove probleme i da je, iznad 
svega, doveo do snažnog oživljavanja interesovanja za marksi- 
stičku teoriju u široj javnosti. Razume se, onaj koji se anga- 
žuje u kritici, mora smatrati prirodnim da i sam bude kriti- 
kovan. Kad bi ma ko zaista smatrao da treba da bude privile- 
govan u tom pogledu, takav stav bi trebalo odlučno osuditi. 

S druge strane, društvu koje želi da razvija kritičku misao o 
sebi, ne može biit svejedno kako će se na tu misao reagovati. 
Treba smatrati prirodnim i potrebnim da se ispravljaju činjenič- 
ne neistine, da se odbacuje neadekvatna argumentacija iz koje 
se izvode dalekosežni zaključci, da se ukazuje na moguće jedno- 
stranosti i preteranosti, na štetne posledice, ako takvih štetnih 
posledica zaista ima. Međutim, sigurno je takođe da se naše dru- 
štvo i Savez komunista Jugoslavije ne mogu vraćati na stare, 
prevaziđene metode birokratskog gušenja kritike. Nažalost, kod 
nas još nije sasvim iščezao manir da se onima koji kritikuju 
proizvoljno pripisuju najrazličitiji problematični motivi, kao 
što su borba za vlast, težnja za monopolom društvene svesti 
itd.; ili da se uopšte ne postavlja pitanje društvenih i klasnih 
korena njihovih stavova — čak i onda kad se zna da se radi o 
naučnim radnicima i članovima SKJ koji od rane mladosti 
učestvuju u revolucionarnom pokretu i koji spadaju u poli- 
tički najaktivnije intelektualne radnike, marksiste. 

Isto tako, još nije iščezao loš običaj da se identifikuju pot- 
ko suprotnosti i različiti stavovi — marksista i nemarksista, 

omunista i malograđana, naših ljudi i Kineza, itd., da bi se 
tako združeni mogli lakše kritikovati. Takav način ideološkog 

reagovanja je veoma neefikasan i davno je izgubio svaki ug- 
led. Pored toga, on omogućava stvarnu i sadržajnu borbu miš- 
ljenja do koje nam je toliko stalo. 

U stvari, kod nas je zahvaljujući sistemu samoupravljanja već 
postignut takav nivo slobode naučnog i kulturnog stvaralaštva i 
takav stepen nezavisnosti od mogućeg pritiska administrativ- 
nih organa, da se može smatrati sasvim realnim zahtev da se sa 
uopštene kritike »idejnih devijacija« pređe na konkretnu kriti- 
ku određenih stavova određenih pojedinaca koji će, naravno, 
imati mogućnosti da na tu kritiku odgovore. Ubeđen sam da će. 
mo samo tako razviti istinsku i stalnu borbu mišljenja i 
na taj način ne samo doprineti usponu naše društvene teorijske 
misli, već i u praksi stvoriti novu etiku ljudskih odnosa na ovom 
području. 

Dosadašnji razvoj socijalizma u svetu, izuzev kratkog ali vrlo 
poučnog perioda za vreme Lenjinova života, nije na tome planu 
dao onoliko koliko je to bilo realno moguće. 


Naš Savez komunista ima u tom pogledu veliku šansu, ne 
samo zbog toga što je našao puta da obezbedi neophodan ste- 
pen demokratizma u čitavom našem društvenom, pa i nauč- 
nom životu, već i zato što je uspeo da stvori novu progresivnu 
humanističku inteligenciju, koja je u dovoljnoj meri samostal- 
na u svom radu, ali i spremna da se najaktivnije i najkreativni- 
je angažuje za ostvarenje osnovnih vrednosti socijalističkog 
društva. Malo je zemalja u svetu, uključujući i socijalističke 
zemlje, koje se s tim mogu pohvaliti. Stoga se na dalji razvoj 
naše društvene naučne misli, uprkos svih njenih privremenih 
slabosti, može gledati sa velikim poverenjem i sasvim oprav- 
danim optimizmom. 

O NAŠOJ FILOZOFIJI 


Gajo Petrović 


Želio bih govoriti o nekim pitanjima daljnjeg razvoja naše 
filozofije i o zadacima filozofa komunista. 

O nekim pitanjima naše filozofije bilo je riječi na XVI kon- 
ferenciji Saveza komunista Zagrebačkog sveučilišta, na kojoj 
sam izabran za delegata. O njima se nešto čulo i na ovom Kon- 
gresu, u referatu druga Veljka Vlahovića, a djelomično i u refe- 
ratu druga Edvarda Kardelja. 


Na konferenciji Saveza komunista Zagrebačkog sveučilišta 
dana je vrlo pozitivna opća ocjena procesa u našoj filozofiji, dok 
u referatu druga Vlahovića nije bilo riječi općenito o našoj filo- 
zofiji, ali su učinjene neke vrlo kritičke usputne primjedbe o 
njoj. U referatu druga Kardelja također nije bilo općenito riječi o 
našoj filozofiji. Bilo je riječi samo o filozofima, i to o »knjiškim 
filozofima«. 

Kad bih smatrao da ove kritičke napomene drugova Veljka 
Vlahovića i Edvarda Kardelja protivurječe općoj pozitivnoj ocje- 
ni zbivanja u našoj filozofiji u razdoblju između dva kongresa, 
smatrao bih svojom komunističkom dužnošću da se takvom sta- 
vu i mišljenju suprotstavim. Smatrao bih to u jednakoj mjeri 
svojom dužnošću komunista filozofa, koji poznaje stanje u 
našoj filozofiji, kao i svojom dužnošću komunista delegata 
Zagrebačkog sveučilišta, koji treba da zastupa stav komunista 
koje na ovom Kongresu predstavlja. 

. Međutim, vjerujem da drugovi Vlahović i Kardelj svojim pri- 
mjedbama nisu željeli poreći neospornu i lako dokažljivu činje- 
nicu da je naša filozofija upravo u razdoblju između VII i VIII 
kongresa Saveza komunista Jugoslavije, dakle u posljednjih 
šest godina, učinila veći napredak nego u prethodnih trinaest 
godina našeg razvoja. Činjenicu da su se dosad na Kongresu 
čule samo kritičke primjedbe o našoj filozofiji smatram poslje- 

com one orijentacije koju je Kongresu dao u svom uvodnom 
referatu drug Tito i koju smo svi podržali: da se na Kongresu 

govori manje o uspjesima i dostignućima, koji su nam pozna. 
ti, a više o nedostacima, na koje se moramo usmjeriti i koje 
moramo nastojati da savladamo. 

Dopustite mi da i ja uzmem sličnu orijentaciju. Doduše, ne bih 
želio da govorim samo o nedostacima naše filozofije nego bih po- 
kušao u prvom redu da kažem nešto o našoj filozofiji u aspektu 
zadataka filozofa komunista. Pri tome, kad je riječ o zadacima 
filozofa komunista, ne smatram da postoje neki posebni zadaci 
filozofa komunista koji bi bili različiti od zadataka drugih fi- 
lozofa; smatram samo da komunisti treba da se bore odlučnije 
i dosljednije nego drugi za rješavanje onih osnovnih zadataka 
koji danas stoje pred našom filozofijom. Također, kad je riječ 
o određivanju nekih zadataka filozofa komunista, ne mislim na 
proizvoljno odabiranje bilo kakvih zadataka, nego na određiva- 
nje bitnih zadataka u narednom periodu, a ono mora proisteći 
iz analize situacije na području o kojem je riječ, u ovom slu- 
čaju iz analize pozitivnih dostignuća i nedostataka naše filozofije. 

Polazeći, dakle, od pozitivnih dostignuća i nedostataka naše 
filozofije, mislim da bi filozofi komunisti trebalo da se u na- 
rea razdoblju usmjere neposredno na četiri osnovna za- 

atka. 

Prvi je zadatak — borba za učvršćenje i dalji razvoj one os- 
novne pravilne orijentacije naše marksističke filozofije, koju je 
ona izvojevala u razdoblju između VII i VIII kongresa Saveza 
komunista i koju treba dalje razvijati još dosljednije, odlučnije 
i smjelije. 

Drugo — mislim da je zadatak također borba za svestranije 
i sistematičnije primjenjivanje te osnovne orijentacije na sva 
glavna područja filozofije i na sve glavne filozofske probleme su- 
vremenog svijeta i čovjeka, a napose našeg jugoslavenskog scci- 
jalizma. 

Treće — smatram da je važan zadatak filozofa-komunista da 
se bore za potpunije poznavanje naše filozofije i njenih dostig- 
nuća u najširim slojevima naše zemlje. 

Četvrto — mislim da se ne smije zanemariti zadatak borbe 
za dalju afirmaciju naše filozofije u međunarodnim razmjerima. 

Dopustite mi da ove, kratko spomenute zadatke, malo ko- 
mentiram. 

Prije svega, kad je riječ o osnovnoj orijentaciji naše filozofije, 
ona je od prvih godina nakon Oslobođenja bila uglavnom mark- 
sistička. Međutim, budući da je svjetski marksizam u tom raz- 
doblju bio u velikoj mjeri opterećen koncepcijama neautentič- 
nog, staljinističkog, dogmatskog marksizma, ti utjecaji nisu mogli 
mimoići ni našu filozofiju. U svojoj borbi protiv neautentičnog 
marksizma ona nije mogla da se isleda na bilo koju filozofiju u 
bilo kojoj drugoj zemlji u svijetu, socijalističkoj ili nesocijalistič- 
koj, nego je sama, često tapkajući i nesigurno, morala tražiti onu 
orijentaciju koju marksistička filozofija u našoj socijalističkoj ze- 
mlji treba da ima. Mislim da se upravo u razdoblju između VII i 

VIII kongresa SKJ ocrtala jasno fizionomija naše marksističke fi- 
lozofije, filozofije kakva odgovara potrebama razvoja našeg so- 
cijalizma. 

Ne bih mogao ovdje potpuno komentirati sve aspekte te ori- 
jentacije, ali bih istakao neke momente. Polazeći od Marxovog 
shvatanja čovjeka kao bića prakse i prakse kao najsloženijeg, 
ali i najautentičnijeg modusa bivstvovanja, koji omogućuje ra- 
zumijevanje smisla bivstvovanja, naši filozofi marksisti otvori- 
li su put ka jednoj filozofiji koja prevladava tradicionalne sup- 
rotnosti između filozofskih disciplina (ontologije, antropolo- 
gije, gnoseologije, socijalne filozofije, filozofije povijesti, etike 
itd.) i vodi ka kompleksnijem i adekvatnijem sagledavanju os- 
novnih problema suvremenog čovjeka i suvremenog svijeta. 
Odbacujući koncepciju filozofije kao jedne u sebe zatvorene, 
stručne »discipline«, ograđene od nauke, umjetnosti i društvene 
prakse, naša filozofija obnovila je i nastoji da dalje razvija os- 
novnu misao marksizma koja je došla do izražaja i u uvodnom 
dijelu referata druga Tita: da marksistička filozofska misao ne 
smije biti ni školsko sistematiziranje građe, ni objektivističko 
prikazivanje onoga što jeste, a pogotovo ne apologija postoje- 
ćeg stanja, nego da mora biti misao revolucije: nepoštedna kri- 
tika postojeće zbilje i humanistička vizija doista ljudskog svi- 
jeta. Ta osnovna orijentacija naše filozofije, po mom je mišlje- 
nju, jedina ispravna orijentacija marksističke filozofije, u naj- 
manju ruku jedina filozofska orijentacija koja odgovara našem 
doista stvaralačkom jugoslavenskom socijalizmu i marksizmu. 


Ovakva orijentacija naše filozofije ponekad nailazi na prigo- 
vore i otpore. Tih otpora ima mnogo, ali mislim da bi se neke 
shematske karakterizacije koje su se mogle čuti na ovom Kon- 
gresu, karakterizacije nekih shvaćanja kao »birokratskih« i »pse- 
udoliberalističkih«, mogle djelomično primijeniti i na neke otpore 
koji se javljaju nasuprot osnovnoj pravilnoj orijentaciji naše 
filozofije. Tako se ponekad mogu čuti prigovori da raspravlja- 
jući o aktualnim pitanjima suvremenog života, a napose o pita- 
njima političkog života, naši filozofi marksisti izlaze iz svojih 
granica, prestaju biti filozofi i postaju nešto drugo. Mislim da 
su to tipični građansko-liberalistički prigovori našoj filozofiji pa 
ih treba odlučno odbaciti. 


Isto tako se mogu čuti mišljenja da naši filozofi idu pogreš- 
nim putem kad danas proklamiraju i primjenjuju Marxovo na- 
čelo nepoštedne kritike svega postojećeg jer bi danas tobože 
trebalo više teorijski objašnjavati naš pozitivan razvitak, naša 
dostignuća i uspjehe. Takvi protivnici kritičke orijentacije naše 
filozofije pokazuju ne samo to da ne razumiju smisao prave kri- 
tike (kritizirati neku pojavu ne znači jednostavno reći »ne«!) 


nego također da teorijskoj misli pristupaju s tipično birokrat- 
ske pozicije. 

Naši filozofi marksisti, a napose filozofi komunisti, dužni 
su da se bore protiv oba spomenuta otpora ispravnoj osnovnoj 
orijentaciji naše filozofije, i protiv pseudoliberalističkog zahtje- 
va da se uopće ne bavi živim pitanjima suvremenog društva i 
protiv birokratskog zahtjeva da se prema postojećoj zbilji odno- 
si apologetski a ne kritički. 

Drugi zadatak je da se naša filozofija intenzivno razvija u 
svim pravcima na svim osnovnim područjima i u vezi sa svim 
posebnim problemima koji se javljaju i koji će se ubuduće po- 
javljivati. Kad ističem ovaj zadatak imam u vidu činjenicu da 
su naši filozofi uspjeli dati visoko kvalitetne radove o pojedinim 
područjima i problemima, dok ima čitav niz područja koja su 
zanemarena, kao što ima i nedovoljno proučenih tema i temat- 
skih cjelina u inače obrađivanim područjima. Mislim da bi na- 
ši filozofi morali voditi računa da se u našoj zemlji filozofska 
misao razvija svestranije i ravnomjernije na svim područjima. 
Pretpostavka je takvog razvoja s jedne strane stvaranje brojni- 
jeg kadra mladih filozofa; a s druge strane, stvaranje organiza- 
cionih oblika koji će omogućiti takav rad. 

Moram reći da mi u pogledu organizacionih oblika istraživa- 
čkog rada u filozofiji, napose u pogledu instituta, stojimo vrlo 
loše. Stojimo lošije od mnogih socijalističkih zemalja, pa čak i 
od nesocijalističkih. Zaostajanje je naročito u tome što sve do 
danas nismo uspjeli stvoriti nijedan samostalni filozofski insti- 
tut, mada imamo naučne institute za gotovo sva druga područ- 
ja. Međutim, treba istaći da smo u razdoblju između VII i VIII 
kongresa stvorili začetke takvih instituta. U Beogradu je stvo- 
reno Odeljenje za filozofiju Instituta društvenih nauka, u Za 
grebu — zagrebački ogranak toga odjeljenja, a u Ljubljani za- 
jednički institut za filozofiju i sociologiju. 

Po mom mišljenju, zadatak je filozofa komunista da se ener- 
gičnije zalažu za stvaranje snažnih i samostalnih filozofskih in- 
stituta. Kada to ističem kao zadatak komunista, to ne znači da 
to oni dosad uopće nisu radili. Ali mislim da smo se dosad ne- 
dovoljno odlučno borili da skršimo izvjesne birokratske otpore 
na koje smo tu nailazili. Krivica je dakle, i na birokratskim ot- 
porima, i na nedovoljnom zalaganju filozofa, napose filozofa 
komunista. 


Treći je naš važan zadatak kao filozofa komunista — nasto- 
jati da ono što se zbiva u našoj filozofiji postane dostupno čita- 
vom našem društvu, odnosno svima koje to zanima. U tom po- 
gledu do sada nismo dovoljno činili. Događalo se na primjer da 
imamo vrlo značajne filozofske skupove, a da se o njima vrlo 
nepotpuno ili nimalo ne piše u štampi. Tako o prošlogodišnjem 
opatijskom skupu Jugoslavenskog udruženja za filozofiju, koji 
je bio vrlo sadržajan i kvalitetan, nijedan naš dnevni list, koli- 
ko mi je poznato, nije napisao ništa, a od nedjeljnih listova za- 
bilježio ga je samo »Komunist« jednim kraćim člankom. Slič- 

nih primjera moglo bi se navesti više. Mi se nedovoljno brine- 
mo za šire informiranje javnosti o našoj filozofiji. Naravno, tu 
nije samo naša krivica, tu treba govoriti i o stavu štampe. Ali 
možda je ipak najvažnije da filozofi komunisti sagledaju svoje 
vlastite nedostatke i svoju ulogu. 

Naša je pogreška u tome što smo nedovoljno pažnje posveći- 
vali tome da li će ono što istražujemo, o čemu raspravljamo i o 
čemu u publikacijama s manjim tiražom pišemo, postati do- 
stupno svima. Moramo nastojati da u tom pogledu budemo ak- 
tivniji, da se radovi naših filozofa publiciraju u pristupačnijim 
izdanjima i u većim tiražama. Moramo bolje organizirati izda- 
vanje popularne filozofske literature. Napose se moramo više 
brinuti da se filozofski skupovi prikazuju i u našoj dnevnoj 
štampi, na radiju, na televiziji, u časopisima itd. Ako tako bude- 
mo činili, neće se više dešavati ono što se na žalost dešava: da 
se poslije filozofskih skupova u raznim kuloarima priča nešto 
što nema veze sa sadržajem rada tih skupova. 


Četvrti važan zadatak filozofa komunista je zadatak dalje 
afirmacije naše filozofije u međunarodnim razmjerima. Naši fi- 
lozofi imali su u toku posljednjih godina dosta žive kontakte s 
filozofima iz drugih zemalja, socijalističkih i nesocijalističkih. 
Ti kontakti su pokazali da naša filozofija nema razloga da se 
stidi, da naši filozofi mogu ravnopravno raspravljati s filozofi- 
ma drugih zemalja. Pokazalo se također da za našu filozofiju 
postoji velik interes i u nesocijalističkim zemljama i posebno 
u socijalističkim, takoreći u čitavom svijetu. 

Međutim, mi se do sada nismo dovoljno brinuli da iziđemo 
u susret takvom interesu. Nedovoljno smo sudjelovali na me- 
đunarodnim filozofskim skupovima, nedovoljno smo publicirali 
na stranim jezicima. Neki naši filozofi imali su ponude 
za objavljivanje radova od najistaknutijih izdavačkih kuća u 
svijetu, pa su se o to oglušili, uglavnom u nastojanju da budu 
aktivniji u filozofskom životu vlastite zemlje, da izvršavaju 
svoje obaveze unutar nje. Međutim, moje je mišljenje da su 
nacionalne i internacionalne obaveze komunista nedjeljive, te 
da je i naša internacionalna dužnost, kao filozofa marksista, 
i naša nacionalna dužnost, kao jugoslavenskih marksista, da 
se borimo za aktivnije sudjelovanje naše filozofije u međuna- 
rodnom filozofskom životu. Mislim da je to jedan od osnovnih 
zadataka u vezi s kojim naši filozofi marksisti, a naročito filozofi 
članovi Saveza komunista treba da ubuduće budu aktivniji ne- 
go dosad. 


ODGOVOR DRUGU M. PEČUJLICU 


U dodatnom dijelu svog izlaganja drug Pečujlić najprije je 
najavio da će iznijeti neke kritičke primjedbe u vezi s mojim 
izlaganjem, što je mene, naravno, obradovalo; međutim u na- 


253 


stavku svoje riječi on nije polemizirao sa mnom, nego je po- 
lemizirao s jednom mišlju iznijetom u jednoj rečenici, iz jed- 
nog članka, u jednom časopisu u kome sam ja jedan od ured. 
nika. Nije polemizirao ni sa kakvom mojom mišlju. 

Bez obzira na to da li je to moja misao, svakako je pozitiv- 
no što se on odvažio na polemiku; dužnost je člana Saveza ko- 
munista da se na svakom mjestu bori protiv shvaćanja s ko- 
jima se ne slaže. Međutim, mislim da je dužnost članova Saveza 
komunista da se protiv mišljenja s kojima se ne slažu bore u 
prvom redu na onom mjestu gdje se ta mišljenja javljaju. To 
znači da je dužnost komunista koji se ne slažu s nekim mišlje- 
njima što su se pojavila u nekom časopisu da se protiv tih miš- 
ljenja bore u prvom redu u časopisima. 


Polazeći od toga, pozdravljam intervenciju druga Pečujlića 
kao najavu da će on, s obzirom da se ne slaže s mišljenjem 
iznijetim u jednom časopisu, napisati prilog o tom pitanju za 
neki časopis. Napose se nadam da će on svoj prilog dati časo- 
pisu o kojem je riječ, a to je časopis »Praxis«. Kao jedan od ured- 
nika ovog časopisa želim još jednom izjaviti da ćemo se speci- 
jalno radovati i davati prioritet upravo takvim prilozima u ko- 
jima se polemizira sa shvaćanjima iznijetim u našem časopisu. 


Međutim, ako intervenciju druga Pečujlića treba shvatiti na 
drugi način, ne kao najavu kritike mišljenja s kojim se on ne 
slaže, nego kao prigovor što se te kritike nisam prihvatio ja, 
i ako takav prigovor implicira primjedbu da se ja ne borim pro- 
tiv shvaćanja s kojima se ne slažem, mislim da je ta primjedba 
demantirana mojim istupanjem na Kongresu gdje sam jasno 
kritizirao shvaćanja s kojima se ne slažem, a i drugim mojim 
javnim istupanjima u štampi, časopisima, knjigama, na preda- 
vanjima, diskusijama, skupovima. 


Kako se u posljednje vrijeme tu i tamo čuju prigovori da 
se naši filozofi nedovoljno bore protiv mišljenja s kojima se ne 
slažu, odnosno da profesionalni filozofi ne polemiziraju među- 
sobno nego samo s onima koji nisu profesionalni filozofi, spo- 
menuo bih da je u ovoj kongresnoj sekciji pored mene još jedan 
filozof, moj prijatelj Mihajlo Marković, i da smo nas dvojica 
u više mahova vrlo oštro javno polemizirali, najopširnije u vezi 
s njegovom knjigom »Dijalektička teorija značenja« (moja kri- 
tika i njegova antikritika mogu se pročitati u časopisu »Filozo- 
fija« br. 3 za 1962. god., str. 31-42. i 71-96). 


Ne treba idealizirati situaciju u našoj filozofiji: principijelni 
sporovi i ovdje ponekad prerastaju u lične obračune. Ali to se 
dešava sve rjeđe, sve je češće da se sporovi ne vode na ličnoj 
bazi, da principijelne diskusije ne izazivaju lična neprijateljstva 
nego pridonose razvoju drugarskih i humanih odnosa. Možda 
se to nekome i ne sviđa, ali po mom mišljenju u tome nije mana 
naše filozofije već njena vrlina. 

NEKI PROBLEMI I PRIMEDBE 


Boris Ziherl 


U svom prilogu diskusiji želeo bih da se ukratko osvrnem na 
ono što je juče ovde rečeno o položaju, ulozi i zadacima filozo- 
fije i društvenih nauka u našem socijalističkom društvu i radi 
njegovog daljeg razvijanja i učvršćivanja. 

Nemam ni najmanju nameru da osporavam činjenice koje 
svedoče o porastu filozofskih i socioloških institucija u našoj 
zemlji, o sve većem interesovanju za savremenu filozofsku prob- 
lematiku, o nastojanjima naših radnika na području filozofije i 
sociologije da što dublje osmisle savremena zbivanja u nasi u 
svetu, da osvoje tekovine savremene društvene misli i da se sa- 
mi svojim dostignućima afirmišu u svetu te misli. Sve je to neo- 
sporno i sve je to nužno i kao program budućeg rada na tom 
području. 

Isto tako je van sumnje da će progresivnim kretanjima u sa- 
vremenom svetu biti — kao što je i dosad bila — stvarna idej- 
na pokretačka snaga ona društvena misao koja je kritična kako 
u izvornom značenju te reči tako i u svakidašnjem smislu borbe 
protiv svega što koči oslobađanje ljudske ličnosti od svake eks- 
ploatacije i ugnjetavanja. 

Međutim, priznavajući sve to, mi se kao komunisti ipak ne 
možemo zaustaviti na ovim stavovima koji su utoliko opšti uko- 
liko nam ništa ne govore o konkretnim strujanjima u svetu na- 
še društvene misli, o tendencijama i pojavama, različitim i pone- 
kad dosta suprotnim, koje u većoj ili manjoj meri utiču na du- 
hovnu atmosferu u našem društvu. 

Ma koliko se pozivali na Marxa i na njegov zahtev za radikal- 
nom kritikom svega postojećeg, ipak ne možemo mimoići činje- 
nicu, da je Marx, kako u svom uvodu kritici Hegelove filozofije 
prava tako i u drugim delima, uvek u svojoj kritici bio konkre- 
tan u tome šta kritikuje, kako kritikuje i u ime čega kritikuje. 
Upravo takve konkretnosti ponekad nedostaje u našim filozof- 
skim raspravljanjima o ekonomskoj, političkoj, kulturnoj i na- 
pose moralnoj problematici savremenog društva i posebno na- 

šeg, socijalističkog društva. Tu stvarno imamo često posla sa 
knjiškim filozofima o kakvim govori drug Kardelj, a koji čita- 
voj toj veoma protivrečnoj problematici prilaze nekim večitim 
merilima koja treba da važe svuda i uvek. Socijalizam se kod 
takvih filozofa pretvara u čisto etički postulat, dok je on ustva- 
ri istorijski konkretan, realan društveni proces svestranog i pro- 
gresivnog menjanja prilika i ljudi na osnovu zajedničke svojine 
sredstava za proizvodnju i društvenog samoupravljanja, proces 
u kome se ostvaruju materijalni i moralni preduslovi oslobođe- 
nja čoveka kao čoveka. 


Apstraktnim suprotstavljanjem stvarnosti i etičkih ideala 
obično se puštaju iz vida konkretna, stvarno progresivna pomera- 
nja u sferi moralne svesti kao i realni uslovi njenog daljeg raz- 
vijanja kroz svesno ljudsko stvaralaštvo. Takvo suprotstavljanje 
nema mnogo veze sa duhom Marxa ili Engelsa, a ima možda 
ponešto zajedničko sa duhom Diihringa. 


Sa takvim shvatanjem moralnih problema povezuju se naj- 
češće voluntarizam i subjektivizam, koji se ogledaju u prene- 
bregavanju svega onoga što podrazumevamo pod »objektivnim 
zakonitostima društvenog razvitka«. Takvo prenebregavanje u 
ime »slobode čovekovog izbora« nikad ne može biti od koristi ni 
nauci o društvu ni zaista naprednoj politici, a najmanje stvar- 
nom oslobađanju čoveka od okova materijalne nužde. Međutim, 
na pojave takvog voluntarizma i subjektivizma dosta često nai- 
lazimo i u našoj filozofskoj literaturi, a malo se ko s njima kri- 
tički sukobljava. 

To su neki problemi koje ne bi trebalo pustiti iz vida kada 
razgovaramo o stanju i dostignućima naše društvene misli i na- 
pose filozofije. 


Završavajući svoj kratki prilog diskusiji želeo bih posebno 
da istaknem veliku važnost koju — po mom mišljenju — ima 
činjenica da se na ovom kongresu veoma jasno odredila mark- 
sističko-lenjinska koncepcija naših međunacionalnih odnosa na 
današnjem stupnju našeg društvenog razvitka. Obrazložena u 
referatu druga Tita i praktički ostvarivana akcijom jugoslaven- 
skih komunista i svih svesnih socijalističkih snaga naše zemlje, 
ona predstavljatdalju garantiju nerazrušivog bratstva i jedinstva 
naših naroda. Problemi, o kojima je s time u vezi na plenarnoj 
sednici našeg kongresa govorio drug Dušan Petrović-Šane, jav- 
ljaju se u takvom ili drukčijem obliku u svakoj od naših republi- 
ka, i dužnost je svih nas da se na svim poprištima svoje delatnosti 
odlučno suprotstavljamo pojavama koje su nespojive s onom de- 
mokratskom koncepcijom odnosa među narodima Jugoslavije 
u čije su ime oni pobeđivali u najtežim danima svoje istorije. 

JOŠ JEDNOM O FILOZOFIJI 


Makso Baće 


Drugovi i drugarice, na našem Kongresu bilo je dosta govo- 
ra o filozofiji. Međutim, ima mnogo veoma važnih pitanja i očito 
je da se stvari nisu mogle reći do kraja i doći do izvjesne sagla- 
snosti. Ja mislim da bi ipak trebalo nešto reći. Smatram naj- 
prije da na ovom Kongresu treba još jednom potvrditi da je na- 
ša filozofija doživjela veliki uspjeh i preporod. Njene uspjehe 
možemo mjeriti samo ako usporedimo dokle i kako duboko je 
pala marksistička filozofija za vrijeme staljinizma. Ona je iz- 
gubila, takoreći, svu životnu snagu, originalnost, nije izražavala 
ništa, de facto se pretvorila u krutu nestvaralačku dogmu. 

Naši su filozofi našli snage stvaralaštva, oni su mnoga kon- 
kretna pitanja razvili i potvrdili, izvukli iz marksizma vanredno 
lijepe teze i vrijednosti, kao što je humanizam, itd. Oni su nam 
i sa filozofske strane pomogli i ukazali na važnost samoupravlja- 
nja i socijalističke demokracije. Međutim, oni nemaju samo us- 
pjeha, oni imaju i neuspjeha, oni imaju i nedostataka. I u tom 
smislu, ja se ne bih složio sa drugom Ziherlom koji je tvrdio 
da njihovi napadi nisu konkretni, da njihova borba nije kon- 
kretna. Kao što su njihova nastojanja pozitivna, tako su i neki 
njihovi nedostaci jasni i konkretni, odnosno njihove greške koje 
se pojavljuju u njihovim tezama. 

Ja se izvinjavam što je radi kratkoće vremela nemoguće reći 
koje su to greške i o kojim se autorima radi. Nezgodno je go- 
Voriti o greškama i uopštavati ih, jer i među filozofima postoje 
ogromne razlike, i između njih ima borbe i oni se bore i to slo- 
bodno i stvaralački. Vrlo je nezgodno uopštavati stvari i prika- 
zivati ih kao da jednako svi misle i kao da jednako svi greše. 

... Međutim, ima i kod njih grešaka i to i filozofske naravi i po- 
litičke naravi. Kada se radi o filozofskim greškama, mislim da o 
njima treba filozofski diskutovati, jer samo to ima snage i sa- 
mo to ima vrijednosti. 

Međutim, kritika, kao što je druga Ziherla, nije filozofska. 
On se vraća na staru metodologiju koju godinama nastojimo 

pobiti, za koju godinama kažemo da nije vrijedna, jer ona daje 
epitete, ona sumira sve to u razne negativne nazive. 

U filozofskoj domeni, kod nekih naših filozofa, ima još uvi- 
jek tragova utopizma, a čim se radi o utopizmu on nužno mo- 
ra imati svoju spoznajno-teorijsku osnovu u idealizmu. 

Ima i problema ekonomske teorije. Neki od drugova filozo- 
fa nastojali su da postave čak problem i teze u tom smislu da 
naše društvo treba da se odrekne proizvodnje robe. Koliko je 
to natrag i koliko to ne prati naš razvoj, koliko oni ne prate 
našu ekonomsku stvarnost, upravo se vidi u toj tezi, jer svi naši 
savremeni uspjesi, naš preporod, sve što smo donijeli novo od 
1948. godine, jeste da smo čvrsto stali u ekonomici na principu 
i na sistemu proizvodnje robe, tržišta, itd. Drugovi filozofi, iz 
humanističkih razloga, smatraju da nas proizvodnja robe i tr- 
žište vraćaju natrag. Međutim, čitav život, čitavo životno iskus- 
tvo, pokazuje da je nemoguće po starom. U suštini staro istorij- 
sko iskustvo, stari ekonomski sistem bio je ekonomska baza sta- 
ljinizma. Istina je, međutim, da je o tome vrlo teško rasprav- 
ljati, jer u tim stvarima, neka mi dozvole ekonomski teoretiča- 
ri da kažem, ni naša ekonomska teorija nije mnogo bolja, odno- 
sno, ni ona nije jasna. Mi znamo samo da staro ne valja, a kako 
treba da izgleda novo nije nam potpuno jasno. Pogledajmo na- 
ša nastojanja. Znamo samo osnovne principe. Proglasiti princip 
samoupravljanja, kao princip koji treba da nas izvuče iz krize 
starog sistema, a vidimo kako se novi ekonomski sistem u cjelini 
teško rađa i u praksi i u teoriji. 


Još jedna skupina nedostataka — to je politička skupina. 
Neki filozofi, po mome mišljenju, na političkom terenu napra- 
vili su napade na političare koji nisu opravdani i isto tako su 
utopijski. Oni su se zanijeli nečim što je danas u našem društvu 
momentalno postalo parola. Govori se, naime, o deprofesiona- 
lizaciji političara. Na jedan izvjestan način u njihovim teorija- 
ma rađa se skoro mržnja prema političarima. Mislim da je to 
isto tako primitivno, jer i oni su sami političari, neki su i ovdje 
delegati, većina od njih članovi su Saveza komunista koji se i 
inače bave političkim radom. S druge strane, ispada da ona tež- 
nja, daleka težnja, da se svi ljudi bave politikom i na taj način 
da niko ne bude profesionalni političar, kao da je moguća da- 
nas. Međutim, to je unošenje i miješanje realnog stanja i real- 
nih uslova sa skoro utopijskim, odnosno dalekim idealom i že- 
ljom društva, miješanje realnog sa željama. 

Mislim da mi često na taj način vršimo nepravdu i unosimo 
zabunu i ne koristimo nikomu i ničemu. 


S druge strane, mislim da dijalog između Saveza komunista 
i čitavog našeg društva, sa filozofima, na jedan izvjestan na- 
čin nije srećan i za žaljenje je. Duboko sam uvjeren da to nije 
nužno i da je zajednički jezik apsolutno moguć. S jedne stra- 
ne, Program Saveza komunista, koncepcije, gledanja Saveza ko- 
munista su toliko široka, toliko humana, toliko demokratska, 

da drugovi filozofi tu nemaju šta da prigovore. I ne samo da ne- 
maju šta da prigovore, nego oni moraju biti toliko pravedni i 
uvidjeti da su najhumanije, najprogresivnije, najdemokratskije 
ideje u našem društvu došle kroz politiku, kroz naš politički rad, 
kroz Partiju i kroz Savez komunista — a ne kroz filozofe i kroz 
filozofiju. . : . 

S druge strane činjenica je da su filozofi to prihvatili, zadr- 
žali i razvili, i da se i dalje bore za to. Ne treba stavljati nikada 
u sumnju i njihove najbolje želje da razvijaju stvari, da donose 
još bolje rezultate, da produbljuju još više saznanja o našim 
suprotnostima, koje su uostalom vrlo komplikovane i teške. Baš 
zato što postajemo svjesni tih teškoća i tih suprotnosti, imamo 
mogućnosti da tražimo njihova rješenja. Kao što rekoh, zajednič- 
ki jezik se mora naći, zajednički metod rada i odnosa i to ne na 
nekim gnjilim propisima. Naši članovi Saveza komunista isto ta: 
ko ne bi smjeli biti preosjetljivi kad filozofi kažu nešto novo, 
ako se filozofija odriče da bude »ancilla« politike, jer ako će 
filozofija postati sluškinja, onda će nestati filozofije. Uostalom, 
samo u najcrnjim vremenima srednjeg vijeka i staljinizma ona 
je bila »ancilla« teologije, odnosno politike. 

Samo slobodna, stvaralačka filozofija, može da osigura raz- 
vitak, samo nastojanja u samoupravljanju, slobodne diskusije u 
štampi, na kongresima, u Savezu komunista, dijalozi i borba 
mišljenja mogu omogućiti razvoj u svim sferama. 

Ali, sa filozofima, na terenu filozofije treba diskutovati filo- 
zofski, a što se tiče političkih problema, o njima treba razgovara- 
ti politički. Ako dođe do nesuglasica, s druge strane, isto tako 
je moguć i dijalog, pa možda i otvorena borba, ako hoćete i u 
organizacijama Saveza komunista, u štampi, itd. Međutim, ta 
borba ne smije biti epitetna i da iz nje izrastaju političke nesu- 
glasice i koncepcije, pa da se onda stvaraju ocjene koje nemaju 
veze, ili bar direktne veze, sa filozofijom. 

Naše društvo u mnogim aspektima ostvaruje ogromne uspje- 
he i treba dati šansu svima. I naša filozofija ostvaruje uspjehe i 
mi je moramo njegovati, jer je to jedna od najnježnijih biljki, 
moramo joj dati mogućnost da ona još mnogo više postigne. 

PORTRETI | SITUACIJE. 


C. WRIGHT MILLS 


Ivan Kuvačić 


— Veliki dio našeg vremena mi živimo van sebe. 
To je ono što filozofi misle, kad kažu, da nema po- 
vijesti. 


Ovih se dana navršava druga godišnjica smrti C. Wrighta 
Millsa, profesora sociologije na Columbia univerzitetu u New 
Yorku, autora knjiga koje su usprkos svom naučnom karak- 
teru postale best-seleri ne samo u Americi, već i u mnogim dru- 
gim krajevima svijeta. Mills je umro iznenada od srčanog na- 
pada u 46. godini života, nekoliko dana nakon što je predao u 
štampu svoju posljednju knjigu Marksisti (The Marxists)'. 

Dvije su okolnosti bitno utjecale na činjenicu što Mills, bez 
sumnje, zauzima jedno od vodećih mjesta među suvremenim 
sociolozima. Prvu okolnost on sam jasno označava kad kaže da 
je uvijek nastojao, iako na različite načine, činiti istu stvar: de- 
finirati i dramatizirati bitne karakteristike svog vremena. Qvim se 
on izrazito razlikuje od velike većine suvremenih američkih na- 
učenjaka na području društvenih znanosti. Pružajući u svo- 
jim djelima opću sliku američkog društva Mills se oštro i an- 
gažirano suprotstavlja suhoparnoj znanstvenoj ekspertizi, koja 
je jako sklona da brani poziciju društveno-političke neutralnosti. 

Druga okolnost proizlazi iz prve, a odnosi se na način pristu- 
pa problemima. Mills nije za studiozno i mukotrpno proučavanje 
parcijalnih clemenata, već za širok pogled i smjele hipoteze. No 
to nipošto ne znači da on zanemaruje činjenice. Naprotiv, svi 
njegovi zaključci zasnivaju se na pažljivom promatranju, priku- 
pljanju i analiziranju podataka. No, u svemu ovome u njega 
dolazi do izražaja izvanredna elastičnost i smjelost misli, što mu 
omogućuje da brzo prelazi iz jedne perspektive u drugu i da 
vješto uspoređuje i obuhvaća faktore s raznih vrlo udaljenih 
područja. 


1) Ostala Millsova glavna djela: White Collar 1951, The Power Elite 1956, The 
Sociological Imagination 1959. 

Uostalom, takav stil mišljenja bio je u skladu s njegovim 
stilom života. Od svojih obaveza na fakultetu, gdje je djelovao 
kao sjajan predavač i sociolog, lako je prelazio na razne tehnič- 
ke poslove, u kojima je također bio vrlo okretan. U njegovoj 
biografiji nalazimo podatak, da je svojim vlastitim rukama pot- 
puno rekonstruirao svoju kuću i da je bio podjednako okretan 
na motorkotaču, u sportskim kolima ili na literarnoj večeri. 

Činjenicu što je Millsova knjiga Bijeli ovratnik (White Collar) 
postigla svojevrsni rekord s obzirom na broj rasprodanih pri- 
mjeraka u SAD nije moguće objasniti jedino živim stilom kojim 
je napisana. Njena privlačnost leži u tome, što ona pruža opću 
sliku američkog društva, i to na takav način da pojedinci, pri- 
padnici pojedinih slojeva i klasa, mogu shvatiti svoj vlastiti 
položaj u okviru tog društva. Govoreći o svijetu malih vlasni- 
ka i njegovu nestajanju Mills ističe da se to može ostvariti 
na dva načina: Ili da sirotinja opljačka bogataše, ili da bogataši 
opljačkaju sirotinju. U Americi se dogodilo posljednje. Kroz 
sto godina Sjedinjene Američke Države su na taj način pretvo- 
rene iz zemlje malih vlasnika u zemlju najamnog rada. 


U osnovi ovog procesa stoji razvoj tehnologije koji Mills 
pažljivo analizira. No, on se na ovome ne zaustavlja. Ovo je sa- 
mo osnova ili početak njegove analize kojom on pokazuje gdje 
treba tražiti uzroke nastanka takozvane nove srednje klase. U 
nastavku razmatranja Mills analizira osjećaje i stavove, koje 
pojedine kategorije nove srednje klase imaju kako prema oni- 
ma koji su ispod njih, tj. prema radnicima, tako isto i prema 
višim društvenim slojevima. On to radi sistematski, postupno 
i pri tom pazi da položaj svakog pojedinačnog zvanja razmatra u 
konkretnom strukturalnom kontekstu opće društvene situacije. 
Mills stalno uspoređuje staru klasu sitnih posjednika i podu- 
zetnika s novom grupom birokratiziranih profesionalnih speci- 
jalista. On ovo radi sa svrhom da bi pokazao kako prva grupa 
prerasta u drugu. Pri tom se ne oslanja samo na suhe statističke 
podatke, već istovremeno vrši socijalno-psihološku analizu na- 
stojeći objasniti kako se ličnost modificira u novoj situaciji. 

One grupe »bijelih ovratnika« koje su najbliže industrijskim 
pogonima relativno su najslabije obrađene. S mnogo više zna- 
nja i vještine Mills pristupa velikim uredima i trgovini, a kada 
pređe na razmatranje fakultetski obrazovanih stručnjaka, kate- 
gorije kojoj je sam pripadao i u kojoj se najviše kretao, onda tek 
njegovo majstorstvo dolazi do potpunog izražaja. Ovdje on pravi 
oštru razliku između kategorija intelektualaca i eksperata i po- 
kazuje kako se prva neprestano smanjuje na račun druge. Čov- 
jek koji živi za ideje, a ne od ideja, pretvara se u ovisnog pla- 
ćenog radnika koji troši svoje najbolje vrijeme radeći ono što 
mu se kaže. 

Govoreći o tendencijama smanjivanja ugleda zvanja sveu- 
čilišnih nastavnika u poređenju s porastom ugleda zvanja liječ- 
nika, Mills pokazuje da nije samo stvar u tome što je po shvaća- 

nju običnog čovjeka liječnik potrebniji od sveučilišnog profeso- 
ra. Postoje neki dublji, strukturalni razlozi. Usprkos činjenici 
što se medicinska tehnologija sve više koncentrira u bolnicama 
i klinikama i što liječnik s privatnom praksom postaje sve vi- 
še ovisan o institucijama, od svih profesija s privatnom prak- 
som u SAD otpada na liječnike i dentiste 80 — 90%. Liječnici spe- 
cijalisti u američkim gradovima čvrsto drže status privatnih po- 
duzetnika i istovremeno kontroliraju javne medicinske institu- 
cije, što im omogućuje da se jeftino koriste njihovim tehnič- 
kim uslugama. U većini gradova oni tvore »unutarnje bratstvo« 
liječničke profesije. Oni kontroliraju imenovanja u liječničkim 
institucijama i međusobnu raspodjelu pacijenata, tj. kontroliraju 
probleme svoje struke na svim nivoima. Tvore čvrsto organizira- 
nu grupu s tehničkom podjelom rada i čvrsto uspostavljenim 
i organiziranim »tržištem bolesti«. Njihovi međusobni odnosi 
čine takav sistem koji zahtijeva da oni sebe iznose na tržište i 
to ne djelomično već potpuno, jer »glavna kvalifikacija postaje 
»ličnost«, tj. sposobnost da se snađe, da bude ponizan prema li- 
ječnicima višeg ranga i da zna zapovijedati potčinjenima« 2 


Za razliku od liječnika sveučilišni profesori nisu nezavisna 
društvena grupa. Oni su plaćeni činovnici koji stoje pod strik- 
tnom kontrolom vlasti. Zbog masovne potražnje za visokokva- 
lificiranim stručnjacima broj fakulteta i visokih škola enormno 
se povećao. Proizvođenje ljudi u stupanj doktora pretvorilo se 
u posao koji se mehanički obavlja. Ugled koji profesija daje ne- 
znatan je u odnosu na novčana pregaranja koja nosi. Plaće, a 
i stil života relativno su bijedni. Nezadovoljstvo pojačava svijest 
da svojom inteligencijom daleko nadmašuju ljude koji su došli 
do vlasti i ugleda na drugim područjima. Za takvog nezadovolj- 
nog profesora razvoj istraživanja i administracija otvaraju odre- 
đene mogućnosti. On postaje konsultant velikih kompanija, rad- 
ničkih komiteta, armije, državnih ureda, razvija svoj centar za 
istraživanja, ima svoj štab, svoje osoblje. No, ovim se on i sam 
birokratizira, jer sve više izlazi u susret birokratskom aparatu 
koji traži eksperte ne samo na području prirodnih, već isto ta- 
ko i na području društvenih znanosti. Rezultat je taj, da fakul- 
teti sve više proizvode apolitične tehničare kao protutežu slo- 
bodnim intelektualcima. Nastaje takva situacija da je »žurna- 
list srednjeg ranga često politički okretniji nego vrhunski socio- 
log, ekonomist ili politički učenjak.«* To je jasan znak da se i u 
akademskim krugovima ispoljavaju iste one tendencije koje 
Mills analizira na drugim područjima života. Odluke se donose 
primjenjivanjem općih pravila na pojedinačne slučajeve. Lju- 
di koji se nalaze na nižim stupnjevima hijerarhijske ljestvice 
sve manje moraju misliti. Mišljenje postaje isključiva funkcija 
intelektualnih štabova. 


2) — White Collar — Oxford University Press 1956 — p. 118. 
3) Ibidem — p. 214. 

II KRITIKA SUVREMENE AMERIČKE SOCIOLOGIJE 


Ovu analizu Mills nastavlja u knjizi Sociološka imaginacija 
(The Sociological Imagination). On se u ovoj knjizi ograničio 
na svoju vlastitu profesiju, pa su njegovi zaključci mnogo sup- 
tilniji i dublji. Socijalnu znanost ne uzima kao predmet analize 
proizvoljno, već zbog objektivnih razloga. On, naime, smatra 
da uzroke bitnih društvenih problema ne treba tražiti u ljud- 
skoj prirodi, već oni leže prije svega u »otuđenim metodama 
proizvodnje i tehnikama političke alijenacije što ih one razvi- 
jaju«.“ Prema tome društvene znanosti dolaze u centar pažnje; one 
sve više postaju zajednički pokazatelj ili glavna oznaka našeg 
vremena. Od njih se očekuje da pruže odgovore na najvažnija 
pitanja. 

Međutim Millsova analiza stanja u suvremenoj američkoj 
sociologiji jasno pokazuje, da ne postoje veliki izgledi za ostva- 
renje ovih očekivanja. Dominantna figura američke sociologije 
jest ekspert koji odlično poznaje svoje ograničeno područje. 
On je dobro treniran ili bolje reći »previše dobro treniran i zbog 
toga je dogmatičan, ograničen«. Za razliku od klasične sociolo- 
ške misli suvremena američka sociologija odbacuje ideju totali- 
teta i to ne samo na nivou neposrednih empirijskih istraživanja, 
već isto tako na nivou teorije. Rezultat je taj da se na jednoj stra- 
ni razvija »fetišizam pojmova« kome je suprotstavljen »feti- 
šizam operativnih tehnika« s druge strane. Millsova analiza ovih 
dviju krajnosti ima sve karakteristike dobre, imanentne mark- 
sističke kritike. 


Prvu krajnost Mills ilustrira na kritičkoj eksplikaciji T. Par- 
sonsove teorije socijalne ravnoteže. On pokazuje da je teorijska 
ekspertiza ovog istaknutog američkog sociologa po svom tipu 
vrlo slična onim idejama mladohegelijanaca, koje je Marx prije 
stotinu godina tako temeljito kritički razmotrio u »Njemačkoj 
ideologiji«. Ono što Parsons zove »vrijednosna orijentacija« ili 
»normativna struktura« odnosi se na »simbole legalizacije« po- 
stojećeg poretka. U njegovu sistemu ovi simboli tvore sasvim 
autonomno područje. Drugim riječima, simboli koji opravdava- 
ju neku vlast odvojeni su od zbiljskih lica i slojeva koji tu vlast 
vrše. Ovo je bitna konsekvencija velikih teorija takve vrste, za 
koje Mills kaže »da su pijane od sintakse, i slijepe u semantici«. 
Zaboravlja se da je odnos simbola prema strukturama institucija 
jedan od najvažnijih problema socijalne znanosti. Parsons naj- 
prije stvara spekulativnu teoriju i onda u njenom svjetlu nasto- 
Ji »objasniti« socijalnu kompoziciju jedinstva, a naučni postupak 
traži da se ispituje legalizacija svakog institucionalnog poretka 
u određenoj socijalnoj strukturi. 


4) Sociological Imagination — Grove Press Inc. 1961, p. 13. 
5) Ibidem — p. 214 

Druga konsekvencija Parsonsove teorije sastoji se u tome. 
što u njenim okvirima ne može biti efektivno formulirana ide- 
ja društvenog konflikta. Ideja formativnog reda vodi pretpo- 
stavci harmonije interesa kao prirodne karakteristike svakog 
društva. To znači da cijela teorija ima metafizičko polazište ko- 
je se nikako ne može uskladiti s realnom društvenom situaci- 
jom. Tako se dogodilo da je analiza promjena navela Parsonsa 
da prihvati Marxove termine povodom čega A. Gouldner ironi- 
čno primjećuje, »kako izgleda da u sociologiji imamo dvije raz- 
ličite vrste knjiga: jedne za analizu ravnoteže, a druge za ispiti- 
vanje promjena.« (Sociology in the United States of America — 
Paris 1956 — Unesco). Stojeći čvrsto u Marxovom slijedu Mills 
na ovo dodaje da »opći problem teorije historije ne može biti 
odvojen od općeg problema teorije društvene strukture«. U »So- 
cijalnom sistemu« (Social System — 1951) Parsons se nije mo- 
gao spustiti na nivo empirijskog istraživanja, jer je bio zahvaćen 
idejom jednog modela društvenog poretka, koji je on stavio u 
rang univerzalnog modela. On je fetišizirao svoje pojmove. Mills 
kaže da ovu Parsonsovu težnju treba vezati uz njemačku tradiciju 
koja je našla svoj vrhunac u djelima Maxa Webera. Samo što je 
Weber za razliku od Parsonsa razvio većinu svojih djela u di- 
jalogu s Marxom koji po Millsovu mišljenju zauzima centralno 
mjesto u razvoju moderne sociologije. U fusnoti Mills dodaje 
kako je očito da specifično gledište o društvu, koje se može iz- 
vesti iz Parsonsova teksta, ima prilično direktno ideološko zna- 
čenje. Tradicionalno ovakvi su pogledi povezani s konzervativnim 
stilom mišljenja, a ideološko značenje Parsonsove »Velike teo- 
rije« čvrsto tendira prema legalizaciji stabilnih oblika domina- 
cije. 

Druga krajnost koju Mills zove apstraktni empirizam, mnogo 
je više rasprostranjena i tipičnija je za američku sociologiju. 
Nosilac je ove krajnosti ekspert koji poznaje tehnike i koji sma- 
tra, da znanost nastaje polaganim, strpljivim i minucioznim 
gomilanjem mikroskopskih empirijskih studija. Mills pokazuje 
kako među ovakvim stručnjacima postoji jaka tendencija da se 
brka ono što se proučava s metodama proučavanja. Istaknuti 
predstavnik ove vladajuće struje u američkoj sociologiji P. Lazar- 
sfeld (The Language of Social Research — 1955) svodi sociologiju 
na metodologiju socijalnih znanosti. On nju shvaća kao disciplinu, 
koja ima zadatak da pretvara filozofiju u znanost. To konkretno 
znači da ona proširuje metode statističke obrade na nova pod- 
ručja. Ekonomija i demografija su razvijene znanosti koje ispi- 
tuju određene sektore ljudskog ponašanja. No i svako drugo 
područje može biti razvijeno ili »sociologizirano«. Tako na pri- 
mjer do danas ne postoji naziv za socijalnu znanost koja bi se 
bavila srećom ljudi. No ovakva znanost nije nemoguća, jer niti 


7) Ibidem — Dp. 48. 
9) Ibidem — D. 49. 

bi bilo teže, niti bi bilo skuplje sabirati podatke o sreći, nego 
podatke o cijenama, prihodima ili uštedama.“ Kao što je za 
birokratu svijet ono čime se upravlja, tako je za birokratiziranog 
eksperta znanje ono što se mjeri i statistički obrađuje. 


Mills u svojoj kritici ovog gledišta jasno pokazuje kako je 
glupo poduzimati detaljna i dugotrajna istraživanja, ako nismo 
sigurni da će njihovi rezultati omogućiti rješavanje pitanja 
strukturalne važnosti. Lazarsfeldovi su pogledi svojevrsni psiho- 
logizam. To je pokušaj da se objasne socijalni fenomeni pomoću 
onih individualnih karakteristika koje se daju kvantificirati. His- 
torijski ova teorija počiva na »metafizičkom negiranju realnosti 
socijalne strukture«." 


Na teoriju o nepostojanju socijalne strukture logično se na- 
dovezuje »teorija mnogobrojnih faktora« (multiple-factor the- 
ory). Ova teorija izražava gledište »da se za svaku društvenu 
pojavu može naći velik broj trenutnih razloga«. Mills kaže da 
ovakva »pluralistička kauzalnost« sjajno odgovara liberalnoj 
politici »djelomičnih reformi«. Ako je sve uzrokovano neizbro- 
jivim faktorima, tada moramo biti vrlo pažljivi u svakoj akciji 
koju poduzimamo. Moramo se baviti mnogim detaljima, i tako 
se preporuča da se ide putem reforme tih malih dijelova. Mi još 
ne znamo, a vjerojatno nikada nećemo ni znati sve mnogobroj- 
ne uzroke koji djeluju. Ovim se defakto ide na likvidaciju prin- 
cipa uzročnosti u društvenim naukama. 


U toku analize Mills neprestano suprotstavlja predstavnike 
klasične sociologije, u prvom redu Marxa i Webera, suvremenim 
američkim sociolozima. Prvi su posjedovali sociološku imagina- 
ciju, što znači da su razmatrali bitne probleme svog vremena 
»na historijskom nivou njihove realnosti«, dok je većini drugih 
detaljni, minuciozni rad na parcijalnim problemima ubio svaki 


smisao da svoje djelo sagledaju u kontekstu s cjelinom američ- 
kog društva. 


»Oni na primjer razmatraju starosni nivo određenog spola 
jedne plaćevne kategorije u gradovima srednje veličine. Obuh- 
vaćene su četiri varijable. No u njima je sadržana još jedna: 
ti ljudi žive u SAD. To, međutim, nije podatak koji spada među 
trenutačne, precizne, apstraktne varijable što tvore empirijski 
svijet apstraktnog empirizma. Da bi se uključile i »SAD«, po- 
trebna je koncepcija društvene strukture, a isto tako i manje 
kruta ideja empirizma«." 


10) Ibidem — p. 59. 


11) Ova teorija leži u osnovi velikih socio-psiholoških istraživanja, koja su 
Pod rukovodstvom Eltona Maya vršena u američkoj industriji. O menedžeru 
se govori kao o inteligentnom i neinteligentnom, a o radniku kao efikasnom 
i neef kasnom. Da bi se radnik učinio zadovoljnim, tj. efikasnim, menedžer 
mo-a biti inteligentan, racionalan. Mills s pravom ističe da ova formula iz- 
raž“va »psihologizaciju« problema industrijskih odnosa. 

12) Ibidem — p. 124. : ' 

Budući da i sociolozi ove vrste često govore o svome radu 
kao o snimanju situacije, njihov odnos prema sociolozima kla- 
lične škole sličan je odnosu fotografa prema slikaru—umjet- 
niku. Da bi izbjegli prigovor, kako zanemaruju teoriju, oni je o- 
bično »prikrpe« uz svoje istraživanje u formi takozvanog općeg 
teorijskog uvoda kojeg redovito piše neki asistent nakon što su 
prikupljeni podaci. Ekspert ovog tipa prezire opću teoriju, ali 
zato strogo pazi da nije možda prekršeno neko pravilo meto- 
dološkog rituala.!? 

Interesantno je, ali nije nimalo slučajno, da se prvi, Parsonsov 
ekstrem usklađuje s ovim drugim, Lazarsfeldovim. Ono je teorija 
socijalne ravnoteže, a ovo su istraživanja pojedinih problema, 
koja se odnose na društvenu statiku i uopće ne dotiču probleme. 

Po Millsovu mišljenju svatko tko radi na području društve- 
nih znanosti, bilo svjesno ili nesvjesno, mora u određenom opsegu 
vršiti birokratsku i ideološku ulogu. No, u ovom pogledu pos- 
toji velika razlika između starijih i mlađih generacija američ- 
kih sociologa. Mills kaže da u starijoj generaciji ima sjajnih 
ljudi koji su svojim umom i sposobnošću izborili da su pobije- 
dila određena shvaćanja, da su usvojene određene metode. U 
mlađoj generaciji dominira ekspert sa znatno suženim horizon- 
tom.“ 


Kada Mills na kraju postavlja pitanje o uzrocima ovakve 
tendencije razvoja, onda on ovdje kao i u drugim djelima pri- 
bjegava tezi odnosa racionalnosti i slobode. On smatra da je 
zajednička greška liberalizma i marksizma (Mill-Marx), što po- 
lazi od pretpostavke da sve veća racionalnost znači sve veću slo- 
bodu. U našem vijeku mi smo suočeni s novim vrstama druš- 
tvenih struktura, s racionalno-birokratskom organizacijom ko- 
ja se neprestano širi i usavršava stavljajući čovjeka u takav 
položaj da je on sve manje i manje slobodan. U tvornici, u voj- 
sci, u nauci, čovjek radi poslove za koje ne zna kuda vode. Ako 
prihvatimo definiciju slobode kao »mogućnost formuliranja pri- 
kladnog izbora, da bi se o njemu argumentiralo i na kraju iz- 
vršio izbor«, onda je za Millsa očito da visok nivo birokratske 
racionalizacije i tehnologije ne vodi visokom nivou ni inteligen- 
cije ni slobode. Razvoj tehnologije dovodi u pitanje osnovna čov- 
jekova svojstva, a to su razum i sloboda. Ne samo da se rad 
šablonizira, te iziskuje sve manje inteligencije i stvaralaštva, već 
i sama ličnost ulazi u »radne sposobnosti« kao njihov sastavni 
dio, pa se kupuje i prodaje kao roba. Sve veća racionalnost 
organizacije guši ratio čovjeka. Perspektiva je naročito mračna, 
ako se prihvati Millsova pretpostavka da se čovjek našeg vreme- 
na sve više miri s ovom situacijom. Njegova misao o »veselom 
robotu« (cheerful robot) varijacija je na temu o kojoj Fromm 
mnogo bolje govori, jer polazi od dubljeg antropološkog shva- 


13) Ibidem — p. 738. 
14) Ibidem — p. 105. 

ćanja čovjeka. Mills ostaje na kritici ne pružajući pri tom ni- 
kakvu ideju, nikakvu skicu izlaza iz ove situacije, tako da je slika 
koju on pruža u biti pesimistična, usprkos povremenih optimis- 
tičkih deklaracija. 


III ODNOS PREMA MARKSIZMU 


Osnova od koje polazi cjelokupna Millsova kritika jest po- 
jam društvene strukture. On doslovno kaže da se »društvena 
nauka bavi problemima biografije, historije i njihovim ukršta- 
vanjem u okviru društvene strukture«. . . »Da bismo shvatili bio- 
grafiju individua, moramo znati važnost i značenje uloga koje 
on igra, a da bismo shvatili uloge, moramo poznavati institucije 
kojih su one dio«.'" Kad bismo ovo njegovo shvaćanje do kraja 
eksplicirali, vidjeli bismo da je ono u svojoj biti marksističko, 
iako uz određene weberovske korekcije. On se lično ograđuje 
od naziva »marksist«, no s ponosom ističe da je usvojio i da 
prakticira Marxov način mišljenja. U svom posljednjem djelu 
Marksisti" Mills izjavljuje da stoji blisko onim, kako on kaže, 
običnim marksistima (plain marxists), koji se slažu u tome da 
»Marxova djela imaju pečat devetnaestog stoljeća, ali da su nje- 
gov opći model i njegov način mišljenja glavni u njegovoj inte- 
lektualnoj historiji i da ostaju relevantni i danas«.'" (U ovu gru- 
pu on svrstava Gramscija, Sartrea, Lukacsa, Kolakowskog, From- 
ma i neke druge). Mills se od njih razlikuje utoliko što smatra 
»da je Marxova metoda trajan doprinos najboljem načinu raz- 
mišljanja i istraživanja, dok je njegov model potpuno neadekva- 
tan u novim uvjetima«.“ Ovaj drugi dio svoje tvrdnje Mills na- 
stoji potkrijepiti mnogim argumentima, od kojih ćemo ukratko 
navesti samo neke koji nam se čine najvažnijim. 

Mills smatra da je pogrešna Marxova pretpostavka o pro- 
gresivnoj polarizaciji kapitalističkog društva na poslodavce i 
proletere. U skladu s ovim nemoguće je vršiti solidnu analizu 
društva, ako se ostane pri Marxovoj jednodimenzionalnoj strati- 
fikaciji, tj. ako se definira položaj čovjeka jedino u terminima 
njegovih odnosa prema sredstvima za proizvodnju. U okviru 
marksističke sheme »bijeli ovratnici« mogu se tretirati jedino kao 
»novi proletarijat«. Mills odlučno primjećuje da se njihovi sred- 
nji i niži nivoi ne mogu adekvatno shvatiti samo« kao nova vrsta 
proletarijata. Oni se jednostavno ne uklapaju u marksističku 
stratifikaciju. Ova nova situacija dovodi u pitanje i Marxovu 
tezu o neophodnosti zaoštravanja klasne borbe u kapitalizmu. 
Mills smatra da je u okviru kapitalizma moguće za značajno 


15) Ibidem — p. 150 
16) Mills je u ovu knjigu uključio i prokomentirao Kardeljevu studiju »Prak- 
sa soc.jalne demokracije u Jugoslaviji«. 


17) The Marxists — Dell Publishing Co., Inc. —New York — 1962. p. 98. 
18) Ibidem — p. 130 


19) Ovim samo naznačujemo probleme i namjerno ne ulazimo u njihovu a- 
nalizu, jer nam se čini da je za to potreban poseban članak. 

vrijeme transformirati klasnu borbu u administrativnu regula- 
ciju, što znači da ekonomski konflikti nisu nužno »kontradikcije« 
u marksovskom smislu, jer ne moraju voditi otvorenoj poli- 
tičkoj borbi klasa." 


Marxove pretpostavke o bijedi proletarijata nisu se ostvarile. 
Životni standard se povećao. Izgledi za revoluciju u razvijenim 
zemljama nisu se povećali. Jedino je tačno da se povećava ali- 
jenacija rada, koja rezultira u apatiji i pasivnosti masa. Apatiju 
i pasivnost nije moguće objasniti u terminima Marxova racio- 
nalističkog modela ideoloških oblika klasne svijesti. Sve ovo 
navodi Millsa na tezu, da kretanje svjetske historije bitno ovisi 
o volji malobrojne političke elite. On smatra da poslije drugog 
svjetskog rata nastupa kvalitetno nova faza u razvoju kapitalizma. 
Razvoj tehnologije omogućio je drastičnu koncentraciju sredsta- 
va vlasti, koja u odnosu prema masama sve više poprima mani- 
pulativni karakter. Dok Marx stavlja akcent na sredstva i način 
proizvodnje, Mills slijedeći Webera naglašava sredstva i način 
vlasti, te govori o općoj stabilizaciji i jačanju kapitalizma." Ovim 
on dokazuje da njegove konstruktivne, teorijske snage stoje 
znatno ispod njegovih analitičko-kritičkih sposobnosti. Kao em- 
pirista po orijentaciji on sudi u uskoj vezi s opaženim i sklon 
je donošenju brzih zaključaka, što je razlog da u razmatranju 
sintetičkih problema ne stoji uvijek na »historijskom nivou nji- 
hove realnosti«. Tačno je da se mnoge Marxove pretpostavke u 
odnosu na najrazvijenije zemlje nisu obistinile, ali ako gledamo 
na svjetsku historiju kao na jedinstveni proces, onda se može s 
velikom sigurnošću reći da osnovna Marxova pretpostavka o neo- 
phodnosti prelaska društva iz kapitalizma u socijalizam vrijedi 
i da se iz dana u dan ostvaruje. 


20) Ibidem — p. 108. 
21) Ibidem — p. 120. 

_MISAO | ZBILJA | 


PRAKSA I KRITIKA 
RAZMATRANJA UZ MARXOVE TEZE O FEUERBACHU 
Milan Kangrga 


»Podudaranje mijenjanja okolnosti 
i ljudske djelatnosti može se shva- 
titi i racionalno razumjeti samo kao 
revolucionarna praksa.« 


Karl Marx, III teza 


U posljednje se vrijeme u nas vrlo često raspravlja o pojmu 
kritike, o njezinu smislu, karakteru i značenju. No, premda bi 
bilo mnogo bolje i svrsishodnije, kad bi kritika bila neposred- 
no na djelu, nego da se o njoj samo raspravlja, ipak je i ovo 
raspravljanje samo znak da je kritika već djelatno prisutna, da 
živi među nama, da s jedne strane ostavlja za sobom bar neke 
vidljive tragove i da s druge strane počesto u nekih izaziva gla- 
vobolju ili otpore. Kad naime kritike uopće ne bi bilo, onda ne 
bi bilo ni raspravljanja o njoj. Stoga jedno uvjetuje drugo. 

Ako bismo pak htjeli vidjeti, kakav zbiljski smisao ima ovo 
raspravljanje o kritici konkretno u ovom trenutku ili ovim uvje- 
tima našeg socijalističkoga kretanja, onda bismo možda vrlo la- 
ko mogli uočiti kako o njoj primarno ne raspravljaju oni koji 
su već kritički na djelu, nego ponajviše oni koji je meritorno 
žele »klasificirati«, »vrednovati«, »definirati«, »etiketirati«, jed- 
nom riječju pokazati joj njezino »pravo mjesto« ili »pozadinu«. 
Nije dakle u prvom planu sam predmet kritike i opravdanost 
njegova kritiziranja, nego se raspravlja o načinu i socijalnom 
položaju kritičara, kao da samim time predmet kritike prestaje 
da egzistira. Tako je ovo raspravljanje ponajčešće popraćeno ve- 
likom brigom za konstruktivnost, konkretnost, realističnost, sa- 
branost, obazrivost, vođenje računa o svim mogućim uvjetima i 
okolnostima, dakle za trenutnu oportunost ili čak i samo vrije- 
me iznošenja kritike itd. i tsl. od strane onih mudraca koji su već 
unaprijed u posjedu čvrstog, sigurnog, apsolutnog i nepogreši- 
VOg kriterija, po kojem se tačno zna kakva kritika treba, mora, 
smije ili može da bude, a kakva ne. Oni naime određuju i dozvo- 

ljavaju njezinu mjeru, granicu i doseg. A kad je netko već tako 
pouzdano u posjedu istine i sveobuhvatnog mjerila, onda je po- 
sve normalno da se s te i takve pozicije mogu očekivati samo po- 
duke, koje onda doista i pljušte sa svih strana, kako kritika, ne 
daj bože, ne bi zabludila. Da se s te strane nikakva zbiljska kri- 
tika ili bilo kakav kritički napor usmjeren na odstranjenje ne- 
gativnosti unutar jednog društvenog stanja ne može očekivati, 
posve je jasno, ali se zauzvrat svakako mogu očekivati dušo- 
brižnici, sve na veću slavu božju. 

Nas međutim ovdje ne zanimaju ova naknadna i brižna »teo- 
rijska« raspravljanja o kritici i njenom »pozitivnom usmjera- 
vanju«, nego bismo u ovom napisu htjeli razmotriti Pitanje sa- 
me mogućnosti, to jest utemeljenosti kritike, čime želimo ukrat- 
ko naznačiti njenu filozofijsku dimenziju. Kad imenujemo filo- 
zofijsku dimenziju kritike, onda smjeramo na samu njenu upit- 
nost i smislenu održivost, odnosno pitamo, po čemu i da li je 
kritika kao kritika uopće moguća i na čemu je zbiljski zasnova- 
na. Time onda prethodno stavljamo u pitanje kako stanovište 
onoga koji kritizira, tako i sam predmet kritike, a onda dakako 
i onoga koji naknadno (post festum) raspravlja o tom stanovi- 
štu ili samom djelu, odnosno efektu već izvršene kritike, bez obzi- 
ra što se tim raspravljanjem ili teoretiziranjem zapravo želi 
postići. 

Kada pak govorimo o filozofskoj utemeljenosti kritike, onda 
ćemo se čitavoj stvari možda najlakše približiti pomoću one 
Marxove poznate misli koja doista leži u temeljima njegove 
filozofije, a koja je izražena u XI tezi o Feuerbachu i glasi: Filo- 
zofi su svijet samo različito tumačili, riječ je međutim o tome da 
se on izmijeni«. 

Ovoj se tezi može različito pristupiti, kao što se to faktički i 
događa: 1. Ona se nekima čini toliko normalna i sama po sebi 
razumljiva, te u njoj ne vide nikakav problem ili neki posebni 
smisao. 2. Drugi se spram nje odnose ironično ili skeptički i 
smatraju je običnom romantičnom, to znači nerealnom frazom. 
3. U trećih ona izaziva pitanja koja izrastaju u posebne filozo- 
fijske probleme i dileme, kad se naime ta teza smjesti u katego- 
rijalni aparat tradicionalnog zapadnoevropskog novovjekovnog 
filozofiranja od Descartesa naovamo. 4. Za četvrte pak ona pred- 
stavlja onaj povijesni novum kojim se u istinskom revolucio- 
narnom obratu inaugurira jedan iz osnova novi svijet čovjekova 
opstanka. Samim time međutim ova teza ne prestaje da bude 
u centru misaone refleksije. o. 

U prvom se slučaju krećemo po površini same stvari, jer ova 
samorazumljivost bitne Marxove teze dovodi do njezina nepro- 
blemskog izopačavanja, budući da se ona tada i shvaća i provo- 
di i živi u posve prakticističkom, pragmatističkom, ekonomis- 
tičkom, politicističkom i tehnokratskom smislu, čemu u osnovi 
leži puki subjektivizam. Ova izmjena svijeta shvaća se na toj 

pretpostavci u vorumarističkom i operativističkom smislu, u 
obliku subjektivističke manipulacije stvarima, ljudima i ljud- 
skim odnosima. Izmjena se vrši u okviru i na osnovnim pret- 
postavkama opstojećega, pri čemu cjelina ostaje nedirnuta. 
Revoluciju je zamijenila evolucija i reformizam. 

U drugom se slučaju nalazimo na stanovištu onih koji iz- 
mjenu svijeta smatraju običnim apsurdom, jer je (čovjekov) 
svijet shvaćen u smislu nepromjenljivog fixuma, u kojemu sve 
jest onako kako je svagda bilo i kako će uvijek i biti. To sta- 
novište zastupaju i u njegovu duhu žive i djeluju ljudi koji su 
se iz najrazličitijih razloga i pobuda toliko duboko ukopali u 
određeni opstojeći poredak, da su i samu mogućnost drugači- 
jega poistovetili s opstojećim stanjem, koje se tako pretvara u 
jedinu ljudsku mogućnost besmislenog trajanja i ponavljanja 
istoga. Horizont smisla i htijenja suzio se na područje privat- 
nog vegetiranja na bazi sitnih interesa, snalaženja, konformiz- 
ma i oportunizma, čija je duhovna aroma filistarski moralizam 
u ljudskim odnosima. Čovjek je prihvatio anonimnost i sivilo 
života koji su mu izvana nametnuti. To je pozicija osobne re- 
zignacije, apatije i životne letargije. Deviza je: Treba trajati 
dok se traje po uhodanim tokovima, jer sve ionako ide svojim 
nepromjenljivim hodom. Ovaj životni empirizam, kao simptom 
zaspale ljudskosti u čovjeku, brani se i pothranjuje ironijom 
spram svakog istinskog ljudskog htijenja i smisla i navlači na 
sebe masku sigurne realističnosti, koja često ide do posvemaš- 
nje beskrupuloznosti. 

Treći je slučaj isključivo filozofijske naravi, ukoliko se ov- 
dje pod »filozofijskim« ima razumjeti upravo ono, na što je 
kritički usmjerena navedena Marxova teza, naime »kontempla- 
cija individuuma u « građanskom društvu« (IX teza). Iz hori- 
zonta »građanskog društva« teza o izmjeni svijeta ne može se 
zapravo ni pojmiti, jer ona implicira i pretpostavlja već njego- 
vo revolucionarno-kritičko ukidanje i prevladavanje, čime se 
dakle postiže ono stanovište koje samim sobom tek omogućuje 
da se uopće sagleda šta jest, a šta više nije »građansko«, to jest 
po svojoj biti pripadno ili nepripadno starom svijetu koji is- 
crpljuje svoj smisao u neprekidnom proizvođenju i proširiva- 
nju istoga i hjegovu ponavljanju. Stoga ova Marxova bitna teza 
na tom stanovištu, poput svega što jest, ostaje i dalje u naj- 
boljem slučaju samo »predmet« filozofsko-teorijske kontem- 
placije, odnosno najraznovrsnijih interpretacija, koje nju smješ- 
tavaju u tradicionalne okvire misaone shematike i pojedinih 
filozofskih sistema prošlosti, iz čega joj se želi otkriti i odrediti 
pravi smisao. Time se međutim ne naslućuje ni dimenzija pos- 
tavljanja pitanja u Marxa, a kamoli da bi misao zbiljski govo- 
rila iz nje, jer je ovdje s Marxom filozofija već misao praktičke 
revolucionarno-kritičke djelatnosti, koja prekoračuje horizont 
kontemplacije opstojećega. 

. Ovdje se već nalazimo pred problemom koji nas dovodi do 
četvrtog odnosa spram Marxove teze o izmjeni svijeta. Postav- 
lja se naime pitanje, sadrži li ova Marxova teza bilo kakav realni 
smisao i na čemu se on zapravo temelji. Pitanje je i te kako 
umjesno, jer smo već iz prva tri slučaja vidjeli kako je u njiho- 
vim osnovnim stavovima implicitno sadržana sumnja u moguć- 
nost smislene izmjene svijeta, pa se i sama ta teza pokazuje na 
neki način upitnom ili čak neodrživom. U prvom slučaju, kao 
što smo vidjeli, nalazimo na površini same stvari, čime ostajemo 
prikovani uz opstojeće koje se pokazuje kao apstraktni svijet 
rada, a u drugom princip i kriterij nisu u izmjeni svijeta (real- 
nosti), nego u toj opstojećoj realnosti, koju bi samo trebalo 
poznavati, pa bi sve bilo u redu. Sve je tada nužno podvrgnuto 
objektivnoj zakonitosti, a ovako shvaćena objektivna zakonitost 
ne da se, dakako, mijenjati. Takva je egzistencija onda u skladu 
i sa shvaćanjem ili određenjem slobode kao spoznate nužnosti 
koja se jako udomaćila u marksizmu. Treći pak slučaj dolazi pod 
udar kritike iz navedene jedanaeste teze, iz koje proizlazi 
da su filozofi svijet samo različito tumačili, pri čemu filozofija 
kao filozofija i zastaje. Ako, dakle, Marxova misao ima bilo kak- 
vog smisla koji bi nadilazio sva tri navedena nivoa, koji se i 
pored svoje izvanjske različitosti unutrašnje podudaraju u 
bitnome, jer su adekvatan misaoni izraz svijeta koji bi upravo 
trebalo mijenjati, onda je neophodno da se taj novi smisao 
bar naznači. 

Stoga se ovdje odmah postavlja pitanje: Odakle Marxu uop- 
će mogućnost da govori o izmjeni svijeta? Na čemu se ova mo- 
gućnost zbiljski utemeljuje, da ne bi ostala samo puki bunt, 
nerealni zahtjev, apstraktni  moralizatorski postulat, roman- 
tičko fantaziranje i anarhoidna pobuna protiv svijeta, društva i 
realnosti, koji u skladu i na osnovu objektivne zakonitosti što 
njima vlada u obliku apsolutne nužnosti i determiniranosti iona- 
ko ne mogu da budu drugo i drugačije nego što jest i kako se 
već zbiva?! Kako se može zahtijevati izmjena, i to totalna iz- 
mjena nečega što u sebi samome ne bi sadržavalo mogućnost 
mijenjanja, dakle princip drugačijega od onoga što i kako u 
cjelini već jest? Ako se svijet ili tzv. objektivna realnost i his- 
torija ili društvo itd. kreću i odvijaju po svojim vlastitim nuž- 
nim i neumitnim zakonima, ako se sve što jest zbiva po strogoj 
determinaciji, iz čega proizlazi da je sve unaprijed u samom te- 
melju određeno i u bitku svega opstojećega predodređeno, onda 
je svaki zahtjev za izmjenom svijeta ne samo nemoguć, nego 1 
posve apsurdan, te njegovo postavljanje graniči gotovo s komič- 
nošću. va 

U tom se smislu onda s razlogom nameće pitanje, nije li 
i sam Marx sa svojom XI tezom o Feuerbachu zapravo komična, 
nerealna romantička povijesna figura poput proslavljenog vite- 
za Don Kihota, koji bi isto tako uza se trebao da ima svojeg 

Sanča Pansu, kako bi ga on stalno s magarca upozoravao na 
objektivne, nepromjenljive i neumitne zakone realnosti?! Jer 
ako pođemo od ove i ovakve realnosti kao jedinog i jedino 
mogućeg, upravo vrhovnog principa, onda nije teško vidjeti da 
ova realna svakidašnjica svojim fakticitetom i pozitivitetom u 
empirijskoj sferi uvijek iznova, iz dana u dan demantira Marxa i 
njegov zahtjev za izmjenom svijeta, koji na ovaj ili onaj način 
želi da transcendira ili prekorači danu ili opstojeću realnost, ka- 
ko bi bilo drugačije nego što jest. Stoga bismo Marxu u tom 
smislu zaista mogli da predbacimo kako ne pozna realnost, i 
to u onome bitnome, osnovnom i presudnom za čitavu ovu 
stvar. Na toj bismo liniji onda mogli zaključiti kako Marxova 
bitna filozofska teza o izmjeni svijeta nema pravog realnog 
temelja i da visi u zraku, te kao takva ostaje puka tlapnja i čis- 
ta proizvoljnost. To bi bila nužna konsekvencija svih onih in- 
terpretacija Marxove filozofije i nauke, koje u Marxovo ime 
barataju takvim pojmovima i kategorijama kao što su nužnost 
ili sloboda kao spoznata nužnost, realnost, objektivna zakoni- 
tost, determinizam (neki čak govore i o »dijalektičkom deter- 
minizmu«, što bi bilo isto kao i »drveno željezo«!), objektivni 
uvjeti, vanjske okolnosti itd. i tsl, kad se oni upotrebljavaju u 
obliku posve objektivističke apstrakcije. Oni pak ostaju apstrak- 
cije, rođene u krilu mehaničkog ili vulgarnog materijalizma, sa 
svim onim konsekvencijama koje prije ili kasnije završavaju u 
čistom fatalizmu, tako dugo dok se ne pokaže njihov pravi te- 
melj s jedne strane i istinski temelj i povijesno polazište Mar- 
xova filozofiranja s druge strane. Jer sve ovo opisano nije ni 
temelj, ni polazna tačka, ni smisao Marxove filozofije. 

Kad smo prije postavili pitanje odakle Marxu uopće moguć- 
nost da postavi zahtjev za izmjenu svijeta u cjelini, ako se ta 
mogućnost ne nalazi u samom temelju ili osnovu tog svijeta 
kao njegov vlastiti bitni princip, mislili smo pri tom upravo 
na ono što zbiljski leži u temelju čovjekova svijeta, po kojemu 
je moguć i taj svijet i njegova izmjena i taj Marxov zahtjev i 
čovjek i njegova povijest i njihovo misaono dokučivanje, znan- 
stveno spoznavanje i filozofijsko osvješćivanje, a to je upravo — 
praksa. Jer prema Marxu praksa je bitak čovjeka i njegova svi- 
jeta, iz nje i jedino po njoj proizlazi mogućnost da nešto bude ili 
ne bude, dakle da bude i drugačije nego što jest. Moći biti dru- 
gačije nego što naprosto jest pretpostavka je slobode, stoga 
povijesna praksa omogućuje slobodu, ona je štaviše isto što 1 
sloboda sama. Tako je sloboda sadržana u temelju čovjekova 
svijeta, jer samo ono što može da bude i drugačije nego što jest, 
jest i slobodno. Kamen, biljka i životinja jesu i ostaju ono što 
jesu po sebi samima, stoga ne može biti riječi o njihovoj slo- 
bodi. Samo čovjek može da bude i drugo nego što je bio i što 
jest, i tu je pretpostavka njegove slobode. Čovjek kao biće 
prakse nigdje i nikada nije unaprijed dan i gotov, jer bi u tom 

slučaju konačne dovršenosti bio identičan s onim što već jest i 
što je oduvijek bilo, pa se u biti ničim ne bi razlikovalo od svih 
ostalih bića. Stoga on kao čovjek to mora postati, uvijek iznova 
postajati i svojim djelom to potvrđivati, jer je njegov bitak 
djelo kao mogućnost. To znači da samo njegovo djelo otvara ili 
zatvara mogućnost da bude ili ne bude, i to mogućnost njegova 
ljudskog svijeta, dakle i njega samoga i drugoga čovjeka i smis- 
la, odnosno besmisla njihova uzajamnog odnosa. 


DE -: druge strane gledano, pojam prakse u Marxovu smislu 
implicira u sebi izmjenu svijeta. Praksa i nije drugo do povijes. 
na dijalektika, što znači neprekidna negacija opstojećega kao 
negativnoga, koja proistječe iz stvaralačkog principa negativiteta 
kojemu ne mogu odoljeti svi postali i opstojeći oblici, budući da 
bi inače bio zaustavljen točak historije, a čovječanstvo bi se 
srozalo na nivo životinjskog carstva iz kojega se izvuklo upravo 
pomoću svoje svaralačke djelatnosti ili prakse kao ljudske mo- 
gućnosti i slobode. Radikalna se negacija i ukidanje opstojećeg 
zbiva dakle već u samom temelju čovjekova svijeta, da bi taj 
svijet i čovjek kao čovjek uopće bili mogući kao ono što oni 
jesu, ili tačnije, kao ono što uvijek iznova postaju. Međutim, 
dijalektička negacija negacije kao osnovni stvaralački princip 
čovjekova povijesnog svijeta nije, kao što to neki smatraju, 
apsolutna apstraktna negacija, uništenje ili brisanje svega pret- 
hodnog, povijesno dokučenog i izborenog koje bi vodilo u ap- 
straktno ništa, u ništavilo i nihilizam negacije radi negacije, 
nego je djelatno-smisleno posredovanje, ukidanje i prevladava- 
nje opstojećeg kao njegovo zadržavanje i uključivanje na vi- 
šem povijesnom, društvenom i ljudskom nivou. Ona sačinjava 
proces kretanja i djelovanja, borbe i osmišljavanja na najvišem 
mogućem nivou povijesno dokučenog i realiziranoga humanite- 
ta, koji je na djelu samo na pretpostavci podudarnosti u ljud- 
skome, a ne u nasilnom razdvajanju bilo koje vrste i u bilo 
kojem obliku. O tome je lijepo pisao Hegel u svojoj Fenomeno- 
logiji duha. 


»Budući da se obični ljudski razum poziva na osjećaj, svoje 
unutrašnje proročište, on je obračunao s onim koji se ne slaže 
s njime. On mora izjaviti da nema dalje ništa reći onome koji u 
sebi ne nalazi i ne osjeća isto; — drugim riječima: on korijen 
humaniteta gazi nogama. Jer priroda je humaniteta da teži za 
suglasnošću s drugima, a njegova je egzistencija u ostvarenom 
zajedništvu svijesti. Ono protivu-ljudsko, životinjsko sastoji se 
u tome, da ostaje kod osjećaja i da sebe samo s pomoću njega 
može da izrazi«'. 


1) G. W. F. Hegel: Fenomenologija duha, Predgovor, Kultura, Zagreb 1955, 
str. 40. 

Ovaj korijen humaniteta o kojemu govori Hegel, nije među- 
tim nikad i nigdje unaprijed osiguran, jer ga čovjeku nitko 
drugi, a najmanje nekakva viša sila ili nužnost ili objektivna 
(društvena) zakonitost ne može osigurati i predati u gotovu ob- 
liku poput novčanice, nego ga čovjek, to jest čitavo ljudstvo za 
sebe mora izboriti, proširiti i produbiti. Ako je riječ o osigura- 
nosti, onda je to samo povijesna praksa kao opća pretpostavka, 
okvir i medium, u kojemu svaki pojedinac kao subjekt i ličnost 
svojim vlastitim djelom mora pokazati i dokazati dokle seže 
ljudska mogućnost i na kojem je realnom nivou povijesno ob- 
novljen, sačuvan, produbljen i proširen humanitet, dakle ono 
temeljno što u svakom času može garantirati da pojedinac ili 
čitavo društvo ili zajednica ne vegetiraju na odavno u povijesti 
prevladanom stupnju razvitka u procesu njihova oslobađanja. 


Ako je pak čovjek po svojoj prirodi biće prakse, što znači, 
kao što smo vidjeli, da je on slobodno biće, odnosno od svih 
bića jedino biće u mogućnosti, onda je u tome sadržano istovre- 
meno i to da je on biće budućnosti. Kako se međutim ovaj po- 
jam budućnosti u rječniku svakidašnjice već posve profanirao 
i postao gola fraza, a u političkom se rječniku staljinizma i su- 
vremenog marksističkog dogmatizma i ideologizma, koji je us- 
mjeren na apologetiku opstojećeg stanja, pretvorio u čistu 
mistifikaciju u obliku tzv. viših ciljeva i eshatološke daleke 
budućnosti, u kojoj će se tek realizirati čovjekova ljudskost kao 
u nekom nedostižnom raju, potrebno je o tome kazati nekoliko 
riječi. 

Ljudska budućnost u Marxovu smislu nije neko fizikalno- 
-kronologijsko vrijeme koje će jednom poslije ovoga »sada« 
nastupiti kao nešto čiju dimenziju ne možemo dokučiti i sabra- 
ti u okvire našeg sadašnjeg opstanka. Ona je naprotiv konsti- 
tuens sadašnjeg, danog i opstojećeg, jer se tek u njezinu hori- 
zontu ono što jest uopće i javlja kao nešto povijesno i ljudski 
relevantno, viđeno i osvijetljeno. Po njoj je tek moguće govoriti 
o nečemu što jest, budući da u čovjekovu svijetu sve što jest 
primarno je povijesni čovjekov proizvod, od običnoga klina i 
točka do ljudskih odnosa. Već je ovaj klin ili točak budućnost 
čovjekova, jer proizlazi iz negacije naprosto danoga, izvršene sa 
stanovišta onoga što još nije ili nije bilo, jer u apstraktnom 
bitku ili prirodi ne postoji ni klin ni točak, nego tek u djelatno- 
-kritičko-smisleno negiranoj prirodi kao svrhovito-ljudskom o- 
tvaranju, utemeljenju i otkrivanju eminentno čovjekova svijeta. 
Ernst Bloch je to nazvao »kameni međaši«. ljudske historije 
koja se računa po onome datumu, kada i gdje je čovjek jake 
uvijek iznova jest na djelu potvrđivanja svog iskona i podrijet a 
kao stvaralačko biće ili biće prakse, koje jedino svojin djelat- 
nim, smislenim i svrhovitim samopotvrđenjem sada i ovdje u- 
tvrđuje i dokazuje ne samo svoju puku prisutnost u jednom vre- 


275 


menu, nego svojim djelom koje prekoračuje granice danoga i 
opstojećega, proširuje područje ljudske mogućnosti i slobode 
za sebe, za drugoga, za čovjeka. Stoga ljudski živjeti ne znači 
ništa drugo do htijenje da se prošire granice ljudske mogućnosti, 
što znači djelovati iz poticaja koji dolazi iz iskona čovjekova 
svijeta i istinske ljudske prirode, znači dakle biti okrenut bu. 
dućem kao kriteriju svoje sadašnjosti. 

Budućnost, dakle, nije nešto što bismo mogli samo iščeki- 
vati, odgađati, pomicati na sutra ili u nedogled. To je nemogu- 
će, čak kad bismo to i htjeli, i to ne samo zato što bez nas i mi- 
mo nas ne može da se samo od sebe pojavi nešto za nas, jer je 
svagda riječ o našoj budućnosti, koja se tiče svakog pojedinca 
i svake zajednice, nego primarno zato što je ono buduće već 
faktički djelatno i smisleno prisutno u svakom našem činu, ak- 
tu, djelu, djelovanju i odnošenju. Na koji način i šta to znači? 

Pokušajmo to objasniti pomoću Marxove I teze o Feuerbachu 
koja glasi: 

»Glavni nedostatak sveg dosadašnjeg materijalizma — u- 
ključujući i Feuerbachov — jest to što se predmet, zbilja, osje- 
tilnost uzima samo u obliku objekta ili u obliku kontemplacije, 
a ne kao ljudska osjetilna djelatnost, praksa, ne subjektivno. 
Stoga se desilo da je djelatnu stranu, nasuprot materijalizmu, 
razvio idealizam — ali samo apstraktno, jer idealizam, naravno, 
ne poznaje zbiljsku, osjetilnu djelatnost kao takvu. Feuerbach 
hoće osjetilne objekte koji se zbiljski razlikuju od mislenih, 
ali samu ljudsku djelatnost on ne shvaća kao predmetnu djelat- 
nost. Zato on u »Biti kršćanstva« samo teorijsku djelatnost 
smatra za istinsku ljudsku djelatnost, dok praksu shvaća i 
fiksira samo u njenom prljavo-judejskom obliku pojavljivanja. 
Zato on ne razumije značaj »revolucionarne«, praktičko-kritičke 
djelatnosti.«* 

U ovoj je Marxovoj tezi dokučena najdublja revolucionarna 
spoznaja naše suvremene povijesti, koja svoj veliki značaj do- 
biva time što se njome dopire do samoga bitka čovjekova svije- 
ta, povijesti i čovjeka. Upravo je u njoj sadržano ono o čemu 
smo govorili, kao što je u njoj istovremeno izborena realna filo- 
zofijska i povijesna pretpostavka za prije navedenu Marxovu 
XI tezu o Feuerbachu, gdje je riječ o zahtjevu za izmjenom 
svijeta. 

Marx je taj zahtjev mogao realno postaviti stoga, što je već 
ovdje u I tezi pokazao, da se ova izmjena svijeta, realnosti, druš- 
iva i čovjeka već faktički zbiva u svakom čovjekovu odnosu 
spram svijeta, i da čovjek kao čovjek upravo egzistira i može 
da egzistira samo tako da mijenja svijet oko sebe i sebe u nje- 


2) K. Marx: Teze o Feuerbachu, Marx-Engels, Izabrana djela u 2 toma, 
Kultura, 1950, tom II, str. 375. 

mu neprekidno. Za njega se ni ne postavlja pitanje, hoće li 
čovjek ili neće mijenjati realne okolne uvjete svog opstanka jer 
on to već čini, pa je Marxovo pitanje samo u tome, šta i kako 
mijenjati svijet, da bi on doista bio njegov, ljudski svijet kao 
realno tlo i istinska pretpostavka mogućnosti i smislenosti nje- 
gova života u svom vlastitom svijetu, realnosti i društvu. Marx 
ide na to da pokaže i utvrdi kako je čovjek sam proizvoditelj 
svog svijeta, društva, povijesti, realnosti, života i sebe samo- 
ga, pa onda analizira historijske uvjete i traži uzroke i razloge 
zbog kojih je došlo do toga da se taj isti svijet, ta ista povijest, 
realnost i društvo otuđio od njega u obliku neke više sile nad 
čovjekom, u obliku boga, vanjske prirodne nužnosti, prisile, pri- 
nude, objektivne zakonitosti, izvrnuto, izopačeno, otuđeno, od 
čovjeka posve odvojeno. Jednom riječju Marx se pita, kako je 
došlo do toga i kako je moguće da čovjek koji je po svojoj pri- 
rodi slobodno biće prakse, pomoću koje se utemeljuje, proizvo- 
di, otvara i otkriva ćovjekov svijet kao svijet svih ljudskih mo- 
gućnosti, spadne na jednu jedinu mogućnost, što tada znači već 
potpunu nemogućnost, koja se manifestira u tome što ljudska 
stvaralačka djelatnost kao čovjekova bit, kao njegov cilj, svrha 
i smisao, pretvorena u sredstvo za održanje gole egzistencije. 
Kao što je poznato, Marx ove uzroke nalazi u klasnoj strukturi 
društva i u svemu onome što iz nje proizlazi, stoga je čitavo 
njegovo životno djelo usmjereno na ukidanje tog otuđenog ob- 
lika čovjekove asptraktne, posredne, od njega odvojene društve- 
nosti i ljudskosti. 


Nas, međutim, ovdje zanima ono što se s obzirom na Mar- 
xovu navedenu ]/ tezu o Feuerbachu odnosi na pojam budućno- 
sti. Kakve veze ima jedno s drugim, kad Marx u njoj nigdje i ne 
spominje budućnost? 


. Kad smo rekli da je budućnost konstitutivna za sadašnjost 
i da je u njoj uvijek djelatno, kritički i smisleno prisutna, onda 
se to podudara s Marxovom mišlju da se predmet ne javlja u 
obliku objekta ili kontemplacije, nego kao ljudska osjetilna dje- 
latnost, praksa, subjektivno. Čovjek se, naime, ne odnosi spram 
svijeta odnosno spram predmeta neutralno, kontemplativno, 
apstraktno teorijski, kako to sebi predstavlja na pr. velika ve- 
ćina učenjaka, jer bi se u tom slučaju svijet njemu pojavljivao 
onako kao što se pojavljuje životinjama. Čovjekov je svijet i 
njegov predmet njegovo vlastito djelo. On nije prirodna, samo- 
nikla, po sebi i za sebe opstojeća, nego upravo umjetna, po 
čovjeku proizvedena i posredovana tvorevina. U onome što jest 
sadržano je već ljudsko osjetilno, djelatno i smisleno prisustvo, 
čovjekovo htijenje, upravo čovjek kao subjekt, kao proizvodi- 
telj, mijenjatelj, osmišljavatelj koji svemu i svakom predme- 
tu kao proizvodu daje njegovu, njemu inherentnu mjeru. Pred- 
met dakle nikad nije za čovjeka apstraktni izvanjski objekt kao 

nešto dano, fiksno, unaprijed već gotovo, dovršeno i zaokru- 
ženo, nego, da bi za čovjeka bio nešto relevantno, ili da bi uopće 
bio, nosi na sebi pečat čovjekove ljudske univerzalne djelatnosti. 
Stoga je u predmetu sadržan već čovjekov ljudski odnos spram 
svoga svijeta, on je sam već odnos iz kojega zrcali ljudska mo- 
gućnost ili nemogućnost, sloboda ili nesloboda, smisao ili bes- 
misao čovjekova života, njegova intima, subjektivna unutraš- 
njost, osjetilnost, emotivnost, htijenje, preokupacija, želja, čež- 
nja, strast, interes, oblik i način njegova opstanka, jednom ri- 
ječju čitava njegova historija. Da bi predmet za čovjeka bio 
dan, on prije toga mora biti proizveden, posredovan, osmišljen, 
u čovjekov svijet uveden i smješten, otkriven i viđen, jednom 
riječju ljudski moguć. Stoga je mogućnost pretpostavka danosti, 
a ne obratno, kao što je budućnost pretpostavka sadašnjosti, 
jer već sam predmet, da bi uopće bio, sadrži u sebi mogućnost 
drugačijega nego što jest i što je bilo, budući da svagda sa so- 
bom nosi subjektivnu ljudsku notu, osvjetljenost i smisao. Ako 
pak predmet nikad nije ono što naprosto jest, nego se pojavljuje 
tek u pretpostavci negacije i izmjene ovoga »jest«, onda je od 
iskona u njemu sadržano ono ljudsko čovjekovo htijenje, koje 
hoće i drugačije nego što jest. To se međutim može realizirati 
samo sa stanovišta onoga što još nije, a može i treba da bude. 
A ovo »što još nije« ne javlja se dakako iz dimenzije puke za- 
tvorene sadašnjosti, nego je to upravo ono buduće u sadašnjem. 
Inače bi i sama praksa kao izmjena svijeta bila nemoguća. 


Čovjekov je svijet dakle već konstituiran po budućnosti, jer 
ga inače ne bi ni bilo. Prema tome je svako skidanje sa sebe 
odgovornosti za budućnost protivurječno samom čovjekovu 
bitku i njegovoj biti, i kao takvo je ljudski nemoguće. Ono je 
moguće jedino kao otuđeno ljudsko, kad čovjek zataji ili kapi- 
tulira pred svojom vlastitom ljudskom prirodom, koja je na 
djelu samo uz pretpostavku ostvarivanja svoje mogućnosti, bu- 
dućnosti i smislenosti. U suprotnosti s time čovjek se srozava 
natrag na nivo, u ovom slučaju socijalne životinje koja je zado- 
voljna s onim što oko sebe nalazi u gotovu obliku, pa je posve 
podudarna i u skladu s onim što već jest, dakle s danim i op- 
stojećim. Onda doista ono drugo što nije on sam ili drugi umjes- 
to njega i za njega treba da kroje, i kroje zaista, njegovu vlas- 
titu sudbinu i određuju mjeru i granicu njegove budućnosti, ko- 
ja će u tom slučaju na svaki način biti pomaknuta u nedo- 
gled, u takozvanu daleku i tamnu beskonačnost, kako je to re- 
kao Hegel. Istinska ljudska budućnost, međutim, kao jedino 
realno ljudsko vrijeme-prostor njegove zbiljske sadašnje revo- 
lucionarno-kritičke, univerzalne osjetilne djelatnosti, svagda je 
na djelu sada i ovdje kao pomicanje i proširivanje granica vlas- 
titih mogućnosti koje nigdje nisu naprosto dane, nego su iz- 
borene, otvorcne i djelatno-smisleno potvrđene. 

Te su povijesne mogućnosti sadržane u onome temelju čov- 
jekova svijeta, što ga je otkrio Marx, a iz kojega proizlazi ne- 
razlučivo primarno jedinstvo bitka i trebanja, odnosno onoga 
što jest i onoga što treba da bude. U svakom pojedinom čovje- 
kovu odnosu spram svijeta, realnosti i društva, kao i prema 
sebi samome na djelu je ovo jedinstvo. Ono je nezaobilazna os- 
nova cjelokupne njegove djelatnosti, odnošenja i mišljenja, jer 
je u svakom odnosu, u svakoj misli čovjekovoj sadržan odre- 
đeni stav, opredjeljenje, htijenje, uvjerenje, jedna subjektivna 
usmjerenost na nešto, jedna kritička orijentacija koja spram sve- 
ga opstojećega manifestira određeno držanje, odobravanje ili pori- 
canje, suglašavanje ili odbijanje. Stoga je u svakom onome što jest 
implicirano svagda i ono što i kako treba da bude, pa se nikad je- 
dno ne javlja bez drugoga. Njihovu je razdvojenost, razjedinjenost 
i suprotstavljenost uspostavila i potvrdila samo teorija, apstrakt- 
na misao ili svijest, koja — kako to kaže Marx — misli da jest ili bi 
htjela da bude nešto drugo do svjesni bitak. To je ono stanovište 
na kojem se teorija i javlja i shvaća kao nešto drugo ili različito od 
prakse, pri čemu i sama ovakva, od teorije odvojena praksa, pos- 
taje čista apstrakcija, irealnost, utvara koja završava u golom i 
obesmislenom prakticizmu. Tome se onda želi doskočiti nak- 
nadnim, opet samo teorijskim i apstraktnim, postuliranjem je- 
dinstva teorije i prakse, čime se i dalje ostaje na istome, jer se 
ne vidi da je ovo jedinstvo sadržano u samom osnovu čovjeko- 
va svijeta, i da bi se bez njega ovaj svijet već odavno raspao i išče- 
zao u nepovrat. Ovo se jedinstvo teorije i prakse, onoga što jest i o- 
noga što treba da bude, svijesti i bitka, mišljenja i htijenja 
prakticira svakodnevno, i svako ga čovjekovo djelo, čin ili odnos 
ponovo uspostavlja i djelatno-kritički potvrđuje. U tom je či- 
nu na djelu sada i ovdje čitava čovjekova ljudska prošlost i 
jedina realna njegova budućnost, i samo tako je on na djelu kao 
povijesno-praktičko biće. Tek na taj način može biti riječi o 
povijesnosti ljudske prakse, u kojoj se uvijek iznova ukida i 
obnavlja, negira i uspostavlja, kritički odmjerava i usmjerava, 
odjelovljuje i osmišljuje konkretni oblik čovjekova opstanka. 


Stoga, ono što treba da bude, zasnovano na primarnoj mo- 
gućnosti da nešto. bude i ne bude, odnosno da bude i drugači- 
je nego što jest, a koje je — kao što smo vidjeli — svagda dje- 
latno-prisutno u onome što već jest, sadrži već u svom temelju, 
sačinjava i predstavlja radikalnu kritiku svega opstojećega. 
Ta je kritika sadržana već u svakom čovjekovu djelu, činu, od- 
nosu ili stavu, pa nije nešto što mu nadolazi izvana ili naknad- 
no, u obliku spoljašnosti ili nakalemljenosti na nešto njemu sa- 
mome neprimjereno. Kad stolar iz stabla pravi pokućstvo, 
postolar iz kože cipelu, radnik iz sirovine stroj, kad inženjer 
Projektira most, učenjak piše naučno djelo, političar usmje- 
rava društveno kretanje itd. — onda se svi oni kritički ponaša- 
ju, kritički djeluju i vrše  djelatnu, radikalnu kritiku opstoje- 

jećeg stabla, kože, rijeke koju treba premostiti i materijala 
što ga treba upotrijebiti, naučnih ideja i određenog društva 
njegovih oblika, institucija itd, pa je kritika kao mijenjanje 
opstojećih oblika određene realnosti imanentna svakom ljud- 
skom činu kao nezaobilazan i samo čovjeku primjeren odnos 
spram svijeta i predmeta njegove djelatnosti. 

To dakako ne znači da čovjek sve što faktički čini, čini to 
eo ipso i kritički, ako je njegov čin sveden u puku empirijsku 
sferu, jer se Marxova teza i zahtjev za izmjenom svijeta kao što 
smo vidjeli, ne svodi na čistu operativnost i tehničko ovladava- 
nje prirodom i društvom ostajući u okviru i na bitnim pretpo- 
stavkama opstojećega, to jest unutar opstojeće empirije odnos- 
no određenoga pozitiviteta, nego se ova teza odnosi na nega- 
ciju, destruiranje, izmjenu, pa prema tome i revolucionarnu kri- 
tiku cjeline, što znači samih temelja ovog svijeta, društva i re- 
alnosti. Riječ je naprotiv o samoj mogućnosti kako izmjene, 
tako i kritike opstojećega svijeta, mogućnosti koja je sadrža- 
na u osnovi ljudske djelatnosti, odnosno u samom bitku čov- 
jekova svijeta i njegovoj vlastitoj biti, dakle u praksi, po kojoj 
kritika ne samo da je moguća, nego je ljudski nužna. Stoga čo- 
vjek kao čovjek, dakle po svom vlastitom iskonu, a ne kao em- 
Pirijsko biće koje se već uklopilo u opstojeće kao jedino mogu- 
će, po svojoj biti kao stvaralačko biće prakse, sve što čini, či- 
ni kritički, to jest smisleno, svrhovito i revolucionarno, pa u 
tom eminentno ljudskom povijesnom odnosu ništa ne može 
da istraje u gotovu obliku, kao puko opstojeće ili naprosto da- 
no. Jer, ako je nešto dano, ono je dano samo za čovjeka, pa će 
uvijek biti drugačije, upravo subjektivno, samo za mene ili za 
drugoga dano, i prema tome svagda različito, kao što je i sama 
ljudska priroda najuniverzalnije različita. 

To su dva nivoa, u rasponu kojih se konstituira i realizira 
čovjekova bit, njegova ljudska priroda, ukoliko je on svojim 
djelom uvijek iznova potvrđuje, negirajući puki fakticitet svoje 
svakidašnje, empirijske, otuđene egzistencije. 

U tom su smislu neumjesna i gotovo deplasirana pitanja, 
na koga se ili na što pri tom misli, kad se kritizira jedan dru- 
štveni oblik, pojava, institucija, odnos, pojedinci kao jedini re- 
alni nosioci određenih pojava itd, jer je u svakoj kritici impli- 
cirana kritika svega opstojećega i svaki je njome tangiran, što 
znači isto tako ili možda u prvom redu onaj koji kritizira. Ako 
je dakle kritičnost specifičan, upravo bitni i jedino mogući ob- 
lik ljudskog opstanka, ako je ona potvrđenje ljudske subjek- 
tivnosti, ako ona leži u temelju čovjekova svijeta, ako je iz- 
mjena svijeta u svakom ljudskom činu i djelu najradikalnija 
kritika tog istog opstojećeg svijeta, onda je svakako čudno 
kritiku društva ili društvenu kritiku sagledati i proglasiti kao 
nešto što dolazi izvana, što je spoljašnje i nametnuto, što je 
neprimjereno i gotovo nečuveno. Nakon svega što je već reče- 

no prije bismo mogli smatrati nečuvenim, kad se to tvrdi u 
ime Marxa i na stanovištu marksizma ili pak u pretpostavci 
ostvarivanja socijalizma, jer socijalizam u svojoj cjelini i ni je ništa 
drugo nego upravo totalna kritika, i to dakako radikalna, bespošte- 
dna kritika i revalorizacija čitave dosadašnje povijesti, koju Marx 
naziva prethistorijom, pa kako bi onda iz te kritike bili izuzeti 
pojedinci ili određene društvene pojave! Pretpostavlja se, na- 
ime, da čovjek-pojedinac ne prestaje biti čovjekom onoga časa 
kad je srušen stari društveni sistem i kad počinje da se ostva- 
ruje novi, socijalistički poredak. Stoga se s razlogom postav- 
lja pitanje, zašto i na kojoj toj realnoj ljudskoj i smislenoj 
osnovi neki pojedinci u socijalizmu, kao revolucionarnom pre- 
obražaju svih starih oblika života i kao kritičkom traženju no- 
vih i boljih oblika društvenih i ljudskih odnosa, preko noći 
postaju ili mora da postanu nepogrešivi?! Poznato je iz Biblije 
kako ni sami anđeli, osim dakako dragog boga, nisu bili nepo- 
grešivi, pa je onaj kritički i pobunjenički Lucifer zakuhao ka- 
šu i u samom krilu božjemu i u njegovoj najneposrednijoj bli- 
zini. I onaj anđeoski čisti Adam, zajedno sa svojom ženom 
Evom, posrnuo je i sagriješio već pri prvom koraku, čim je htio 
biti običan čovjek i spoznati nešto o drvu saznanja dobra i zla, 
to jest čim je postavio prvo kritičko pitanje u historiji, kako 
to zapravo stoji s njim kao čovjekom. Stoga bismo, kao što vi- 
dimo, mogli očekivati da netko sagriješi u socijalizmu i onda, 
kad bi taj socijalizam bio na vlas isti anđeoskom koru u krilu 
božjemu ili pak raju Adama i Eve. Kritika je međutim bila 
takozvani »istočni grijeh« samo u Bibliji. Pitanje je međutim, 
da li to ona mora ostati i u socijalizmu?! 

DISKUSIJA 


NEKA SPORNA PITANJA 


Herbert Marcuse 


Toliko se toga reklo o Frankfurtskoj školi, da se osjećam 
obavezan nešto ispraviti: moji prijatelji u Frankfurtu nisu nika- 
da tvrdili da je teorija sama već praksa, naprotiv, oni su uvijek 
ukazivali na to da između obiju opstoji nužni raspon. 

Uz Goldmannovu kritiku, po kojoj situacija danas, kako sam 
je ja prikazao, naliči onoj mladohegelovaca, htio bih da kažem 
samo jedno: mladohegelovci nisu mogli naći nikakve revolu- 
cionarne snage u jednom razdoblju, u kojem revolucionarni pro- 
letarijat bijaše u usponu, dok je situacija danas upravo obrnuta. 
Ja nisam nikada rekao — »neda se ništa učiniti«. Nažalost ni- 
sam mogao u svom referatu ulaziti u pitanje »Šta da se čini«? 
Ima grupa (i time se vraćam na druge govornike u diskusiji) 
s kojima marksist može raditi i mora raditi. One nisu samo i ni- 
su primarno u radništvu. I ovdje bih htio nešto ispraviti, što je 
rekao Marković: ima u Americi grupa, za koje je on tvrdio, da 
ih nema, grupa koje je on nazvao humanističkima, naime inte- 
lektualci, koji ne sjede samo za pisaćim stolom, koji ne stoje 
samo za katedrom, koji upravo sada u južnim državama žrtvuju 
svoj život, kako bi izborili građanska prava, najosnovnija gra- 
đanska prava za Crnce. Uloga intelektualaca danas ne može se 
uopće potcijeniti, a ovaj borbeni humanizam egzistira i u drugim 
slojevima. Raditi s tim grupama, pojačavati i proširivati njihovu 
svijest, doista je nešto što nije samo teorija, što istovremeno 
koristi i praksi. Mi poznajemo danas već zbiljski revolucionar- 
nu ulogu studenata u zemljama kao što su Južna Koreja; u 
Vijetnamu i drugima, ne može se više tako lako, kao što je to 
marksizam prije činio, zapostavljati uloga intelektualaca. 


Ja nisam tvrdio da je tehnika kao glavni faktor odgovorna 
za situaciju. Govorio sam o tehnici kao sistemu vladavine, to 
jest da su se tehnički napredak i tehnologija na određen način 
organizirali, i da ova organizaciona forma tehnike velikim dije- 
lom održava opstojeći sistem u industrijskim kapitalističkim 
zemljama. Da se tehnika može postaviti na jednu drugu orga- 

nizacionu bazu — ja sam posljednji koji to poriče, i upravo 
u tome vidim jedan od odlučnih zadataka socijalizma. Socijali- 
zam ne preuzima naprosto tehnologiju kapitalizma, socijalizam 
stvara u jednom sasvim konkretnom smislu svoju vlastitu tehno- 
logiju. 

Nisam nikada poricao da ima konflikata unutar opstojećeg 
društva, i znam da su oni u Francuskoj sigurno oštriji nego u 
U.S.A. Konflikt između državnog i privatnog sektora sigurno 
postoji, on je često već postojao u historiji kapitalizma. Ali ja 
ne vjerujem da je to jedan od konflikata koji su eksplozivni i 
koji će dovesti do rušenja kapitalizma. 


puno automatiziranje, jer bi ono vodilo k rušenju postojećih 
institucija. To je presudna suprotnost i ta suprotnost indicira 
također mogućnost jedne revolucije u kapitalizmu. Samo, kao 
što je rečeno, to nije stvar koja bi se mogla planirati od danas 
na sutra, to je dugotrajan proces koji vrlo mnogo ovisi o raz- 
vitku koegzistencije između kapitalizma i socijalizma, na prim- 
jer o tome, da li će komunizam ili socijalizam dozvoliti kapitali- 
zmu da i dalje dozira automatiziranje, to jest da ga drži u tak- 
vim granicama da ono ne minira sistem, ili neće li ekonomski i 
kulturni razvitak u komunističkim zemljama tako napredovati, 
da prisili kapitalizam da se što ekstenzivnije i intenzivnije auto- 
matizira, kako ne bi zaostao u toj globalnoj konkurenciji. 


S obzirom na pitanje samoupravljanja radnika koje se ovdje 
pokrenulo, vjerujem da će se to poslije referata Sergea Malleta 
iscrpnije iznijeti. Htio bih stoga samo posve kratko i prethodno 
formulirati svoje shvaćanje. Samoupravljanje radnika kao doista 
socijalističko samoupravljanje moguće je samo poslije revolu- 
cije, ali ne prije revolucije. Ili bolje: zbiljsko samoupravljanje 
radnika već jest revolucija. 


Posljednje pitanje na koje bih ovdje htio odgovoriti: bio sam 
upitan, kako mogu tvrditi da je marksistička teorija danas još 
tačna teorija kapitalizma, kad se čini da su ipak svi marksistički 
pojmovi u mojem referatu iščezli. Odgovaram da je upravo ovo 
tobožnje iščezavanje sadržano u samoj marksističkoj teoriji, 
jer, konačno, marksistički su pojmovi ipak zbiljski dijalektički 
pojmovi, to jest, ne ostaju kruti. Da proletarijat ne ostaje pro- 
letarijat u visokorazvijenim industrijskim zemljama, nego se u 
svojoj poziciji i držanju mijenja, u samoj je marksističkoj teoriji 
ne samo sadržano nego i rečeno. Taj je razvitak sadržan u kon- 
Cepciji višeg organskog sastava kapitala, iz kojeg se može iz- 
Vesti i stabiliziranje kapitalizma. Marksistički pojmovi ne išče- 
zavaju, nego se razvijaju, i to razvijaju ne tako da se jednostav- 
no samo podešavaju na novu realnost, nego tako da se nova 


realnost može objasniti iz njih samih. Dakle, nikakvo dodavanje 

izvana, nego doista daljnje dijalektičko razvijanje koje u samoj 
marksističkoj teoriji već postoji. 

To je nažalost sve što u ovo kratko vrijeme mogu da kažem. 
Još jednom — teorija nije praksa. S druge strane ne može teo- 


lucija, koju ne sprovodi više jedna klasa, nego sada doista cje- 
lokupno iskorištavano i ugnjeteno društvo, s iznimkom vlada- 
jućeg sloja koji postaje sve manji. Ali ni ovdje se pojmovi ne 
smiju upotrebljavati ideologijski. Znam da eksploatacija ne pre- 
staje, ako je radnicima bolje, ali ja sigurno ne bih išao tako 
daleko da kažem, kako je svejedno, da li radnik ima vlastiti dom, 
automobil, televizor ili da li on to sebi ne može priuštiti. Ako se 
ide tako daleko, tada se doista napušta baza materijalizma, ne 
samo dijalektičkoga. Ako ja danas organiziranom američkom rad- 
niku kažem; ti si strahovito eksploatiran, upravo tako eksploa- 
tiran kao i prije, a činjenica što ti imaš kuću, i automobil, i što 
možeš putovati u Evropu i tako dalje, ne mijenja na činjenici 
da se višak vrijednosti privatno prisvaja i dijeli — tada će on 
to možda zainteresirano poslušati, ali to neće imati nikakve 
konsekvencije. Najviše što će upitati: no, treba li da ja zbog 
toga, zbog ovog pojma eksploatiranja, srušim jedan sistem koji 
mi daje auto, koji mi daje moj vlastiti dom?. Dakle, ni ovdje ne 
smijemo dopustiti da se marksovski pojmovi ideologijski uk- 
rute, nego ih treba mjeriti na zbilji. 


(Preveo M. K.) 

DVIJE TAKTIKE* 


Serge Mallet 


Herbert Marcuse je na ovom kolokviju dao analizu situacije 
radničkog pokreta u naprednim zapadnim zemljama koja se či- 
tavim nizom konstatacija približava analizama što sam ih up- 
ravo izvršio, ali se od njih fundamentalno razlikuje po svojoj 
interpretaciji i svojim zaključcima. Nema potrebe da podsjetim 
na važnost ove intervencije. Svi su shvatili da je Herbert Mar- 
cuse ovdje razvio najozbiljnije teorijske teze što su ih dosada 
iznijeli marksisti koji u teorijskom sukobu između Kineza i Ru- 
sa daju prednost tezama Mao-Ce-Tunga. Mislim da je bilo ko- 
risno što je taj ekspoze iznesen političkim i naučnim poštenjem 
koji karakterizira Herberta Marcusea i što je bio lišen pristrane 
i često hipokritske logomahije kojom obiluju kineski tekstovi. 

Lucien Goldmann i Henri Lefebvre su na istom ovakom ko- 
lokviju naznačili da Marcuseovu interpretaciju ne smatraju osno- 
vanom za evropske zemlje, ali su dopustili da ova analiza može 
valjano izraziti američku društvenu realnost. S druge strane, Her- 
bert Marcuse snažno podupire svoju tvrdnju da ni u Zapadnoj 
Evropi neće izostati uopćavanje fenomena na koje on ukazuje 
budući da su Sjedinjene Države ekonomski naprednije ne- 
go evropske kapitalističke zemlje. Dopustit ću sebi da dvo- 
struko osporim ovo Marcuseovo stanovište, i to sa strogo me- 
todološkog stanovišta, priznajući svoju nesposobnost da ga kri- 
tiziram sa stanovišta poznavanja američkog društva. 

U prvom redu, Herbert Marcuse će mi dozvoliti da osporim 
ulogu preteče koju on dodjeljuje Sjedinjenim Državama, osla- 


*  Objavljujući dva kraća teksta S. Malleta i H. Marcusea želimo napo- 


menuti da se radi o njihovoj riječi u diskusiji o predavanjima održanim u 
okviru rada drugog zasjedanja Korčulanske ljetne škole »Smisao i perspek- 
tive socijalizma« od 8 — 22. srpnja 1964. Mnogi su učesnici Škole po neko- 
I ko puta u-'mali riječ u diskusiji, ali ti opsežni materijali niti su magneto- 
fonski u cjelini snimljeni, niti ih mi zbog nedostatka prostora možemo ob- 
Javiti. Intervencije Malleta i Marcusea objavljujemo više kao ilustraciju 
opće tematike, tona i načina diskusije, i kao zanimljiv isječak iz veće cjeline. 

njajući se na niz predavanja koje je on održao pred dvije godi- 
ne u Školi za visoke nauke u Parizu. Analizirajući prirodu dego- 
lističkog režima u Francuskoj, Marcuse je u to vrijeme konstati- 
rao da je doduše američki proizvodni aparat neizmjerno razvi- 
jeniji od onih u zapadnoevropskim zemljama, ali da je upravo 
u tim zemljama, a naročito u Francuskoj, ono što on obuhvaća 
sretnom formulacijom »kapitalizam organizacije« dostiglo svoj 
najviši nivo institucionalizacije i manifestiralo najnaprednija o- 
bilježja. Marcuse je ovdje ponovo pronašao poznatu Engelsovu 
primjedbu o Francuskoj, »zemlji u kojoj se borbe klasa očituju 
na najpotpuniji način i u kojoj izazivaju najjasnije političke 
posljedice«. 


Doista, francuski promatrač mora biti zapanjen kad konstati- 
ra plašljivost s kojom »liberalni« američki teoretičari tipa Gal- 
braitha formuliraju teze što ih u Francuskoj danas prihvaćaju 
najnazadniji elementi francuskog kapitalizma. Fašističke ten- 
dencije koje se sada razvijaju u Sjedinjenim Državama oko fe- 
nomena Goldwatera, a koje su, izgleda, produkt veze rasističkih 
elemenata Juga, ugroženih u svojim privilegijama progresom 
rasne integracije, i najarhaičnijih elemenata američkog kapita- 
lizma prestrašenih jačanjem vlasti državnog kapitalizma, ne či- 
ne mi se u odnosu na Zapadnu Evropu kao avangardni fenomen, 
nego kao novo izdanje konflikata, na deset puta široj ljestvici, 
koje smo mi upoznali u Francuskoj s alžirskim ratom i pokre- 
tom pužadista, očajničkom reakcijom arhaičnih elemenata fran- 
cuskog društva protiv uspostavljanja kapitalizma organizacije. 
Ne bih ovdje tražio uzroke ovog zakašnjenja američke svijesti u 
odnosu na ekonomsku bazu, ali sve potvrđuje utisak da su se 
SAD sa stanovišta postavljanja struktura kapitalizma organiza- 
cije tek pred nekoliko godina angažirale u pravcu koji je Zapadna 
Evropa slijedila već od 1945. Ako je ova hipoteza ispravna, a či- 
ni se bar da je i Marcuse prihvaća, mi smo bez sumnje u boljem 
položaju od njega da analiziramo suprotnosti kapitalizma orga- 
nizacije. ' 

Drugo, iznenađen sam činjenicom da Marcuse podupire svo- 
je zaključke, koji se tiču nivoa dobrovoljne integracije američke 
klase u kapitalizam organizacije, radovima one američke empi- 
rijske i pozitivističke sociologije kojoj obojica složno uviđamo 
nedostatke. Tako, na primjer, u samoj Francuskoj iskustvo na 
terenu nam je više puta dokazalo da stanovita tehnika anketa, 
zasnovana na nagomilavanju upitnika i individualnih intervjua, 
dovodi, da se tako izrazim, do rezultata koje demantira finija 
analiza što koristi grupne tehnike i nedirektivizam. U stvari, 
upitani i intervjuirani pokazuju spontanu tendenciju da odgo- 
vore u onom smislu u kojem je pitanje postavljeno ili koji im 
nameće njihova izvanjska društvena uvjetovanost. Većina od- 
govora uvijek se kreće u smislu prihvaćanja dominantnih ideolo- 
ških tema, ali će kratko vrijeme nakon ankete izbijanje određe- 
nog društvenog pokreta dokazati da taj konformizam nikako 

ne odgovara motivacijama intervjuiranih. Malo je vjerojatno 
da nam američka sociologija rada u uvjetima u kojima djeluje 
može dati zadovoljavajuće informacije o nivou prihvaćanja ili 
neprihvaćanja kapitalizma organizacije od strane spomenute 
radničke klase. Slika američke sociologije dopušta nam da još 
više nego u Francuskoj uočimo odsustvo marksističke sociolo- 
gije primijenjene na konkretno izučavanje američkog društva. 
Između empirijskih sociologa koji su integrirani u sistem i koji, 
htjeli ne htjeli, sudjeluju u fabriciranju ideologije kapitalizma 
organizacije, i sociologa neprihvaćanja zatvorenih u svojim uni- 
verzitetskim getima i odsječenih od stvarnosti američke proiz- 
vodnje, ne postoji ništa: odatle naša poteškoća da konačno saz- 
namo nešto o američkoj društvenoj stvarnosti. 


Isto tako konstatiram da se Marcuse nekritički služi pojmo- 
vima koje su stvorili građanski ekonomisti a oni čini se da ma- 
nje nego ikad odgovaraju društvenoj stvarnosti našeg vremena. 
Ovdje mislim na Marcuseovo pozivanje na jačanje tercijarnog 
sektora u odnosu na slabljenje sekundarnog sektora. Mi smo vi- 
djeli, a to se još više mora zapaziti u Sjedinjenim Državama ne- 
go u Francuskoj, koliko terminologija Collinsa Clarka izgleda 
arhaična u okviru automatizirane industrije. Bez namjere da 
izrečem sud o stvarnoj evoluciji američkog društva, ne mogu a 
da ne osporim temelje na kojima Marcuse fundira svoju pesimis- 
tičku interpretaciju. Htio bih se isto tako vratiti na jednu od gla- 
vnih Marcuseovih tema koja se tiče definicije »glavne revolucio- 
narne klase«. Za Marcusea koji, kako se čini, dijeli ovo stanovi- 
šte sa većinom američkih marksista i sa kineskim marksistima, 
jedina revolucionarna, virtuelna klasa u naprednim kapitalistič- 
kim zemljama jest imigrirani proletarijat i rasne manjine. Jasno je 
da se pitanje ne postavlja na isti način u Sjedinjenim Državama 
u kojima manjine posjeduju američko državljanstvo i u Zapad- 
noj Evropi u kojoj se radi o elementima juridički stranim zemlji 
u kojoj rade. Marcuseovo stanovište razvijala je nekad u Fran- 
cuskoj, u vrijeme Alžirskog rata, ekipa okupljena oko J.P. Sar- 
trea i Francisa Jeansona. Prema ovim intelektualcima, moguć- 
nost prelaza u socijalizam u Francuskoj ovisila je o zaoštrava- 
nju alžirskog sukoba i pretpostavki da će se prenijeti na terito- 
rij metropole zbog prisustva znatne alžirske radne snage u Fran- 
cuskoj. Oružani alžirski proletarijat bio je materijalna sila na 
koju je trebalo da se osloni intelektualna ljevica, »jedini nacio- 
nalni sloj koji izbjegava integraciju u neokapitalizam«. 


Mi znamo što se dogodilo s tim snom. Čini se da zaista američ- 
ka evolucija dopušta postojanje jednog važnog dijela stanovni- 
štva koji živi izvan sfere prosperiteta »affluent-society«. Ali ovaj 
»narod s dna ponora«, da se poslužimo slikom Jacka Londona 
iz »Gvozdene pete«, predstavlja u zemlji samo manjinu, nespo- 
sobnu da kao takva izazove globalne poremećaje društvenih struk- 
tura. Možda će se na kraju crnačko pitanje riješiti u Sjedinje- 
nim Državama stvaranjem nezavisnih Crnačkih Država odijelje- 

nih od centralne vlade, ali će se tu raditi samo o posljednjoj 
fazi kolonijalnih revolucija koje su se već odvijale na cjelokup- 
nom afričkom i azijskom kontitentu. 

Međutim, što se tiče uloge radne snage koja je imigrirala u 
zapadnoevropske zemlje, situacija se predstavlja sasvim razli- 
čitom zbog same činjenice uspjeha nacionalnih borbi kolonijal- 
nih naroda. U stvari, do ovih posljednjih godina, dolazak radne 
snage iz nerazvijenih zemalja Afrike, Azije i Južne Evrope u raz- 
vijene evropske zemlje vršio se pod aspektom individualne imi- 
gracije. Doseljeni radnici, izolirani po svom dolasku u zemlju, 
tražili su da se integriraju u radnički i sindikalni nacionalni po- 
kret, i u toliko više što je, u slučaju zemalja kao što je Francuska 
i Engleska, većina tih radnika, porijeklom iz kolonijalnih teritori- 
ja, dobila status nacionalnog građanina. 

Već nekoliko godina moderni kapitalizam pokazuje tenden- 
ciju da na drugi način organizira premještanje radne snage ko- 
ja mu je potrebna. Premještanje se sada vrši u okviru sporazuma 
između država, kao kompenzacija za tehničku pomoć što je da- 
ju razvijene zemlje svojim nekadašnjim kolonijama koje su po- 
stale nezavisne. Na taj način premješteni radnici nastavljaju da 
na tlu evropske zemlje ovise o svojoj vlastitoj vladi i organiziraju 
se unutar pokreta koje kontrolira ta vlada. Potreba za tehničkom 
i ekonomskom pomoći uvjetuje s druge strane nastojanje novih 
nezavisnih vlada da zabrane svojoj preseljenoj radnoj snazi sva- 
ku vezu s radničkom opozicijom zemlje u kojoj rade. Ova je si- 
tuacija sigurno najprije postojala s bivšim kolonijalnim zemlja- 
ma koje su ostajale u okviru stvarnog neokolonijalizma. Evolu- 
cija francusko-alžirskih odnosa, nedavni sporazumi koji su up- 
ravo zaključeni između francuske vlade i vlade Ben Bele, do- 
kazuju da ova situacija može isto tako da se pojavi i u zemlji 
revolucionarnih tendencija. Štaviše, već dvije godine jedna de- 
legacija francuskog patronata pregovara s kineskom vladom o 
uvozu u Francusku kineske radne snage koja će stići obuhva- 
ćena i kontrolirana svojim vlastitim političkim organizacijama i 
čija će »poslušnost« biti garancija razvoja ekonomskih veza koje 
su Kini potrebne da bi izbjegla blokadu koje je ona objekt. 

Tako useljena radna snaga, daleko od toga da konstituira 
potecijalnu revolucionarnu snagu u naprednim kapitalističkim 
zemljama, predstavlja naprotiv sredstvo ekonomske i političke 
presije na radničku klasu u zemlji koja je prima. 


Razvoj imigracije pojavljuje se uostalom već nekoliko godi- 
na kao rješenje kojim kapitalizam nastoji da riješi suprotnosti 
što se pred njim postavljaju razvitkom proizvodnih snaga. U 
Zapadnoj Evropi kao i u Sjedinjenim Državama upravo je osku- 
dica radne snage u prvom redu prisilila kapitalizam da favori- 
zira uvođenje automacije. Od sada u zapadnim zemljama ovaj je, 
što se bitnog tiče, samo stvar podržavljenog sektora. Mogućnost 
da iskoristi ekonomske poteškoće zemalja koje su nedavno za- 
dobile nezavisnost i da se opskrbi jeftinom radnom snagom eko- 

nomski upotrebljivom, a politički neotenzivnom, otvara ka. 
pitalizmu nove mogućnosti da zakoči tehnički razvoj proizvodnih 
snaga kao i posljedice koje ovaj povlači, kako sa stanovišta 
snižavanja profitne stope tako i sa stanovišta slabljenja auto- 
nomnih struktura kapitalizma. Može se nesumnjivo bez pretje- 
ravanja reći da masovno importiranje radne snage obuhvaće- 
ne i organizirane u okviru sporazuma među državama predsta- 
vlja u ovom trenutku glavni izvor slabosti radničkog pokreta u 
naprednim zemljama zapadnog svijeta. Dokle god kapitalizam 
bude raspolagao tim rezervoarom radne snage, ne će doći do 
opće automacije, ni do skraćivanja radnog vremena, ni do raz- 
voja zahtijeva za samoupravljanjem koji je vezan za razvoj 
proizvodnih snaga. Postoji dakle direktna suprotnost među 
interesima napredne radničke klase i perspektivama prelaza u 
socijalizam u zapadnim zemljama, s jedne, i kratkoročnih in- 
teresa zemalja koje su nedavno dobile nezavisnost, s druge 
strane. Ova suprotnost se može riješiti samo na višem nivou, po- 
lazeći od onog momenta kad radnički pokret bude vršio dovo- 
ljno jak pritisak da podigne na viši nivo razvoj tehničke pomo- 
ći koja teži da brzo razvije ekonomski potencijal tih zemalja i 
istovremeno da im omogući puno korištenje njihovog viška rad- 
ne snage. Nasuprot tome, sadašnja politika vlada tih zemalja 
koje se koriste svojom suvišnom radnom snagom kao monetom 
za razmjenu radi postizavanja financijskih sredstava, djeluje 
protiv interesa socijalističkog pokreta Zapadne Evrope. Upravo 
u tim uvjetima više je puta činjenicama demantirano stanovište 
koje u uvezenoj radničkoj klasi vidi avangardnu snagu na koju 
bi se moglo osloniti revolucionarno suprotstavljanje postoje- 
ćem poretku. 


Rasprava koju smo započeli na ovom kolokviju zaista nije 
imala ničeg akademskog. Ovo je vjerojatno prvi put da će u jed- 
noj teorijskoj formi, a ne više u vulgarno polemičkom obliku, 
biti skicirane dvije strateške linije koje u sadašnjem momen- 
tu teže da restrukturiraju internacionalnu socijalističku misao. 
Jedna polazi od analize suprotnosti kapitalizma organizacije, te- 
žeći da razvije perspektive ofenzivne strategije zasnovane na 
progresivnom osvajanju centara ekonomskog odlučivanja i da 
produbi već sada, to jest u samom okviru kapitalizma organi- 
zacije, upravljačke revindikacije koje teže da opovrgnu njegovu 
birokratsku i tehnokratsku strukturu. Druga smatra nepovrat- 
nom činjenicom »dobrovoljnu integraciju većine radničke klase 
naprednih kapitalističkih zemalja u kapitalizmu organizacije« i 
upućuje sve svoje nade nerazvijenim zemljama trećeg svijeta i 
manjini radnika tih zemalja u naprednim zemljama. Između tih 
dviju linija šire se prostrani prostori hruščovskih močvara čiji 
su ideolozi isto tako nesposobni da za ekonomski razvijene zem- 
lje definiraju nove putove prema socijalizmu, kao i da ozbiljno 
opovrgnu optužbe o egoizmu velikih sila i teoretskom oportu- 
nizmu koje im upućuju pristalice Mao-Ce-Tunga. Ideološki ova 

močvara od sada nije važna. Snage koje se uz nju vežu bit će 
nesumnjivo dovedene do toga da izaberu između jedne ili druge 
teorijske linije koje su ovdje skicirane, a od kojih prva, grubo 
uzevši, okuplja talijanske komuniste i, ako se pozovemo na kon- 
gres u Ljubljani, jugoslavenske komuniste, kao i jednu frak- 
ciju francuske i engleske socijalističke i sindikalne ljevice — 
što je mi u našim zemljama nazivamo »strujom socijalističke ob- 
nove« — dok druga okuplja oko kineskih komunista veći dio 
revolucionarnih snaga zemalja trećeg svijeta i nekoliko intelek- 
tualnih manjina u naprednim kapitalističkim zemljama. Posto- 
janje »Imočvare« ne olakšava potrebnu pozitivnu konfrontaciju 
između zastupnika ovih dviju linija i vjerojatno je upravo od- 
sustvo njenih predstavnika omogućilo da u diskusiji odemo ta- 


ko daleko. 


Perspektive prelaza u socijalizam u ekonomski razvijenim 
zemljama treba da vode računa o problemima na koje je ovdje 
podsjetio Henri Lefebvre, na problem suprotnosti između drža- 
vnog tehnokratskog sektora i menagera privatne industrije unu- 
tar kapitalizma organizacije i problem odnosa između ove dr- 
žavne tehnokracije i socijalističkog pokreta, ne samo u fazi nad- 
moćnosti kapitalizma organizacije, nego također u toku prve 
faze socijalizma. Zanimljivost referata što su ih ovdje iznijeli 
jugoslavenski teoretičari, posebno referata Vranickog, Milića i 
Supeka, leži upravo u činjenici što su nam pokazali kako je u 
prvoj fazi socijalizma neizbježno i nužno postojanje birokrat- 
skih i tehnokratskih pojava, ali kako isto tako radnički pokret 
mora paralelno uspostaviti organizme direktnog upravljanja kao 
protutežu tehnokratskim tendencijama i kako konačno o jača- 
nju ovih samoupravnih organizama ovisi slabljenje tehno-biro- 
kratskih struktura i samih vezanih za egzistenciju države. U na- 
prednim kapitalističkim zemljama tehnokracija države i privat- 
ni kapitalizam organizacije surađuju pobijajući se. U praksi teh- 
nokracija države nalazi se neprekidno u ambivalentnoj poziciji 
između privatnog kapitalizma i socijalističkog pokreta. Budući 
da je njena sudbina vezana za razvoj proizvodnih snaga a ne 
za sudbinu vlasništva nad sredstvima za proizvodnju, ona je 
prisiljena da se sukobi s privatnim kapitalizmom, svaki put kad 
ovaj teži da zakoči razvoj proizvodnih snaga. Nasuprot tome, 
ona teži da mu se približi svaki put kad radnički pokret pri- 
jeti da dovede u pitanje hijerarhijsku strukturu poduzeća i eko- 
nomije, odakle tehnokracija crpe svoje privilegije i svoju moć. 
Ishod sukoba između kapitalizma i socijalizma u ekonomski raz- 
vijenim zemljama ovisi u velikoj mjeri o mogućnosti trajne 
veze između tehnokracije države i radničkog pokreta. Ipak će 
u ovoj fazi tehnokracija težiti da sebi podredi radnički pokret 
i zato ovaj ne može čekati na osvajanje cjelokupne političke i 
ekonomske vlasti kako bi tek tada uspostavio organizme samou- 
pravljanja koji mu omogućavaju da u kasnijem stadiju urav- 
noteži i konačno eliminira utjecaj tehnokracije. 

Daleko od toga da riješi — kako je to kazao Marcuse — sup- 
rotnosti, faza kapitalizma organizacije doživjet će naprotiv stva- 
ranje novih suprotnosti čije je posebno obilježje što u isti mah 
vrijede za posljednju fazu socijalizma, naravno pod različitim 
oblicima. Polazeći od ove analize, radnički pokret je zaista 
prisiljen da odbaci stari pojam minimalnog i maksimalnog pro- 
grama. U stvari, kapitalizam organizacije predstavlja od sada 
samim sobom fazu kompromisa u kojem je radničkom pokretu 
moguće da se dočepa jednog dijela ekonomskih snaga, i ja se u 
potpunosti slažem s upoređenjem koje je učinio Lucien Gold- 
mann podsjećajući da je francuska buržoazija u trenutku kad je 
1789. zauzela političku vlast, posjedovala suštinu ekonomske 
vlasti. 

Ne samo da faza kapitalizma organizacije doživljava pogor- 
šanje unutrašnjih suprotnosti svojstvenih kapitalističkom sis- 
temu, nego se u njoj javlja i pogoršavanje međuimperijalističkih 
suprotnosti. U fazi u kojoj je financijski kapital vladao kao ap- 
solutni gospodar nad ekonomijom različitih velikih kapitalistič- 
kih zemalja, suprotnosti su, s obzirom na interpretaciju kapi- 
tala, težile da se ublaže. Nasuprot tome, razvoj državnog kapita- 
lističkog sektora u okviru kapitalizma organizacije jača konku- 
rentske i antagonističke tendencije između različitih imperijali- 
stičkih sila. Jasno je, na primjer, da se Francuska, vjerojatno 
zato što je od svih zemalja u kojoj se razvio kapitalizam or- 
ganizacije dostigla najnapredniji stepen, danas pojavljuje u sr- 
cu zapadnog svijeta kao kolovođa otpora protiv hegemonistič- 
kih planova američkog kapitalizma. Sigurno je, u stvari, da su 
njemački ili talijanski kapitalisti potčinjeni američkom kapi- 
talizmu, premda su njihovi ekonomski interesi isto tako antago- 
nistički, a to je zbog slabe uloge koju u tim zemljama igra javni 
sektor i državna tehnokracija. Razvoj međuimperijalističkih sup- 
rotnosti stvara uvjete za nove pojave otpora zemalja koje su 
dosad bile potčinjene hegemoniji najmoćnijeg svjetskog kapi- 
talizma, naročito u Latinskoj Americi. Tako na međunarodnom 
planu, kao i u svakoj zemlji uzetoj zasebno, kapitalizam orga- 
nizacije je mogao savladati izvjestan broj klasičnih suprotnosti 
kapitalističkog sistema samo stvarajući nove. 

Važnost razrade nove strategije radi rješavanja problema 
prelaza ekonomski naprednih zemalja u socijalizam postaje uto- 
liko veća, ukoliko suprotnosti kapitalizma organizacije čine ve- 
ćim njegove virtualitete. 


(Prijevod: Sonja Popović-Zadrović) 

JEDNO NEMARKSISTIČKO SHVATANJE »MARKSIZMA« 
(ODGOVOR M. KOMATINI) 


Zagorka Pešić-Golubović 


U odgovoru na članak »Jedno marksističko shvatanje hu- 
manizma« moram početi opaskom o ljudima koji su sebi dode- 
lili ulogu da brane marksizam, i koji zbog takve odbranaške u- 
loge vide u svakom članku u kome se ističu neki problemi pogo- 
dno tle za svoju delatnost, ne prezajući od toga da prekrajaju 
takve članke i da uzimaju iz njih ono što im odgovara (po sta- 
rom i dobro isprobanom metodu) da bi opravdali svoju funk- 
ciju. Da je to tako i u konkretnom primeru polemike koju je 
započeo M. Komatina, može da se uveri svaki čitalac, koji ne 
prilazi sa unapred postavljenim zadatkom da »lovi« autora i 
da dokazuje apriornu tezu da marksizmu preti opasnost iza sva- 
kog ugla. Ja ne mogu da nazovem nikako drukčije ovak- 
vu vrstu polemike nego zlonamernom, njen autor nije prvenstve- 
no zainteresiran za istinitost misli i reči u članku koji kritikuje, 
niti za opravdanost problema koji se u njemu pokreću, već da 
diskvalifikuje autora što je moguće zvučnijim izjavama: »ne- 
marksistička koncepcija humanizma«, »ideje prihvatljive za 
svako buržoasko društvo« i tome slično. : 

Osnovno pitanje koje treba postaviti M. Komatini, na koje 
je on izbegao da odgovori, jest: da li problemi o kojima se go- 
vori u članku imaju smisla i opravdanja i sa teorijske i sa prak- 
tične tačke i da li ih u okviru marksizma treba postavljati ili 
ne? I drugo, da li je marksizam, po njegovom mišljenju, okame- 
njeni sistem principa, koji mogu da važe za večita vremena, 1 
na koje razdoblje od stotinu godina veoma dinamičnog društve- 
nog kretanja ne deluje, tj. da li je preispitivanje principa i u sa- 
mom marksizmu nespojivo s marksizmom? 

Da je hteo da odgovori na ova dva pitanja, a ona su ključna 
u celoj stvari oko koje se vodi polemika, M. Komatina bi morao 
malo više da se pomuči da bi dokazao svoje tvrdnje, koje je 
neargumentovano i, usuđujem se da kažem, nesavesno izneo 
u svom članku. Jer, trebalo bi jednom i eksplicitno ustanoviti 
nije bitno za naš dalji socijalistički razvitak da li je Z. Pešić- 

Golubović, ili neki drugi pojedinac, izašao iz okvira marksizma 
nego, ako je tačno to što se tvrdi, treba dokazati i pokazati 
dubljom analizom zašto to nije marksističko (dokle ćemo na os- 
novu površnih impresija da izričemo ozbiljne sudove!). I dru- 
go, što je još važnije, treba dokazati da već samo postavljanje 
izvesnih problema znači napuštanje marksizma. 

Interesantno je radi utvrđivanja metoda kojom se ova vrsta 
kritičara služi, da se ni M. Komatina ni jednog trenutka ne pita 
o tim problemima, koji su bitni, i da čak i ne pokušava da raz- 
mišlja da li eventualno i onakva koncepcija (koja je izneta u 
kritikovanom članku) može biti marksistička; naprotiv, on au- 
toritativno u naslovu — jednom rečenicom — odbija svaku 
sumnju i pomisao da to ima ikakve veze sa marksizmom. Samim 
tim, on i ne nastoji da dokaže svoje tvrdnje, već ih samo »ilus- 
truje« tu i tamo istrgnutim tekstovima, koji u montaži M. Ko- 
matine dobijaju drukčiji smisao. 

Koji su to tekstovi, koji su izazvali revolt M. Komatine, ka- 
ko oni izgledaju u originalu, i šta je u njima strano marksizmu? 
Bolje reći, koji su to problemi o kojima se govori u članku, a koji 
se ne sviđaju M. Komatini? 

U pomenutom napisu u »Komunistu« su iznete sledeće tvrd- 
nje: 

(1) da se autor članka »Socijalizam i humanizam« zalaže za 
jednu koncepciju humanizma koja je »čisto« antropološka, pos- 
tavljena van sfere ekonomskih i političkih odnosa, te ne vidi os- 
novne pretpostavke afirmacije čoveka; 


(2) da iako polazi od revalorizacije rada kao bitnog faktora 
oslobođenja čoveka, autor »ne pridaje potreban značaj menja- 
nju odnosa između ljudi u proizvodnji«; i 

(3) da autor, postavljajući zahtev da se preispitaju principi 
socijalizma kod nas, u stvari nije za samoupravljanje, jer naša 
varijanta socijalizma je samoupravljanje. 

Kako stoji sa ovim tvrdnjama na osnovu originalnog teksta? 
Nažalost moraću se poslužiti metodom, koji ne volim — citira- 
njem, i to sopstvenog teksta — da bih odgovorila na pitanje da 
li je moj kritičar savesno obavio posao koga se latio. 

.Gde je M. Komatina video taj ekstremni antropologizam, ko- 
ji ako bi bio dokazan, doista ne može da se uklopi u marksistič- 
ku koncepciju društva i čoveka? U članku koji on kritikuje za- 
aže se samo za to da se socijalizam vrednuje ne samo sa eko- 
nomskog i političkog, već i sa antropološkog stanovišta. U tekstu 
doslovno piše sledeće: .. 

»Stoga kada analizira otuđenje čoveka Marx to ne čini samo 
sa ekonomskog i sociološkog stanovišta, već i sa antropološ- 
kog. . .« (str. 6). .. 

»Ako čovek nije homo economicus plus homo politicus, ne- 
g0 je i nešto više — čovek sa svojim mnogostranim potrebama, 
onda su ekonomska i politička emancipacija samo deo totalne 
ljudske emancipacije. . .« (str. 5) 

»Samim tim, socijalizam se ne može danas definisati samo 
pomoću ekonomskih i političkih kategorija, jer mereno ska- 
lom vrednosti, socijalistički društveni sistem se ne nalazi na 
višoj lestvici od kapitalističkog samo i jedino zbog perspek- 
tive ekonomskog i tehničkog prosperiteta i demokratizacije for- 
mi upravljanja, već prvenstveno zbog toga što se zasniva na 
vrednijim humanističkim i moralnim načelima, na osnovu ko- 
jih se radikalnije rešavaju fundamentalni problemi čoveka« 
(isto, str. 5). 


Ako se kaže da ekonomski i politički preobražaj nisu dovo- 
ljan uslov da socijalistička praksa bude u potpunosti ostvare- 
na, čudno zvuči kada se iz toga izvodi zaključak: da nisu uopšte 
uslov i da autor »insistira na nečem drugom«. Da je kritičar 
hteo da bude dosledan odgovornosti koju nameće kritičarski 
posao, mogao je, ukoliko nije bio u stanju da razume ovaj čla- 
nak, da proveri svoje utiske i u drugim člancima istog autora, 
koji nije ni prvi put ni jedino u ovom članku izneo svoja antro- 
pološka shvatanja (videti na primer članak: »Smisao Marxovog 
humanizma«, časopis »Gledišta«, br. 1/63, ili »Ličnost, društvo i 
kultura«, u knjizi »Osnovi nauke o društvu«, Rad, 1964, i dr.,), 
jer teško je verovati, da će neko ko ima svoja mišljenja i svoje 
stavove moći tako lako da ih preko noći promeni. 


Čini mi se, mada ne mogu kategorički da tvrdim, jer ipak 
dopuštam mogućnost da sam pogrešno razumela neke stavove 
moga kritičara, da se ovde radi o nečem sasvim drugom, a ne 
o alarmu protiv ekstremnog antropologizma. Naime, stiče se 
utisak da M. Komatini smeta uopšte antropologija i antropo- 
loški metod. Jer da nije tako, zar bi i sama pomisao da se insis- 
tira na revalorizaciji ljudske ličnosti plašila kritičara i zar bi 
mogao pominjanje ljudskih potreba, mentalnog zdravlja, huma- 
nizacije rada i sl., nazvati buržoaskim teoretisanjem, koje ima za 
cilj »da zamagli suštinu eksploatatorskih odnosa«? Ali ako bur- 
žoaski teoretičari to i čine iz navedenih motiva, šta misli Ko- 
matina, zašto to čini neko ko živi u socijalizmu i ko ne negira 
»potreban značaj menjanja odnosa između ljudi u proizvodnji«, 
već, naprotiv, ističe fundamentalnu važnost te potrebe, jer me- 
njanje odnosa ljudi prema procesu proizvodnje (rada) i odnosa 
među ljudima u tom procesu ja ističem kao suštinsko pitanje 
u svom članku. Međutim, razlika između moga shvatanja tih 
promena i shvatanja koje zastupa M. Komatina, sastoji se u 
tome, što ja smatram da se to menjanje ne može svoditi samo 
na ekonomske i tehničke, pa ni političke momente, jer postoji 
i niz »ljudskih« momenata) koji takođe moraju biti uključeni 
u taj proces socijalističkih promena. Da je to ključno pitanje, 


1) Ono što pripada unutrašnjoj strani ljudskog života, kao ljudska priroda, 
koja je uvek i individualna, po čemu se čovek razlikuje od društvene za- 
jednice, 

i da je to i moja osnovna teza, ni sam Komatina nije mogao 
oreći: 

š »Zagorka Pešić-Golubović je isto tako na dobrom putu kada 
taj svoj zahtev o menjanju potreba čoveka, tj. o menjanju ljud- 

ske prirode, o ulaženju u same korene dezalijenacije, kako sama 

kaže, pokušava da reši analizom osnovne potrebe čoveka koja 

se i po Marksu sastoji u rađdu«. 

Ali pošto, izgleda, M. Komatina nije mogao da kaže otvoreno 
šta mu smeta u iznetom shvatanju humanizma (tj. antropološki 
pristup kao takav), on konstruiše i izvodi zaključke, za koje ne 
postoje (u mom članku) potrebne premise, da autor kritikova- 
nog članka želi samo antropološkom metodom da reši problem 
čoveka i socijalističkog društva: 

»Kad bi se na toj liniji mogla naći odgovarajuća rešenja, 
onda bismo došli do onih vrednosti koje čine humanističko 
društvo!« (iz napisa M. Komatine). 


I najzad, treća tvrdnja, koja je možda i najozbiljnija, jer 
se verovatno računalo i na politički efekat: Da li autor kritiko- 
vanog članka stavlja u pitanje samoupravljanje kao socijalis- 
tički princip, makar i implicite? Skrećem pažnju čitaoca, koji 
to hoće da provere, na tekst na str. 10, u kome se kaže, govoreći 
o radničkom samoupravljanju i oslobođenju rada: 

»Nesumnjivo je da ti principi predstavljaju osnovu za re- 
alizaciju Marxovih humanističkih ideja«; i dalje: »Neosporno je 
da sistem samoupravljanja predstavlja najadekvatniji okvir u 
kome se može izvršiti oslobođenje ličnosti kroz oslobođenje ra- 
da u savremenim uslovima«. (str. 10). 

O čemu, dakle, ja govorim u članku, što M. Komatina naj- 
verovatnije nije hteo da vidi, jer je to dosta jasno rečeno? O 
potrebi da se samoupravljanje doslednije dijalektički poveže 
sa procesom oslobađanja rada, i »o nekim ograničenostima u 
orijentaciji organa samoupravljanja«, koje istina ne proizlaze 
samo iz slabosti rada tih organa, već i iz nedovoljno razrađenih 
principa naše dnevne politike, koji nisu uvek u skladu sa stavo- 
vima u Ustavu i Programu SKJ (sve ovo stoji napisano na str. 
11). Ja govorim, dalje, o tome da, iako je samoupravljanje naj- 
adekvatniji način da se izvrši oslobođenje čoveka, nije samo se- 
bi svrha, već je put da se do ovog oslobođenja dođe što potpu- 
nije, a da se u praksi često dešava suprotno, tj. samoupravljanje 
se posmatra kao cilj, pa se dolazi do apsurdnih situacija, da se 
zaboravlja na čoveka (primer kada organi samoupravljanja da- 
Ju neopravdano otkaz radniku, i to shvataju kao svoje pravo, 
jer su to demokratski izabrani organi i slobodni u svom odlu- 
čivanju). Prema tome, ja ne kritikujem našu praksu što nije u 
Potpunosti već danas omogućila takvo oslobođenje, niti su za 
mene borbe za tehnički napredak naše zaostale privrede, borba 
za podizanje produktivnosti rada i stvaranje uslova za ekonom- 
sko oslobođenje »arhaični« vidovi borbe za socijalizam. Ali, 
suprotno Komatini, ja ne mislim da se borba za socijalizam 

može uspešno ostvariti ako isključivo ekonomski i politički fak- 
tori budu shvatani kao primarni, stavljajući sve ostale (moral- 
ne, psihološke i antropološke) u drugi plan, koji može da se 
odloži za neko drugo vreme. Da je svako odlaganje potreba da 
se svi ovi faktori sinhroniziraju već dosada dalo dosta negativ- 
nih rezultata konstatovano je i na VIII kongresu, gdje je pod- 
vučen mnogo veći značaj moralnih faktora i potreba za dosled- 
nijim vaspitanjem socijalističkog građanina. Kada ja u svom 
članku govorim o menjanju ljudskih potreba (da rad čoveku 
postane potreba, da se kod čoveka izgrađuju više društvene i 
kulturne potrebe, koje će zameniti fetišizaciju materijalnih vred- 
nosti i novca, da se ljudi nauče da druge procenjuju prema nji- 
hovim kvalitetima, itd.) ja se zalažem da socijalističko društvo 
obrati više pažnje na stvaranje socijalističkog čoveka, a ne samo 
socijalističkih uslova (ekonomskih i političkih), koji često, u 
institucionalizovanom obliku ostaju izvan čoveka. Zašto taj tekst 
Komatina uopšte ne komentariše, kada je on čini mi se najzna- 
čajniji u članku, i objašnjava šta znači moj zahtev za preispiti- 
vanjem socijalističkih principa? Možda Komatina smatra da je 
beznačajno što ima dosta ljudi u socijalizmu koji na pitanje: 
zašto rade — odgovaraju: da bi mogli da žive, da bi mogli da 
zarade novac, itd., ili što postoji dosta raširena praksa (sa kojom 
se verovatno i Komatina sretao, ali o tome ne želi da govori) da 
se ljudi ocenjuju prema funkciji koju obavljaju (a znamo da 
ima takvih čiji kvaliteti nisu adekvatni funkciji koju vrše), a ne 
prema stvarnim kvalitetima, itd. Da li su to problemi našeg 
društva ili nisu — Komatina ne želi da se «izjašnjava. A ako ti 
problemi postoje (ja mislim da postoje i da su veoma ozbiljni) 
onda svakako da nešto treba preispitivati i u našoj teoriji i u 
našoj praksi. Međutim, izgleda da je mnogo efikasniji metod 
dezavuisati onoga koji iznosi probleme, ako nam se to što iznosi 
ne sviđa. 

Samo ne mogu a da se na kraju ne zapitam, kome je potrebna 
ovakva dezinformacija javnosti (»Komunistu« valjda najmanje), 
koja računa na efekat: svakako u tome nije bitno ko će biti 
dezavuisan i politički diskvalifikovan (jer nekoliko teških optuž- 
bi u članku M. Komatine su direktne političke instinuacije), 
već je bitno da »revnosni« kritičar bude zapažen kao branilac 
»čistote« marksizma. Da li »Komunist« treba i dalje da pruža 
priliku takvim nenaučnim polemikama, kojima nije stalo da se 
utvrdi istina i providnim političkim smicalicama, to je takođe 
pitanje o kome bi se moglo i moralo diskutovati. 

Najzad, krajnje je vreme da se naučimo da kritički polemi- 
šemo i da napade zamenimo argumentovanom kritikom, koja 
može dobro da dođe i samom autoru i da pomogne unapređenje 
naše naučne i teorijske misli. 

MOŽE LI SE OVAKO POLEMISATI? 


POVODOM ČLANKA BRANKA PRNJATA 
Miladin Životić 


U listu Komunist od 24. decembra 1964. godine pojavio se 
članak Za ili protiv masovne kulture u kojem Branko Prnjat ho- 
će da polemiše s mojim stavovima o masovnoj kulturi publiko- 
vanim u Praxisu br. 2/64. O glavnom problemu — o problemu 
utjecaja savremenih procesa depersonalizacije na kulturu, kul- 
turni ukus, Prnjat nije ništa rekao. O tom, glavnom problemu 
moga članka, on može da kaže samo sledeće: »Osobito je karak- 
teristična autorova teza da je autentična kultura antimasovna, 
'jer zahteva da prosečan masovni čovek(?) postane samosvesna 
ličnost'. Moramo prvo priznati da nam je malo nejasno što je to 
'prosečan masovni čovek' i kako on u našim prilikama izgleda, 
jer se može pretpostaviti da je po autoru postao potpuno bez- 
ličan, izgubivši svoje konkretno ljudsko obeležje«. 

Ne želeći da shvati šta je depersonalizacija, masovna proseč- 
nost i neautentična ličnost, i ne ulazeći u to kako ona utiče na 
usvajanje kulturnog stvaralaštva, Prnjat je sve svoje kontraar- 
gumente upravio — u prazno, promašio temu, i kritikovao ono 
što nije hteo ili nije mogao da razume. 


Prnjatu smeta što jedan termin — masovan — ima i druga- 
čije značenje sem onog za koje on zna, koje je navikao da upotre- 
bljava. U Prnjatovom članku ne postoje osnovni preduslovi za 
polemiku — da se razume sadržaj jednog pojma, pa tek ona da se 
taj sadržaj kritikuje. On neće da vidi da ono što on, na nekim mes- 
tima, podrazumeva pod masovnom kulturom ja nazivam na- 
rodnom kulturom. 


Sa stanovišta svoje upotrebe termina masovna kultura nje- 
mu se čini da problem o kojem ja raspravljam i ne postoji. 


A da je neophodno razlikovati pravu, autentičnu kulturu ko- 
ja je postala ili postaje narodna i onu koja je postala masovna, 
tj. onu koja je izraz potreba depersonalizovanog čoveka, poka- 
zuje upravo sam Prnjat: njegova upotreba pojma masovna kul- 
tura ima jedan mali nedostatak. On u pojam masovne kulture 
trpa i autentičnu kulturu koja postaje dostupna narodu i ma- 

sovnu, erzac-kulturu. On kaže da je ». . .masovna kultura re- 
zultat razvoja modernih sredstava komuniciranja koja prenose 
dela kulture (kakve?) kao i sadržaje druge vrste do velikog 
broja ljudi«. Tehnika stvara, veli Prnjat, uslove za demokratiza- 
ciju kulture i uklanja monopolizam koji predstavlja bitnu raz- 
liku između masovne kulture u kapitalističkom i demokratskom 
društvu. U kapitalizmu postoji monopol nad tehničkim sredstvi- 
ma komunikacije i zato, po Prnjatu, kultura koja se prenosi tim 
sredstvima nije narodna. 

Zar samo postojanje ili nepostojanje monopola nad sredstvi- 
ma prenošenja sadržaja jedne kulture određuje kakav je taj sa- 
držaj? Da li demokratsko upravljanje tehničkim sredstvima pre- 
našanja kulture obezbeđuje da ona ne bude izraz potrebe za 
bezličnom razonodom, već izraz čovekove borbe da osmisli svoju 
ljudsku egzistenciju i izgradi humane vrednosti? 


Prnjat neće ništa da zna o raznim oblicima otuđenja savre- 
menog čoveka i o tome kako se ti oblici otuđenja ispoljavaju 
u oblasti kulture. On neće ništa da zna o tome kako ti oblici 
otuđenja postoje i u socijalizmu. On deli svet na dva dela — 
kapitalistički u kojem postoje razni oblici nama »tuđe« kultu- 
re, i socijalistički u kojem u oblasti kulture postoje samo »razne 
negativnosti«. 


Prnjat, dalje, kaže: »Stoga je dejstvo masovne kulture (ko- 
je: — autentične koja postaje narodna, ili kiča?) na publiku 
veoma različito. Ono može da vodi ka stagnaciji ukusa, duhov- 
nom osiromašenju, intelektualnoj lenjosti. U svim takvim slu- 
čajevima se ustvari i ne radi o kulturnim vrednostima, već o 
surogatima kulture. Na drugoj strani dela masovne kulture mo- 
gu predstavljati istinski doživljaj i pravi susret sa novim nepoz- 
natim sadržajima duhovnog stvaralaštva koji postaju sve dos- 
tupniji širokim slojevima naroda«. . . sledi naravoučenje: masov- 
na kultura ne ruši temelje »prave kulture« niti ostavlja za so- 
bom pustoš već naprotiv. . . 


Zašto se Prnjat bori protiv razlikovanja prave od surogat- 
“kulture kad, evo, i sam tu razliku pravi? Zar u razlici između 
narodne i masovne kulture koju sam napravio u svom članku 
ne vidi da je reč upravo o tom problemu. Prnjat je daleko od 
toga da oseća potrebu pronalaženja jasnog kriterijuma razliko- 
vanja prave i surogat-kulture.' On je upravo ovu težnju za pro- 
nalaženjem takvog kriterijuma napao čitajući mi lekcije: da ho- 
ću ». . . da jednostrano i totalno u ime socijalizma i kulture ne- 
giram svaku pozitivnu ulogu masovne kulture«. . . suprotstavlja- 


1) Prnjatov pokušaj da tu razliku odredi izgleda ovako: »Cela teza da je 
autentična kultura antimasovna je neprihvatljiva i stoga, jer se autentič- 
na kultura i masovna kultura posmatraju statički, kao dve potpuno odvo- 
jene kategorije, a ne u njihovom dinamizmu, preplitanju i prožimanju«. 
I to je sve. Pri tom Prnjat ne vidi da pri svom načinu upotrebe pojma 
masovna kultura, nema smisla ovakvu podelu ni praviti. 

jući masovnu kulturu (tj. ono što on podrazumeva pod masov- 
nom kulturom) »pravom socijalizmu« i »pravoj kulturi«. 

Kad god je reč o masovnoj depersonalizovanoj kulturi, Pr- 
njat zna da kaže samo sledeće: »No ostavimo ovu autorovu 
formulaciju po strani«. . . i tsl. 

Ostavljajući po strani sam problem o kojem je trebalo da 
raspravlja, Prnjat preuzima ulogu onoga ko treba da čita ideo- 
loške lekcije, sa nepristojnom agresivnošću: moje tumačenje 
pojma masovne, tj. surogat-kulture on je protumačio kao tež- 
nju da se kod nas »uvozi strana roba, kao borbu protiv nastoja- 
nja da umetnost postane dostupna svima, kao borbu protiv o- 
nih koji neće da se »široki slojevi radnih masa odvoje od kul- 
ture« iako je u mom članku mogao da nađe čitav jedan odeljak 
u kojem se kritikuje tzv. elitna kultura. 

Ovakve vrste »polemike« u kojima uopšte nije reč o proble- 
mu o kojem treba da se raspravlja, koje polaze od namernog 
ili nenamernog izvrtanja stavova, u kojima argumente zamenju- 
je dobro poznati fond ideoloških lekcija onih koji hoće da na 
ovakav način brinu o našoj kulturi, morale bi da ustupe mesto 
stvarnoj teorijskoj diskusiji. 

Kratkij naučno-ateistički slovar 


Akademija Nauk SSSR. Institut fi- 
losof:'i. Moskva, 1964. str. 652. Iz- 
dateljstvo »Nauka«. 


Ovaj Rječnik o problemima ate- 
izma, teologije i filozofije religije 
sadrži oko 1500 obrađenih pojmova. 
U Rječniku je surađivalo 83 auto- 
ra. Tu su zastupljena i naučna pod- 
ručja koja graniče s navedenim pro- 
blemima (na primjer: historija, et- 
nografija, arheologija). Urednici 
Rječnika bili su: M. P. Baskin, E. A. 
Beljajev, R. V. Petropavlovskij, G. 
V. Platonov, G. T. Utkin, I. P. Ca- 
merjan-glavni urednik, i M. M. Šejn- 
man. 


Urednici smatraju da će disku- 
sija o Rječniku poslužiti za dopunu 
teksta u daljnjim izdanjima. U pred- 
govoru navedena je i adresa na ko- 
ju bi trebalo slati primjedbe. Teš- 
ko je uskladiti rad 83 autora. Ta 
neujednačenost osjeća se u načinu 
pristupa i obrađivanju pojedinih poj- 
mova. Na primjer, prilozi koje je pi- 
sao V. N. Lencman (ranokršćanska 
filozofija, literatura i dogmatika) po- 
kazuju veoma temeljno poznavanje 
i problema i literature koja je o tom 
području napisana. No ima i sas- 
tava koji su više — deklarativni, a 
manje studiozni. Na primjer u član- 
ku o marksističkom ateizmu govo- 
ri se dosta opširno o tome, da su 
Marx i Engels naučno objasnili fe- 
nomen religije, no tu ipak nema o- 
nog bitnog sadržaja šta je o tome 
rečeno s tla marksizma. Ne može 
zadovoljiti ovakva formulacija: Mar- 
ksistički ateizam dao je duboko na- 
učno objašnjenje socijalne funkci- 
je religije i njene reakcionarne ulo- 
ge u životu društva, a da se ne po- 


kaže u čemu je to duboko objašnje- 
nje. Možda se pretpostavlja da to 

čitalac zna, pa se o tome posebno 
nije govorilo. 

U nekim prilozima noviji proble- 
mi teologije i filozofije religije do- 
bili su samo političku ocjenu, a ne 
i sadržajni izvod. Tako se na primjer 
o Kierkegaardu kaže, da je on kraj- 
nje reakcionarni danski filozof, ne- 
prijatelj nauke i prosvjetiteljstva. 
iZatim piše da je bio neprijatelj so- 
cijalizma i demokracije. To je op- 
skurant koga su suvremenici ismi- 
jali i bio je zasluženo zaboravljen. 
Obnovila ga je buržoaska filozofi- 
ja u vrijeme opće krize kapitalizma. 
To je sve. A zašto je Kierkegaard 
došao u sukob s crkvom i svjetov- 
nim kršćanstvom? Zašto je K. re- 
kao da je kršćanstvo u svojoj sadaš- 
njoj formi najveća obmana i laž? 
Zašto je pisao da evanđeosko kršćan- 
stvo nije nikad postojalo? A možda 
ni to nije suvišno spomenuti da je 
s velikom simpatijom čitao Feuer- 
bacha. Zašto je kršćanstvo usporedio 
s limunadom koju djeca piju, a ku- 
caju se, kao da piju vino, iako ima- 
ju samo limunadu? Tko pozna Kier- 
kegaardove tekstove ne može negi- 
rati njegov utjecaj i značenje u kri- 
tici crkve i kršćanstva. K. je htio 
obnoviti evanđelje. Zbog toga je na- 
pisao oštru kritiku građanskog druš- 
tva i njegove ideologije. A to nije 
bilo beznačajno. On je osporio crkvi 
i kršćanstvu pravo na djelovanje 
koje imaju u svijetu. O tome nema 
ništa u Rječniku. 

Heidegger je označen kao reak- 
cionarni filozof, ali se ne kaže zbog 
čega je i po čemu izvršio utjecaj na 
mnoge suvremene probleme. U član- 
ku o Hegelu nisu uopće  saopćeni 
problemi njegovih ranoteoloških sp!- 
sa, u kojima se nalazi oštra kritika 
kršćanstva i kršćanskog morala. 

O pokretu koji je poznat kao di- 
jalektička teologija kaže se, da je to 
reakcionarni pokret teologa, koji ho- 

će da zaštite postojeće kapitalističko 
stanje. To bi bio dodatak buržoaskoj 
ideologiji u eposi imperijalizma. Da 
li baš tako? Tu bi opet trebalo pos- 
taviti niz zašto? Kako bi autor tog 
članka objasnio na primjer to, da je 
teološki fakultet u Tiuibingenu izdao 
proglas u kome se govori o mnogim 
prigovorima teologa protiv Bultma- 
nna? Zašto protiv B. pišu i katolici 
i protestanti? Da li zato što on hoće 
očuvati imperijalizam? To bi zna- 
čilo da su svi ti teolozi progresivni, 
a eto samo B. nosi zastavu reakcije. 
Takav način pisanja očito je smi- 
ješan. Da li je autoru poznata Bult- 
mannova osuda nacizma? Moglo bi 
se postaviti još mnogo pitanja, no to 
se može učiniti i kojom drugom pri- 
likom. 

Iznenađuje da u Rječniku koji je 
štampan 1964. nema ništa o pokre- 
tu u katoličkom svijetu, koji je poz- 
nat kao tajardizam, tj. o francuskom 
jezuitu i čuvenom paleontologu Teil- 
hard de Chardinu, koji je kršćanstvo 
spojio s darvinizmom i došao u su- 
kob s katoličkom crkvom. Teilhard 
je umro 1955. i njegova djela objav- 
ljena su tek poslije njegove smrti. 
O Teilhardu održan je već i među- 
narodni simpozij. 

Neki autori Rječnika smatrali su 
da je dovoljno uz problem koji ob- 
rađuju navesti citat iz Marxa ili En- 
gelsa da bi se došlo do marksističke 
analize. Takvo citiranje ponekad je 
i nespretno izvedeno. Na primjer, u 
izlaganju mita o Prometeju kojega 
je Zeus prikovao na stijenu itd. sli- 
jedi na kraju rečenica iz Marxa, gdje 
se kaže da je Marx nazvao Promete- 
ja najvećim mučenikom u filozof- 
skom kalendaru. Tko to sada može 
razumjeti? O čemu se tu radi? Marx u 
predgovoru svoje disertacije govori 
o lošem položaju novije filozofije i 
o pritisku koji se na nju vrši. On to 
stanje filozofije uspoređuje s patnja- 
ma Prometeja i najavljuje pobjedu 
filozofije. Nakon tog izvoda Marx je 
napisao gornju rečenicu koja je ci- 
tirana. No to je sada ipak nešto sas- 
vim drugo. 

Mogao bi se postaviti i problem: 
Da li se sadržaj nekog mita može 
objasniti u biti samo kao izraz po- 
litičko-socijalnih odnosa? Ja mislim 
da religiozni fenomen nije samo od- 
nos politike i društvenog stanja. Re- 
ligiozni ljudi antike nisu svoje bo- 
gove smatrali personifikacijama pri- 
rodnih pojava. Oni su vjerovali da 


su to bogovi. Tako još Augustin u 
svom djelu De civitate Dei smatra 
grčko-rimske bogove zlim demoni- 
ma. On ih ne priznaje kao bogove, 
ali im ne odriče postojanje kao de- 
monima. Također se, čudi, zašto su 
Rimljani preuzeli bogove iz Troje, 
koji su se pokazali nemoćni u ob- 
rani Trojanaca protiv Grka. U Rječ- 
niku je mit o Zeusu, koji pobjeđu- 
je Kronosa i Titane, protumačen kao 
pobjeda grčkog naroda s njegovim 
novim socijalno-političkim sistemom 
(robovlasništvo) nad starim miken- 
skim društvom. A kako bi se na 
toj osnovi objasnio mit o Ateni, Apo- 
lonu i drugim božanstvima? Kakvu 
bi pobjedu oni odražavali? 

Iz razdoblja grčke mitologije nije 
trebalo = izostaviti Euhemerosa od- 
nosno euhemerizam, jer je ta tema 
vidna sve do Feuerbacha. Rječnik 
ima i povijesno-filozofski karakter. 
Stoga je pored ostalih predstavnika 
ateizma trebalo obraditi akademsku 
i Pironovu skepsu, koje su bile ve- 
oma utjecajne u kritici religije. 

Nije jasno zašto su izostavljena 
neka imena iz marksističke filozofi- 
je. Na primjer u članku o ateizmu 
u SSSR kaže se da su širenju ateiz- 
ma u Sovjetskom Savezu pridonije- 
la rasprostranjena djela istaknutih 
marksista: Plehanova, Lafarga, Be- 
bela i Mehringa. Od spomenutih au- 
tora o Bebelu je napisano 97 redaka, 
o Lafargu 61, o Plehanovu 90, a o 
Mehringu ništa. Samo je jednom 
spomenut na gornjem mjestu. Uloga 
Mehringa nije bila baš tako nez- 
natna. 


Prema Engelsovim radovima o 
problemima ranog kršćanstva auto- 
ri Rječnika su potpuno nekritični i 
o tome pišu tako, kao da se u litera- 
turi u zadnjih 50 godina ništa mije 
saopćilo. Engels je u svoja tri sasta- 
va o ranom kršćanstvu preuzeo ug- 
lavnom teze Bruna Bauera. A te teze 
nisu dovoljno — argumentirane. Na 
primjer B. Bauer je pisao da su idej- 
ni izvori kršćanstva Filon i rimski 
filozof Seneka. Filonov utjecaj mo- 
gao bi se tražiti samo u Ivanovom 
evanđelju (spekulacija o logosu), no 
to je općenita tema koja slijedi u- 
opće iz duha helenizma. Na rano kr- 
šćanstvo izvršila je velik utjecaj 
mistika helenizma. O tom postoji 
dosta studija. Poslije objavljivanja 
Kurnranskih tekstova još više se mo- 
že osporavati teza B. Bauera. To ne 
znači da je Engelsova ocjena kršćan- 

stva kao religije neka zabluda. Ne 
radi se o tome, već o tumačenju i 
traženju samih izvora. Da bi se o 
toj temi naučno diskutiralo, — pot- 
reban je filozofski, filološki, kom- 
parativno-religiozni i historijski ma- 
terijal. A literatura o tome nije baš 
neznatna. Autori Rječnika bili su 
dužni da po tom kriteriju postupe. 
Engels je u svoje vrijeme bio na ni- 
vou literature, koja je govorila o 
problemima kršćanstva. Taj kriterij 
nivoa vrijedi i za nas danas. 

U ovom kratkom prikazu nije 
moguće govoriti o svim obrađenim 
pojmovima. Sigurno je da će Rječ- 
nik u mnogim dijelovima biti uvod- 
na informacija. Učinjen je velik po- 
sao da se takvo djelo sastavi. 
Autori su pokušali na kratkom pros- 
toru saopćiti mnogo detalja. Na taj 
dio nema prigovora. 

U svojim primjedbama htio sam 
upozoriti na teorijski i metodološ- 
ki pristup takvoj tematici. Mislim 
da bi Rječnik bolje ispunio svoj za- 
datak, da u njemu ima više naučnog 
dijaloga, a manje neobjašnjenih ci- 
tata i shema koje vrijede kao is- 
tražene kategorije. 

B. BOŠNJAK 


Experiment und Erfahrung in 
Wissenschaft und Kunst 


Karl Alber Verlag, Frieburg!Miin- 
chen, 1963. S. 323, (hrsg. von W. 
Strolz) 


Ovaj Zbornik radova posvećen je 
jednom problemu koji mora intere- 
sovati sve savremene nauke i umet- 
nosti, kao i savremenu filozofiju. 
Taj problem ovde tretiraju u razli- 
čitim oblastima razni stručnjaci: J. 
Kolb u teoriji fizike, J. Klima u bio- 
logiji, A. Kuhlenkamp u tehnici, G. 
Eberlein u sociologiji, W. Huth i P. 
Matussek u psihijatriji i dubinskoj 
PsSihologiji, CI. Pack u likovnoj u- 
metnosti, B. Allemann u savremenoj 
literaturi, A. Mirgeler piše o isku- 
stvu u istoriji i istorijskoj nauci, R. 
Wagner o osnovama biološkog re- 
guliranja (Regelung) i najzad VW. 
Strolz o prvobitnom jedinstvu nau- 
ka. Ti mnogi stručnjaci se nužno po- 
javljuju kao autori, jer je danas ne- 
mogućno naći bilo kog čoveka kome 
bi bio pristupačan bilo koji problem 
koji se kao takav otvara u svim o- 


blastima znanja i stvaranja. No ako 
se, ostajući na nivou naučnog miš- 
ljenja i metodologije, različiti aspek. 
ti jednog istog problema danas mo- 
gu tretirati još samo »zbornički«, on- 
da je danas, kao i uvek ranije, mo- 


aspektivno odeljenim pristupima, i 
to ne u nekoj pred-određenoj filo- 
zofskoj ideji o jedinstvu, već iz u- 
očavanja onog što se faktički deša- 
va u savremenoj nauci i umetnosti. 
Tu je vrlo karakteristična pojava 
samointerpretacije (Selbstbesinnung, 
Selbstausleguung) koja je izgleda 
postala neophodna samim naučnici- 
ma i umetnicima (čini se da naučni- 
cima više muka zadaje tumačenje 
rezultata do kojih dolaze u prouča- 
vanje prirode, nego sama priroda, 
dok je A. Gehlen, doduše prepoenti- 
rano, istakao tumačenje umetničkog 
dela, pre svega likovnog, u moder- 
nom peinture conceptuelle, kao jed- 
nu dimenziju samog dela). No i ne- 
zavisno od toga može se razmišljati 
o onome što prethodi i što se nalazi 
u temelju svake nauke, i što se na- 
učno uopšte ne može obrađivati. Ta- 
ko se u vezi s tzv. »krizom temelja« 
nauka u ovom Zborniku aktualizira 
Heideggerova misao o tome da su 
»u svojoj bitnoj osnovi presahli ko- 
reni nauka« (Die Verwurzelung der 
Wissenschaften ist in ihrem We- 
sensgrund abgestorben), ali se smat- 
ra da ta kriza nije samo povezana s 
novovekovnim evropskim razvitkom 
duha i nauke, već da njeno poreklo 
zadire dublje, u samu povesnu kon- 
stituciju čovekovog bića. 


Što se tiče umetnosti, situacija se 
u njoj, usprkos epohalnih situacio- 
nih saglasnosti, ipak razlikuje od 
one u nauci, pa je stoga otvoren pro- 
blem, da li se zbivanja u umetnosti- 
ma od pre jednog stoleća, koja su 
izazvala »krizu« i »revoluciju« u toj 
oblasti ljudskog stvaranja, mogu bez 
rezerve dovesti u vezu sa »zbivanjem 
metafizike« koje se nalazi u osnovi 
moderne nauke. Zato problem iskus- 
tva moderne umetnosti, te problem 
njenog aksperimentalnog karaktera, 
daje prilike da se razmisli o tom od- 
nosu i postavi pitanje smisla mo- 


derne umetnosti uopšte, koje je an- 
ticipatno Hegel postavio, a Heideg- 

ger u naše vreme prihvatio i potvr- 
dio kao pitanje. 

Ovde ne možemo prikazati po- 
sebne priloge, posvećene fizici, bio- 
logiji, sociologiji itd, već samo uka- 
zujemo na centralne ideje završnog 
članka redaktora ovog Zbornika W. 
Strolza, koje filozofski sažimaju sve 
ono što je u posebnim prilozima iz- 
vedeno ili implicite sadržano. 


Pod uticajem Heideggerovog u- 
čenja i takođe pod uticajem Heide- 
ggerom inspirisane Gadamerove her- 
meneutike,  Strolz određuje egzi- 
stencijalno—ontološki pojam nauke. 
Tzv. prirodna nauka i uopšte mate- 
matičko—funkcionalan, — prvenstve- 
no evropski, način mišljenja, ne 
predstavlja jedino mogućni stav pre- 
ma postojećem u celini, već je u pi- 
tanju »samo jedna istorijski ostva- 
rena mogućnost čovekova«. U na- 
učnom stavu se ne postavlja pitanje 
o onom što jeste, pitanje o bitku, pi- 
tanje o tome šta su stvari u njiho- 
vom  pri—sustvu  (An—wesenheit). 
Po autoru, postoji uvek jedan a prio- 
ri u naukama, a to je njihov način 
tumačenja bitka, i to kao računsko— 
—mereći, projektujuće—predstavni, 
matematičko — funkcionalan način 
mišljenja. Tzv. prirodne nauke sa- 
mo su jedan oblik duha. Tehnika, 
također, nije u svojoj biti nešto teh- 
ničko, već jedan osnovni ljudski stav 
prema postojećem u celini. Nauka 
se, dakle, uvek zasniva na određe- 
nom tumačenju bitka i uvek kreće 
u krugu, u kome vlada određeno 
shvatanje suštine istine. Sve snaž- 
nija dominacija formalizovanog je- 
zika u današnjim naukama može, 
prema autoru, izmeniti ne samo čo- 
vekov odnos prema svetu, već i sa- 
mog čoveka, ali osim formalizovanog 
postoji prethodniji i izvorniji jezik 
koji ne apstrahira i ne gubi nepo- 
srednu vezu sa stvarnošću, te koji ne 
gubi »iz vida« ono što nam je ne- 
pojmljivo i čime ne možemo raspola- 
gati. Egzistencijalno-ontološki koren 
čoveka nalazi se, po Strolzu, u jezi- 
ku, a sam čovek je prvobitno mesto 
jedinstva nauka. Pošto jedino čovek, 
za razliku od sveg postojećeg, pita, 
i pošto on »ne može pitati iz sama 
sebe«, već njegovo pitanje predstav- 
lja »odnos u kome se sam bitak u- 
pućuje u jezik, dopuštajući da ga 
shvati jedno biće koje mu, delujući 
istorijski, odgovara  (entspricht)«. 
Kao razgovor između bitka i čoveka, 
kao razgovor koji istorijski kroz e- 


pohe traje, dakle, dia-logički treba 
shvatiti i smisao ljudskih nauka. 

No, prema svemu tome, nauke i- 
maju samo privremen karakter (H. 
Schelsky) i tek u umetničkom delu 
otkrivaju se prvobitni odnosi i is- 
konsko jedinstvo svega što jeste. 
Prerefleksivno dano iz umetničkog 
dela to iskonsko i prvobitno »oslov- 
ljava čoveka, uzdiže ga i oslobađa 
za iskustvo otvorenog ili skrivenog 
carstva istine«. Pošto smisao umet- 
nosti ne može postojati bez (istorij- 
ske) hermeneutike, krajnji je zaklju- 
čak autora da se u Logosu, kao iz- 
vornom jeziku, sjedinjuju i sustiču 
priroda, svet i čovečanstvo. 

Kritički treba primetiti, da us- 
prkos autorove tačne koncepcije na- 
uke kao matematičko-funkcionalnog 
načina mišljenja, u kome se ne mo- 
že izbeći krug (koji je već Kant u- 
očio) »konstatiranja« onog što je već 
prethodno nađeno ili eksperimental- 
no isplanirano, tako da se u jednoj 
proračunljivoj vezi stvari dobija u- 
vek očekivano, znanje budući da ono 
proističe iz prvobitne odluke (za 
racionalnošću) i postupa tako, da se 
unapred zna i šta (tj. rezultat koji 
samo potvrđuje ideju eksperimenta- 
tora) i kako (tj. po unapred utvrđe- 
nim principima), ipak ostaje pro- 
blematična i sumnjiva autorova in- 
terpretacija Logosa kao egzistenci- 
jalno-ontološkog korena čovekovog. 
Ne može se sumnjati u to da je na- 
ročito onaj oblik nauke, koji je ne- 
govan u Evropi, proistekao iz od- 
ređene  subjektivističke metafizike 
(od Descartesa do Hegela), ali se pri 
tome mora znati da je takvo onto- 
loško zasnivanje nauke i bilo koje 
gnoseološke pozicije i takvo nagla- 
švanje prerefleksivnog egzistencijal- 
no-ontološkog izvora sveg našeg zna- 
nja, metafizika u tradicionalnom 
smislu reči i da ostaje takva meta- 
fizika sve dok se ne uvidi da je sa- 
ma »otvorenost« bitka čovekov za- 
datak, a ne tek »poklon« apsolutno 
sigurne intuicije i da se bez dija- 
lektike refleksije (refleksivne svesti) 
i prakse (praktično-materijalnog čo- 
vekovog angažovanja u svetu) uop- 
šte ne može razumeti pravi smisao 
nauke i umetnosti, kao ni filozo- 
fsko značenje Marxove pojave. Ni 
naučno mišljenje, ni umetničko stva- 
ranje nemaju za sobom neku apso- 
lutno odredničku metafiziku, već 
stoje otvoreni, praktično i eksperi- 
mentalno, prema novom iskustvu i 

prema budućnosti, pa se problem 
sastoji u tome se saznajnoantropo- 
loški interpretira »susret« ili »dra- 
ma« odnosa subjekta i objekta u 
empiriji i eksperimentu, u nauci i 
umetnosti. 

M. DAMNJANOVIĆ 


Roger Garaudy: 
Dieu est mort 


Etude sur _ Hegel 
1962. p. 436) 


R. Garaudy je poznata ličnost su- 
vremene francuske filozofije. Njego- 
vo cjelokupno, obimno djelo, djelo 
oficijelnog marksiste, koji ex cated- 
ra ma Sorbonni prati razvoj marksi- 
stičke filozofske misli, poznato je i 
van granica Francuske, naročito u 
SSSR-u. 

Garaudyjeva marksistička filozof- 
ska orijentacija i neka njegova shva- 
ćanja ipak su pretrpjela dovoljno 
transformacija u svojim razvojnim 
fazama. Njegova je tradicija bavlje- 
nja marksizmom dugačka i iziskiva- 
la bi dosta objekcija na autorove 
stavove. Djela Francuski izvori na- 
učnog socijalizma (1949.), Gramatika 
slobode (1950.), Materijalistička teo- 
rija saznanja (1953.), Sloboda (1955.), 
Marksistički humanizam (1957.), Per- 
spektive čovjeka (1959.), Marksizam, 
egzistencijalizam (1962, zbornik), Bog 
je mrtav. Studija o Hegelu (1962) i 
najnovija njegova knjiga O realiz- 
mu bez obala, pokazuju sAmim tret- 
manom dijapazon interesa autora, 
koji hoće da rasvijetli i proanalizi- 
ra bogatstvo i kompleksnost mnogo- 
brojnih aspekata s kojih se može sa- 
gledati sva dimenzionalnost svijeta 
čovjeka i fenomena koji ga tvore. 
Mnoga njegova djela nose pečat po- 
zitivističkog i gnoseologističkog pri- 
laženja i udaljuju se od prave mark- 
sističke misli, mnoga pak dosta jed- 
nostrano tretiraju neke od fenomena 
ljudskog načina postojanja, kao što 
je na primjer njegovo — shvaćanje 
prakse, spoznaje, slobode. Ipak se u 
njegovu nastojanju osjeća kritička 
nota i specifičnost njegova kretanja 
unutar tematike kojom je okupiran, 
na što ukazuju neke njegove opser- 
vacije pa i sam način na koji Gara- 
udy postavlja neke probleme, kao 
što se može vidjeti u njegovom djelu 
Marksistički humanizam, gdje je u 
vrlo interesantnom Uvodu, koji nam 


(P.U.F, Paris, 


pokazuju njegove razloge i opravda- 
vaju ga kao marksistu (»Zašto sam 
marksist?«), izložio i probleme koje 
pokušava u pet kraćih studija ri- 
ješiti u obliku vlastitih »življih od- 
govora« (R. G.), koji mu se nameću, 
sa težnjom da se odupre mogućem 
dogmatizmu i predrasudama. 


Garaudyjevo pozitivno shvaćanje 
uloge spoznaje o situaciji čovjeka u 
društvu njegova vremena i spozna- 
vanje unutamje dijalektike te situa- 
cije pridaje konkretni, praktični bi- 
ljeg njegovu djelu i to naročito u 
novijoj njegovoj fazi, od 1959. go- 
dine naovamo. 


Bog je mrtav je veoma komplek- 
sno zahvaćeno djelo o Hegelu i ne- 
ma karakter Uvoda, Pristupa, kao 
što je to slučaj sa mnogim djelima 
o Hegelu u novijoj filozofskoj misli, 
već pretendira na obuhvatno sagle- 
davanje, konkretnu interpretaciju i 
valoriziranje Hegelova značaja u se- 
bi samom i u postavljanju prema 
mogućnostima rješavanja svih pro- 
blema koje je to djelo postavilo. 


Mogli bismo ponoviti sa Blochom: 
»Svijet ide dalje u muci i nadi, a 
S njim i Hegelovo svijetlo.« Da od- 
mah kažemo: velika je pretenzija 
napisati ovakvo djelo o Hegelu. Tim 
više, što zahtijeva pristup i sagleda- 
vanje koje se neprestano u sebi is- 
pituje i postavlja, što je otvoreno u- 
prkos svoje čvrste vjernosti zatvo- 
renosti sistema, jer gotovo paradok- 
salno biva  ukidano i nastavljano. 
Što se to nastavlja u Hegelu sa He- 
gelom. što bi značilo nestanak Boga, 
banalno pitano, što se pita kroz He- 
gelov problem, pitanja su koja od 
Hegela bivaju rješavana. 


Garaudy ide putom koji je Marx 
zacrtao, a to je put kojim se zalazi 
u samo kretanje Hegelove misli, ko- 
jom se slijedi Hegelova unutarnja 
dijalektika. To je metoda traganja za 
korijenima kontradikcija.  Garaudy 
u svojoj knjizi ukazuje na neke od 
mogućih interpretacija Hegela koje 
niču iz Hegelove kontradikcije iz- 
među njegove metode i njegova sis- 
tema, što će neprestano kroz svoju 
studiju  Garaudy suočavati sa svo- 
jim vlastitim interpretiranjem He- 
gelova sistema i Hegelove metode. 
Garaudyjevo mišljenje je da će se 
centralni problem iz kojeg se dade 
razumjeti sva geneza i strukturira- 
nost Hegela pojaviti tek onda ako se 

Hegelovo djelo razmotri i produbi u 
historijskom kontekstu koji, za Ga- 
raudya, jedini dopušta — shvaćanje 
pravog smisla Hegela. 

Tako Garaudy prati razvoj Hege- 
love misli u njegovoj vezanosti za 
konkretni život, historiju. Ovakvo 
shvaćanje  uslovljenosti — Hegelova 
djela i bitnosti historijskog plana na 
kome se odvijao cjelokupni Hegelov 
misaoni sklop omogućuje Garaudyju 
da sagleda bitne koordinate Hegelo- 
va problema, a to u zaključku, na 
kraju knjige, u objavljenom pismu 
Jeana Wahla autoru, Wahl smatra za 
jednu od Garaudyjevih zabluda. 
Wahl tvrdi da je historijski plan va- 
žan za historičara a ne za filozofa, 
što bi upravo značilo neshvaćanje o- 
snovnog karaktera Hegelove, a kas- 
nije i Marxove povjesnosti, katego- 
-* rije unutar koje se i kreće svo mnoš- 
tvo različitih fenomena. 

Autor je svoju studiju razdijelio 
u tri osnovna dijela i promatra i a- 
nalizira sa filozofskog plana cjelo- 
kupni Hegelov opus. Ta su tri dijela: 
Hegelov problem, Hegelova metoda 
i Hegelov sistem. 


U Uvodu svog djela Garaudy da- 
je osnovne zaključne, odnosno polaz- 
ne linije svog načina pristupanja o- 
vako širokoj i detaljnoj studiji, ko- 
je je intencija da Hegela smjesti u 
tačnu perspektivu epohe u kojoj je 
živio i djelovao i u svijet njegovih 
problema. 

Hegel je postavio problem, kaže 
Garaudy, koje naše stoljeće upravo 
počinje rješavati, a koje se po njego- 
vu mišljenju sastoji u tome da se pi- 
tanja što ih je Hegelu postavilo nje- 
govo vrijeme daju svesti i poistovetiti 
sa značenjem koje postavljaju ta 
mnogobrojna pitanja, a koja su sva 
aspekt jednog jedinog pitanja od ži- 
votne važnosti. Početni problem He- 
gelov za Garaudyja je neodjeljivo 
politički i religiozan i unutar toga 
će autor ukazati na svu važnost He- 
gelove ideje o totalnosti, njegov re- 
alni smisao razvitka i, ono što je 
autoru veoma važno, značenje što ga 
ima Hegelov dubok smisao za histo- 
riju i njen nužan razvitak. 

Garaudy je ocrtao i svu onu dvo- 
strukost svijeta i ljudi Hegelova vre- 
mena i svo značenje i aktualnost He- 
gelova pojma oslobođenja čovjeka 
s jedne strane i njegove alijenacije 
s druge strane, te njegovo shvaćanje 
slobode uopće. Nisu na odmet ni Ga- 
raudyjeve primjedbe o ulozi pjesni- 


ka Hoiderlina, što i Wahl naglašava 
u svome pismu Garaudyju. Ipak, ne 
bismo se složili s Wahlom koji pole- 
mizira protiv Garaudyja, da je o- 
Vaj prenaglasio Hegelov religiozni 
moment, budući da je Garaudy upra 
“O taj moment veoma studiozno raš- 
članio i analizirao, jer po njegovu 
vlastitom mišljenju upravo ta teološ- 
«a transpozicija Hegelova problema 
pokazuje genezu njegove spekulativ- 
ne filozofije. 

Autor nije mimoišao ni utjecaj 
ideološkog i političkog plana na He- 
gela, i pokazao dalje kako politički 
i društveni problem postaje filozof- 
ski i moralni. Tako je kroz razvoj 
fundamentalnih problema Hegelova 
vremena razvio i sam njegov prob- 
lem. Garaudy je ukazao i na neka 
kapitalna djela koja se bave tom 
istom problematikom, mada su na 
više ili manje dogmatski način po- 
kušala Hegela svesti na jednu od 
bitnih značajki svog sistema. 


Primjeri za to navedeni u auto- 
rovoj studiji su na primjer djelo J. 
Wahla Nesretna svijest u Hegelovoj 
fulozofiji (1929.), važno kao iniciranje 
novih putova interpretacije Hegela, 
a koje teži da čitavo Hegelovo dje- 
lo svede na jedan aspekt, da Hegela 
gotovo posve poistoveti s Kierkegaa- 
rdom i time Hegela učini pretkom 
egzistencijalista, mada je kasnije 
Wahl i sam priznao da je tom svo- 
jom tezom malo pretjerao. Djelo G. 
Lukacsa Mladi Hegel je, kako Ga- 
raudy navodi, veoma važno za pro- 
matranje uzajamnog odnosa između 
evoluiranja Hegelovih ekonomskih 
ideja i njegova pojma dijalektike, ali 
je Luka&cs Hegela učinio marksistom. 

Hegelova metoda spekulativne di- 
jalektike razrada je dijalektičke me- 
tode u njenom spekulativnom vidu, 
koja je Hegelu dopustila, kaže Ga- 
raudy, da riješi probleme koje nitko 
od njegovih prethodnika nije uspio 
riješiti. Mada njemački idealizam 
znači napuštanje konkretne realnos- 
ti, Garaudy mu ipak ne osporava o- 
čito beskrajni proces koji je ovaj o- 
digrao u aktivnoj strani spoznaje. 

Garaudy traži izvore Hegelove 
metode u njegovoj organskoj kon- 
cepciji historije i u prevladavanju 
historijske tradicije i razmatra dva 
centralna pojma Hegelove metode, 
pojam totaliteta i pojam suprotnosti. 
Garaudy se ne slaže sa Kojćvom in- 
terpretacijom koja je uvelike do- 
minirala studijem Hegela u Francus- 

Koj, ali koja podsjeća, kaže autor, na 
subjektivistički karakter takve in- 
terpretacije po kojoj Hegelova meto- 
da uopće nije dijalektička, već čisto 
kontemplativna, deskriptivna i fe- 
nomenološka. Kojeve je time Hege- 
la učinio učenikom Heideggera, za- 
ključuje Garaudy. 

Centralna tema Hegelova »Bog je 
mrtav« u Garaudyjevoj interpretaciji 
značila bi da se u Hegelovu shvaća- 
nju smrt Boga pokazuje u dvostru- 
kom značenju najprije stoga, jer je 
Hegelovom spekulativnom metodom 
čovjek zauzeo njegovo mjesto, ali i 
zato jer Bog mora umrijeti kao ap- 
solutno jedinstvo mora se sam pod- 
rediti zakonima negacije, mora sam 
sebe negirati. Beskonačno se može 
pojaviti samo u obliku konačnoga. 
To bi značilo smrt apstrakne božan- 
ske —suštine. Bog postoji u i kroz 
ljudsku svijest. To znači da se bes- 
krajno i konačno pomiruje u histori- 
ji i Bog nije ništa drugo nego sam 
čovjek zahvaćen u totalitetu njegove 
historije. Duh nije ništa drugo no 
akt kojim čovjek pravi historiju, ne- 
prestana kreacija čovjeka. U toj di- 
jalektici, po Garaudyju, Bog gubi 
svaku transcendentalnost i svaku 
personalnost. Ta centralna tema 
vlada svim linijama  hegelijanske 
misli, kaže Garaudy, i orijentira di- 
jalektiku od razvoja do svoje spoz- 
naje. Garaudy interpretira Hegelovu 
tezu o smrti Boga kao Hegelov teo- 
loški izraz najdublje istine filozof- 
ske negativnosti inherentne samom 
Apsolutu, beskrajnog koje se reali- 
zira jedino u kretanju neprestane 
destrukcije konačnog, Boga, koji mo- 
že biti Bog samo kao čovjek i tako 
spoznajući smrt. Bog ne može biti 
odijeljen od života niti od svijeta. 
To je za Garaudyja gotovo literarna 
transpozicija intimnog jedinstva ži- 
vota i smrti. 

Garaudy u poglavlju o Hegelovoj 
metodi razmatra i prethodne meto- 
de Kanta, antitetičku metodu Fich- 
teovu i Schellingovu metodu i raz- 
matrajući ih sve u uskoj vezi sa 
društveno - historijskim okvirom i 
komponentama koje su bile meritor- 
ne za njihove koncepcije. 

Garaudy pokazuje misaoni raspon 
marksističkog sagledavanja Hegela 
kroz kritičku analizu svih Hegelovih 
djela, Fenomenologije duha, Logike, 
Filozofije umjetnosti, Filozofije pra- 
va, Enciklopedije, . . . nastojeći da 
zahvati i otkrije one vrijednosti i 


naslijeđe Hegelova sistema koje ga 
upravo stoga i postavlja neprestano 
u nove fokuse ispitivanja, nove mo- 
gučnosti realiziranja onog što je He- 
gel anticipirao u okviru onog naj- 
otvorenijeg i humanog, onog što je 
marksistička misao preuzela i pre- 
formirala. Svaki dio Hegelova sis- 
tema pokazuje tako iste osnovne za- 
kone metode, i teorija spoznaje, i 
sistem suština, i sistem prirode i sis- 
iem duha. 

Garaudy se suprotstavlja central- 
noj tezi J. Hyppolita, odnosno nje- 
govoj fenomenalističkoj i egzistenci- 
jalističkoj interpretaciji Hegela, a i 
tome, da je Fenomenologija duha u 
izvjesnom smislu izlaganje cijele He- 
gelove filozofije. Hyppolitova kon- 
cepcija o jednoj nathistorijskoj svi- 
jesti koja može utemeljiti historiju, 
Garaudyju se čini veoma bliska o- 
noj Sartreovoj u njegovoj Kritici di- 
jalektičkog uma. Fenomenologija du- 
ha, kaže ispravno Garaudy, fenome- 
nološki je moment jedne ontologije, 
a Fenomenologija je aspekt sistema. 

Garaudyjeve interpretacije  Lo- 
gike, Filozofije duha, totalnog čov- 
jeka, estetike, više ili manje su us- 
pjele, ali istovremeno i ukazuju na 
svu teškoću prilaženja tim problemi- 
ma i potrebu stuđioznog analitičara 
i sintetičara istovremeno. 

U mogućem pitanju, koje sebi po- 
stavlja i Garaudy da li je Hegelova 
filozofija teologija ili humanizam, 
Garaudy odgovara Hegelovom inten- 
cijom izmirenja obojega. Garaudy 
ne misli da se može, kao što to mi- 
sli Kojćve, poistovetiti = apsolutno 
znanje sa ateističkim humanizmom, 
a niti se može složiti s Wahlovim 
stavom o diviniziranju čovjeka. Jer, 
Garaudy će iz Hegela objasniti nje- 
ga samog time, da ono što divinizira 
čovjeka nije vjera, već apsolutno 
znanje. Divergencija s Wahlom po- 
kazuje se u još jednoj centralnoj mi- 
sli o Hegelovoj ideji o smrti Boga. 
Za Whala se taj toliko dubiozan pro- 
blem u Hegela rješava u kršćanskom 
smislu, dok je Garaudyju izraz cen- 
tralne intuicije specifično  Hegelo- 
ve misli: on izražava postavljanje 
Apsoluta jedino u suprotnosti i pos- 
tojanje jedino kroz negaciju negaci- 
je. Garaudyjevo filozofsko tumače- 
nje Hegela ipak se ne bi moglo to- 
liko razilaziti s onim Wahlovim, ka- 
ko to hoće sam Garaudy, jer se ko- 
rijeni takvog Hegelovog stava ipak 
nalaze u kršćanskoj teologiji, a i au- 

tor u svojoj studiji više puta zastu- 
pa stanovište da se Hegela mora ta- 
ko interpretirati jer se svi ti elementi 
već nalaze u Hegelovu djelu, samo ih 
treba otkriti kroz tešku dokučivost 
samog njegovog sistema. 

Smatramo da Garaudyjev pristup 
Hegelu umnogome znači doprinos, u 
nekim novim dimenzijama, sagleda- 
vanju njegovih problema, a i me- 
tode, i da time Garaudyjevo djelo 
ulazi u red opsežne literature o He- 
gelu. Suočivši neka od polivalentnih 
tumačenja Hegela s argumentima 
Hegelova sistema, Garaudy je poku- 
šao da kritički revalorizira svo bo- 
gatstvo i upitnost što iz Hegela još 
uvijek privlači kroz povijesnu in- 
stanciju, i što upravo i omogućava 
široki raspon tumačenja i viđenja u 
čemu i koliko se sastoji Hegelovo 
prisustvo danas. 

Mnoge interpretacije tih proble- 
ma ukazuju često i na nedovoljnost 
kritičke misli koja izvire iz nepoz- 
navanja značenja Hegelova sistema, 
a i krivog miješanja raznih sfera, pa 
se tako i stvara ona neprimjernost 
ličnih stavova koji gube na svojoj is- 
tinitosti. Neka od tih zastranjenja je 
i Garaudy ovdje u svojoj knjizi na- 
veo i suočio s marksističkim inter- 
pretacijama, i suprotstavio ih vlas- 
tiom gledištu, a time se i osvjetljava 
lik Garaudyja koji ovim svojim dje- 
lom zaslužuje pažnju. 

LJ. ŠIFLER 


Lynn White jr.: 
Medieval Technology and Social 
Change 


Oxford At The Clarendon press 1962., 
D. 177 


U uvodu autor izjavljuje da nje- 
gova knjiga ima tri zadatka: 
1. Ona pruža tri studije o tehnolo- 
giji i socijalnim promjenama u evro- 
pskom srednjem vijeku: prva je o 
postanku = svjetovne aristokracije, 
druga raspravlja o dinamizmu ranog 
srednjovjekovnog seljaštva, a tre- 
ća se odnosi na kontekst ranog ka- 
pitalizma. 
2. Ukazuje na vrste izvora i na sred- 
stva, koja treba koristiti kada se 
ispituju neopisana razdoblja prošlos- 
ti 


3. Pokazuje da je feudalno društvo 
još prije Vaska da Game bilo mnogo 


kompaktnije no što se obično misli. 

== Feudalna elita je ostvarila svoj 
položaj, svoje institucije i dapače 
svoje specifične osjećaje zahvaljuju- 
ći .nagloj promjeni u metodi rata, 
koja je ostvarena početkom osmog 
vijeka — ovo je osnovna teza prve 
studije. 

.. Stremen, dodajući pobočno upo- 
rište prednjem i stražnjem uporiš- 
tu koje daje sedlo, efektivno sjedi- 
njuje konja i jahača u jedinstvenu 
borbenu jedinicu obdarenu snagom 
bez presedana. Reforma vojske koja 
se zasniva na otkriću stremena ima 
odlučujući značaj u razvoju feuda- 
lizma. Pješadiju koju su sačinjava- 
li svi slobodnjaci zamjenjuje konji- 
ca, što je sačinjavaju bogataši ko- 
ji mogu nabaviti skupocjenu vitešku 
opremu. Ovaj skok u ratnoj tehnici 
povlači za sobom velike ekonomske 
i socijalne promjene. Dolazi do di- 
ferencijacije. Dok je pješak sačinja- 
vao snagu armije, postajala je veća 
jednakost. Sada vladar oduzima od 
crkve velike posjede, dijeli ih va- 
zalima i na taj način stvara svoju 
socijalnu bazu i udarnu snagu u ra- 
tu. Francuzi su vođeni genijem Kar- 
la Martela prvi reformirali vojsku 
u skladu s ovim tehnološkim otkri- 
ćem, što im je omogućilo da razviju 
sistem koji zovemo feudalizam. 

Ovo je dobar primjer metode ko- 
ja je danas dosta rasprostranjena. 

Odlučujući faktor u razvoju druš- 
tva nije sistem proizvodnje, već sis- 
tem moći. U prvom slučaju su po- 
kretačke snage ljudi, proizvođači, a 
u drugom su to moćni pojedinci. 


Druga Whiteva studija je mno- 
go interesantnija i temeljitija od 
prve. U njoj se polazi od onih proiz- 
vodno—ekonomskih promjena, koje 
su izvršile bitan utjecaj na sistem 
društvenog života u srednjem vijeku. 
Studija polazi od M. Blochova djela: 
Les caracteres originaur de VP his- 
toire rurale francais — Oslo 1931. U 
temeljitijem, kompleksnom radu ko- 
ji bi obuhvatio probleme prve 1 dru- 
ge studije vjerojatno bi se moglo po- 
kazati da je tehnološki faktor dio ši- 
reg proizvodno—ekonomskog konte- 
ksta. Ovako solidna argumentacija 
druge studije odlučno dovodi u pi- 
tanje osnovnu tezu prve studije. 

Tri bitna: tehnološka elementa 
stoje u osnovi agrarne revolucije ra- 
nog feudalizma: 1. teški plug, 2. mo- 
derni ham i upotreba konja, 3. sistem 
notacije sjetvenih površina. 

Koncem šestog i početkom sed- 
mog stoljeća u centralnoj i u juž- 
noj Njemačkoj i u Rajnskom pod- 
ručju dolazi do izvanrednog porasta 
stanovništva, koje se širi u druge 
krajeve, što je očito vezano s rastom 
otvorenih polja. White smatra da je 
primjena teškog pluga bitan element 
u ovom procesu rasta i da se ovim 
uvelike objašnjava silna vitalnost 
karolinškog područja u osmom sto- 
ljeću. 

Teška i vlažna zemlja na sjeveru 
zahtijevala je teški plug, koji može 
vući više pari volova. Ovo ima veli- 
ke posljedice. Dok lagano ralo traži 
poprečno dodatno oranje i prema to- 
me kvadratne parcele, dotle teški 
plug stvara dugačke parcele, koje 
iziskuju rušenje individualnih preg- 
rada i stvaranje manorijalnog sis- 
tema. 

Jedna od glavnih funkcija siste- 
ma otvorenog polja bila je poveća- 
na mogućnost uzgoja stoke uz isto- 
vremeno ostavljanje maksimuma 
zemlje pod žitom. Dok ima malo sta- 
novništva u odnosu na prikladnu 
zemlju, ne postoji sukob između ova 
dva sistema: stoka boravi na vječnim 
pašnjacima. No s porastom stanov- 
ništva oranica se širi na štetu šuma 
i pašnjaka. Tako dugo dok svaki se- 
ljak obrađuje svoju vlastitu zemlju 
ova podjela je nemoguća na racio- 
nalnoj bazi. Sistem otvorenog polja 
koncentracijom žita na jednom, a 
stoke na drugom području omoguću- 
je racionalnost i jednog i drugog. 

Drugi veliki tehnološki napredak 
izvršen je pronalaženjem konjske 
orme, što je omogućilo prelaz na ko- 
la s četiri točka. Komj je brži i iz- 
držljiviji od vola. Nijemci su izraču- 
nali da je vo 30% skuplji od konja 
po jednom radnom danu. Ovo je bilo 
naročito važno na sjeveru, gdje je 
primjena teškog pluga tražila bra- 
nanje i gdje je poslove trebalo o- 
baviti brzo zbog vremenskih prilika. 
Upotreba konja je izazvala koncen- 
traciju stanovništva u veća naselja i 
time su duboko u srednjem vijeku 
bili udareni temelji gradova. Dok je 
va bio glavna radna snaga u obradi 
zemlje i u transportu postojali su 
mali zaseoci. Zbog male brzine selja- 
ci su morali živjeti u blizini svojih 
njiva. 

Tropoljni sistem je najveća poljo- 
privredna novost srednjeg vijeka u 
Zapadnoj Evropi. On predstavlja 
pravu agramu revoluciju, koja je 


bila ograničena na sjeverne ravnice, 
gdje je bio prikladan teški plug, gdje 
su ljetne kiše omogućivale veliku 
proljetnu sjetvu i gdje je ječam ljet- 
ne sjetve omogućivao konjima da 
vuku teški plug. Ovo je stvorilo viš- 
kove hrane, a to je omogućilo razvoj 
gradova u kojima se počinje razvija- 
ti tehnološka snaga, dominantna ka- 
rakteristika modernog svijeta. 


Ove promjene uvjetuju da se mi- 
jenja stav sjevernoevropskog selja- 
ka prema zemlji, a time i on sam. 
Seljak odsada drži parcele zemlje, 
bar teoretski, u skladu sa svojim ud- 
jelom u oračkom timu. Zahvaljuju- 
ćt proizvodnoj snazi kojom upravlja 
on se moćno izdvaja iz svoje prirod- 
ne sredine: nekada je čovjek bio dio 
prirode a sada je postao njen eks- 
ploatator. Ove promjene su se od- 
razile i u novim nazivima mjeseci, 
koje je uveo Karlo Veliki. Rimski 
kalendar u pravilu prikazuje mjesece 
kao pasivne personifikacije, dok ka- 
rolinški kalendar izražava aktivan 
odnos čovjeka prema prirodi. 


U posljednjoj studiji White na- 
vodi i analizira otkrića pojedinih 
mehaničkih naprava, koje su stvori- 
le temelj kasnijem razvoju indus- 
trije i kapitalizma. On ovo radi vrlo 
savjesno i postupno, koristeći mno- 
gobrojnu literaturu i druge izvore. 
Ekspanzija Evrope od 1492. i dalje 
bila je zasnovana velikim dijelom na 
visokom potrošku energije, na viso- 
koj produktivnosti, na ekonomskoj 
i vojničkoj snazi. Predodžbe o sred- 
njem vijeku kao vremenu tehnološke 
stagnacije počivaju na lažnom teme- 
lju. Četiri vijeka nakon Leonarda (do 
pojave električne energije) bila su 
manje tehnološki angažirana u ot- 
krivanju osnovnih principa, nego u 
razrađivanju onih, koji su bili us- 
tanovljeni četiri vijeka prije Leonar- 
da. Zahvaljujući ovakvoj situaciji 
Roger Bacon je mogao pisati (1260): 
»Bit će napravljene mašine koje će 
tjerati najveće brodove i samo će 
jedan čovjek njima upravljati, a kre- 
tat će se mnogo brže nego da u nje- 
mu veslaju mnogobrojni veslači, ko- 
la koja će se kretati izvanrednom 
brzinom bez životinjske vuče, leteće 
mašine u kojima će čovjek letjeti po- 
put ptica, mašine koje ću mu omo- 
gućiti da dođe do dna rijeka i mo- 
ra«. White kaže da Bacon ovo ne g0- 
vori u svoje ime, već u ime inže- 
njera svog vremena. 

Iako Whiteove studije nisu pot- 
puno ujednačene, one ipak tvore jed- 
nu cjelinu. Njih povezuje misao 
da je razvoj tehnologije najbolji po- 
kazatelj porasta čovjekove moći i 
njegova razvoja uopće. Jedino je u 
prvoj studiji naglašena tendencija 
odvajanja tehnologije od ljudskog 
masovnog rada. Međutim, druga i 
treća studija pružaju korekturu ko- 
ja nam omogućuje da shvatimo zašto 
se centar civilizacije pomakao sa 
Sredozemlja na sjever i što je os- 
nova feudalnog sistema života. Ovo 


je dobar primjer koji pokazuje ka- 
ko S naučnog gledišta više vrijedi 
jedna knjižica u kojoj je vješto pri- 
mijenjena Marxova metoda na od- 
ređenom području istraživanja, nego 
čitave biblioteke dogmatskog mar- 
ksizma. 
. Knjiga je posebno interesantna 
i korisna s obzirom na drugi njen 
zadatak, koji se sastoji u tome da 
ukazuje na vrste izvora i sredstava, 
koja treba koristiti kada se ispituju 
neopisana razdoblja prošlosti. 

I. KUVAČIĆ 


POLE MIKA O PRIKA ZIMA 


NAPOMENA REDAKCIJE 


Polemički napis koji ovdje objavljujemo primili smo u drugoj polovini decembra 
1864. godine. U popratnom pismu, potpisanom s »Milan Ranković, Docent Umetničke 
aka“evrije u Beogradu i urednik časopisa »Socijalizam« a datiranom »16. XII 1964. god. 
u Beogradu« autor nas je molio da se njegov tekst objavi »bez izmena i skraćivanja« 
i to »u prvom sledećem broju (tj. u broju 1 za 1965. godinu«. Usprkos tome što u tek- 
stu M. Rankovića nismo otkrili ništa “eorijski zanimljivo, čak i uprkos tome što on 
direktvo vrijeđa svog recenzenta i prijeti mu sudom, a redakciju časopisa čije gos- 
toprimstvo traži na neukusan način moralno podučava. redakcija je odlučila da nje- 
gov napis objavi. Smatramo da kritiziranim autorima treba dati priliku da odgovo- 
re čak i uz rizik da oni takvu priliku zloupotrijebe. Kako je tekst M. Rankovića dva- 
put duži od prikaza Z. Posavca i kako je autor odbio da ga skrati na polovinu, objav- 
ljujemo ga neskraćenog nonpareillom. Istim pismom objavljujemo i odgovor Z. Po- 


savca koji je inače dovoljno kratak da bi se mogao štampati i petitom. 


O »TEORIJSKOM NIVOU« JEDNOG 
PRIKAZA 


U časopisu »Praxis« br. 2, 1984. godi- 
ne u rubrici »Prikazi i bilješke« objav- 
ljen je prikaz moje knjige »Svet umet- 
nosti, elementi opšte estetike«, koju je 
izdao zagrebački »Naprijed« ove godine. 
Prikaz je napisao Zlatko Posavac. U to- 
me na prvi pogled nema ničeg neobič- 
nog. Međutim, čak i na osnovu Iletimič- 
nog čitanja ovog prikaza čitalac može 
uočiti jednu drastičnu protivrečnost: iz- 
među teorijskog nivoa koji ovaj časo- 
pis želi da održi i »teorijskog nivoa« ko- 
ji je realizovan u ovom prikazu. 


Oslanjajući se na tvrđenje redakcije 
da ona ne stoji iza svih stavova potpis- 
nika tekstova koje objavljuje, kao i na 
to da ona dopušta kritički ostvrt i na 
sopstvene kritičke osvrtež, odlučio sam 
da čitaocima ovog časopisa skrenem paž- 


* »Ako sve može da bude predmet 
kritike, od toga ne smije biti izuzet ni 
o Praxis «.(»Praxis« br. 1, 1864, str. 


nju na ovakav način pisanja prikaza. 
Time želim da podstaknem one čitaoce 
koji možda neće imati dovoljno strplje- 
nja da pođu tragom »argumentacije« au- 
tora pomenutog prikaza, na to da sami 
preduzmu napor i provere tvrdnje po- 
menutog autora. Da je reč o jednom od 
uobičajenih, kulturnih, = dobronamernih 
prikaza (bez obzira na to da li se u nji- 
ma izriče pozitivna ili negativna ocena), 
ne bi svakako bilo potrebno na njega 
posebno reagovati. Međutim, ovde je reč 
o tekstu koji ne samo da nema nikakve 
veze sa naučnom, dobronamernom i ob- 
jektivnom ocenom, već i o tekstu koji je 
ispod elementarnog teorijskog nivoa. 
Pomenuti prikaz ne sadrži konstruk- 
tivnu teorijsku diskusiju o stavovima s 


kojima se autor prikaza ne slaže; on 


predstavlja pokušaj koji sam sebe dis- 
kvalifikuje: to je pokušaj da se fron- 
talnim odbacivanjem jednog dela ono to- 
talno obezvredi čak i pre nego što se 1 
elementarno razumelo! Od prikazivača 
se, pored stručnosti, očekuje 1 jedan mo- 
ralni kvalitet: da bude dobronameran 
čitalac knjige o kojoj piše. 'Tek onda 
stiče pravo na ocenu koja (bez obzira 
koliko bila negativna) može biti prihva- 
ćena i pravdana. Međutim, autor prika- 
za o kome je reč u slučaju ove knjige 
čak ni taj elementarni preduslov nije za- 

dovoljio. Citav prikaz otkriva jednu u 
suštini nekulturnu reakciju u okviru ko- 
je je zlonamernost razorila svaku logi- 
ku i svela prikaz na tipičan primer te- 
orijskog šunda. Njegov autor nije nasto- 
jao čak ni da svoju frontalnu, apsolu- 
tističku i nekritičku negaciju maskira 
bar jednim, makar i formalno prihvaće- 
nim stavom iz knjige o kojoj piše. On 
na čitavih 306 stranica knjige, za koju 
vriznaje da je u »poslijeratnom razdob- 
lju ... prvi takav pokušaj«, ne 
nalazi ni jedan jedini stav koji bi pri- 
hvatio! Ovim je zaista suviše lako de- 
maskirao »objektivnost«e svog »kritičkog« 
metoda. 

Naravno, tvrdnje koje je Z. P. o ovoj 
knjizi izrekao trebalo je makar i bilo 
čime poikrepiti: Z. P. je pokušao da ilu- 
ziju dokazanosti dozove nametljivim na- 
gomilavanjem apsurdno osakaćenih frag- 
menata teksta iz moje knjige, koje, go- 
njen svojom neskrivenom zlom voljom 
prema ovom delu, na sve moguće na- 
čine izvrće, cepka, spaja i razdvaja, os- 
tvarujući zapanjujuće besmislene efekte. 
Međutim, besmisao u koji su ti delovi 
moga teksta dovedeni silom prikaziva- 
čeve kons*ruktivistike raspada se na jed- 
nostavan i prirodan način: njihovim si- 
tuiranjem u kontekst iz koga su |istrg- 
nuti, ili čak i samo — širim, potpunijim 
citatom. Da vidimo, bar u nekim od ka- 
rakterističnih primera#) kako izgleda ova 
promašena autorova alhemija citata. 

Z. P. ističe da »poslije čitanja cele 
knjige M. R.-a čitalac ostaje Zbunjen.« 
Taj »zbunjeni čitalac« je zapravo — sam 
Z. P. Ipak, nije samo njegova zbunjenost 
(u koju nas je ovim prikazom zaista u- 
verio) uzrok takvih konfuzija u »argu- 
mentaciji«, kakve se nižu u ovom pri- 
kazu. Ali razmotrimo pre svega njih. 
Jedna od takvih drastičnih kunfuzija je 
tvrdnja Z. P. da će ostati »tajnom zašto 
bi knjigu M. R. trebalo smatrati pozi- 
cijom marksističke estetike. Puko deklari- 
ranje i tematsko povezivanje umjetnos“i 
s različitim aspektima humanosti i hu- 
manizma u tom pogledu ne znači ništa«. 
(Z. P. str. 312). Međutim upravo ova 
tvrdnja Z. P. je puka deklaracija, ali za 
nju se ne može reći da, samo zato što 
je puka deklaracija ne znači ništa: ona 
označava neskrivenu težnju da se obez- 
vredi jedno delo a da se pri tom izbeg- 
ne napor da se to obezvređivanje i argu- 
mentiše. Upotrebom termina »puko de- 
klariranje« i njegovim usmeravanjem u 
željenom smislu Z. P. nastoji da skrene 
pažnju sa sopstvenog »pukog deklarira- 
nja«. Ostavimo po strani to što jedno de- 
lo iz estetike svakako ne mora biti au- 
tomatski obezvređeno ako nije, kako Z.P. 
rogobatno i netačno kaže, knjiga koju 
bi »trebalo srmatrati pozicijom marksis- 
tičke estetike«.*t) Ali Z. P. je ispunjen 


*) Pošto ne želim da ovaj tekst bude od- 
bijen zbog dužine koja bi prešla nor- 
me časopisa »Praxis«, ne mogu ana- 
lizirati čitav tekst Z.P. 

Svoju knjigu smatram doprinosom 
marksističkoj orijentaciji u estetici, 
što je nešto sasvim drugo od onoga 
na šta Z.P. želi da navuče čitaoca: to 
je nešto različito od one »marksis- 
tičke estetike«, koja se u interpreta- 
ciji mnogih ždanovista smatrala _j e- 
dinom pravom i pravovernom es- 
tetikom socijalističkog društva, pre- 
ma kojoj sve ostale estetike treba 


*a 

žalosnom uverenošću da će najbrže dis- 
kreditovati onu knjigu koja se deklari- 
še kao marksistička, i orljentisana pro- 
stom deklaracijom da ona to nije. 

Jedna puka deklaracija »potkrepljuje 
se« drugom: »Autor se zapravo i nije po- 
trudio da bar malo rasvijetli prilično ne- 
jasnu situaciju s tzv. marksističkom es- 
tetikom«; (312). Ono što »osim toga« za- 
čuđuje Z.P. je i to što se pon emu, u 
knjizi prećutkuju i neki specifični sta- 
vovi s područja marksistički orljentisa- 
nih istraživanja, i što ona, po njemu, mi- 
moilazi teorijske pokušaje »antiestetike«. 
Dakle to je s va »zargumentacija« za 
gore iznetu apodiktičku tvrdnju da mo- 
ju knjigu »ne bi trebalo smatrati pozi- 
cijom marksističke estetike«! Sve puke 
deklaracije, jedna do druge, bez ijednog 
argumenta i to u prikazu koji preten- 
duje da kritikuje jednu knjigu koja to- 
bože, vrvi od pukih deklaracija! Osta- 
nimo, zbog štednje prostora, zasad na 
ovoj metodološkoj primedbi: kako se to 
pukim deklaracijama obaraju puke de- 
klaracije? Nemam potrebe da Z.P. do- 
ie dodo svoju »marksističku pravover- 
nost«. 

Z.P. čak smeta i to što se, po njemu, 
»M.R. . pravo ne pita ni za mo- 
gućnost same (marksističke) estetike u- 
opće« (Z.P. str. 313). Sa stanovišta moje 
koncepcije ja sam na ovo pitanje odgo- 
vorio praktično: Ono nad čim se Z.P. pi- 
ta, nastojao sam da realno i ostvarim: 
dao sam određeni doprinos marksističkoj 
orijentaciji u estetici, i time valjda do- 
voljno jasno pokazao da verujem da je 
ona moguća. 

Međutim, zbrka koju je Z.P. stvorio 
može se delimično objasniti (mada ne i 
opravdati) i načinom na koji je on ra- 
zumeo podnaslov knjige »Elementi op- 
šte estetike«: on termin »element« pros- 
to identifikuje sa terminom »fundament« 
i piše: »elementarno, tj. fundamentalno« 
(312). Međutim, »Fundamenti opšte es- 
tetike« (kako Z.P. u suštini razume taj 
naslov) je nešto sasvim drugo od onoga 
što podnaslov moje knjige stvarno zna- 
či. Podnaslov »Elementi opšte estetike« 
ukazuje da smatram da elemenata (u 
smislu sastavnih delova jedne celine, u 
koji su uključeni osnovni delovi te ce- 
line ali i oni koji nisu osnovni) ima 
više, a da su neki od njih obuhvaćeni 
ovom knjigom. Taj podnaslov sugeriše 
i to da se ovim elementima opšta es- 
tetika ne smatra iscrpljenom, što se i 
eksplicitno kaže u knjizi, i što se čak 
i kurzivom podvlači, a što i Z.P. nije 
mogao da previdi.*") Time jasno isti- 


odbaciti kao bezvredne. Postoji op- 
šti razvitak estetičke misli čovečan- 
stva, u okviru koje marksistička orl- 
jentacija u estetici predstavlja onaj 
smer i sadržaj istraživanja kojem 
ovom knjigom želim da doprinesem. 
*) »Nameravajući da u ovoj knjizi ostva- 
rim doprinos daljem razvijanju mark- 
sističke orijentacije u estetici, poku- 
šao sam da pružim relativno celovitu 
i sistematsku razradu nekih esteti- 
čkih problema koje smatram osnuv- 
nim, i to u svetlosti potreba koje na 
estetičkom planu izazivaju strujanja 
u savremenoj umetnosti. Odmah na- 
pominjem da ovde nisu obuhvaćeni 
svi problemi koje smatram  osnov- 


ime. .R.: »Svet uimetnosti, elemen- 
ti hi estetike«, »Naprijed«, Zag- 
reb, str. 12.) 

čem da ova knjiga ne pretenduje na to 
da bude iscrpna analiza svih (pa ni 
svih osnovnih) problema opšte estetike, 
pa zato njome i nisu obuhvaćeni svi 
elementi opšte estetike. Iako i sama pred- 
stavlja relativnu celinu, ona je deo jed- 
ne šire celine na kojoj radim; obavlja- 
nje razrade daljih, ovom knjigom ne- 
obuhvaćenih elemenata opšte estetike, bi- 
će prezentirano u drugoj knjizi iz opšte 
estetike kojoj ništa neće smetati ako joj 
podnaslov bude »Elementi opšte esteti- 
ke II«. 

Međutim, ovaj smisao koji sadrže i 
moj podnaslov i stavovi u predgovoru, 
autor u potpunosti izvrće imputiranjem 
nekakve valorizacije problema po ste- 
penu fundamentalnosti. Z.P. se pita »po 
čemu se može zaključiti zašto su neki 
problemi kao »glavniji« ušli u knjigu. a 


ostali ne« (312). Prosto zbog toga što 
svi i nisu mogli stati u knjigu! Svi 
osnovni problemi opšte estetike, ka- 


ko je ja shvatam, ne mogu ni biti smeš- 
teni u knjigu od 300 stranica.*) Ali 
nije samo _ u tome stvar: mogu se 
naći mnogi problemi za koje se 
može učiniti da ih je trebalo _ pre ob- 
raditi u knjizi, nego neke koji su u 
knjizi već obrađeni. Međutim, to je stvar 
određene koncepcije koju treba pret- 
hodno obrazložiti, što joj međutim, opet 
ne daje pravo da bude automatski i prih- 
vaćena. Međutim, važnije je što time Z.P. 
obavlja imputiranje jednog stava koji 
nigde u knjizi nisam zastupao: nigde ni- 
je rečeno da su oni osnovni problemi ko- 
ji su knjigom obuhvaćeni (za koje je 
eksplicitno rečeno da nisu svi prob- 
lemi koje smatram osnovnim) istovre- 
meno i automatski oni problemi koje 
smatran osnovnijim od onih 
problema koji knjigom nisu obuhvaćeni. 
Ovo rangovanje između osnovnih prob- 
lema vrši sam Z.P. da bi sebi stvorio 
prostora za još jednu neopravdanu pri- 
medbu. Prirodno je da se iz onoga što 
sam rekao predgovorom i knjigom mo- 
že zaključiti da smatram niz problema 
osnovnim u opštoj estetici, ali da, pošto 
nisam sve osnovne obuhvatio knjigom, 
smatram da ima i takvih koji su van 
knjige, a osnovni su isto tako i isto to- 
liko kao i neki koji su knjigom obuh- 
vaćeni. Međutim, detaljnu klasifikaciju 
po rangu osnovnosti nisam ovom knji- 
gom ni obavio, niti sam to nameravao 
da učinim. Ipak, jedno je jasno: proble- 
mi u knjizi su okupljeni prema njiho- 
voj unutrašnjoj srodnosti, prema pravcu 
moga interesovanja, i prema prirodi po- 
treba naše savremene teorijske misli, ka- 
ko sam ih ja uočilo. Ova bukvalna ekspli- 
kacija bila je nužna da bi se video so- 
Sre metod ZP. 

ako U knjizi eksplicitno ističem da 
moja knjiga nije trebalo da bude do- 
Prinos istoriji estetike, nego njenoj te- 
oriji, Z.P. mi zamera 1 to što moji kri- 
terijumi za određivanje umetničke vred- 
nosti »nisu propraćeni dovoljnom argu- 
mentacijom (tko je, kada i kako zastupao 
U historiji estetike određena stanovišta)« 
(313). U svojoj upornoj, u ovom prikazu 
ispoljenoj težnji za hijerarhijskim ure- 
đivanjem svih estetičkih problema koje 
pominje, Z.P. mi zamera zašto uzimam 
ove a ne i neke druge kriterijume. Iako 


*) (U prvobitnoj verziji knjiga je broja- 
la čak oko 500 šlajfni od čega je po 
rike redaktora, izostavljeno čitavih 


mi nipošto nije bila namera da - 
ku cenu i svuda uvodim hijerarhijslec 
odnose u estetičke probleme, tamo gde 
sam to smatrao neophodnim, ipak sam is- 
takao izvestan odnos prioriteta, kao, na 
primer i u slučaju kriterijuma za određi- 
vanje umetničke vrednosti, gde za neke 
kriterijume tvrdim da su primarniji, a 
za neke da su sekundarniji, Međutim, 
ono što Z.P. na jednom mestu neoprav- 
dano zahćeva, na drugom mestu Imu opet 
neopravdano — smeta! U obrazloženju 
svakoga onoga kriterijuma, za koga se 
tvrdi da je primarniji daje se i objašnje- 
nje (implicitno ili eksplicitno) zašto je 
on primarniji. Na ovom mestu koje Z.P. 
citira (videćemo kako citiral) to ob- 
jašnjenje se čak daje i eksplicitno.*) 
Međutim, Z.P. prekida citat upravo ta- 
mo (gde stoji znak:) odakle počinje 
eksplicitno obrazlaganje zbog čega se je- 
dan kvalitet ume*ničkog dela proglašava 
primarnijim u odnosu na drugi. Ovde je, 
osim toga, skrivena i jedna zamena teze 
(od kojih inače vrvi ovaj prikaz i za či- 
je razotkrivanje bi mi trebalo suviše 
prostora): Z.P. prvo govori o kriteriju- 
mu i o tome da ne određujem zbog če- 
ga neki od kriterijuma imaju prednost 
nad drugim, a zatim, prelazeći samo jed- 
nim »I dalje«, daje osakaćeni citat u ko- 
me se govori ne o kriterijumu za odre- 
đivanje umetničke vrednosti, već o od- 
ređenim kvalitetima umetničkog dela me- 
đu kojima je reč i o umetničkoj vred- 
nosti. Dakle, konfuzija je potpuna: »argu- 
mentacija« se pro*eže s jednog sadržaja 
na drugi, sasvim različit, jer _ očevidno 
umetnička vrednost uopšte, posmatrana 
kao kvalitet umetničkog dela, i upore- 
đivana _ sa  angažovanošću  —umetničkog 
dela kao drugim kvaltitetom, (između 
ostalih) nije isto što 1 neki od kriteri- 
juma za određivanje umetničke vrednos- 
ti dela. Ovu »argumen“aciju« Z.P. za- 
vršava providnom i u osnovi besmisle- 
nom aluzijom na filozofima dobro poz- 
nato učenje o »primarnim i sekundarnim 
kvalitetama«, na čiji nivo nespretno že- 
li da svede moje analize. 


O »vteoriiskom nivou« i metodu kojim 
se Z.P. služio neka posluže i ovakvi »bi- 
serl argumentacije«: Z.P. tvrdi da se 
držim »valjda i u estetici one poslovice 
da je ljubavi i ratu sve dopušteno«. (17), 
Z.P. zatim dopušta sebi da moje shvata- 
nje estetičkih metoda nazove čak—»es- 
te*ičkim makijavelizmom«! (313). Zavr- 
šetak gore citiranog stava je veoma ka- 
rakterističan za autorov metod: taj stav 
logički implikuje da se ja, osim u es- 


*) »Umetnička vrednost i angažovanost 
umetnosti jesu kvaliteti koji su tesno 
povezani. Međutim, umetnička vred- 
nost je primarniji kvalitet: umetničko 
delo može da bude umetnički anga- 
žovano jedino ako je umetnički vred- 
no; dok je, s druge strane angažo- 
vanost jednog umeiničkog dela umet- 
nički uzaludna, jalova — ako delo ni- 
je _umetnički vredno; ili tačnije, an- 
gažovanost umetnički bezvrednog de- 
la 1 nije umetnička angažovanost, i- 
ako ona može da ostane, na primer, 
politička (ili neka druga) angažova- 
nost u onom smislu u kojem je, re- 
cimo, politički angažovan neki no- 
vinski tekst. filozofska rasprava ili 
teorijska studija« 1td. itd. (M.R. Isto 
delo str. 255). 

tetici, držim i van estetike rone pos- 
lovice da je u ljubavi i ratu sve do- 
pušteno«! Kad bih imao vremena za gub- 
ljenje, onda bil i ova rečenica dala os- 
nova da se Z.P. prinudi da je i pred 
sudom objasni. Kad je autor ponesen za- 
slepljenošću svoje apriorne potrebe za 
totalnom negacijom nečijeg rada, onda 
mu se u rečniku prirodno nalaze i ovakve 
apsurdne kovanice kao što je 1 »estetički 
makijavelizam« — to žalosno originalno 
otkriće Z.P., koje mu se kao bumerang 
nužno vraća. 

Njegovi »argumenti« se svode na us- 
klike čoveka koji iznenada vidi nešto u 
čije postojanje ne može da veruje: »ar- 
gument« koji se suprotstavlja mome sta- 
vu (citiram kako je Z.P. citirao) »... da 
Svaki od bitnih stavova. . . zasnujem i 
proverim određenim  doživljajnim  sta- 
vom«*) jeste uzbuđeni uzvik: »Ne veru- 
jemo vlastitim očima! Zar baš »provje- 
riti«? Ali tako piše na desetoj strani.« 
(313). Itoje sve. Zaista sve. Ovim 
je »argumentom« Z.P. »pobio« citirani 
stav, i on sad ide dalje. On nema vre- 
mena da se na ovome zadržava, jer mu 
preostaje da još na brzinu citira niz 
osakaćenih stavova iz moje knjige, i da 
rasporedi iza njih i u njima još nekoli- 
ko uskličnika, pa će, stvar, po njegovom, 
biti rešena. Ali to nije slučajno: najveći 
deo »kritičke metode« Z.P. se i sastoji u 
neobuzdanom  rasipanju  uskličnika po 
tekstu koji kritikuje, jer je to mnogo 
lakše i komotnije nego upustiti se u 
a'varni posao argumentacije svojih pri- 
medbi. A nije slučajno ni to što je ovaj 
posao Z.P. u ovom prikazu izbegao: 
za argumentaciju treba imati najmanje 
jednu stvar: argumenata. 

I pored toga što sam u čitavoj knjizi 
pažljivo (čestim ukazivanjem na izvore) 
razgraničio svoje stavove od tuđih, Z.P. 
»otkriva« da dugujem nešto čak i auto- 
rima koje nisam ni čitao (na primer — 
Geigera). #*#) Međutim, ne zadovoljivši se 


*) Evo potpunijeg citata ovog mesta iz 
moje knjige, iz koga će se videti u 
kom smislu se ovde govori o doživ- 
ljajnom proveravanju estetičkih sta- 
vova: »Opredeljujući se za rad na es- 
tetici primarno određen jednom in- 
timnom vezanošću za umetnost, isto- 
vremeno sam nastojao da ne dozvo- 
lim impulsima koji dolaze iz ovog su- 
bjektivnog izvorišta da ukinu onu 
meru objektivnosti koju svako raci- 
onalno diskurzivno razmatranje nuž- 
no implikuje. Nastojeći da u Erani- 
cama svojih mogućnosti ostvarim onu 
sintezu subjektivnog doživljajnog sta- 
va prema fenomenu umetnosti i ra- 
clonalno objektivne analize bez ko- 
je nema egzaktnijih rezultata, koju 
smatram uslovom bez koga je ne- 
moguće uspešno istraživanje umet- 
nosti, istovremeno sam nastojao da 
svaki od bitnih stavova koji dolaze 
kao rezultat racionalne analize pro- 
blema zasnujem i proverim određe- 
nim doživljajnim stavom, kao | da 
svaki bitni doživljajni stav uzdignem 
na onaj nivo svesnosti, koji omogu- 
ćuje njegovo provođenje na plan es- 
tetičkih kategorija. . . (MAR, citi- 
rano delo, str. 10.) 

*w) Izgleda da je trebalo da citiram once 
autore koji su Z.P. poznati (pa, možda 
i samog Z.P.?), a ne one koje sam 
koristiol 


tim, Z.P. pokušava da nađe čak i »prli- 
mer« za to: on nastoji da ubedi čitao- 
ce da ja proglašavam mojim i »potpuno 
novim« i »originalnim« onaj stav prema 
kome rešenje problema umetničke vred- 
nosti »ne sme biti »negde na sredini iz- 
među subjektivizma i objektivizma«« (147). 
Kako ću ja »to svoje novo zasnivanje iz- 
vršiti citiranjem Vuka Pavićevića«?_ U 
knjizi san uvek potpunim navo- 
dima ukazivao na to koje stavove | od 
koga usvajam, da bih jasno odvojio ono 
što predstavlja moj doprinos problemu. 
Međutim, Z.P. se služi zaista groteksnom 
»logikom« kad mi podmeće da ja sma- 
tram da je moj doprinos upravo ono što 
sam koristio od autora koga sam citirao! 
Z.P. pri tom upotrebljava i sledeću teh- 
niku: on u istoj rečenici ostavlja na- 
vodnice oko delova rečenice uzetih iz mo- 
ga teksta, i oko nekih reči koje sam u- 
nosi u tekst, i na taj način sugeriše 
utisak da su i ove druge reči u na- 
vodnicama — reči iz moga teksta. Ta- 
ko može da se stekne utisak da su i re- 
51 »potpuno novom« i »originalnom« deo 
moga teksta. #) Po Z.P. ja dakle, sma- 


*) »To Svoje novo zasnivanje M. R. će 
izvršiti citiranjem Vuka Pavićevića 
(p. 148), a završiti zaista »potpuno no- 
vom« i »originalnom« tezom kako je 
»umetnička vrednost i subjektivno i 
objektivno zasnovana« (Pp. 149)a. (Z.P., 
str. 314.) 


U mojoj knjizi u poglavlju »Umet- 
nička vrednost«, u odeljku »Opšti o- 
kviri estetičkog određivanja umet- 
ničke vrednosti« treći pasus počinje 
sledećim stavovima: »Najprihvatljivi- 
je opšte okvire za određivanje oso- 
benosti umetničke vrednosti postav- 
lja određivanje vrednosti uopšte kao 
relacionih fenomena između subjek- 
ta i objekta. ». . .Kategorijalno gle- 
dano, vrijednosti su relacioni feno- 
meni koji se postavljaju u odnosu 
stvarnog subjekta i stvarnog objek- 
ta. . .« Ovakvo shvatanje predstav- 
lja prevazilaženje i subjektivizma i 
objektivizma, stavljajući proučavanje 
vrednosti na realno tlo.« itd. (M.R.,, 
isto delo, str. 148.) Srednji stav je 
ovde citat iz Vuka Pavićevića, pri 
čemu je u fusnoti naveden potpun 
izvor odakle je citat uzet: »Dr Vuk 
Pavićević: »Odnos vrijednosti i stvar- 
nosti u modernoj njemačkoj aksio- 
logiji«, »Kultura«, Beograd 1958, str. 
132.«. Prema tome je jasno da je us- 
vajanje ovog stava obavljeno ne nje- 
govom krađom, već postupkom 
koji je uobičajen u svakom nauč- 
nom radu. 

Sledeći pasus iza ovoga koji po- 
činje gore citiranim tekstom, počinje 
ovako: »S obzirom na činjenicu da 
je umetnička vrednost i subjektivno 
i objektivno zasnovana, njeno opšte 
estetičko određivanje mora neprekid- 
no da uzima u obzir istovremenost 
pojavljivanja ovih dvaju suštinskih 
vidova njene zasnovanosti.« (M.R., is- 
to delo, Str. 149. Iz ove rečenice ZP. 
istrže reči »umetnička vrednost i su- 
bjektivno i objektivno zasnovana«, pa 
tvrdi da je to teza kojom ja za- 
vršavam svoje zasnivanje pro- 
blema umetničke vrednosti, i to te- 
za koju ja, tobože, smatram »pot- 
puno novoma«a i »originalnom«. Među- 

Poslednje, iz tako vrlo široko shvaćene psihološke problematike, bilo je 
saopštenje R. Supeka »Čovek bez socijalnih merila«, pod tim (valjda svesno 
provokativnim?) naslovom čulo se zanimljivo izlaganje o različitim nivoima 
analize ličnosti i njenog odnosa prema društvu, kao i razvijanje teze o po- 
stavljanju ličnosti u osnovu društva (a ne obratno). 

Drugog dana rada simpozijuma doc. Zygmunt Baumann je u saopštenju 
pod naslovom »Socijalna struktura i inovaciona, (kreativna) ličnost« govorio 
o socijalnim strukturama koje pogoduju razvoju tradicionalističkog (kon- 
zervativnog) tipa Ličnosti (po njegovom mišljenju, to su homogena i mono— 
—kulturalna društva) i o socijalnim strukturama koje pogoduju razvoju in- 
ovacionog (kreativnog) tipa ličnosti: to su poli—kulturalne strukture u ko- 
jima »biće« nije na jednoznačan način povezano sa »trebanjem«, u kome 
jed nka učestvuje u raznim socijalnim grupama, sa različitim sistemima 
vrednosti, tako da njeno ponašanje nije određeno unapred fiksiranim druš- 
tvenim stereotipom. . 

Docent Stefan Nowak je svoje saopštenje pod naslovom »Uloga per- 
sonalnih varijabila u socijalističkoj analizi« posvetio metodološkim prob- 
lemima sociologije i ulozi koju uzimanje u obzir osobenosti ličnosti može da 
igra u objašnjavanju i predviđanju socioloških fenomena, zaključujući iz- 
lagosnje plediranjem za šta tešnijim kontaktom između sociologa i psiho- 
loga i iznošenjem prednosti koje se mogu očekivati od takvog interdiscipli- 
narnog pristupa. 

U savpštenju pod naslovom »Ličnost kao politička kategorija« doc. Jerzy 
W.atr je podvrgao kritici savremene teorije (pretežno američkog porekla) 
u kojima se ponašanje birača tumači samo psihološki — kao uslovljeno do- 
življajima u detinjstvu, kao iracionalno itd. — ukazujući na malu ekspli- 
kativnu moć takvih teorija koje isključuju iz svojih razmatranja upravo 
ono što je za političko ponašanje bitno: njegovu uslovljenost društvenim 
faktorima (tipom društva, stepenom mogućnosti pojedinaca da stvarno utiče 
na značajne odluke itd.). Na kraju referent je govorio o nekim istraživa- 
njima ponašanja birača u Poljskoj. 

Saopš.enje doc. Zage Pešić—Golubović »Teoretski okviri za marksistič- 
ku koncepciju ličnosti« tretiralo je na koncizan i svež način osnovne pret- 
posta. ke koje iz Marxovih dela možemo izvući radi izgradnje jedne mar- 
ksističke teorije Ečnosti. Naglašavajući značaj filozofske antropologije za 
izgradnju kompleksne, interdisciplinarno postavljene, teorije ličnosti, Z. 
Pešić— Golubović je istakla sledeće karakteristike kao konstitutivne za po- 
jam ličnosti: subjektivnost, društvenost, integritet i kreaktivnost. 

Autor saopštenja »Problematika ličnosti u radovima Karla Marxa« Ta- 
deusz Jaroszewski ogradio se na početku da njegovo saopštenje ima samo 
marksološki karakter, tj. karakter eksplikacije onoga što o problemima lič- 
nosti nalazimo kod Marxa. Pa ipak, s pravom mu je primećeno (doc. Bau- 
mann) da u njegovom saopštenju nema onoga što je za Marxa najbitnije: 
da Marx ne smatra društva (konkretno dani egzistirajući oblik društva) za 
merilo čoveka, nego obratno, čoveka smatra merilom društva. 


Povodom poslednja dva saopštenja razvila se veoma zanimljiva diskusija o 
stepenu izgrađenosti, razvijenosti marksističke teorije ličnosti (prof. Schaff, 
Fritzhand i referenti) i njenim osnovnim pretpostavkama, a povodom saop- 
štenja doc. Baumanna i doc. Pešić—Golubović o pojmu potencijalnih mo- 
gućnosti, pojmu ljudske prirode i otuđenja. U svojoj reči u diskusiji prof. 
Fritzhand je pomenuo i pitanje o deskriptivnoj i normativnoj definiciji 
ličnosti, o čemu su kasnije diskutovali i doc. Baumann i Reykowski. 

Trećeg dana simpozijuma učesnici su saslušali četiri saopštenja. Prvo 
od njih, saopštenje prof. V. Pavićevića »Ličnost kao moralno biće« tre- 
tiralo je pitanja determinizma i indeterminizma, pa se onda, polazeći od re- 
lativno—indeterminističkih pretpostavki, izvodio pojam moralne odgovor- 
nosti kao ontološki određene konstitutivne osobine ličnosti. Povodom tog 
saopš'enia se razvila diskusija u kojoj su učestvovali prof. Fritzhand, doc. 
Z.votić i referent. 


U saopštenju prof. Leszeka Kolakowskog »Ličnost u sakramentalnoj i 
ekološkoj viziji sveta« je branjena teza da je sloboda ličnosti ne samo vred- 

nost s tačke gledišta ličnosti same, već i urgentna potreba razvoja druš- 
tva, njegovih odnosa i njegovog bića (uključujući i materijalno biće druš- 
tva), te da se ta dva aspekta na ovom problemu poklapaju. 

U svom saopštenju »Ličnost kao vrednost« doc. A. Tanović govorio je 
o totalnoj ličnosti (totalnom čoveku) kao vrhovnoj intrinsičnoj vrednosti, 
koja je merilo svh ostalih vrednosti: moralnih, estetskih, pravnih itd. i o 
mogućnos ima realizacije te vrednosti. I 


Prof. M. Marković je u saopštenju pod naslovom »Moralni integritet 1 
ličnost u socijalizmu« tretirao moralne probleme pred koje je jedinka stav- 
ljena u birokratizo anim društvenim strukturama i o integritetu ličnosti ko- 
ji se uspostavlja u razvoju samoupravnih odnosa i u procesu integrisanja 
raznih sfera društvenog bića: političke, naučne, moralne itd. Povodom tog 
saopštenja (sa reminiscencijama na saopštenja Z. Baumanna i Z. Pešić— 
—Golubović) razvila se diskusija o pojmu integr.sane ličnosti (Baumann, Ba- 
czko, Supek, Pešić—Golubović, Reykowski i referent) da li taj pojam ozna- 
čava apsolutno integrisanu ličnost, koja je dalje nesposobna za razvoj, ili 
relat.vni integritet bez koga nema ličnosti. 


U reči u diskusiji prof. B. Baczka bilo je interesantnih opaski o ulozi in- 
teligencije (tehn.čke i humanističke) u savremenom društvu, a posebno u 
socijalističkom, komunističkom pokretu. ' 


U savpštenju prof. G. Petrovića, kojim je otvoren četvrti dan rada sim- 
pozij ma, bilo je reči o razlikovanju socijalizma i komunizma, o smislu 
soci al zma, o odnosu socijalizma i ličnosti i o odnosu pojmova »ličnost« i 
»čovek«, pri čemu je referent insistirao na takvoj upotrebi pojma »čovek«, 
pri kojoj bi ona označavala ono što čovek može i treba da bude. 


Doc. S. Stojanović je u saopštenju pod naslovom »Heteronomna i auto- 
nomna ličnost u socijalizmu« govorio o socijalnim strukturama koje pogodu- 
ju razvoju jednog i drugog tipa ličnosti i, ističući autonomni tip ličnosti kao 
m ralno i društveno vredniji, analizirao proces uspostavljanja samoupravlja- 

nja kao proces autonomizacije ličnosti. ' 


Završno saopštenje doc. M. Životića »Moralno—političko biće u soci- 
jalizmu« tretiralo je probleme odnosa etike i politike u Marxovom huma- 
nizmu. Referent je kritikovao neke aksiološke teorije, koje vrhovnu vred- 
nost vide u interesu društva (utilitarizam, staljinizam), u stvaranju kultu- 
re (kulturalizam), zat.m pozitivističko odricanje od svakog  normativizma 
i aksiologiju pragmatizma. Analizirajući Marxov pojam totalnog čoveka kao 
»autentično ostvarene moralne ličnosti, koja svojom samo—delatnošću pos- 
taje osnova stvaranja normi društvenog života«, on je na kraju govorio o 
etizaciji politike i odumiranju političke sfere kao parcijalne sfere u proce- 
su samoupravljanja. ' 

U završnoj diskusiji, koja se razvila povodom ovih referata, kao i po- 
vodom osta:ih tema pokrenutih za četiri dana trajanja simpozijuma — bilo 
je reči o staljinizmu (A. Schaff, G. Petrović), o socijalizmu i sreći, (A. Schaff, 
V. Pavićević), o determinizmu i indeterminizmu (M. Fritzhand), o razlika- 
ma izm:đu formalne i stvarne demokratije u pluralističkim društvenim 
sistemima (J. Wiatr, S. Stojanović), o integritetu ličnosti (R. Supek), o poj- 
mu ličnosti i čaveka (A. Schaff, G. Petrović, Z. Pešić—Golubović) io dru- 
gim problemima koji su bili u vezi sa osnovnom temom simpozijuma. 


U toj generalnoj debati pokazala se sa svom snagom opravdanost organi- 
zovanja bilateralnih poljsko—jugoslavenskih razgovora: pokazalo se, na- 
ime, da je mnogo tema, zanimljivih za obe strane, značajnih za savremenu 
filozofiju uopšte, a za filozofe—marksiste posebno, tek načeto u ovom raz- 
govoru. Zato i nisu kao puke formalnosti rečene iz kurtoazije zazvučale re- 
či kojima su se gosti i domaćini oprostili jedni od drugih, ocenjujući ovaj 
simpozij kao značajan ne samo za filozofe Poljske i Jugoslavije, nego i za 
savremeni marksizam uopšte. I zato će ovakvi sastanci postati stalna forma 
saradnje f.lozofa naših dveju zemalja: u maju 1965. g. sastaju se filozofi— 
—etičari (opet u Poljskoj), a u januaru 1966. g. sadašnji domaćini biće gosti 
Jugoslovenskog udruženja za filozofiju. 

S. KNJAZEVA 

vjeku kao centralnom antropološkom sadržaju marksizma. Simpoziii koi 

svake godine organiziramo jesu tribine na kojima u suradnji s našim ala 
tima i referentima iz drugih republika tražimo rješenja aktualnih filozof- 
skih problema u duhu koncepcija stvaralačkog marksizma. 

Stručni kolokviji kao diskusione večeri na kojima se raspravljaju naj- 
aktualniji filozofski problemi (na pr. Suvremeni problemi socijalizma. Po- 
litičko društvo i politička mitologija, Teorija i praksa) pobuđuju interes i iz- 
van kruga članstva našeg društva. U ovu aktivnost uspjeli smo uključiti 
i predavače goste iz drugih republika. 


Naši filozofi aktivno djeluju u Korčulanskoj ljetnoj školi koja i 2 
čajnu ulogu u razvijanju marksističke misli i dspostevljanju KoneRn a. 
še s drugim marksist čkim filozofijama, pa se već afirmirala kao tribina 
suvremene donjom misli. 

Radom drušiva upravljao je odbor na čelu s predsjedniko j = 
rovićem. Dužnost predsjednika vršio je od mjeseca studenoga Branio dra 
njak, jer je Gajo Petrović izabran za predsjednika Jugoslavenskog udru- 
ženja za filozofiju. 

Ovako bogat rad društva moguć je samo zahvaljujući podršci, interesu 
i aktivnosti članova Hrvatskog filozofskog društva. 

Iz blagajničkog izvještaja vidljivo je da su financijska sredstva kojima 
'e HFD raspolagalo relativno skromna, jer su u odnosu na široko razvijenu 
i intenzivnu aktivnost našeg društva dotacije koje primamo male. 

Izvještaj redakcije Praxisa podnio je Danilo Pejović — jedan od glav- 
nih urednika. Prošlogodišnja je skupština istakla potrebu pokretanja filo- 
zofskog časopisa u Zagrebu. Društvo se uporno angažiralo u tom pravcu, 
a razumijevanjem i podrškom Fonda za izdavačku djelatnost pri Sekre- 
iarijatu za kulturu SRH osigurana su potrebna financijska sredstva. Kon- 
sultiranja šireg skupa istaknutih filozofa naše sredine odredila su koncep- 
ciju časopisa pa je inicijativni odbor izabrao redakciju. Nakon opsežnih pri- 
prema redakcija je prvi broj časopisa objavila u predviđenom roku, a ča- 
sopis i delje redovito izlazi svaka dva mjeseca. Čosopis će i dalje pored 
glavne teme broja sadržavati rubrike: Portreti i situacije. Misao i zbilja, 
Diskusija, Prikazi i bilješke, Filozofski život. Danilo Pejović je naglasio da 
je redakcija ostvarila uspješnu suradnju i s drugim republičkim centrima 
s filozofima u Beogradu, Sarajevu itd. 


Skupština je u diskusiji pozitivno ocijenila mnogostruku aktivnost HFD 
kao vrlo uspješnu i opsegom i intenzitetom i kvalitetom. Posebno je nagla- 
šeno da Praxis svojim aktualnim filozofskim sadržajem i suvremenom hu- 
manističkom marksističkom orijentacijom izaziva živu pažnju i priznanje 
ne samo filozofa nego i šire kulturne javnosti. Skupština smatra da je re- 
dakcija opravdala povjerenje i da joj treba produžiti mandat i tako dati mo- 
gućnost da svoje zamisli u potpunosti provede. 


Na kraju je dana razrješnica upravi i izabran je novi Upravni odbor: uz 
članove dosadašnje uprave izabrana su i tri nova odbornika. Radom druš- 
tva u idućoj godini upravljat će odbor u sastavu: Branko Bošnjak (predsjed- 
nik), Danko Grlić (potpredsjednik), Boris Kalin (tajnik), Davor Rodin (bla- 
gajnik), Branka Brujić, Marijan Cipra, Kruno Krstić, Blaženka Lovrić—Mi- 
mica, Ante Marin, Josip Marinković, Ante Pažanin, Zlatko Posavac i Bruno 
Rusan. Redakcija časopisa Praxis izabrana je s mandatom na dvije godine 
u dosadašnjem saslavu: Danilo Pejović i Gajo Petrović (glavni i odgovorni 
urednici), Brankv Bošnjak, Danko Grlić, Milan Kangrga, Rudi Supek i Pre- 
drag Vranicki. 

Predsjednik HFD Branko Bošnjak zahvalio se u ime novog Upravnog 
odbora na iskazanom povjerenju. U zaključnoj riječi on je istakao da filo- 
zofija nije školski predmet. Ona to nikad nije ni bila ili barem nije mogla 
biti samo to, a posebno to. ne može biti u ovom našem vremenu. Filozofija 
je uvijek izraz duha vremena i njegova kritika. Marksistička filozofija u svo- 
joj je biti kritika postojećeg. To naglašavamo naročito danas i ovdje: za- 
datak je filozofije da vodi brigu o tome da osnovi naše društvene prakse 
zaista budu filozofski, a to znači humanistički. 2 m 

POLJSKO - JUGOSLAVENSKI SIMPOZIJ U VARŠAVI 


Odnosi između naših i poljskih filozofa pripadaju već ustaljenoj tradiciji. 
Da ne navod mo podrobno međuratne kontakte i učestvovanja na zajednič- 
kim skupovima; da ne tumačimo svima nama razumljiv prekid za vreme tra- 
janja rata i izvesno vreme posle toga do 1957. godine; podsetićemo samo na 
suradnju koja je uspostavljena te godine i od onda traje, razvija se i dobija 
nove, bogatije i sadržinskije oblike. Te, 1957. godine, na poziv Instituta za 
filozofiju i sociologiju Poljske akademije nauka (PAN) u Poljskoj je boravi- 
la delegacija Jugoslovenskog udruženja za filozofiju i sociologiju u sastavu: 
Boris Ziherl, Mihajlo Marković i Gajo Petrović. Rezultati posete su bili vrlo 
određeni: kratkoročne i dogoročne stipendije za boravak mlađih naučnih 
r2zdn.ka; uzajamne posete profesora-predavača (tako su kod nas boravili 
prof. Schaff, prof. Kotarbinski sa suprugom, prof. Ajdukiewicz i prof. Mo- 
rawski, a u Poljskoj — prof. Marković); učešće prof. Suhodolskog i Fritzhan- 
da na Međunarodnom simpozijumu u Dubrovniku 1963. godine i prof. Fritz- 
handa na simpozijumu u Vrnjačkoj Banji 1964. godine; prevođenje dela polj- 
skih filozofa kod nas (prof. Schaff i Kolakowski) i dela naših filozofa u Polj- 
s..0) (knjiga prof. Markovića »Formalizam u savremenoj logici« je već iz- 
dana, neke druge su u planu). Zato se u Poljsku dolazi kao kod starih prija- 
jatelja: i domaćini i gosti su dovoljno informisani jedni o drugima da kon- 
takt sa pretežno-informativnog može da pređe na sadržinsku i suštinsku 
razmenu mišljenja o akuwualnim problemima filozofije, kojima se i jedni i 
drugi bave. ž 

Sličnost situacije, a stoga i sličnost problematike i stepen uzajamnog poz- 
navanja nalagali su da se međusobnim kontaktima da i odgovarajuća, raz- 
vijen.ja forma. Tako je u decembru 1964. godine u Varšavi došlo do prvog 
bilateralnog poljsko-jugoslovenskog simpozijuma na temu »Problem ličnos- 
ti«, odabranu sporazumno u prethodnim razgovorima i prepisci. Simpozijum 
je trajao četiri dana. Saopštenja su bila podeljena u čet.ri veće celine: pr- 
vog dana simpozijuma govorilo se o psihološkoj problematici ličnosti, dru- 
gcg dana se prešlo na sociološku, trećeg dana na filozofsko-etičku problema- 
tiku, a četvrtog, poslednjeg, dana rada simpozijuma na dnevnom redu su bi- 
li pre.blemi vezani za ostvarivanje ličnosti u socijalizmu. 

Simpozijum su pvzdravrum govorima otvorili prof. A. Schaff, direktor In- 
stitu a za filozofiju i sociologiju PAN, prof. G. Petrović, predstavnik Jugo- 
slovenskog udruženja za filozofiju i prof. M. Fritzhand, organizator simpo- 
zijuma. Uvodno izlaganje prof. Suhodolskog imalo je za cilj da podvuče zna- 
čaj problema koji je izabran za temu ovog prvog bilateralnog simpozijuma. 
Taj značaj — po mišljenju referenta — sastoji se u tome što izgradnja so- 
cijauizma jeste proces izgradnje socijalističke ličnosti, pa prema tome zah- 
teva humanističku viziju sveta i čoveka, tako da je njen problem ne svet— 
bez—čoveka, niti čovek—bez—sveta, već čovek u svome svetu. Sledila su 
izlaganja prof. Tadeusza Tomeszewskog »Čovek kao subjekt delatnosti« i 
Janusza Reykowskog »Pojam 'ličnosti' i njegovo mesto u teoretskom siste- 
mu psihologije«, u oba saopštenja skicirane su neke, iz literature poznate, 
psiho oške teorije ličnosti i izvesne teze u kojima su se ogledale koncepcije 
autora. Prvo od njih je izazvalo diskusiju o tome da li je društvo ona je- 
dina realnost koja postavlja ličnost pred probleme koje ona mora da raz- 
rešava, li se problem motivacije može postaviti u daleko širim i kompleksni- 
jim okvirima. Drugo saopštenje izazvalo je dosta živu diskusiju predlože- 
nom definic.jom ličnosti koja je glasila: »ličnost označava mehanizam (ili 
sistem) regulacije koji je odgovoran za stabilnost, specifičnosti i organizo- 
vanost ljudskog ponašanja. Taj sistem se formira u toku individualnog raz- 
voja kao proizvod socijalnih interakcija. On je sposoban za samo—regulaci- 
ju i samo—razvoj«. 

Saopštenje prof. B. Bošnjaka »Problem dresiranog čoveka i dresiranog 
društva«, u kome je referent povlačio izvesne paralele između dogmatsko- 
—rel gioznog i dogmatsko—političkog mentaliteta, proavociralo je iznošenje 
drugačije ocene hrišćanske religije: kao humanističke, mada utopijske, vi- 
zije sveta i čoveka (prof. B. Baczko). 

dala osnova« da me se »PRINUDI« da 
»PRED SUDOMe«. . .itd. Jakost argume- 
nata u takvoim dokaznom postupku sva- 
kako je na vrlo visokom nivou i vjero- 
jatno zavisi od stepena Suda na kojem bi 
bio proveden. Zaista ne bi trebalo da 
budemo zabrinuti za našu teoriju, kri- 
tiku, pa dakle ni estetiku, kad postoje 
izgledi da će sudovi započe“i svoju zduš- 
nu brigu u tim delikatnim stvarima. IZz- 
među ostalih, zaslugom i zalaganjem na- 
šeg uvaženog estetičara MR-a. 

Ono što ipak zbunjuje i zabrinjuje 
javnost (Zaista ne samo mene), sastoji se 
u tome što takav način dokazivanja že- 
le nametnuti ličnosti koje obavljaju jav- 
ne funkcije; u ovom slučaju MR »docent 
Umetničke akademije u Beogradu i u- 
rednik časopisa 'Socijalizam'«. 

S obzirom na samu stvar, kritiku i 
ocjenu knjige MR-a, za javnost bi dos- 
tajala i sama knjiga MR. No u nas se 
svaka publikacija i kakvagod knjiga sma- 
tra dovoljnim razlogom društvenog poš- 
tovanja samim time što je tu. Doduše 
malo čudno za sredinu u kojoj se čes- 
to više piše i govori nego čita i radi, a 
ponajmanje misli. I baš zato što smo u 


nekim stvarima tek prohodali 

nam neke stvari tek na samom osu 
i što nam svima treba da bude stalo 
do foga, što se to zbiva s nama i oko 
nas, potrebno je registrirati i takve fe- 
nomene. Da se upozori javnost. Jer u 
nas se uistinu mnogošta grije u toplom 
krilu »dobronamernosti« i v»objektivnosti« 
Tu dobronamjernu tolerantnost u jav- 
nom životu predugo i preskupo plaća- 

Usprkos svemu, kad netko napiše knji- 
gu od 300 strana (»u prvobitnoj verziji, S 
čak oko 500 šlajfni«), a njen prikaz na 
7—8 kartica smatra nedovoljno argumen- 
tiranim, te za repliku tom prikazu tre- 
ba 15 kartica smatrajući da mu ni to 
nije dosta, onda ne treba biti naivan pa 
se dati povući ovom grafomanskom bu- 
licom. 

A donošenje suda o svemu, o knjizi 
MR-a, o mom »teorijskom« i »moralnom« 
nivou, kao i o »društveno—moralnoj od- 
govornosti redakcije«, ostavljam zasad 
pole naco sebi i javnosti, izuzimajući — 
sudove. 


Zlatko POSAVAC 

FILOZOFSKI ŽIVOT 


VII SIMPOZIJ I GODIŠNJA SKUPŠTINA 
HRVATSKOG FILOZOFSKOG DRUŠTVA 


U Zagrebu je 28. i 29. prosinca 1964. godine održan VII simpozij Hrvat- 
skog filozofskog društva. Od svog osnutka Hrvatsko filozofsko društvo 
održava svake godine u mjesecu prosincu filozofski simpozij posvećen 
jednnj glavnoj temi. Ove je godine tema simpozija bila »Istina i spoznaja«. 
Kao i uvijek do sada ni ovaj simpozij nije bio skup samo hrvatskih filozo- 
fa, jer su kao referenti nastupili i gosti iz drugih republika. Referati su 
pročitani ovim redom: Vladimir Filipović: »Istina i iskustvo«, Gajo Petro- 
vić: »Istina, vrijednost i bivstvovanje«, Mihajlo Marković: »Osnovi dija- 
lektičko—humanističke teorije istine«, Rudi Supek: »Pristranost i predra- 
sude u spoznaji društva«, Voiin Milić: »Teorija saznanja i sociologija saz- 
nanja«, Branko Bošniak: »Istina i dresirano mišljenje«, Marija Brida: »Kri- 
teriji ispravnosti u nekim područjima spoznaje«, Vanja Sutlić: »Tačnost, is- 
tina, povijest«, Abdulah Šarčević: »Načini istine — moderni racionalitet i 
povijest«. S koreferatima su učestvovali: Jovan Aranđelović, Marijan Cipra, 
Aleksardar Kron i Blaženka Lovrić — Mimica. 

U refe-atima i koreferatima izložena su mnoga interesantna stanoviš- 
ta. Prob'emi istine i svoznaje razmatrani su vrlo kompleksno i suočena su 
različi'a gled'šta. Diskusija koja se odvijala nakon svake skupine referata 
bila je u polemičkom stavu prema saopćenjima referenata. Naročitu je ži- 
vost poprimilo suprotstavljanje stavova o problemu odnosa filozofije i znano- 
sti. osobito o pitanju da li su pretpostavke znanosti neodređenije od pret- 
posta: “ki filozofije. \ . 

Za simpozij je vladao znatan interes: izlaganja je s pažnjom pratilo oko 
stotinu pedeset učesnika — članova HFD i gostiju iz Zagreba i cijele Ju- 
goslavije. Neke referate sa simpozija objavljuje »Praxis« u ovom broju, a 
Hrvatsko filozofsko društvo nastojat će u posebnom zborniku objaviti sve 
radove simpozija »Istina i spoznaja«. 

Godišnja skupština Hrvatskog filozofskog društva održana je u Zagrebu 
27. prosinca 1964. godine. x 

Tajnik društva Boris Kalin izvijestio je i sumarno prikazao razgranatu 
aktivnost društva: održavanje simpozija. stručne kolokvije društva, gosto- 
vania stranih predavača, pokretanje filozofskog časopisa Praxis, rad na 
prevođenju zbornika Humanizam + socijalizam, sudjelovanje u .radu Kor- 
čulanske ljetne škole, aktivnost Zagrebačkog ogranka Za filozofiju Institu- 
ta društvenih nauka, aktivno sudjelovanje na svim jugoslavenskim filozof- 

kim skupovima, suradnju s Jugoslavenskim udruženjem za filozofiju ra 
sopisom Filozofija, suradnju s drugim republičkim udruženjima za 11 <a 
zofiju, sudjelovanje na internacionalnim kongresima i up abe 
nje s inozemnim udruženjima za filozofiju (Poljska i ČSR) i konačno rac 
Upravnog odbora. : 

PU izvještaju je istaknuto da je aktivnost Hrvatskog filozofskog dia 
sastavni dio on'h naših naprednih filozofskih nastojanja kojima se fi OTE 
fija predstavlja kao značajan faktor izgradnje socijalizma u našoj ze ni 
Inspirirana Marxom filozofija se kod nas razvija kao Povolučon na m sai 
— kao bespoštedna kritika postojeće zbilje. Naša se filozofija orijentira 

tram da je »potpuno nova« i »original- 
na« teza da je »umetnička vrednost i 
subjektivno i objektivno zasnovana«, Ka- 
ko se može tvrditi da ja tvrdim da je 
moje i originalno ono za što navodim 
pun izvor? A onome što je u okviru te 
analize novo, Z.P. nije ni pokušao da se 
približi. 


Z.P. ispoljava neobjašnjenu i sa po- 
zicija Z.P. u suštini neobjašnjivu averziju 
prema onim mestima moje knjige na ko- 
jima se govori o estetskom doživljaju. On 
za neka takva mesta nalazi, umesto ar- 
gumena*a kojima bi potkrepio ovu svo- 
ju averziju, spremne nalepnice kao: »naj- 
ordinarnija metafizika«, »naivni aprio- 
rizam«, »nedomišljena romantika« i tsl. 
I samo raspravljanje o »opšteljudskoj po- 
trebi za estetskim doživljavanjem« Z.P. 
naziva  —»najordinarnijom  metafizikom«, 
koja sa »marksizmom nema nikakve ve- 
ze«. Međutim, na osnovu čega Z.P. to tvr- 
di? Prosto tvrdi. Treba mu, dakle, ve- 
rovati na reč. 


Međutim, opšteljudska potreba za es- 
tetskim doživljavanjem, realnost je čo- 
vekovog društvenog života. Uzeta istorij- 
ski, u svoj svojoj složenosti, od rudimen- 
tarnih pa sve do najsuptilnijih vidova 
svoga izražavanja, ova potreba predstav- 
lja integralni deo onih suštinskih pot- 
reba čovekovih bez kojih je nemoguće 
realizovanje njegovog očovečenja. U tom 
smislu i ona orijentacija u estetici koja 
umetničko stvaranje posmatra ne kao 
idealnu moć apriorno datu čoveku, već 
kao delatnost uslovljenu jednom speci- 
fičnom potrebom čovekovog očovečenja, 
svakako je neuporedivo tešnje povezana 
sa izvornom marksističkom koncepcijom, 
nego ono shvatanje koje već i samu ka- 
tegoriju »opšteljudska potreba za estet- 
skim doživljavanjem« proglašava »najor- 
dinarnijom metafizikom«. Upravo meta- 
fizičaru može da sme“*a jedna ovakva u 
osnovi realistička koncepcija estetskog 
fenomena. 


PO Z.P. se u jednoj teoriji estetike ne 
sme nipošto govoriti o »stvaralačkoj groz- 
nici« umetnika, o njegovoj »stvaralač- 
koj strasti« a kamoli o »ljubavnoj groz- 


tim, moja razrada problema umetnič- 
ke vrednosti tu tek počinje, 
za što postoji jedan ubedljiv i veoma 
jednostavan dokaz: poglavlje o umet- 
ničkoj vrednosti počinje sa stranom 
147. (ovde je bilo reči o stranama 
148. 1 149.), a nastavlja se (ako ra- 
čunamo samo ovo poglavlje) sve do 
114. strane. Osim toga, problem umet- 
ničke vrednosti, kome je posvećen 
čitav drugi deo knjige, dalje se de- 
taljno i direktno analizira sve do 244. 
strane. Prema tome, kako sam ja to 
»završlo« svoju »originalnu« analizu 
problema umetničke vrednosti već na 
trećoj strani poglavlja koje o njoj 
govori (149), a čitav drugi deo knji- 
ge je posvećen upravo toj analizi? 
Osim toga, is*rgnuti deo rečenice sa 
moje strane 149. ni u kom slučaju ne 
može da se protumači kao z a- 
ključak analize, jer se baš u 
toj rečenici eksplicitno tvrđi da je 
to jedna od polaznih tačaka 
predstojeće analize, 


nici stvaranja«! To su procesi koji 

da urprljaju apsolutno i Apatrakino eru 
tunstvo jedne puri*anske estetičke teo- 
rije koja, sudeći po tvrdnjama koje je 
izrekao _u ovom prikazu, predstavlja i- 
deal Z.P. On naziva »romantičkim«, 1 to 
u negativnom smislu, teorijsko estetičko 
raspravljanje o stvarnim karakteristika- 
ma estetskog doživljaja umetnika prili- 
kom stvaranja, karakteristikama o čijem 
postojanju svedoče eksplici*ne izjave to- 
likih umetnika. Onaj deo estetičke teo- 
rije koji proučava proces umetničkog 
stvaranja neće biti ništa manje egzak- 
tan ako se »očisti« (da bi udovoljio zah- 
tevu Z.P.) od takvih određenja kao što 
je »ljubavna groznica stvaranja«.*) Me- 
đutim, videćemo u sledećem pasusu do- 
kle je u stanju da ide ovo lažno puri- 


tanstvo Z.P. u svom gonjenju este'ičkih 
»veštica«. 


U nizu besmislenih primedbi u kojima 
se Z.P. samozadovoljno zapliće masklira- 
jući sopstvenu teorijsku zbrku praznom 
apodiktičnošću ocena koje izriče, ona o 
kojoj ćemo sada govoriti zaslužuje po- 
sebno mesto: u njoj je Z.P. najvulgarnije 
otkrio svu besmislenost svoga metoda, 
ogolivši svoje falsifikatorske tendencije 
do apsurda. Ovo mesto u prikazu Z.P. 
najplastičniji je primer samorazotkriva- 
nja jednog praznog i razbarušenog nega- 
torstva, koje u nedosta*ku dokaza pose- 
že ne samo za falsifikatima, već ne pre- 
za ni od uvreda. Kad na strani 314 pi- 
še o onome što, po Z.P., pripada »poslu psi- 
hoanalitičara«, on praktično nastoji da 
ospori čak i moje duševno zdravlje i 
uračunljivost. Ovaj prikazivač, dakle, o- 
čevidno ne bira sredstva da bi obez- 


*) Z.P. nastoji da sugeriše čitaocima da 
sam u odnosu na ovaj problem u 
knjizi bio nedopustivo isključiv. Me- 
đutim, pogledajmo mesto iz koga su 
uzeti citati. U odeliku u kome se go- 
vori o kriterijumu estetskog doživ- 
ljaja ističe se tvrdnja prema kojoj 
se prilikom ocenjivanja umetničke 
vrednosti mora uzeti u obzir i učes- 
tvovanje ove stvaralačke strasti. Kri- 
tičar mora biti sposoban da oseti 
ovu »povišenu temperaturu stvara- 
nja« u realizovanom delu, »mada po- 
višena temperatura stvaranja sama 
po sebi i sama za sebe ne garantu- 
je unapred umetničku vrednost os- 
tvarenom delu«. Dakle, isuviše je jas- 
no da se ovaj moment u mojoj knji- 
zi ne hipertrofira već se uzima u 
svom relativnom važenju. Pri tom se 
ne gubi iz vida ni sledeće: autor mo- 
že da veoma hladno, racionalno, smiš- 
ljeno, metodično i gotovo eksperi- 
mentalno, egzaktno izgrađuje jedno 
umetničko delo, ali da rezultat (tj. 
gotovo umetničko delo) bude ne sa- 
mo umetnički vredan, već i da se, 
osim toga, karakteriše i takvim o- 
sobenostima koje na konsumente os- 
tavljaju utisak — kao da je delo ra- 
đeno sa strašću! Moguće je da jed- 
no umetničko delo bude ostvariva- 
no bez strasti, ali da ipak izaziva u 
primaocu intenzivne strasti i sve_os- 
tale neophodne kompleksne sadržaje 
estetskog doživljaja. Stvaralac može 
da radi »hladno«, ali rezultat njegovog 
rada — umetničko delo — ne sme da 
ostavi primaoca hladnim!« (M.R., isto 
delo, str. 191 — 192). 

vredio. Citiraćemo u fusnoti ovaj deo 
teksta, *) koji vrvi tendenciozno postav- 
ljenim uskličnicima 1 raznim »sSicl«. Do- 
le citiranom vulgarnom aluzijom se čita- 
lac navodi na asocijaciju da je u mom 
teks*u reč o fizičkom, seksualnom pose- 
dovanju »mnogih stvarnih mladih žena 
koje smo imali (sic!), #14 imamo još uvek 
(sic!) u sadržaju našeg životnog isku- 
stva (!?)««. Ako se analizira čak i samo 
ovaj deo rečenice — ne može se logički 
dokazati ona aluzija koju Z.P. čini. Me- 
đutim, falsifikatorska tendencija prika- 
zivača posiaje još ogoljenija ako se ovaj 
deo rečenice pročita u kontekstu iz ko- 
Ba je istrgnut. **) Dakle, isuviše je jasno 
da se ovde govori o vizuelnom 
sadržaju našeg životnog iskustva, i o o- 
blicima »estetske organizacije vizuelnih 
sadržaja« doživljajnog iskustva, a za onaj 
smisao na koji Z.P. aludira nema buk- 
valno nikakve osnove ni u ovom delu 
teksta, ni u čitavoj knjizi. 

Posle svega rečenog. ostaje mi samo 
da sa žaljenjem zaključim da prikaz Z.P. 


*) »I još, npr. nešto, što već pripada pos- 
lu lektora; ili psihoanalitičara; govo- 
reći o realističkom slikarstvu, o »por- 
tretu mlade žene«, M.R. će reći kako 
smo »kao gledaoci prinuđeni da es- 
te'sku egzistenciju lika te žene pos- 
matramo u vezi s neestetskom (1) eg- 
zistencijom mnogih stvarnih mladih 
žena koje smo imali (sic1), ili imamo 
još uvek (sic!) u sadržaju našeg Žži- 
votnog iskustva (!?)«. (Z.P., str. 314, 
kurziv moj). 

**) Citiramo mesto u kontekstu iz koga 
je istrgnu*o glasi: 

». . .Međutim, odnos između pred- 
metne organizacije egzistencije pre- 
zentativnih umetnosti i predmetne or- 
ganizacije egzistencije — neestetskog 
sveta nije ipak isti sa odnosom koji 
postoji između reprezentativnih umet- 
nosti i neestetskog sveta. Prezen- 
tativne umetnosti svoju vezu sa 
predmetnom organizacijom  egzisten- 
cije realnog sveta zasnivaju pomo- 
će relativno —posebnijih puteva _ i 
načina. Posmatrajući jedno delo re- 
alističkog slikarstva, čija je tema, 
na primer. portret mlade žene, mi 
smo kao gledaoci, prinuđeni da es- 
tetsku egzistenciju lika te žene pos- 
matramo u vezi sa neestetskom egzis- 
tencijom mnogih stvarnih mladih že- 
na koje smo imali, ili imamo još u- 
vek u sadržaju našeg životnog is- 
kustva. Oblici organizacije vizuelno 
datih fenomena koji omogućuju eg- 
zistenciju ove slike, ostvarujući lik 
mlade žene preko našeg čula vida u 
našem doživljajnom biću, umnožava- 
jući njene estetske dimenzije i doživ- 
ljajni odjek, čine to na način koji 
je relativno sličan onom načinu na 
koji smo mi već dosad, u našem do- 
življajnom iskustvu navikli da vizu- 
elno doživljavamo likove mnogih dru- 
gih mladih žena. Utoliko je ovaj oblik 
estetske organizacije  vizuelnih  sa- 
držaja — koji nam donosi lik ove 
mlade žene na platnu — isti kao i 
oblici neestetske organizacije vizu- 
elnih sadržaja realnog sveta. Među- 
tim, jedno delo apstraktnog slikar- 
stva ne zahteva na ovaj način prisus- 
tvo okvira neestetske stvarnosti — 
kao pretpostavku svoga  prisustva«. 
(M.R., isto delo, str. 29., kurziv M.R.) 


ostaje dokument o tome kakvi prikazi ne 
bi trebalo da budu. Ne kažem »ne bi sme- 
li da budu«, jer smelost zlonamernih u- 
vek nalazi načina da se ispolji. Međutim, 
nije svejedno gde će se ona ispoljiti. Zbog 
toga za ovo drugo snosi punu društve- 
no—moralnu odgovornost i redakcija ča- 
sopisa ako propusti da uoči suštinsku 
Tazliku između objektivne teorijske kri- 
tike (ma koliko ona bila oštra) i zlo- 
namernog i praznog negatorstva (ma ka- 
ko ono bilo formalno prikriveno). Ovu 
vrstu odgovornosti ne otklanja niti uma- 
njuje ni stav izrečen u uvodnoj reči re- 
dakcije »Praxis«-a u kojoj se kaže da 
»objavljivanje bilo kojeg rada u časo- 
pisu, bez obzira na to da 1i autor jest 
il nije član redakcije, ne znači da je 
redakcija suglasna s gledištem autora«. 

Milan RANKOVIĆ 


ODGOVOR MILANU RANKOVIĆU 


Budući da MR već radi na »drugoj 
knjizi iz opšte estetike«, časno mu 1 jav- 
no obećavam da je neću recenzirati. Uto- 
liko ne mora biti zabrinut za budućnost 
naše kričike. 

. MR je trenutno ogorčen što sam de- 
zinformirao javnost o njegovoj knjizi; 
priznajem, čitajući repliku MR-a defini- 
tivno sam uvidio svoju grešku: zaista sam 
dezinformirao javnost, tj. nisam bio — 
kako bi rekao MR — dovoljno »vobjekti- 
van«; bio sam naime preblag u ocjeni, 
presuzdržljiv u komentaru. 

Možda bi i pored toga bilo potrebno 
prihvatiti diskusiju s MR, npr. o apo- 
strofiranoj distinkciji »elementarnog« i 
»fundamentalnog«, kad se sam MR ne bi 
diskvalificirao kao sugovornik načinom 
upotrebe termina »elementaran« u istoj 
replici u kojoj to distingviranje zahtije- 
va. Tako obaviještenog čitaoca ne treba 
ni upućivati na genezu pojma, latinske i 
grčke rječnike, još manje rječnike stra- 
nih riječi. Slično je i u ostalim pitanji- 
ma koja nisu samo terminološka. MR 
sam sebe legitimira. 

Svoj plemeniti gnjev MR zasniva na 
problematičnosti »moralnih« i »teorijskih« 
kvaliteta po kojima se uopće »sstiče pra- 
vo« na izricanje javne kritike. MR na- 
ime misli da ih upravo on ima, a oni, 
koji se usuđuju kritizirati njegove pisani- 
je, dakako — ne! MR se naime zalaže za 
»dobronamernost« i »nivos, pa u to ime 
kritiku koja je upućena njegovoj knjizi 
smatra —»nekulturnome«,  »zlonamernorm« 
»drastičnom konfuzijom«, — »teorijskom 
zbrkom« s »falsifikatorskim tendencija- 
ma«, što sve »u nizu besmislenih primed- 
bi« nije drugo do »prazno i razbarušeno 
negatorstvo«, ukratko »teorijski šund« »is- 
pod — elementarnog teorijskog — nivoa«. 
Tako bi, eto, repliku MR-a, upućenu kri- 
tičkom prikazu knjige MR-a, trebalo sma- 
trati jednim od naših »uobičajenih, kul- 
turnih, dobronamernih prikaza (bez ob- 
zlra na to da li se u njima izriče po- 
zitivna ili negativna ocenaj«. 

Naročit doprinos pitanjima estetike 
kao i pitanjima kulturne kritike i pole- 
mike daje MR željom da se takve stvari 
rašćišćavaju do Kraja, ni manje ni više 
nego »pred sudom«. MR očito nije mislio 
samo na jedno mjesto u mom tekstu 
(njegova formulacija to »logički impli- 
kuje«), jer kaže da bi »t ova rečenica 

Principi slobode savjesti i uvjerenja mogu se izgraditi samo u deklerikalizi- 
ranim odnosima. M. Šejnman je svoje izlaganje argumentirao mnogim izvo- 
dima iz različitih publikacija i crkvenih i svjetovnih. 


Referat Jaroslava Hraničke (Filozofski institut u Pragu) bio je sadržaj- 
ni nastavak Šejnmanove teme. J. Hranička govorio je o problemu ekumeniz- 
ma. Glavna misao njegovog referata može se izraziti ovako: Katolici uvi- 
đaju da neotomizam nije prikladan za zemlje izvan Evrope, pa stoga Vatikan 
zastupa ideju ekumenizma, kao put svog utjecaja i egzistiranja. Odatle je 
jasno da crkva postaje sve aktivniji subjekt u današnjem svijetu. Objavljene 
Enciklike uvjerene su u snagu kršćanskog socijalnog programa. Katoličke 
partije žele da se predstave kao partije koje treba da postanu univerzalno 
ljudske. Crkva se orijentira na cijeli svijet. U daljnjem svom izlaganju re- 
ferent je govorio o krizama u rel'giji, do kojih dolazi zbog krize građanskog 
društva i zbog postojanja svijeta socijalizma. U pokretu koji je poznat kao 
dijalektička teologija J. Hranička vidi pokušaje usklađivanja vjerovanja s 
novim uvjetima života. 


O kršćanskoj demokraciji kao idealnom modelu i kao političkom režimu 
podn'o je referat V. Gardovsky (Brno). Katolički filozofi i sociolozi nastoje 
da sve promjene u svijetu tumače iz duha svog vjerovanja i shvaćanja. Kr- 
šćanska demokracija suprotstavlja se socijalnoj demokraciji i postaje for- 
ma moći nekih partija na Zapadu. Time se omogućuje razvoj političkog kle- 
rikalizma, koji se suprotstavlja svim progresivnim idejama. Stoga se doga- 
đa da se zabranjuju komunističke partije, a oživljuju razne neonacističke 
grupacije. Utjecaji Enciklika velik je među vjernicima. U političkom pogle- 
du te Encikl'ke treba da utječu na smanjenie klasne borbe, da bi se ideje 
crkve afirmirale kao jedini put međusobnog zbliženja. U tom pogledu veoma 
su aktivni misionari. Oni djeluju u zemljama Latinske Amerike, Azije i Af- 
rike. Rad misionara pomognut je i ekonomskim utjecajem, koji vrše crkvene 
institucije. U krajevima koji su primili kršćansku vieru podižu se razne us- 
tanove, koje olakšavaju društveni život. Tu ie razvoj civilizacije sastavni dio 
širenja misionarstvva. O tim problemima održao je veoma argumentirani re- 
ferat Fortuny J. Manuel iz Guatemale (sada u Pragu). Obraćanje u novu 
vieru ne ide baš lako. Može se vidjeti i to da se pored crkve nalaze i sve- 
tišta pojeđinog plemena. »Obraćenici« se najprije pomole pred svojim bo- 
žanstvom, a zatim idu u crkvu. Kad je jednom neki misionar uklonio takvo 
svetište, nitko mu nije došao u crkvu. Posliie nije bio protiv zajedničkog po- 
stojanja dvaiu različitih kultova. J. M. Fortuny iznio je u svom referatu i 
mnogo vlastitih zapažanja. 


O problemima suvremenog protestantizma govorio je u svom referatu 
L. Prokupek iz Praga. Religija i ideologija protestanata nije tako jedinstve- 
na kao što to postižu katolici. Protestanti su liberalniji i manie podložni 
nepromjenljivim dogmama. Referent je govorio o humanizmu u Reformaciji 
i pokazao, da se u razvoju protestantske misli uviiek osiećao problem eko- 
nomskih i političkih zbivanja. Protestantski liberalni teolozi zaslužni su za 
razvoj diskusije o dogmama i crkvi. S tim u vezi referent je opširno govorio 
o filozofiji egzistencijal'zma i diialektičkoj teologiji. On ie pokazao kako se 
ta problematika odrazila u Češkoj, ti. u radorima češkog teologa i filozofa 
religije Hromadke. 


Po sadržaju izlaganja posebno se ističe referat Erike Kadlecove (Filozvf- 
ski institut, Prag). Ona je s veoma brojnom ekipom organizirala sociološka 
istraživanja religioznog fenomena u Sievernoj Češkoj (Moravskoj), gdje su 
ljudi više relig'ozni nego u drugim krajevima ČSSR. Dr Kadlecova poka- 
zala je na velikom broju tabela rezultate tih anketa. Prva etapa istraživanja 
obuhvaća razdoblje od 1946-47, a ostali rezultati su iz kasnijeg perioda. Iz 
razdoblja prve etape vidi se da je ateista bilo samo 30%. U jednom područiu 
21% anketiranih odgovorilo je da živi zato da bi vierovali. Iz ankete se vidi 
i to da su žene religioznije nego muškarci. Atelista ima mnogo više među sta- 
novništvom koje je zaposleno u industriji, nego u poljoprivredi. Među pen- 
zioniranim ženama 59% vjeruje, a među zaposlenim 309%. Interesantno je 
i to da od crkve otpada više katolika nego protestanata. 

. U anketi među postavljenim pitanjima bilo je i ovo: Da li vjerujete da 
je Isus utjelovljeni bog? Ovakva i slična pitanja pokazala su da jedan dio 
anketiranih uopće sebe ne smatra pripadnikom bilo koje crkve, a ipak osta- 
ju duboko religiozni. Omladini je bilo postavljeno i pitanje: Čega se u ži- 
votu plašite? Mnogi su odgovorili da se plaše smrti. 

Referat dr Kadlecove pokazao je da se bez takvih socioloških istraživa- 
nja ne može saznati uvjerenje i raspoloženje onih kojima se obraćamo kao 
nosiocima socijalističkih ideja. 

Prof. M. Klein (Filozofski institut iz Istočnog Berlina), govorio je o nekim 
protestantskim teolozima koji se suprotstavljaju i pišu protiv marksizma. 
Referent se više zadržao na političkom problemu takvog stava, upozorava- 
jući da se ti teolozi brzo sjedine s iđeiama revanšizma i militarizma. 

Iz Jugoslavije u rađu simpozija učestvovali su Milan Kangrga i Branko 
Bošnjak. M. Kangrga održao je referat o problemu ideologije. U svom iz- 
laganju istakao je da i religija ulazi u sferu ideologije, pa je stoga kritika 
ideolog'je kritika religioznog fenomena uopće. Na primjerima iz Marxovih 
teksteva pokazao je da čovjekova povijesna praksa omogućuje čovjekovu 
slobodu i bit. U izlaganiu svog referata posebno se zadržao na 11. tezi o Fe- 
uerbachu i o ulozi filozofije u mijenjanju svijeta. 


B. Bošnjak je govorio o problemu socijalizma i religije. Na primjerima 
iz povijesti filozof je i teološke problematike uopće, sannčio je bit racinalis- 
tičkrog, te'stičkog i marksističkog ateizma. Teza o teističkom ateizmu bila je 
predmet diskusije. Referent je tada na primjerima imanentne kritike iz fi- 
lozofije religije pokazao da pojam »teistički ateizam« ima svoje sadržajno 
značenje i miesto. Prema broju saopćenih referata diskusija nije bila velika 
Pokazalo se da dio učesnika nije ni mogao da učestvuje u diskusiji, jer ne- 
ma dovoljan uvid u te probleme ni u filozofiji ni u teologiji. U svojoj riječi 
u diskus'ji L. N. Velikovič (kandidat historijskih nauka, Moskva) rekao je 
da bi bilo veoma korisno, kad bi svi kaji se bave tim problemima bili upoz- 
nati s tim što je na tom području postigao buržonaski ateizam. Prof. I. P 
Camerian (doktor filozofskih nauka. Moskva) upoznao je prisutne s radom 
pojedinih institucija u Sovietskom Savezu u širenju ideja ateizma. Prof. 1. 
Varga iz Budimpešte govorio je o problemu dijaloga između marksista i te- 
ologa. On je posebno govorio o problemu religioznog utjecaja na omladinu. 
Zastupao je mišljenie da treba voditi realan dijalog, jer se samo tako mo- 
že uspostaviti sadržajna komunikacija. 

Iz ovog kratkog prikaza rada simpozija može se vidjeti samo glavni op- 
seg problema o kojima se govorilo. Slovačka akademija nauka objavit će 
sve tekstove koji su bili saopćeni. Time će se i drugima omogućiti uvid u tu 
veoma aktualnu tematiku. 

iSmpozij je pokazao da se o problemu religije u socijalizmu ne može go- 
vworiti iezikom svakodnevne propagande, niti se to može prepustiti raznim 
partijskim komitetima. Tim problemom treba da se bave naučne institucije. 
Religija se ne rješava samo u sferi politike i društvenih odnosa. Naučni di- 
jalog može biti jedini put tumačenja sadržaja ljudske svijesti i mišljenja. 


B. BOŠNJAK 

u krajnjem raskolu na području metafizike. iecai : 
i m poli inkompatibilne iuln Prva zapadnim utjecajima logika 

Na područuju metafizike, idealistički apsolut i 
se odupire anglosaksonskom pozitivizmu Panajtskće. devi vrpaknioe 
podršci i novohinduističkoj regeneraciji religijske misli na dovoljno vi Ke. 
filozofskim i emotivnim osnovama duhovne kulture. Među neo-hinduis tiče 
kim strujama (čiji osnovni pristup problemu religioznog doživljaja ira : - 
istički, a to se svuda izrazito naglašava) ističe se još uvijek visoki tiloz ra 
ski nivo Aurobindove integralističke koncepcije (koju je Mohanti u jed. 
nom ranijem eseju usporedio sa Schelerovom antropološkom filozofijom) i 
u vezi s time njegova koncepcija yoge kao filozofije praktičkog uma. I tu 
je, na žalost, stav skolastički orijentiranih brahmana, koji na filozofskim 
fakultetima nalaze nadomjestak teološkim školama, daleko konzervativni- 
ji i zakočenji nego među pokretačkim snagama preporoda u neohinduistič- 
kim vjerskim misijama koje su mnogo liberalnije u svom intelektualnom 
protestantizmu. Jedan od internacionalno najistaknutijih predstavnika Ra- 
makrišninog i Vivekanadinog misionarskog reda, swami Ranghanatananda 
nedavno je u svojim popularnim komentarima »Bhagavad-gite« ponovno 
potcrtao da religija u biti nije ništa drugo nego određeni oblik unutarnjeg 
iskustva i njegovo njegovanje, i da su zato sve religije jednako vrijedne i 
treba da budu jednako tolerantne. Na filozofskim skupovima, s druge stra- 
ne, može se primijetiti da za teološko-filozofski školovane skolastičare ka- 
tedarskog brahmanizma dekađentna vjera u bogove i ritualnu semantiku 
ima veću vrijednost nego za misionare neohinduizma. 

Uz čitanje radova po sekcijama održana su u okviru ovog kongresa i 
dva simpozijuma: »Znanje o tuđem duhu« (The Knowledge of Other Minds) 
i »Mjesto religije u obrazovanju«. Na kongres je nadovezan jednodnevni se- 
minar o temi: »Tradicije i napredak«. Diskusija na prvom simpoziju kreta- 
la se uglavnom u semanticističkom krugu. Na drugom simpoziju došlo je 
do oštrijih razmimoilaženja, s obzirom na kompleksnost samog problema u 
indijskim prilikama. Kako je rečeno, u hinduističkoj religiji ne postoji zva- 
nična obuka svećenstva. Svećenik se rađa i dobiva »tajno posvećenje« od 
svog oca ili mističnog učitelja (guru). S obzirom na to, ustanova nastavnika 
vjeronauka uopće ne dolazi u pitanje. Vjersku obuku bi trebali da vrše nas- 
tavnici pojedinih predmeta, humanističkog i prirodnonaučnog smjera, u 
okv'ru nastavnih planova. U određivanju nastavnih planova postoji sta- 
novita sloboda, ali zakonodavstvo Republike Indije, zasnovano na principu 
vjerskog sekularizma, ne predviđa specifične oblike vjerskog odgoja, dok 
s druge strane izričito zabranjuje snaženje vjerskog komunalizma. (Pod ri- 
ječju »komunalizam« podrazumijeva se agresivni fanatički antagonizam 
jednako snažan na hinduističkoj i na muslimanskoj strani.) 

Predavanja u seminaru o tradicljama i napretku imala su većinom ten- 
denciju traženja kompromisa uz pretežnu blagonaklonost prema tradiciji 
i njenom »oživljavanju« tamo gdje joj prijeti smrt. U tom je seminaru 
potpisani govorio o temi: »Egzistencijalizam i filozofija kulture«. — Bivši 
honorarni nastavnik Filozofskog fakulteta u Zagrebu, prof. dr. S. S. Bar- 
linge čitao je u sekciji kongresa za logiku i metafiziku rad pod naslovom: 
»Jezik i svijet«. U diskuslji je Ram Adha Mall iznio kritičke primjedbe sa 
stanovišta fenomenološke teorije internacionalnih relacija. 

Dr Č. VELJAČIĆ 


SIMPOZIJ U SMOLENICAMA 


Slovačka akademija nauka organizirala je simpozij o problemima ideo- 
logije i politike suvremenog klerikalizma. Simpozij je održan u Akađemiji- 
nom zamku u Smolenicama (kraj Bratislave) od 8-11. XII 1964. Simpozij je 
otvorio slovački akademik Andrej Sir&cky. Poslije uvodnih riječi i pozdra- 
va, on je iznio svoje mišljenje o problemima zbog kojih je sazvan ovaj sim- 

pozij. Klerikalizam je u novije vrijeme predmet diskusija ideologa, političa- 
ra i teoretičara kako u buržoaskom svijetu, tako i među marksistima. Posli- 
jeratni razvoj pokazao je da klerikalizam postaje sve utjecajniji u društve- 
nom i političkom životu građanskog društva. Iskustva evropskog klerikaliz- 
ma prenose se uspješno i na druga područja (na primjer u Latinsku Ameri- 
ku). Ekvmenski koncil u Rimu najznačajniji je događaj u tom pogledu. Po- 
slanice papa postaju značajni dokumenti u diskusiji o socijalnoj i političkoj 
ulozi crk"ve. Danas o tim pitanjima govore ne samo pojedine crkvene insti- 
tucije već i obični vjernici. Marksistička filozofija treba o tome reći svoj 
sud. A taj sud bit će moguć, ako se ti problemi prouče i kritički prikažu. Ta 
ideološka diskusija, sastavni je dio praktično-političkih zadataka socijalis- 
tičkog društva. Iz analize društvenih odnosa i socijalnih problema treba pro- 
naći razloge utjecaja i širenja klerikalne ideologije. Ni suvremena idđeolo- 
gija nije ostala bez tih utjecaja. I teorija i praksa zahtijevaju jasnu analizu 
religioznog fenomena u suvremenom svijetu. Do sada se toj problematici 
nije prilazilo s dovoljnim studiranjem. Mislilo se, kako je istakao predavač, 
da se to može riješiti deklaracijama i vulgariziranjem. Takvim načinom pos- 
tiglo se upravo obratno od onog što se htjelo. Klerikalizam je i dalje dje- 
lovao, a vulgarizirana misao nije mogla biti uspješan nosilac idejne borbe 
protiv religioznog shvaćanja. Takvu praksu ne treba ponoviti. Klerikalizmu 
se može suprostaviti jedino stvaralački marksizam. Da bi se tu što više uči- 
nilo, treba uspostaviti suradnju među marksistima pojedinih socijalističkih 
zemalja. 


Poslije izlaganja akademika A. Sir&ckog saopćeno je više referata i ko- 
referata o temi simpozija. Jan Bodnar (iz filozofskog instituta u Bratislavi) 
obrazlagao je svoju misao, da filozofija može odgovoriti na pitanja koja pos- 
tavlja zbiljnost ljudskog života. Stoga se filozofija nužno suočava i s raznim 
tendencijama suvremene teologije i filozofije religije. Čovjek se mora oslo- 
boditi dehumanizacije i uvjerenja da je bog bitnost razuma. Nasuprot tome, 
marksist čka filozofija objašnjava čovjekovu prirodu iz imanentnosti svi- 
jeta. Suvremena religiozna filozofija ne može probleme antropogije rješava- 
ti bez sfere onostranosti. Stoga je neizbježna suprotnost između teologije i 
kritičke filozofije. 


Prof. Jozef Keller (iz filozofskog instituta u Varšavi) govorio je u svom 
referatu o razlici između katoličkog personalizma i humanizma koji ostaje 
na tlu čovjeka i svijeta bitka. Referent se posebno zadržao na problemima 
koje su postavili J. Maritain i E. Mounier. 


Zadvr Tordai (iz filozofskog instituta u Budimpešti) opširno je govorio 
o »tejardizmu« kao pokretu u katoličkom svijetu. Referat je glasio: »Teil- 
hard de Chard'n i kriza katol:čke ideologije«.! Francuski jezuit Teilhard po- 
kušao je sjediniti nauku i teologiju. Tim putem došao je do panteizma i do 
prihvaćanja Darwinove teorije evolucije. Referent je jasno uočio zaključke 
koj: odatle slijede: Bog je upućen na čovjeka. Utjecaj tejardizma ispoljio se 
i u nekim socijalističk/'m zemljama (Mađarska, Poljska). 


O suvremenoj politici Vatikana održao je opširan referat M. M. Šejn- 
man. doktor historijsk'h nauka u Moskvi. U svom izlaganju dokazivao je da u 
klerikalizmu nema slobode savjesti, pa stoga ni pravog humanizma. U zem- 
ljam" gdje crkva ima utjecaj na politički, kulturni i javni život postoje svi 
objekti: ni uvje'i za razvoj klerikalizma. Papinske Enciklike novijeg datu- 
ma sadrže novi socijalni program, koji treba da postane program reformira- 
nog građanskog društva. Katoličke stranke teže da zavladaju radničkom kla- 
som, da se ta klasa ne bi revolucionirala. U sistemu socijalizma nema ob- 
bjektivnih uvjeta za razvoj klerikalizma, jer je crkva odvojena od države. 


1. Plerre Telihard de Chardin (1881 — 1955), jezuit, poznati francuski paleontolog. Pos- 
lije st dija rale-ntolrgije u Parizu bio je član naučnih misija u Kini. Od 1926—1939 u- 
čestvovao je u istraživaniu sinanthropusa. Na osnovu činienica do kojih je došao u 
svom istraživanju, Telihard je zaključio da se katoličko vjerovanje mora dopuniti te- 
orijom evolucije. Zbog toga je došao u sukob s katoličkom crkvom. Ta njegova dje- 
la objavl'ena su tek poslije njegove smrti i izazvala su različite diskusije. Gani 
die'a: Le phćnomene humain, Ldpparition de Vhomme, La vision du passe, Le milleu 
divin, L'avenir de ' homme. 

tafizika i dijalektički materijalizam«. S obje strane je bi : 
sastanak morao pruž.ti prilog filozofa međusobnom hik eee koda 
nji dvaju naroda prijeko potrebnoj u ovom vremenu punom opasnosti po 
mir. Dobra volja, po ocjeni promatrača, nije, međutim urodila plodom sko 
vjetski filozofi su, s neznatnim korekturama, branili staru ortodoksnu, teh- 
nički vrlo siromašnu verziju dijamata, a američki filozof Blanchard (čija je 
filozofska reputacija znatno viša od nivoa na kojem je u Bostonu žaštupioj 
napadao je »čovjeka od slame« (kako se izrazio jedan govornik) tj. vlas- 
titu verziju jednog .sSkarikiranog marksizma — zastarjelim argumentima Ka- 
ko je izlaganje začinio i političkim objedama diskusija je poprimila nefi- 
lozofski karakter, pa su se u takvoj atmosferi izgubili napori pojedinaca 
(R. Hock.ng) da stvore kakvu takvu zdravu osnovu za produktivan filo- 
zofski dijalog. U ovoj diskusiji učestvovao je i dr. Staniša Novaković iz 
Beograda govoreći na temu »Raznovrsnost značenja metafizike u mar- 
ksizmu«. Filozofski promašaj ovog susreta djelomično je nadoknađen u 
zasebnoj diskusiji o logici i polivalentnoj logici, na kojem su glavni refe- 
renti bili sovjetski filozofi. Zahvaljujući specijalnosti predmeta i obostrano 
velikim nastojanjima u oblasti filozofije znanosti i logike, u područjima u 
kojima su međusobni utjecaji evidentni, a interes među logičarima iz USA 
za kolege u SSSRu i obratno golem, došlo je do razgovora, a kad se filozofski 
govori otvorena je mogućnost bar međusobnog razumijevanja. Pitanje 
od najvećeg zanimanja jeste: može li razumijevanje u specijalnim oblastima 
dovesti do razumijevanja u načelu? Ostavljajući da na njega odgovori bu- 
dućnost, za sadašnjost se čini sigurnim da plodan dijalog između suvre- 
mene građanske filozofije i marksizma ne može biti ostvaren, ako se za 
model marksizma uzme današnja sovjetska filozofija a za model građan- 
ske kritike marksizma ono što je u ime te kritike izrečeno u Bostonu. Ti- 
me se najmanje odriče potreba bilo čijih inicijativa za bilaterarnim (filo- 
zofskim razgovorima, inicijativa poteklih iz filozofskih ili političkih po- 
buda. 


Završavajući napominjem da su komentatori uz citirane referate bili 
mnogi vodeći amer.čki filozofi današnjice (sistem da se uz referenta una- 
prijed odredi barem jedan komentator tehnički je veoma prikladan) što 
je diskusijama dalo živ, polemičan ali među samim američkim filozofima 
intelektualno uvijek fair i dobronamjeran, pa time na kraju krajeva i od- 


gojan ton. 
I. BABIĆ 


INDIJSKI FILOZOFSKI KONGRES 


2. Od 27. do 30. decembra 1964. održano je u Madrasu 38. zasjedanje In- 
dijskog f.lozofskog kongresa. Kongres je stručna organizacija indijskih fi- 
lozofa koja održava zasjedanja jedanput godišnje u pojedinim gradovima 
In ije. Prvi predsjednik izvršnog odbora bio je S. Radhakrishnan (1925-37). 
Sadašnji predsjednik Humayun Kabir (do nedavno ministar prosvjete) iza- 
bran je 1956. Prvo zasjedanje Kongresa održano je u Calcutti 1925. pod pred- 
sjedn.štvom Rabindranatha Tagore. 

.Zasjedanju u Madrasu nije prisustvovao predsjednik Kabir, zbog bo- 
lesti, a isto tako ni imenovani generalni predsjednik zasjedanja Mir Vali- 
udd n, uvaženi stari stručnjak za islamsku mističku filozofiju-sufizam - iz 
Osmanlija univerziteta u Hajderabadu. Prof. Valiudđin je poslao svoju pred- 
sjedničku besjedu, »Problem straha i brige sa sufičkog stanovišta«, koja 
je proči'ana prilikom otvorenja. Sa stanovišta vječne egzistencijalne pro- 
blematike u čovjeku, prof. Valiuddin pokušava da neminovnu iracionalnost 
egzistencijalnih situacija i trans-racionalizam filozofskih težnji za rješenjem 

interpretira u duhu konačnog povjerenja u dogmu, u smislu prepuštanja 
napuštenog ljudskog duha krajnjoj subjektivnoj emociji ukorijenjenoj u 
religioznom doživljaju. Sufizam i nije ništa drugo nego njegovanje uzviše- 
nih čuvstava. 

. Ova je predsjednička besjeda bila jedini prilog sa stanovišta i 
filozofije. Broj priloga s područja indijske filozofije u raznim Sekelja ne itio 
je znatno veći, u sekciji za historiju filozofije u odnosu 13:5, a osjetio se i 
u sekcijama za psihologiju i etiku i socijalnu filozofiju. Teme iz indijske 
filozofije s područja logike i metafizike svrstane su uglavnom u historij- 
sku sekciju, djelomično i zato što u sekciji za logiku i metafiziku prevlada- 
vaju sljedbenici Ayera i Rylea (»filozofija potkove i zubobolje«). 

Među elementima otpora protiv ove posljednje tendencije koja prevla- 
dava u indijskoj akademskoj filozofiji (naravno da nisu izostali ni anahro- 
nistički referati o Humeu i Benthamu) ističe se simptomatičnost malobrojne 
mlađe opozicije sa stanovišta Husserlovske fenomenološke filozofije. U pos- 
lijeratnoj generaciji jedan od majistaknutijih mislilaca, ako ne i najistaknu- 
tiji, jeste J. N. Mohanti, čija je knjiga o Husserlovoj transcendentalnoj logici 
nedavno objavljena u izdanjima »Husserl-Archiva«. Mohanti je studirao 
u Gšttingenu i napisao doktorsku tezu o N. Hartmannu i Whiteheadu, Nje- 
gov se akademski uspjeh u Indiji zasniva dobrim dijelom na strogo rezervi- 
ranom ograničavanju na logičku problematiku. 

Slijedeći u hronološkom redu je Debabrata Sinha, Landgrebeov student, 
koji se u posljednj:h nekoliko godina počeo isticati neposrednim napadima 
na kritičke tačke logičkog pozitivizma s fenomenološkog stanovišta u kra- 
ćim radovima. Treći je Ram Adha Mall, koji se također nedavno vratio iz 
Kolna i nastoji da se potpuno orijentira prema egzistencijalističkim temama. 
Na ovom kongresu čitao je zanimljiv rad »Egzistencijalizam nasuprot filo- 
lozofskoj antropologiji«. S područja egzistencijalističke filozofije pojavila 
su se j:š dva rada znatno niže vrijednosti, jedan o »Kierkegaardovom pri- 
stupu et'ci« (Basant Kumar Lal), a jedan o »Egzistencijalnoj istini« (G. N. 
Joshi). Mcže se očekivati u skoroj budućnosti porast produkcije neadekvat- 
nih i negativnih članaka o egzistencijalizmu, jer je nedavno egzistencijali- 
zam uključen u zvanični nastavni plan, pa je porasla i potražnja nastavnika 
za taj predmet. 

Jedna od najslabijih tačaka nastave na filozofskim fakultetima u Indiji 
je nedostatak katedri za psihologiju. Rijetki su fakulteti gdje se psihologija 
postepeno odvaja od filozofije. Inače bi trebala da postoji u okviru katedri 
za flozofiju, ali je atmosfera semanticizma za to vrlo nepovoljna u većini 
slučajeva. To se karakteristično odrazilo i u predavanju predsjednika sek- 
cije za psihologiju na ovom kongresu, A. U. Vasavada, šefa katedre za filo- 
zofiju na univerzitetu Jodhpur. Tendencije za osamostaljenje psiholoških 
studija u Indiji razvijaju se usporedno s tendencijama za specijalizaciju na 
području tradicionalne indijske psihologije. Taj je element prevagnuo (pu- 
nim pravom s obzirom na današnju stvarnu situaciju) i u govoru A. U. Va- 
savade. Pod naslovom »Mjesto psihologije u filozofiji« Vasavada je dao vr- 
lo duhovitu usporedbu dubinske psihologije C. G. Junga s indijskog stano- 
višta, a tertium comparationis mu je bio usredotočen u simboličkoj inter- 
pretaciji alhemije. 

Uspjeh logičkog pozitivizma u Indiji mnogo je simptomatičniji i komplek- 
sniji sa stanovišta autohtone indijske problematike logičkog i semantičkog 
porijekla. U vezi s time cijelo je zasjedanje ovog kongresa ispoljavalo jednu 
specifičnu poteškoću indijskog duhovnog života: nedostatak teoloških fa- 
kulteta i obaveznih standarda teološke obuke hinduističkog svećenstva, zbog 
čega brahmanska klerikalna i konzervativna elita ostaje upućena na popriš- 
ta čiste filozofije. Na širenje pošasti šabloniziranog formalizma u logici i 
jezičnog cjepidlačarenja povoljno utječe notorna srodnost ortodoksne sko- 
lastičke logičke škole nyaya, čije su formalističke pozicije očvrsnule u sred- 
njovjekovnoj reakcionarnoj borbi protiv dijalektičkih i transcendentalnih 
stavova budističke logike, čiji su predstavnici uz pomoć islamske najezde 
bili konačno prognani iz Ind'je u 11. vijeku. . 

Jasno je, međutim, da simbioza klerikalne ortodoksije s logičkim po- 
zitivizmom britanskog porijekla ne može imati duboke korijene. To se vidi 

61. GODIŠNJI SASTANAK AMERIČKOG FILOZOFSKOG 
UDRUŽENJA 
ISTOČNI OGRANAK, BOSTON, 27 - 29. 12. 1964. 


Godišnji sastanci Američkog filozofskog udruženja, tradicija kojih ula- 
zi u sedmu deceniju, višestruko su instruktivni i korisni za učesnike. In- 
struktivni utoliko što se, kako na plenarnim sastancima tako i na specijal- 
nim simpozijima, te na raznovrsnim stručnim sastancima pojedinih spe- 
c.jalnih sekcija i grupa, raspravlja o mnogobrojnim temama koje okupiraju 
paž.ju filozofskih stručnih krugova širom ove goleme zemlje—kontinenta. 
S te strane promotreni ovakvi sastanci su u neku ruku sajmovi filozofskih 
ideja i pokazatelj trenda filozofskih diskusija. »Didaktički« aspekt ovih sas- 
tanaka sve više dobiva novu dimenziju s obzirom na pokušaje da se oni 
iskoriste i kao pogodni oblici kontakta američkih filozofa s gostima izvan 
Amerike, tako da svjetska filozofska konstelacija na njima dolazi do izra- 
žaja ne samo posredno kroz reakcije američkih filozofa na filozofska zbi- 
vanja u svijetu, već i kroz neposredno učešće inozemnih gostiju u za tu 
svrhu upriličenim zasebnim sastancima i inače. Internacionalnu boju svojih 
sastanaka američkim je filozofima lako postići, jer se u zemlji s visoko 
razvijenim žarištima znanstvenog i filozofskog rada takoreći svakodnevno 
nađu reprezentanti filozofske misli iz svih dijelova svijeta. Osim stručno— 
znanstvenog značenja godišnji sastanci američkim filozofima su zanimljivi 
i korisni po svojoj poslovnoj strani. »Business« sastanci su, bez iznenađenja 
za ikoga, uključeni u programe: na njima, kao i u raznim neformalnim sus- 
retima, dolazi do ponude i potražnje filozofskih mozgava, vrše se sondira- 
nja za prelaske iz jedne znanstveno—odgojne ustanove u drugu, razgovara 
o izdavačkim i štamparskim planovima itd. Izdavačke kuće ma zasebnim 
št. ndovima nude filozofsku literaturu (pri čemu profesorima zatražene 
udžbenike dijele besplatno, ukoliko se obavežu da će ih koristiti u nastavi). 
Doda li se da skupovima prisustvuje impozantna masa učesnika (ove godine 
pojedinim sastancima u okviru bostonskog skupa prisustvovalo je i po vi- 
še od 700 učesnika) sve to zajedno čini američke filozofske konvencije u 
ponečem sličnim američkim skupovima s drugom svrhom i namjenom — po- 
litičkim, poslovnim i dr. 

Ostavljajući po strani neposredno koristonosne i reklamne aspekte, po- 
gledajmo stručno—filozofske karakteristike prošlogodišnjeg sastanka u Bos- 
tonu. 

U krugu raspravljanih problema predodžbu daje pregled debatama o- 
buhvaćene tematike koji ćemo pružiti odstupajući od redoslijeda odvija- 
nja pojedinih rasprava. Ta se tematika shematski može podijeliti u dvije 
grupe: 

Prvo, najsuvremenija i najrecentnija problematika kojom se bave ame- 
rički filozofi. Filozofija znanosti, filozofija jezika, logika i epistemologija— 
ove su »discipline« u centru interesa. Evo simpozija i tema iz tih područja: 

— Filozofija znanosti: »Problem teoretskih pojmova« (Peter Achinstein), 
»Bihejviorizam naspram subjektivizma u socijalnim znanostima« (Paul Die- 
sing), »Ako« (Richard c. Jeffrey; u naslovu teme ništa ne nedostaje engles- 
ki orig nal je »If«, primjedba izvjestioca). 

— Filozofija jezika: »Tipovi implikacije« (Andre Gambay), »O znanji- 
ma sadržanim u analitičkim sudovima« (Fred Newman), »Wittgenstein i pri- 
vatni jezik« (Bernard Gert). 

. . — Epistemologija: »Uzrokovanje: Opažljivo? Ili samo zaključeno—uni- 
jeto« (C. J. Ducasse), »Spoznaja, istina i dokaz« (Keith Lehrer), »Bol« (Jo- 
seph Margolis). 

— Logika: »Čini, logika obaveznosti i deontički kalkulus« (Hector N. 
Castaneda ),»Novo svijetlo iz arapskih izvora o Galenovoj i četvrtoj figuri 
silogizma« (Nicholas Rescher), »Logički povezilac kao da« (Hayword R. 
Shuford, Jr.). 

Ima nekoliko tema koje nisu predmet isključivo bilo koje od spomenu- 
tih disciplina, već zapravo svih njih, a za neke od kojih se može reći da su 
dominirale bostonskim skupom. Oko njih se vodila najvatrenija diskusija 

i izazvale su najveću pažnju prisutnih američkih filozofa. Od najzapaženijih 
su »Moderni doprinosi teoriji urođenin ideja« (tema o kojoj su filozofsku 
akrobatiku najuzbudljivijeg ranga pred 700 slušalaca prikazali Noam Chom- 
ski, Hilary Putnam i Nelson Goodman, prvi zastupajući modernu obranu 
teorije urođen.h idejo, drugi tražeći pukotine u argumentaciji, treći vršeći 
historijsko—filozofsku kritiku obrane) i »Duhovi i strojevi« (Hilary Put- 
nam). 

U grupu »suvremenih i recentnih« tema spadaju raspravljani problemi 
drugih znanstvenih disciplina, u trenutnoj američkoj filozofskoj klimi sami 
snažno zahvaćeni pomodnim neopozitivističkim interpretacijama. Od ovih 
iema spominjem: »Prava, ljudska prava i rasna diskriminacija« (Richard 
Wassestrom), temu filozofijski i socijalno—politički u SAD izuzetno aktual- 
nu, koju je referent pokušavao interpretirati izvan tradicionalnih okvira 
teorije pr.rodnog prava ne uspjevši ih prevazići, što, naravno nije nesavla- 
diva prepreka za socijalno—političko rješavanje samog problema ljudskih 
prava u zbilji, za što se svaki učesnik debate založio. Zatim: tematiku sek- 
cije za et ku i filozofiju prava, s referatima: »Pravila o umobolnosti sa i 
izvan psihijatrije« — filozofski aspekti teorije i primjene krivičnog prava na 
navodno ili faktično umobolne optuženike (M. P. Golding) i »Da li je etički 
relativizam ili non—kognitivizam shvatljiv pogled?« (G. H. Harman). Ovdje, 
pored niza specifičn.h tema pojedinih manjih simpozija (filozofija religije, 
Društvo za stvaralačku etiku itd.) spada i »Svijet umjetnosti« (A. Danto). 


Drugo, problematika povijesti američke filozofije i povijesti filozofije 
općenito. Ovu grupu tema tek iz shematskih razloga moguće je odijeliti 
od prve, jer je vrlo dobro poznato koliko je tijesna veza između povijesno— 
—filozofskih interpretacija i aktualnih tendencija razvoja suvremene filo- 
zofske misli i obratno, Tako od tema koje su prošle godine okupirale paž- 
nju američkih filozofa a tiču se američke filozofske baštine u Bostonu do- 
đoše do vidnog izraza dvije: filozofija C. S. Peircea i filozofija C. I. Lewisa. 
Dok je komemorativni simpozij posvećen C. I. Lewisu osim filozofske moti- 
vacije nosio i prigodan karakter dotle je simpozij o Peirceu, isto tako kao 
i Peirceovo društvo u čijoj je organizaciji izveden, indikator pravog kulta 
koji se u amer.ičkoj filozofiji postupno i sistematski stvara oko Peirceova 
imena. Tome je pogodovalo kolosalno izdanje »Collected Papers« ovog filozo- 
fa, jedan od kourednika kojeg, Paul Weiss, je briljantno govorio na temu 
»Peirce kao filozof«. Publiciranje Peirceove, dugo i od najistaknutijih ame- 
ričkih filozofa zanemarivane ostavštine, stimuliralo je interprete na niz 
knjiga u SAD o Peirceu, a Max Fisch, jedan od najvrsnijih konzervatora 
američke kulturne baštine (učesnik bostonskih razgovora) priprema Peir- 
ceovu biografiju. Peircea, Lewisa pa i najznačajnije opuse filozofske klasi- 
ke suvremeni Amerikanci, međutim, pretežno oživljavaju iz aspekta filo- 
zofije znanosti i filozofije jezika. Indikaciju za to pruža i simpozij pod 
općim naslovom »Platonova teorija jezika«, držan u Bostonu. Tako i po- 
vijesno—filozofske interpretacije danas kurentne u SAD. očituju bitno o- 
bilježje filozofskih nastojanja u Americi. 

No, koliko god današnja američka filozofska situacija bila dominantno 
neopozitivistički usmjerena, ne treba potcijeniti niz metafizičkih radova 1 
orijentacija od znatnog utjecaja, niti one tendencije koje već sada ukazuju 
na neophodnost »povratka spekulaciji«. U duhu ove devize izgovorio je na 
magistralan način svoju adresu sadašnji predsjednik udruženja Prof. E. 
A. Burtt (pisac na široko diskutirane knjige »Metaphisical Foundations of 
Contemporary Phisics). On je snažno podvukao da je spekulacija obiljež- 
je svake prave filozofije u prošlosti i danas i pozivao na to da ne Istina koja 
se može demonstrirati već Razumijevanje, (adresi je dan naslov: »TRUTH, 
UNDERSTANDING AND PHILOSOPHY«) sposobnost shvaćanja, uvida, bude 
u sred štu misaonog napora današnjice. Označujući trenutnu tendenciju is- 
pražnjenja filozofije od njezina bitnog sadržaja i poziva kao privremenu u 
SAD on je pledirao da se i u dijalogu sa suprotnim filozofskim stremljenjima 
i strujama zauzme stav i kriterij Razumijevanja. Spomenuvši marksizam kao 
jednu od takvih struja rekao je: »Pokušajmo shvatiti tu filozofiju«. 

U znaku ovog pledoajea održan je i simpozij američkih filozofa sa sov- 
jetskim filozofima (Mszveniradze, Moskva; Kopnin, Kijev) na temu »Me- 

KRATKE INFORMACIJE 


JAVNI NASTUP REDAKCIJE PRAXIS 


Na tribini »5 minuta poslije 8« u Studenskom centru u Zagrebu održan 
je 15. I 1965. razgovor s redakcijom Praxis. Sudjelovali su svi članovi re- 
dakcije. U uvodnom izlaganju svaki od članova redakcije govorio je o jed- 
nom od aspekata djelovanja časopisa, a zatim su prisutni postavljali p:ta- 
nja i vođena je diskusija. 


* 


V!'II KONGRES NJEMAČKOG FILOZOFSKOG DRUŠTVA 


Njemačko filozofsko društvo (Allgemeine Gesellschaft fiir Philosophie in 
Deutschland) održava svoj VIII kongres na Univerzitetu u Heidelbergu 
od 24—28. listopada 1965. Glavna tema kongresa je »SPRACHE« (Jezik). 


* 


KOLOKVIJ BRITANSKOG FILOZOFSKOG DRUŠTVA FRANCUSKOG 
JEZIKA 


Svoj III kolokvij Britansko filozofsko društvo francuskog jezika održava 
u Londonu od 2-4. travnja 1965. Glavna tema kolokvija je »LES MORALIS- 
TES MODERNES« (Moderni moralisti). 


* 


ZAJEDNIČKO ZASJEDANJE 
UDRUŽENJA MIND I ARISTOTELOVSKOG DRUŠTVA 


Slijedeći zajednički skup Udruženja Mind (Mind Association) i Aristo- 
telovskog društva (Aristotelian Society) održava se u Glasgowu od 9—i1I1. 
srpnja 1965. Uvodno predavanje ima D. J. Allan: »Causation, Ancient and 
Modern«. Predviđeni su slijedeći simpozijumi: »PHILOSOPHICAL ARGU- 
MENT«, »STATES, ACTIVITIES AND PERFORMANCES«, »CONSISTE- 
NCY IN ETHICS«, »FORM AND SENSATION«, »PARTS OF SPEECH« I 
»HUMAN RIGHTS«. 


X 


SIMPOZIJ O DJELU TEILHARDA DE CHARDINA 


Društvo Pierre Tellhard de Chardin u Brigge-u (Belgija) održalo je od 
17—21. rujna 1964. IV internacionalni simpozij na temu »UNIVERSELLE 
ET ACTION HUMAINE« (Univerzalno i ljudska akcija). Nastupili su učes- 
nici iz Francuske i Belgije. 

KONGRES DRUŠTVA ZA UPOREDNO ISTRAŽIVANJE KULTURE 


Od 20—27. rujna 1964. održan je u Salzburgu II Sinoptički kongres u 
okviru Društva za uporedno istraživanje kulture, posvećen glavnoj temi 
»DIE PROBLEMATIK DER GANZHEIT IN NATUR—UND GEISTESWI- 
SSENSCHAFT« (Problematika cjeline u prirodnoj i duhovnoj znanosti). Su- 
djelovali su biolozi, medđicinari, psiholozi, tedlozi, logičari i filozofi, pedagozi, 
historičari i istraživači kulture, te nacionalni ekonomisti iz Njemačke, Aus- 
trije, USA i Nizozemske. Logiku i filozof ju zastupali su: B. von Freytag — 
—Lčringhoff/Tubingen G. Ginther/Illinois, M. Landmann/Berlin, A. Per- 
ger/Beč, H. Rahn/Frankfurt/M. i B. Schwarz/Salzburg (New York). 

KRONIKA 


U POVODU TUŽBE OLEGA MANDIĆA 


U listu »Borba« od 23. I ove godine u »Zagrebačkoj kronici«, 
odmah ispod obavijesti da je »Izrečena presuda provalnicima u 
automobile«, pročitali smo i vijest: »Uskoro na sudu. — Privatna 
tužba zbog nanesenih uvreda preko radija i štampe. — U Okru- 
žnom sudu u Zagrebu nalazi se privatna tužba dr Olega Mandića 
koji optužuje kritičare Danka Grlića i Milana Kangrgu zbog kle- 
vetanja i vrijeđanja. U tužbi se navodi emisija Radio Zagreba 
(treći program) od 3. oktobra prošle godine, u kojoj je pro- 
čitan njihov zajednički sastavak o njegovoj objavljenoj knjizi 
»Pregled dijalektičkog materijalizma«. Tužilac posebno tuži Dan- 
ka Grlića za napis u časopisu »Praksis« broj 2 od prošle godine. 
I Milan Kangrga je posebno optužen za napis u časopisu »Tele- 
gram« od 9. oktobra prošle godine, pod naslovom »O jednoj 
naučnoj pretencioznosti«. Rasprava će se uskoro održati pred 
Okružnim sudorm«. 


Tako smo, zahvaljujući ažurnosti »Borbinog« izvjestitelja, do- 
znali o toj »privatnoj tužbi« ranije nego od samih »optuženih« 
koji je do toga časa još nisu bili primili. Kolikogod možemo če- 
stitati »Borbinom« izvjestitelju na ažurnosti, kao i na dobro 
odabranom mjestu:u listu gdje nas obavještava o ovoj tužbi 
(koja doista ima svoje mjesto u kriminalnoj kronici našeg 
grada!), toliko mu moramo zamjeriti slabu obaviještenost o 
pravilima novinarskog kodeksa i korektnog izvještavanja jav- 
nosti. Prije svega, tako dugo dok neka »klevetanja« i »vrijeđanja« 
na koja se netko tuži pred sudom, nisu na osnovu pravomoćne 
presude dokazana kao takva, ona ostaju za javnost — a i za 
novinara kao organ javnosti! — samo navodna klevetanja i samo 
navodna vrijeđanja.. Novinar koji bez navodnih znakova usvaja iz- 
raze bilo kojeg tužitelja, ne samo da se s njime identificira, ne- 
go ono na što se tužilac doista privatno tuži, iznosi pred javnost, 
pa sve dok to nije dokazano, bavi se, htio ili ne htio, kleveta- 
njem optuženih. Pretpostavljamo, međutim, da se gornja stili- 
zacija izvjestitelju »Borbe« nehotice omakla. 


Nadalje, »optuženi« se prikazuju kao neki »kritičari« (po 
profesiji), to jest kao da oni našoj javnosti nisu poznati po 


331 


svojoj stvarnoj profesionalnoj i kulturnoj djelatnosti, pa sum- 
njamo da se čak i tužitelj dr Oleg Mandić usudio da ih ovako 
kvalificira u svojoj tužbi. Pretpostavljamo da bi novinar »Bo- 
rbe« morao poznavati svoje kolege-kritičare. S kojim se ciljem 
tada poslužio ovom profesionalnom kvalifikacijom? Spomenuti 
»kritičari« jesu sveučilišni docent dr Milan Kangrga i urednik 
za filozofiju Jugoslavenskog leksikografskog zavoda Danko Gr- 
lić, obojica vrlo poznati i istaknuti filozofski radnici, koje mož- 
da čitaoci »Borbine« kriminalne rubrike ne poznaju, ali koje 
veoma dobro poznaje naša kulturna i posebno filozofska mark- 
sistička javnost. Bilo koji novinar neke kulturne rubrike mo- 
gao je ovoga izvjestitelja obavijestiti što su spomenuti »op- 
tuženi«. Ali izgleda da je »Borbin« izvjestilac htio kod čitalaca 
stvoriti određeni utisak posluživši se onim poznatim žurnalistič- 
kim klišeom: evo, neki »mali« uvredljivo su napali ovoga »ve- 
likoga«. A kad bi javnost bila ispravno obaviještena, naime, 
da se dr Oleg Mandić prvi put okušao u jednom filozofskom 
djelu (nazovimo ga privremeno tako), dakle kao početnik, ako 
već ne diletant, a da su njegovi kritičari kvalificirani i priznati 
filozofi, tada bi i taj žurnalistički kliše morao glasiti upravo 
obratno. U tom bi slučaju i tužba dr Olega Mandića odmah bila 
mnogo razumljivija našoj javnosti. 

Međutim, pređimo na bitno u čitavoj ovoj stvari: na tužbu 
dr Olega Mandića. Nemamo, dakako, namjere da uđemo u 
diskusiju o stavovima u napisima Milana Kangrge i Danka Grli- 
ća zbog kojih se dr Oleg Mandić osjetio »oklevetan« i »uvrije- 
đen«, jer sada rasprava pred sudom ima u tom pogledu priori- 
tet. U ovom času za nas je zanimljivije pitanje: Što je dr Oleg 
Mandić želio postići svojom tužbom? Zbog čega to jedan javni 
radnik radije ulazi u administrativni postupak nego da se posluži 
javnom polemikom koja bi mu, on to dobro zna, bila uvijek 
omogućena. 

Da li je u pitanju njegova velika osjetljivost na javnu kriti- 
ku, čak pod pretpostavkom da se mogao osjetiti uvrijeđen?. Po- 
stoje doista ljudi s veoma tankoćutnom epidermom, koji ne 
podnose ni jednu oštriju primjedbu na vlastiti račun i koji 
bi željeli organe pravde pretvoriti katkada u kozmetički zavod 
za preosjetljivu kožu. Međutim, oni koji su imali priliku čitati 
ili slušati ne tako rijetke kritike na račun dr Olega Mandića, 
ništa manje oštre ili porazne od ovih koje su sada predmet tužbe, 
oni koji su*promatrali kako on ostaje nepomičan pred koncen- 
tričnim kritikama na posljednjoj skupštini Jugoslavenskog dru- 
štva za sociologiju, kako ne uzima riječ u svoju obranu tamo 
gdje je javni radnik obavezan da je uzme, otklonit će pretpostav- 
ku da se radi o naročitoj ličnoj osjetljivosti. 

Riječ je, prema tome, o nečem drugom! Profesor Oleg Man- 
dić napisao je jednu lošu knjigu. I to ne bi bilo tako strašno, 
jer na lošu knjigu ima svatko »pravo«, bar u načelu pa i dr 
Oleg Mandić, kojemu se to nije desilo prvi, a vjerojatno ni 

posljednji put. Na nesreću, on je uz tu knjigu napisao veo- 
ma pretenciozan predgovor u kojem je jednim jedinim pote- 
zom pokušao izbrisati sve što su naši filozofi objavili nakon ra- 
ta. 


Iz tog njegova Predgovora vidimo da se dr Oleg Mandić 
jako razmahnuo laktovima kako bi svome filozofskom prvencu 
osigurao istaknuto mjesto, zapravo, po njegovim vlastitim for- 
mulacijama, izuzetno, budući da je njime želio »ispuniti praz- 
ninu« koju već odavno »osjeća oko sebe«. No ako je ova praz- 
nina, koju on doživljava oko sebe, uvjetovala ili rodila njegovu 
knjigu, ne znamo zašto bi za to bila odgovorna naša marksi- 
stička misao! Ako netko zbog »čuvstva praznine« napiše lošu 
knjigu, — to je njegova lična stvar; ako toj knjizi dade preten- 
ciozan i uvredljiv predgovor — i to bi još uvijek mogla biti, re- 
cimo, njegova lična stvar; ali, ako za ovako shvaćenu i napi- 
sanu knjigu nađe izdavađa — onda je to već stvar naše javnosti, 
a u prvom redu onih koji su u ime ove javnosti pozvani da daju 
svoj sud, naime sami filozofi marksisti. Ako se stručna kritika 
zadržala primarno na pojavi ove knjige i na njenom predgovoru, 
tada je jasno da je osnovno pitanje: kako se ova knjiga mogla 
uopće pojaviti tisućudevetstotinašezdesetičetvrte u Zagrebu? Ni- 
je li ovakav filozofski prvenac jednog autora, koji je i u svojoj 
struci bio često izložen oštrim kritikama, morao prije štampa- 
nja doći na stručnu filozofsku recenziju? Zašto je u ovom slučaju 
ona izbjegnuta? Da li samo zato, jer se već unaprijed moglo na- 
gađati o kakvom se djelu i o kakvom autoru radi? Nema li kri- 
tika pravo da svojom oštrinom nadoknadi propust izdavača? 
Nije li stručna kritika dužna da vrlo energično upozorava na 
kriterije kojih se svi moramo pridržavati u javnom životu, 
on onda kada se radi o pokušaju da se ovi kriteriji mimo- 
idu? 


Netko će reći da je naš izdavački sistem danas toliko »de- 
centraliziran« i »demokratiziran«, da ne postoje efikasna sred- 
stva da se pojava neke loše, pa čak niti štetne knjige spriječi. 
Ali, ako je tome doista tako, onda ne smije postojati manje de- 
mokratičnosti i slobode za kritiku, jer će samo ona u uvjetima 
takve slobode prisiliti izdavače da poštuju određene kriterije i 
postupke u našoj sredini. Živimo u uvjetima liberalnog odnosa 
prema svemu i svačemu, i upravo u takvim okolnostima kriti- 
ka je pozvana da svojom reskošću upozorava često uspavanu 
kulturnu i idejnu javnost! Milan Kangrga i Danko Grlić napisali 
su svoj osvrt na Mandićev »Pregled dijalektičkog materijalizma« 
€x professo i upozorili da je ova knjiga ispod razine naše sav- 
remene marksističke misli. Pa što onda znači tužba dr Olega 
Mandića? Ona predstavlja očit pokušaj da se u našem društvu 
onemogući kritika takvih i sličnih proizvoda. Ali ne samo kritika, 
već i pozivanje na odgovornost zbog same odluke i postupka 
objavljivanja takve literature. Njegova tužba nije prvenstveno 
uperena protiv ovih napisanih kritika i ironija nego protiv svake 

stručne kritike, i to ne samo protiv kritike koja dolazi poslije 
objavljivanja, nego i protiv one koja mora dolaziti prije objav- 
ljivanja jedne knjige — kao određeni kriterij i određeni napor 
da se do takvog kriterija na razini našeg kulturnog života uopće 
dođe. Oleg Mandić i njemu slični htjeli bi dakle unaprijed ga- 
rantirati »slobodno« štampanje svojih umotvorina i u buduć- 
nosti, bez prava da bilo tko prije ili poslije o njima kaže kri- 
tičku riječ. I sve to u ime socijalizma i marksizma! 

Činjenica je da je dr Oleg Mandić već u predgovoru svoje 
knjige pokazao netrpeljivost prema mogućoj kritici ove knjige. 
Zašto? Netrpeljivost ne leži samo u predgovoru, ona se nalazi 
i u sadržaju knjige, u njenom misaonom stilu, u njenoj »du- 
hovnoj aromi«. Ona je, naime, to treba jasno i otvoreno reći, 
samo zakašnjeli primjerak one masovne proizvodnje in partibus 
marxismi koju danas u Evropi svi, osim albanskih »ortodoksa«, 
nazivaju dogmatskim marksizmom. Možda nam ovaj podatak 
objašnjava otkuda tolika agresivnost dr Olega Mandića prema 
svakoj mogućoj kritici? 


Mada je dogmatizam bio predmet jednodušnih kritika kod 
nas i u drugim socijalističkim zemljama, pa bi bilo unfair sma- 
trati da dr Oleg Mandić ovu kritiku ne dijeli, potrebno je istak- 
nuti da se ne radi naprosto o verbalnom stavu prema dogmatizmu 
ili o dogmatskom ili nedogmatskom odnosu prema marksizmu, 
već je riječ o određenoj marksističkoj koncepciji na koju se dog- 
matizam oslanjao i još se danas oslanja. Nije u pitanju samo 
način kako se tumači određeni sadržaj marksizma, nego sam 
taj sadržaj, to jest određena koncepcija marksizma. Da dogma- 
tizam ima duboko korijenje, da on nije bacio koplje u trnje, ne- 
go je spreman povremeno prelaziti u protunapad, ima svoj uz- 
rok upravo u sadržinskoj strani dogmatizma. Mnogi su godi- 
nama obilno sisali iz dojke ovog dogmatizma i oni se osjećaju 
danas stalno pogođeni i uvrijeđeni, jer se kritikom dogmatizma 
pogađa sama sadržinska jezgra njihovih shvaćanja. A ovi »ok- 
levetani« i »uvrijeđeni« nisu niti tako malobrojni, niti su ta- 
ko bezutjecajni, pa se njihovim postojanjem može shvatiti i 
agresivnost dr Olega Mandića. Njemu se već prilikom pisanja 
njegove knjige pričinilo da bi trebalo rehabilitirati ovu danas 
toliko napadanu i kritikovanu koncepciju i ponovo ohrabriti 
klonule duhove njenih pristalica. Potrebno je bilo samo navije- 
stiti im da se pojavio pravi autor, da će dobar vitez Juraj ko- 
načno odsjeći glavu ove naše uzjogunjene anti-dogmatske kri- 
tike! Lijepo bi to bilo izigravati viteza jedne propale stvari, kad 
bi čovjek imao duha, ali. . . Pogledajmo, radije, o kakvu se to 
marksističku koncepciju lome koplja! 


O kakvom se sadržaju radi? Nije dovoljno reći da se radi 
o dogmatskom marksizmu, jer su već i sovjetski listovi »Pra- 
vda«, »Komunist« i »Voprosi filosofii« upozorili da se iza dog- 
matizma krije i određena revizija Marxove misli, pa su mnogi 
marksisti kod nas i u drugim zemljama pokušali pokazati u če- 

rhu se ova revizija sastoji. Štaviše, neke su se komunističke par. 
tije tim pitanjem i službeno pozabavile. Izgleda da danas po- 
stoji već u velikoj mjeri suglasnost, da bi se ta revizija mogla 
nazvati »staljinističkim pozitivizmom«. Bolji naziv dosada za 
njega nije predložen, jer je očito da se za vrijeme Staljina kristali- 
zirala jedna koncepcija marksizma koja nosi izrazito vulgarno- 
-materijalističke i pozitivističke crte. Na »razrabotki« ove kon- 
cepcije radili su najviše upravo oni sovjetski filozofi koje dr 
Oleg Mandić navodi kao jedine strane filozofe vrijedne navo- 
đenja — M. Rozentalj i M. Leonov. Time, dakako, ne želimo reći 
da je knjiga dr Olega Mandića na razini njegovih pravih uzora, 
nego samo da ide za njihovom krmom. Sva nesreća dr Olega 
Mandića sastoji se u tome, što on nije primijetio da su mnogi 
njegovi kolege koji su plovili za istom zastavom, već okrenuli 
svoje jedro na drugu stranu, a on još duboko vjeruje da je u 
dobrom smjeru, pa prijeti drugima. 

U svemu tome ostaje za sve nas ozbiljno pitanje: dokle će 
se našoj omladini, i to prvenstveno intelektualnoj i studentskoj 
omladini, masovno servirati kao obvezatni udžbenici proizvodi 
staljinističkog pozitivizma? Krajnje je vrijeme da provedemo dis- 
kusiju i o ovome problemu, prema kojemu smo se dosada suvi- 
še liberalno odnosili. Profesor Oleg Mandić želio je proces pro- 
tiv naših filozofa. On je uspio izazvati proces protiv marksistič- 
kog dogmatizma i revizionizma. Pobrinut ćemo se da ovaj pro- 
ces privedemo kraju, ne pred administrativnim vlastima, nego 
pred sudom javnosti. 

PREGLED DIJALEKTIČKOG MATERIJALIZMA 


Oleg Mandić 


PREDGOVOR 


Ovaj Pregled dijalektičkog materijalizma nastao je 
iz potrebe da se studentima dade priručnik o filozofskoj jezgri marksistič- 
ke ideologije. U nastavi se ta potreba osjećala već dugo vremena. Izuze- 
Vši par djela, za koje ima previše prstiju na jednoj ruci da ih se nabroji*, 
u toku osamnaest godina, koliko je prošlo od oslobođenja, nastala je veli- 
ka praznina na tom području. U tom razdoblju mogao bi seaćeći dojam da 
se smatralo da bi sama atmosfera socijalističkog društva bifa dovoljna da 
sve njegove pripadnike, a naročito one mlađe koji tek stupaju u život, nau- 
či marksističkoj filozofiji koju bi svatko morao samostalno izvoditi iz dru- 
štvene prakse. Da to nije bilo baš tako, pokazuju pojave eklektičkih nazi- 
ranja u raznim našim naučnim granama. 


Bilo je opravdano očekivati da će se na području filozofije nešto podu- 
zeti u pravcu da se sistimetski prikažu kategorije i zakoni dijalektičkog 
materijalizma, tj. da se nastavi ondje gdje su stali klasici marksizma koji — 
zbog svoje zauzetosti političkom praksom — nisu dospjeli da izlože svoja 
naziranja u zaokruženom naučnom sistemu. Ispostavilo se da je to područje 
filozofije — uz neke pojedinačne i časne izuzetke — puno kula od bjelo- 
kosti,** u kojima se veoma mnogo raspravlja o humanizmu i praksi s velikim 
P, i pišu historijsko-filozofske studije, ali se zato u razmjeru veoma 
malo radi na tome da se prosjeku graditelja socijalizma učini pristupačna 
filozofija marksizma i da se probudi njihova ideološka naobrazba s obzi- 
rom na praktičnu primjenu filozofskih shvaćanja u sferi njihova društvenog 
rada. Historijska i hrestomatijska djela, što su izlazila prošlih godina, dala 


*_ B. Zherl, Dijalektički i istorijski materijalizam, Beograd, 1951 (štam- 
pano kao skripta) i I. Kosanović, Dijalektički materijalizam, Sarajevo, I—V 
izdanje, 1955—1961. Ovamo ne ubrajam radove P. Vranickog Dijalektički i 
historijski materijalizam (Filozofska hrestomatija, sv. X) Zagreb, 1958, i Hi- 
storija marksizma, Zagreb 1961, jer su historijskog karaktera, kao ni pri- 
jevode sovjstskih pisaca M. Rozentalja i M. Leonova zbog njihova prihva- 
ćanja staljin st čke revizije dijalektičkog materijalizma. m. 
** _ »Isključivost u stavovima, koja nije zapravo neophodna. . .« Vranicki, 
Historija marksizma, str. 593. 

su bez svake sumnje svoj doprinos upoznavanju historije filozofije. Ali ne- 
dostatak drugih djela, koja bi se bavila kategorijama i zakonima dijalektič- 
kog materijalizma, pokazuje da se nije nastavilo s mjesta, gdje su stali 
klasici. 

Uostalom takvu nepovoljnu situaciju ne može nego potvrditi Hist o- 
rija marksizma P. Vranickog. Poglavlje Period poslije re- 
volucije, u kojem se obrađuje to razdoblje u Jugoslaviji obuhvaća tri- 
deset i dvije strane (str. 562 _ do 594). Od te trideset i dvije strane samo se 
na četiri i pol strane (str. 590 do 594) prikazuje ono što se uradilo 
na filozofijskoj problematici, dok se ostatak od dvadeset i sedam strana 
bavi sociološko-političkim dostignućima. Tu čitamo da su se tijekom o- 
samnaest godina istraživala ova područja: 1. »Problem dviju logika, formal- 
ne i dijalektičke«, 2. »Ocjena Hegelove dijalektike kao i cjelokupne histo- 
rije filozofije*** i 3. suprotstavljanje »staljinističkom marksizmu«**** I to je 
sve! 

Tu su veliku prazninu nedavno ispunili B. Šešić i A. Stojković svojim 
značajnim djelom Dijalektičkimaterijalizam. Uz priznanje pisci- 
ma na velikom trudu, erudiciji, zalaganju i veoma uspješnom savladava- 
nju mnogih problema, nije moguće oteti se dojmu da bi taj zamašni rad 
bio još uspjeliji da su mu prethodile rasprave i diskusije o raznim aspek- 
tima filozofskih problema. 


Ciljovog Pregleda sastoji se u tome da se studentu pruži mo- 
gućnost orijentacije u marksističkoj filozofiji i da u osnovnim crtama 
prikaže njezino izrastanje iz prakse života. Stoga sam iz materijala, što su 
nam ga ostavili klasici marksizma, odabrao ono što sam smatrao da jc 
potrebno da se shvate osno v e marksističke filozofije — dijalektičkog 
materijalizma. A tko bi želio da produbi svoje znanje, stoji mu na raspo- 
laganju vrijedno djelo. B. Šešića i A. Stojkovića. 

Pedagoška usmjerenost Pregleda tražila je upotrebu mnogih pri- 
mjeraka kako bi se pokazalo da filozofske kategorije izviru iz prakse či- 
njenica s raznih područja prirodnog i društvenog zbivanja: U svoje je vri- 
jeme Lenjin napadao »igru primjerima« okrznuvši Engelsa i kritizirajući 
Plehanova. On je imao utoliko pravo, što se o istinitosti i adekvatnosti nau- 
čnih teorija ne može argumentirati samo pomoću pojedinačnih činjenica 
istrgnutih iz konteksta njihove cjeline, već treba izučavati čitavu dotič- 
nu cjelinu u interferenciji njezinih komponenata, uvjeta, uzroka, osobina 
i aspekata kako bi se upoznao i protumačio neki njezin dio. 

Naprotiv, s pedagoškog gledišta, prikazivanje i objašnjavanje općenito 
prihvaćenih relativnih istina pretpostavlja da se pođe od onoga što učenik 
pozna, da bi se upoznao s onim što mu nije poznato. A to su prirodne i 
društvene činjenice koje će mu omogućiti da shvati one zakonitosti što se 
ispoljavaju u njima kao dijelu zbivanja i ljudske prakse. 

Netko može prigovoriti da ima mnogo citata iz djela Marxa, Engelsa i 
Lenjina. Dva su razloga ponukala pisca da to tako radi: prvi — on misli 
da je bolje navoditi originalne formulacije klasika, osobito ako su ih oni 


*** _ Str. 591. 
**** _ Str. 592. 

reljefno i lapidarno izralili, i drugi — čitalac će se barem na taj način 
upoznati s izvornim mislima klasika, jer se u današnjoj stisci s vremenom 
i žurbi njihova djela malo čitaju, ukoliko su prevedena i njemu pristu- 
pačna. 


I — prije kraja — još jedna napomena. Poznavajući ono što ponekad 
i ponegdje čini predmet nekih diskusija vođenih iza kulisa, što se — veoma 
blago rečeno — može kvalificirati kao nepoznavanje marksizma i što je 
sada postalo predmet javne rasprave na konferencijama Saveza komu- 
nista nekih naših visokoškolskih ustanova (vidi Borbu od 10. I 1964), vje- 
rojatno je da će se iz onih pozicija prigovoriti ovoj knjizi da je dogmatična i 
da time vulgarizira marksizam. 


Takvim bi se prigovorom zlonamjerno identificirala dogmatika sa sis- 
tematikom. Svaka nauka mora imati svoj sistem, jer se njezina komple- 
mentarna područja sastoje od heuristik e, induktivno-analitičkog 
procesa prikupljanja podataka, iođ sistematike, sintetično-deduk- 
tivnog procesa svrstavanja tih podataka u naučni sistem, pomoću na či- 
njenicama provjerenih, opće teorije i zakona, koji djeluju na tom područ- 
ju. Bez sistematike nauka predstavlja anarhični kaos empirijskih podataka 
— što se npr. događa na nekim područjima sjevernoameričke sociologije — 
u kojem mutežu svatko spretan može loviti ribe da od vlastitog neznanja 
pravi kapital. 


Dok se dogmatika, primijenjena u nekoj nauci nikad ne mijenja, svo- 
jom  krutošću iskrivljavajući naučno adekvatno održavanje objektivne 
stvarnosti, sistematika — nasuprot dogmatici — mijenja se u zavis- 
ncsti od naučnog napretka na tom području. A to važi i za sistem dijalek- 
tičkog matarijalizma na današnjem stupnju njegova razvit- 
ka koji predstavlja predmet izlaganja u ovoj knjizi. 


Osim toga zahvaljujem redakciji Revije, časopisa za književnost, 
kulturu i društvena pitanja u Osijeku, što je pristala da u ovom Pregle- 
du preštampam uz neznatne izmjene kao zadnja dva poglavlja članke 
Postavke materijalističke dijalektike od Marxa do 
Lenjina i Postavke dijalektike u Staljinovoj inter- 
pretaciji, koje je objavila u br. 1. i 2. časopisa za god. 1963. 


Na kraju zahvaljujem prof. B. Periću za primjedbe što ih je stavio pri- 
likom čitanja rukopisa ove knjige. 
Zagreb, rujna 1963. 


Pisac 


(Oleg Mandić, Pregled dijalektičkog 
materijalizma, Narodne novine, Zagreb, 
1964, str. 5-7) 

STRUJANJA U NAŠOJ SOCIOLOŠKOJ TEORIJI* 


Oleg Mandić 


Činjenice pokazuju da na području naše sociologijske teorije vlada 
veliko šarenilo: U našoj sociologiji zbog činjenice je dobila službeno priz- 
nanje tek godine 1953. postoji velik raspon raznih teorijskih gledišta i 
mišljenja. 

Na jednoj mu je strani granica još uvijek neprevaziđeno dogmatsko 
oslanjanje na Marksove citate, pri čemu se stvarnost društvenog zbivanja 
potiskuje u drugi plan, a njihov sadržaj i smisao uopće zapostavljaju. 
Zatim dolaze oni, koji slijede filozofske i metodološke premise klasika mar- 
ksizma. Uz njihov bok stoje oni, koje je kompleksnost sociologijskih feno- 
mena navela na to da slijedeći liniju manjeg otpora dadu prvenstvo tehni- 
kama istraživanja i faktografiji na strani marksističke teorije. Na njih 
se nadovezuju oni naučni radnici, koji »korigiraju« i »upotpunjuju« mar- 
ksističke postavke, većim ili manjim posudbama od idealističkih teorija na 
Zapadu, stvarajući razne nijanse eklekticizma. I na kraju — isto tako pre- 
šutne, stvazno odbacivanje marksističke teorije prilikom istraživanja za- 
konitosti društvenih pojava i to u prilog matematičkih zakona i, čak, u 
prilog potpunog negiranja opće zakonitosti u društvenom životu. 


Iznoseći svoje lično mišljenje o takvom fiktičkom stanju, valja nagla- 
siti da skoro svi pripadnici tih raznih strujanja sebe smatraju marksisti- 
ma. Meni se, pak, čini da je potrebno sjetiti se nekih kriterija, koja su za 
marksistički način mišljenja utvrdili klasici marksizma Marx i Engels i 
Lenjin, kriterija koji su posljednjih sedam ili osam godina sve što dalje 
postali sve zamagljeniji. Drugim riječima nije dosta da netko proklamira 
sebe marksistom, jer se to — hipotetički — može dogoditi iz političke opor- 
tunosti, bez veze s onim nazorima, koje dotičnik ispovijeda. To je ono što 
je na jednom nedavnom savjetovanju nazvano dvojstvom. Još je istaknuto 
da se pojedinca ne može prosuđivati po onomu, što misli o sebi, dok je 
Lenjin toj misli u pismu Inesi Armand dodao riječi »Već po onome, što 
on radi«. 


TRI STRUJE 


Naša soclologija nalazi se u razvoju, a to znači da se razvijaju pojedini 
naučni radnici, mijenjajući i dotjerivajući svoje stavove u zavisnosti od 
svoje ideologije, od načina pristupanja pojavama, formuliranja zaključa- 
ka, kao i njihova provjeravanja. Stoga se u mišljenjima istog pojedinca 
javljaju razlike uvjetovane različitim vremenskim razdobljima u kojima su 
ona nastala. 

Prva struja se sastoji od onih naučnih radnika, koji bez ograda slijede 
marksističku ideologiju, u drugu pripadaju pisci koji pomoću svojih za- 


* — Autorizirani izvod iz referata na petom stručnom savjetovanju jugo- 
slavenskih sociologa (Beograd, 14. i 15. II 1964) 

ključaka, izričito ili prešutno ispoljavaju mišljenje da u marksizmu valja 
mijenjati neke osnovne naučne istine, a u trećoj se nalaze oni koji se uopće 
ne izjašnjavaju o problemu ideologije ili opće teorije i uspijevaju ili je 
negiraju. 

Svaka od tih glavnih struja sastavljena je od većeg ili manjeg broja 
komponenata. Između njih ima dosta varijacija, ali pojedine glavne struje 
povezuje zajednički odnos prema marksističkoj ideologiji. 


IZGLEDA PARADOKSALNO. .. 


Koji su uzroci tog šarenila u našoj teoriji? To bi bio zadatak dublje 
analize. Mislim da neću pogriješiti ako skrenem pažnju da su sociolozi 
starije i jednog dijela srednje generacije čvršći u svojim teorijskim sta- 
vovima od ostalih koji pripadaju drugom dijelu srednje i mlađoj genera- 
ciji naših naučnih radnika. 

Ta čvrstina potječe od činjenice da su sociolozi starije i srednje gene- 
racije stekli teorijsku izobrazbu u marksizmu, koja nedostaje mlađoj ge- 
neraciji. Iako to izgleda paradoksalno za vrijeme kapitalizma mnogi od nas 
su se bolje upoznali s marksizmom nego što je to sada slučaj s mlađima 
od nas. Danas postoji, doduše, na fakultetima društvenih nauka uvodni 
predmet osnovi sociologije i slično. Ali on se u Hrvatskoj predaje u prvoj ili 
drugoj godini, te većina studenata, položivši ispit više se ne brine da osvje- 
žuje, a još manje da produbljuje svoje teorijsko znanje, dok kružoci iz 
društvenih nauka, ako uopće rade, to čine kampanjski ili nesistematski. 
Prema tome, nedovoljna teorijska podloga mlade generacije sociologa pre- 
ma mojem mišljenju, potječe iz doba kad su bili stuđenti na sveučilištu. 


Još s jednom stvari valja biti na čistu. Opća sociologija bavi se istra- 
živanjem zakcnitosti i interakcija različitih aspekata društvenog života u 
odrazu parcijalnih i totalnih društvenih grupa. Stoga, tko hoće da se bavi 
sociologijskom teorijom — a to su već pokazali klasici marksizma na vlasti- 
tom primjeru — mora biti prilično svestran i imati dosta enciklopedijskog 
znanja. Takav naučni radnik mora pored svojog osnovnog filozofskog po- 
gleda na svijet snalaziti se u biologiji i psihologiji, poznavati antropolo- 
giju i etnografske podatke iz života primitivnih naroda kao i političku 
ekonomiju i elemente prava, političku historiju jugoslavenskih naroda, 
političku historiju drugih država u Evropi i važnih država na drugim 
kontinentima, ekonomsku i kulturnu historiju kao i historiju ideologija. 
Tome valja dodati ono, što nije manje važno: glavne pravce i tekovine 
posebnih sociologija kao i historiju sociologijskih teorija. 

Mislim da nije pretjerano kazati da se naša sociologijska teorija pri- 
bližava raskrsnici, koja je može konačno ustaliti u marksističkom pravcu 
ali koja može isto tako uputiti putem pozitivističkog pragmatizma funkcio- 
nalizma, s više ili manje izraženih elemenata marksizma ili uopće bez njih. 
To znači: ili ćemo naučno pratiti razvojne proceso društvenih zbivanja u 
interakciji njihovih uvjeta donoseći dugoročna rješenja, ili ćemo od slu- 
čaja do slučaja utvrđivati činjenice s gledišta koristi ili štete, donoseći 
kratkoročna rješenja, da se uklone negativne posljedice ne poznavajući uv- 
jete njihova postanka. 

(B o r b a, 16. II 1964) 

Jože Potrč: 


O ŠKODLJIVOSTI MONOPOLIZMA IN SEKTAŠTVA ZA RAZVOJ 
ZNANOSTI: 


O. Mandić je skušal dokazati na podlagi Leninovih citatov, da je bil ta 
mnenja, da je negacija negacije ostanek hegeljanstva in da se Lenin tega 
zakona dialektike, ki mu ne zanika vrednosti, otresa in ga povezuje, kjer 
je le mogoče, s Heglom. To je po mojem mnenju direktna podpora Stali- 
novi filozofiji. Njegov članek pobija G. Pctrović zelo konst-uktivno in so- 
lidno ter pravilno obžaluje, da navaja avtor citate, ki jih sploh ni. 


(DELO, Glasilo. Centralnega komiteja Komunističke partije Slovenije, 1951, 
Letnik XX, številka 4, str. 10) 


POVODOM JEDNOG IZDANJA MATICE HRVATSKE 


Gajo Petrović: 
OLEG MANDIĆ O ENGLESKIM EMPIRISTIMA* 


Drug dr Oleg Mandić objavio je u »Politici« od 9. II 1956. prikaz moje 
knjige o engleskoj empirističkoj filozofiji. »Iznoseći nedostatke ove za naše 
prilike veoma potrebne knjige«, on to navodno nije učinio »toliko s obzi- 
rom na pisca, koji je mlad naučni radnik i koji stoga ima pravo da poneka- 
da griješi, koliko na račun redakcije Filozofske hrestematije«. 


Ako želim đa upozorim na neke nedostatke njegova prikaza, ja to ne 
činim ni »s obzirom« na O. Mandića, koji dođuše nije baš sasvim mlad nau- 
čni radnik, ali, naravno, ima pravo da griješi, ni »na račun« bilo koga dru- 
goga, nego samo radi onih čitalaca »Politike«, koji nisu stručnjaci za filozofi- 
ju, pa bi mogli pokušati da iz članaka O. Mandića nauče nešto o njoj. 

U prvobitnoj varijanti ovog članka opširno sam kritizirao mišljenje O. 
Mandića, da je Francis Bacon zapravo popularizirao ideje engleskog fra- 
njevca XIII vijeka Rogera Bacona. Sada izostavljam u cjelini taj dio, pri- 
državajući pravo, da na drugom mjestu pokažem, kako ni najmanje nisam 
preuveličao historijsko značenje F. Bacona i kako O. Mandić nije svojim 
»argumentima« ni najmanje pokolebao, a kamoli oborio Marxovo (i moje) 
mišljenje o ovor.1 značajnom filozofu. 


1) Tekstove donosimo kronološkim redom. ž : : 

2) Prenos'mo od:omak u kojem je pok. J. Potrč najsažetije izrazio svoj stav 
prema diskusiji o negaciji negacije koja se 1951. godine vodila između O. 
Mandića i G. Petrovića. 

* Prenosimo integralni tekst članka 

Prelazim dakle na drugog velikog filozofa materijalista, koji nije sim- 
patičan O. Mandiću. »Kao što je poznato — piše strogo O. Mandić — Ho- 
bbes je apologet apsolutističke monarhije, a služi se pojmom buverenosti, 
koji ulazi u nauku zahvaljujući J. Bođinu godine 1577, da bi na sličan na- 
čin kao i Bodin, tj. nenapadno prikazivao svoje simpatije za apsolutnu mo- 
navhiju«. Kako meni, naravno nije bilo ni na kraj pameti, da jednog od 
najvećih filozofa svih vremena prikazujem kao »apologeta«, koji nema dru- 
go brige nego da »nenapadno« prikazuje svoje simpatije za apsolutnu mo- 
na-hiju, O. Mandić prigovara i meni: »Pisac nije zapazio trik kojim se 
Hobbes služi naročito u Leviathanu: on dođuše govori općenito o suverenu 
ali pritom misli na monarha«. Priznajem, da Hobbesov trik doista nisam za- 
pazio, te da čak nisam ni slutio, da se ovaj veliki filozof materijalist slu- 
žio trikovima. Također moram priznati, da ne posjedujem telepatske spo- 
sobnosti i ne znam, đa li je Hobbes doista mislio ono, što je pisao, ili je mi- 
slio nešto sasvim stoto. Ali na osnovu ovoga, što je pisao, pokazao sam u 
svojoj knjizi, da je on posve otvoreno, dakle »napadno« pokazivao svoje 
simpatije prema apsolutnoj monarhiji (koje su u početku bile prilične, a 
kasnije su splasnule), ali da je isto tako »napadno« tvrdio, da građani du- 
gujv jednaku poslušnost aristokratskoj i demokratskoj državi kao i monar- 
hističkoj. Također sam na osnovu Hobbesovih tekstova pokazao, da njego- 
ve društvene koncepcije nisu historijski značajne zbog njegovih monarhis- 
tičkih simpatija, nego zbog mnogo čega drugog, a u prvom redu zbog toga, 
što je on »prvi rađikalno i konsekventno« formulirao novovjeko shvaćanje 
čovjeka i d-žave, čiji se počeci javljaju već prije njega. Zaokupljen istra- 
živanjem monarhističkih simpatija O. Mandić je previdio svu ovu bitnu 
filozofsku problematiku i Hobbesov golem doprinos nicnom rješavanju. 


U svojoj antimonarhističkoj borbi O. Mandić je previđio i radikalnu 
formu, u kojoj ođajem priznanje Hobbesovoj originalnosti. Stoga mu se na 
44. strani moje knjige pričinjava »posve kriva piščeva napomena da Hasbbes 
razvija misli J. Althusiusa«, pa čak i svog znatno mlađeg suvremen'ka S. 
Puffendorfa. Međutim, ako se pročita spomenuta strana knjige, može se 
primijetiti, da se na njoj ne nalazi inkriminirana »kriva napomena«. Tamo 
se naime kaže samo slijedeće: 

» U svom učenju o državi Hobbes se suprotstavlja srednjovjekovnom 
shvaćanju i radikalno razvija elemente novog shvaćanja, koji se nalaze i 
kod nekih drugih renesansnih mislilaca (J. Althusiusa, H. Grotiusa, S. Puffen- 
dorfa i drugih)«. 


U ovom se odlomku ni jednom riječju ne govori o vremenskom redo- 
slijedu, po kojem su se rađali ili stvarali Hobbes, Althusius, Grotius i Puffen- 
dorf, nego se oni samo svi zajedno vremenski smještaju u istu veliku histo- 
rijsku epohu. S druge strane, ne tvrdi se, da je Hobbes bio pod utic2jem 
Althusiusa i Puffenđorfa i razvijao njihove misli, nego se samo kaže, da 
se i kod ovih mislilaca nalaze »elementi novog shvaćanja«, koje Hohbes 
»rađikalno razvija«. Drug dr Oleg Mandić pripisuje mi dakle misli, koje 
nisu moje: 


Ovom konstatacijom još nije uklonjeno pitanje, đa li je u pravu 0. Man- 
dić kad, s jedne strane, želi konstruirati posvemašnju suprotnost između 
Hobbesa i Althusiusa, a s druge strane naglašava sličnost između Hobbesa 
i Bodina, nastojeći sugerirati da je Hobbes bio učenik gotovo imitator Bodina. 


Mislim, da nije ni najmanje u pravu. Althusius i Hobbes doista se bitno 
razlikuju, ne samo po svom konkretnom političkom idealu, nego i po mno- 
gim drugim pojedinostima svojih društvenih koncepcija, ali se njihova 
misao kreće u istom osnovnom prirodnopravnom i društvenougovornom 
okviru. S druge strane, premda ima vanjske sličnosti u konkretnom politič- 
kom idealu Bodina i Hobbesa, njihove opće filozofskohistorijske koncepcije 
znatno su udaljenije. Po svojoj općoj koncepciji društva i države Bodin 
2 mnogo više prethodnik Humea, Fergusona i nekih drugih mislilaca nego 

obbesa. 

Najgore od svih engleskih filozofa empirista prošao je kod O. Mandića 
G. Berkeley. On po Mandiću »zapravo ne pripada u ovu zbirku, kojoj je 
naslov »Engleska_ empiristička filozofija«. Zašto ne pripada? Valjda 
zato što nije empirist, doumljuje se čitalac promatrajući riječ »empiristička«, 
koju je spacionirao Oleg Mandić. Dosad još ni jedan ozbiljan historičar 
filozofije nije došao na ideju, da isključi Berkeleya iz redova engleskih fi- 
lozofa empirista 17. i 18. vijeka. Zašto to čini O. Mandić? — zbunjeno pita 
mladi pisac »zbirke«, uvjeren da »ima pravo« ne samo da griješi, nego i da 
pita starijega, kad mu nešto nije jasno. Zato baš Berkeley »ne pripada u 
ovu zbirku«, a ne recimo; Bacon, Hume ili onaj nesretni »apologet« Hobbes? 
Dr O. Mandić unaprijed je odgovorio i na ovo pitanje: »zbog svojega (tj. 
BerkeleyeVe, — G. P) subjektivnog idealizma i nominali- 
zma i solipsizma«. (Podcrtao G.- P.). Ovaj klasičan odgovor antologi- 
'jske vrijednosti zaslužuje punu pažnju. Do sada se naime smatralo, da se 
'među mogućim konsekvencama empirističkog spoznajnoteorijskog stanovi- 
'šta nalazi i subjektivni idealizam (zajedno sa solipsizmom kao svojom kraj- 
njom konsekvencom), a da se subjektivni idealizam sa svoje strane može 
najlogičnije povezati baš sa spoznajnoteorijskim empirizmom. Ljudi, koji 
su 0 filozofiji čuli iz treće ruke, dođuše ponekad ne razlikuju pojmove »em- 
pirizam« i »materijalizam«, pa im se može činiti nemoguće, da neki empi- 
rist bude istovremeno subjektivni idealist. Stuđenti filozofije međutim mo- 
raju najkasnije do drugog semest-a naučiti, da čak ni iz senzualist'čke va- 
rijante empirističke spoznajne teorije ne proistječu nužno materijalistički 
zaključci. Netko, tko priznaje, da sve znanje potiče iz osjeta, može tvrditi, 
da osjeti nastaju djelovanjem materijalnih predmeta na naša osjetila, ali 
može također tvrditi i to, da su osjeti zapravo jedina rcalnost. I subjektiv- 
ni idealist i materijalist dakle mogu biti empiristi, a subjektivni iđealist 
Berkeleyeva tipa čak to i mora da bude. 


Dosada se također mislilo, da se nominalizam i empirizam uzajamno ne 
isključuju. Čak se naivno pretpostavljalo, da se nominalističko shvaćanje, 
prema kojem realno postoje samo pojedinačne stvari, može najlogičnije po- 
vezati baš s empirističkom spoznajnoteorijskom tezom, da su osjeti jedini 
izvor naših znanja. 


O. Mandić i ovdje pravi revoluciju: G. Berkeley nije empirist baš zbog 
toga što je nominalist. U vezi s ovim epohalnim otkrićem trebalo bi pred- 
ložiti, da se u sve historije filozofije uključi jedan novi odjdljak pod naslo- 
vom: 1) G. BERKELEY NIJE EMPIRIST, JER JE NOMINALIST. 


U ovom članku nisam spominjao neke sitnije pogreške O. Mandića (na 
pr. tvrdnju, da je djelo »O čovjeku« zadnje Hobbesovo djelo), ali ni neke 
krupnije, o kojima bi trebalo govoriti opširnije (na pr. misao o naprednoj 
ulozi kapitalističke Engleske »sve do Prvog svjetskog rata«). Nema smisla 
opširno odgovarati na njegovu primjedbu o Tolandu, koja pokazuje, da 
nije pročitao str. 104 moja knjige. Također ne želim razmrsivati tajnu, 
zašto O. Mandić, koji je potpredsjednik »Matice Hrvatske«, preko novina 
traži objašnjenje o tome, kako je zamišljena filozofska hrestomatija, što 
je izdaje »Matica Hrvatska«. 


Htio bih spomenuti još samo jednu sitnicu. O. Mandić »stječe dojam« 
da je pisac knjige o engleskom empirizmu »ponekad radio više prema do- 
sađa publiciranoj literaturi negoli po originalnim rađovima pojedinih pi- 
saca«. Svatko, naravno, »ima pravo« da stječe dojmove kakve hoće, pa 
čak i takve, koji nemaju nikakve objektivne osnove. Za razliku od O. Man- 
dića ne namjeravam iznositi svoje dojmove ni o čemu. Htio sam samo uk- 
ratko pokazati, da on nije uspio učiniti ni jednu jedinu opravdanu struč- 
mu zamjerku mojoj knjizi, ali da je usput izvršio niz velikih filozofskih 
»otkrića« i da je uvjerljivo dokazao, kako doista »suvereno« poznaje i 
»đosada publiciranu literaturu« i »originalne radove pojedinih pisaca«. 


(POLITIKA; 2. III 1956.) 

Veljko Cvjetičanin: 
OLEG MANDIĆ — UVOD U OPĆU SOCIOLOGIJU? 
Narodne novine, Zagreb, 1960. 


( Neke osnovne karakteristike Manđdićeva Uvoda u opću socio- 
ogiju: 


1. Sistematizacija građe. — Poznato je da struktura građe u jednom ud- 
žbeniku ovisi od primjene opće metode. Premda je udžbenik profesora 
Mandića pisan sa pozicija materijalističke dijalektike, njegova se sistema- 
tizacije u mnogome razlikuje od standardnih marksističkih udžbenika u 
toj oblasti. Mandićev udžbenik je zap-avo svojevrsna kombinacija sociologije 
grupa i odnosa u njima, sa analizom ekonomske baze i nadgradnje. Tako- 
đer, on za razliku od ostalih autora, o određenju predmeta sociologije i nje- 
nim metodama, te o historiji sociološke misli, govori na kraju priručnika. 
U namjeri da izbjegne stavljanje u Prokrustov krevet od-eđenih »totalnih« 
društvenih fenomena, koji nisu niti samo elementi baze niti nadgradnje, 
autor je upao u shematizam društvenih grupa. Osim toga sistematizacija 
građe nije konsekventno provedena i ima mnogo ponavljanja. Npr. o ele- 
ment'ma društva Mandić je zbog takove strukture pri-učnika prisiljen 
govoriti na dva mjesta. A i pedagoška vrijednost ovakve sistematizacije 
građe može se osporavati. 


2. Teorijski nivo udžbenika objektivno je određen dvjema činjenicama: 
prvo, tretiranjem sociologije kao različite nauke od historijskog materija- 
lizma koja izučava samo »posebne zakone« društvenog razvitka«, i drugo, 
pretežnom upotrebom inđuktivno-deskriptivnog historijskog metoda u ob- 
radi sociološke problematike. Zbog toga je teorijski nivo ovog priručnika 
niži od ostalih naših univerzitetskih udžbenika soeiologije. Historijska gra- 
đa dominira nad analizom suvremenih socioloških kretanja. Pojeđina po- 
glavlja (Pojam društva, D-uštveni temelj itd.) pretežno pozitivistički kon- 
cipirana, prevuna su različitih činjenica, što uostalom može biti korisno, 
ali je to ovdje na uštrb dubljih i sveobuhvatniiih analiza. Stječe se zapra- 
vo utisak da se radi više o priručniku sociografije nego o priručniku socio- 
logije: 


3. Rijetka su poglavlja u kojima nije izostala dublja obrada značajnih 
socioloških problema. Napr. u analizi ideologije govori se samo o religiji. 
Neke partije (elementi društva, dijalektička metođa, osnov nauke o dru- 
štvu i metode uopće) zahtijevale bi temeljitu preradu i proširenje, te do- 
vođenje u sklad sa suvremenim stanjem metodološko-teorijske misli. 


4. Istovremeno ima građe u udžbeniku, i to ne malo, koja ne spada u 
Uvod u sociologiju, bilo da je predmet ispitivanja drugih nauka, 
osobito pravnih disciplina i političkih nauka, ili takav materijal koji, ke 
obliku kako ga autor donosi, teško da spada i u jednu nauku. (Pr'mier: 
zašto su potrebni radnici, što rađe službenici u poduzeću, ili da u sedmoj 
godini života djeca idu u školu itd.) 


(NAŠE TEME, broj 5/1961. str. 125-726) 


* Prenosimo onaj dio prikaza u kojem autor govori o osnovnim karakteristi- 
kama Mandićeve knjige. 

Mihailo Đurić: 


RIJEČ U DISKUSIJI NA GODIŠNJOJ SKUPŠTINI JUGOSLAVENSKOG 
DRUŠTVA ZA SOCIOLOGIJU (Beograd 1964.)* 


Ja smatram, naime, đa nema nikakvog smisla razgovarati o načelima, 
a da se ne pomenu ljudi koji stoje iza pojedinih načela, i smatram da 
treba prekinuti jednom s tom praksom da se suviše apstraktno govori o 
izvesnim stvarima, a da se na određene loše, negativne pojave ne ukaže 
prstom. Po mom mišljenju, predsednik Udruženja prof. Manđić učinio je 
jednu stvar koja nas sve mora duboko zabrinuti i koja pokazuje da na 
čelu našeg Udruženja stoji čovek koji više nikad, po mom dubokom uve- 
renju, ne može biti predstavnik u ovakvom jednom telu našeg Udruženja. 
Naime, po mom mišljenju, oni koji su u upravi našeg Uđruženja, to su 
ljudi koji preuzimaju na sebe velike obaveze i odgovornosti. Ne treba shva- 
titi da u upravi našeg Udruženja mogu biti ljudi koji smatraju da treba 
neke lične koristi da izvlače iz toga. Pre godinu ili dve dana u Nemačkoj 
Je bilo organizovano jedno savetovanje o problemima društvene struktu- 
re. Prof. Mandić je kao predsednik našeg Udruženja bio u kontaktu s raz- 
nim inostranim naučnicima koji su organizovali ovo savetovanje. Inte- 
resantno je da je upravo u vezi s tim istim pitanjem, tj. s mogućnošću 
učestvovanja na tom sastanku bio u kontaktu i drug Milić. Iz razloga koji 
meni nisu dovoljno jasni, ispostavilo se da je našu sociologiju 1 našu zem- 
lju predstavljao prof. Mandić s jednim referatom koji možete pročitati, on 
je objavljen u nemačkom časopisu za sociologiju i psihologiju, i on samo 
čini sramotu našoj zemlji i našoj sociologiji.* 


Veljko Cvjetičanin: 


IPAK SE KREĆE 


U POVODU SKUPŠTINE JUGOSLAVENSKOG UDRUŽENJA ZA 
SOCIOLOGIJU 


Najviše diskusije izazvao je referat Strujania u našoj socjologijskoj teo- 
riji.*** (Autorizirani izvod iz tog refersta objavljen je u Borbi od 16. II o. g. 
pozivom na diskusiju). Referat je doživio oštru kritiku. Koje su objekcije 
iznesene? Referat je htio utvrditi stanje marksističke misli u našoj socio- 
logiji, što je dobro, ali postupak nije bio Marxov. Umjesto komtističke 
podjele sociologa na generacije trebalo je različita strujanja u okviru mark- 
sizma kod nas povezati s općim tokovima marksističke misli u svijetu, jer, 
prema mišljenju istog govornika, marksiz»m nije jedinstven ni kod nas 
ni bilo gdje drugdje. Kritizirano je etiketiranje u referatu kao neprimjerno 
u nauci. Osobito je napadnuta teza da mlađi nisu marksisti za razliku od 
starijih, a o tome što je marksizam i tko je marksist uopće, nije u refera- 
tu odgovoreno. Kritizirana je i ona teza u referatu koja govoci da su empirij- 
ska istraživanja pretežno nemarksistička, a poznato je da se tim istraživa- 
njima upravo bave mlađi sociolozi. Referentova teza da je funkcionalizam. 
u sociologiji prevaziđen ocijenjena je kao nepoznavanje suvremene socio- 
loške teorije. Također je rečeno, da je osuda suvremenih socioloških teo- 
rija kao stranog importa njihovo proglašavanje idealističkim najlakše, ali 
nije i naučno objašnjenje njihove vrijednosti. Nekoliko govornika uputilo: 


* Prenosimo odlomak u kojem je riječ o O. Mandiću 

** Kdlner Zeitschrift fiir Sociologie und Socialpsyhologie, Sonderhett 5, 
1961, str. 259-267. 

so Prenosirno u cjelini onaj dio članka kaji se odnasi na reterat ki Mandića, 
»Strujanja u našoj sociologijskoj teoriji«. 

je kritički prijekor upravi Udruženja zbog toga referata nazvavši ga »obič- 
nim promašajem« ili »anahronizmom u našoj sociološkoj nauci«. 

Teško je ne složiti se s kritikom ovog referata. Uostalom, u njegovu obra- 
nu na skupštini nije nitko ozbiljnije ni ustao. Mi se na ovom roferatu ne 
bismo toliko zadržavali, da nakon skupštine nije objavljen u skraćenom 
obliku, premda referent nije uopće u diskusiji odgovorio na kritiku naših 
istaknutih sociologa (Milić, Đurić, Sinađinovski, Mićunović itd.). 

Na koje bi karakteristike toga referata trebalo još upozoriti? Referat pred- 
stavlja u klasifikaciji teorijskih struja apriornu konstrukciju. Jednom se u 
njemu govori o tri struje s različitim varijantama i podvarijantama, a drugi 
put o pet struja (gledišta), a da se na navode izvori za takvu podjelu. Čita- 
lac je prisiljen bezuspješno pogađati tko i koja djela spadaju u pojedinu 
struju, jer takva podjela u našoj sociologiji i ne postoji. Međutim ne tvr- 
di se da razlika u teorijsko-metodološkim koncepcijama među našim socio- 
lozima nema. 


Referat je u klasifikaciji pošao od pretpostavke kako u nas već posto- 
ji marksistička naučna sociologija, koja je na sve suvremene društvene 
fenomene odgovorila i buduće tokove društvenog razvitka anticipirala. 
U ime takve sociologije u referatu su konstruirani pravci i dijeljene raz- 
ličito etikete. Takva sociologija u nas još ne postoji. Na njoj se tek rađi. To 
potvrđuju napori, različita nastojanja, ponekad i lutanja naših sociološ- 
kih ustanova i pojedinaca kao i zasad elementarni rezultati. Čulo se i u 
ovoj diskusiji od naših najuglednijih sociologa da sociologija kod nas još 
nema naučni status. Pred nama stoji stalan zadatak izgradnje adekvatnih 
metođološko-teorijskih pristupa za spoznaju i usmjeravanje sve dinamič- 
nijih društvenih promjena. Sva nastojanja u tom pogledu treba pomoći i 
inicirati. Sigurno je da treba kritički ocjenjivati rezultate socioloških 
istraživanja i sociološku aktivnost uopće. Zato su potrebni kriteriji. U refera- 
tu se tvrdi da su oni »za posljednjih T do 8 godina sve što dalje postali 
zamagljeniji«? Referat je analizom aktuelnosti marksizma, što je kao inten- 
cija ispravno, i tko je marksistički naučni radnik htio pridonijeti osvšjetlja- 
vanju kriterija, ali je to učinjeno na suviše uprošćen način pa su zaista 
kriteriji u ovom referatu ostali u magli. 


U referatu se osobito u klasifikaciji raznih struja upotrebljavaju jednom 
kategorija marksistička sociologija, drugi put marksistička opća teorija, 
zatim marksistička iđeologija itd., a da se nije odredilo njihovo pravo zna- 
čenje i njihov međusobni odnos, naročito odnos naučnih i ideoloških aspe- 
kata u marksizmu. Zbog toga je ova klasifikacija i u formalno-logičkom 
smislu nep-recizna. 


Kako se u referatu objašnjava ovakvo šarenilo u našoj sociološkoj teo- 
riji, osobito nemarksistička strujanja? »Stariji i jedan dio srednje generacije 
čvršći su u svojim stavovima od drugog dijela srednje a osobito mlađe ge- 
neracije naših naučnih radnika sociologa«. Kao i svaki biologizam u tu- 
mačenju društvenih fenomena i ovaj je neodrživ. Zato se i u referatu po- 
kušava sociološki zaodjeti generacijska (biološka) podjela naših socio- 
10ga2 Otud veća čvrstina starijih i jednog dijela srednjih generacija sociolo- 
ga? Ona potječe iz marksističke izobrazbe, tvrdi se u referatu, stečene u 
kapitalizmu koja nedostaje mladoj generaciji sociologa odgajanoj u socija- 
lizmu. I u referatu se primjećuje da to zvuči paradoksalno, ali je ipak tako. 
Zašto je tako? Sva krivica je prema refcrentu na uvodnom, pomoćnom 
predmetu, osnovi sociologije (!) koji se predaje na svim fakultetima i na 
kružocima (!) koji, »ako rađe, rađe kampanjski i nesistematski«. Time se 
s izobrazbe mlađih naučnih radnika sociologa prelazi na drugi, širi prob- 
lem osnovnog marksističkog obrazovanja svih studenata. Zbog toga je i 
uveden spomenuti predmet, a ne da izgrađuje naučne: radnike sociologe. 
Što je s kasnijom teorijskom izobrazbom mladih naučnih radnika socio- 
loga? U referatu se tvrđi »đa oni nemaju vremena baviti se marksističkom 
teorijom«. Naučni radnici i nemaju vremena da se bave teorijom!? Eto, 
kako izgledaju »razlozi« šarenilu naše sociološke teorije. Takvi razlozi su 

za inlađe sociologe uvredljivi jer su netačni, kao i tvrdnja, makar i u hipo- 
tetiškom obliku, da se mlađi izjašnjavaju zbog političkog oportuniteta, 
ako je bez dokaza. Sigurno je da marksistička izobrazba mladih sociologa, 
kao i ostalih studenata, nije sasvim zadovoljavajuća, ali je svakako bolja 
nego u prijeratnoj situaciji, jer su stvoreni povoljniji objektivniji uvjeti. 
Međutim, danas su društvene promjene sve dublje i intenzivnije, znanja sve 
obimnija i složenija i zahtjevi koji stoje na naučnom polju pred mladim 
marksistima sve su veći. I o tome treba voditi računa. 

(VJESNIK, 23. II 1964.) 


Dragoljub Mičunović: 
ČEMU IDEOLOŠKE KLASIFIKACIJE* 


Kada jedno stručno savjetovanje ima tako opću okvirnu temu kao što je: 
stanje i problemi u našoj sociologiji, snđa se diskusija teško može skon- 
centrirati na raspravljanje &Ho kojeg problema. Zbog toga u takvim slu- 
čajevima i gostofi opasnost da se ostane u općim, neodređenim okvirima i da 
se stvarno ne sagleđaju ni konkretno stanje ni konkretni problemi. Kao 
«ilustraciju za ovu tvrdnju navest ću referat Olega Mandića: Strujanje 
u našoj sociološkoj teoriji, koji je još po nečemu zanim- 
ljiv dokument. 

U svom referatu_ o stanju u našoj sociologiji Mandić 
je ispustio sociologiju svjedočeći samo o jednom stanju. To stanje je upra- 
vo ono što svakoga, kome je do sociološke nauke stalo, mora da onespokoji, 
jer je vjerovao da se ovakvi referati za naučne skupove ne pišu. 

. Pošavši od jedne nesretno izabrane ambicije da utvrđi tko je marksist, 
a tko ne u našoj sociologiji, Mandić je izabrao, iste tako nesretno, i jednu 
čudnu metodu. Ne navođeći nijedno ime, atjeđno djelo ili stav sa kojim bi 
polemizirao (kao šte ee rađi u svim naučnim diskusijama), on se požurio 
đa sve soclologe klasificira prema stupnju marksističke »čvrstine« i go- 
dinama. starosti! Tako je došao do otkrića da »postoje tri glavne struje« u 
našoj sociologiji. Evo, kako te struje izgledaju prema Olegu Mandiću: 
»Prva se sastoji od onih naučnih radnika koji bez ograda slijede marksi- 
stičku ideologiju, u drugu spadaju pisci koji (pomoću svojih zaključaka) 
izričito ili prešutno ispoljavaju mišljenje da u marksizmu valja mijenjati 
neke osnovne naučne istine, a u trećoj se nalaze oni koji se na izjašnjavaju 
o problemu ideologije.« Referent zatim dodaje da je »svaka od tih glav- 
nih struja sastavljena od većeg ili manjeg broja komponenata. Između 
njih ima dosta varijacija, ali ih u glavnu struju povezuje zajednički odnos 
prema marksističkoj iđeologiji.« 

Tako je Mandić izvršio ideološko svrstavanje u našoj sociologiji. Samo 
je teškoća sada u tome gdje koga rasporediti. On je za sebe, naravno, iza- 
brao mjesto napravovjernijeg marksiste: ali, tko će pristati da ga smjeste 
u one dvije druge anatemizirane struje? 


OMLADINA STRANPUTICOM LUTA? 


Ali Mandićeva »istraživanja« ovdje ne zastaju. On se ne zadovoljava samo 
opisivanjem jedne pojave. On nije ni pozitivist ni funkcionalist. Kao pravi 
marksist, on ide dalje pitajući se za uzroke dane pojave. »Koji su uzrooi 
tog šarenila u našoj teoriji?« (Ja ovdje neću maliciozno da se pitam da li 
referent, kome smeta šarenilo, misli da je sivo ljepše od šarenog). Evo ko- 
načnog Mandićevog odgovora na to pitanje: »Mislim da neću pogriješiti 


* Prenosimo integralni tekst članka 

ako skrenem pažnju na neke od njih, koje smatram važnim i na koje me 
upućuju činjenice da su sociolozi starije i srednje generacije stekli teorij- 
sku izobrazbu u marksizmu, koja nedostaje mladoj generaciji. Iako to iz- 
gleda paradoksalno za kapitalizam mnogi od nas (podvukao D. M) 
su se bolje upoznali sa marksizmom nego što je to sada slučaj s mlađima 
od nas.« I tako se struktura »marksističke čvrstoće« u našoj sociologiji, po 
Mandiću poklopila sa starosnom strukturom. Tako se još jednom pokazala 
vrijednost demografskih metoda u sociologiji. 


Samo, slika koju nam Mandićeva klasifikacija pruža malo je sumorna. 
Starci stari barjak nose, dok omladina stranputicom luta. Ali ako bi se 
ova klasifikacija stabilizirala, i mlađi bi imali šanse da u poznijim godi- 
nama ipak postanu marksisti. Tužan bi bio jedino rezultat, jer bi najviše 
sociologa marksista bilo među penzionerima, 


NEPONOVLJIVI ANAHRONIZAM 


Ovo su, naravno, samo do ekstrema izveđeni zaključci do kojih se do- 
lazi slijepo slijedeći Mandićevu misao. Treba, međutim, objektivnosti rađi 
priznati da Mandić pokazuje mnogo veću »elastičnost«. Određujući socio- 
loga marksistu on kaže: »Naučni radnik koji sebe smatra marksistom, po- 
lazi od konkretnih činjenica«. Malo kasnije, govoreći o dogmatskom prav- 
cu kao jednoj varijanti prve struje u našoj sociologiji (koja se sastoji od 
onih sociologa koji bez ograđa slijede marksističku ideologiju), Mandić is- 
tiče da se on (dogmatski pravac) »razlikuje od prvog time što za polaznu 
tačku svojih izlaganja njegovi pripadnici većinom ne uzimaju kon- 
kretnu stvarnost, već mišljenja klasika marksizma. 
Takvom postupku ne bi se imalo šta prigovoriti, 
kad bi se radilo o kritičkom provjeravanju tih stavova na činjenicama 
pomoću suvremenih metođa i tehnika. (podvukao D. M) 
Dakle, marksist može u svom istraživanju i poći i ne poći od konkretnih či- 
njenica. Isto tako, marksist treba kritički da provjerava stavove klasika na 
»činjenicama pomoću suvremenih metoda i tehnika« a da istovremeno 
»vodi računa o tome da na području društva vladaju drukčiji zakoni od 
onih koji se izražavaju pomoću matematičke logike« — kako se pri k-aju 
referata kaže. Ovaj Mandićev zahtjev nije dovoljno jasan, osim ako se ma- 
tematičkoj logici ne poriče suvremenost. U svakom slučaju mora se priznati 
da je dosta teško ispuniti Mandićeve norme za marksistu. Meni ni na kraj 
pameti ne pađa da postavljam neke druge marksističke norme, niti da 
tvrdim da profesor Mandić nije marksist, ali bi me jako zanimalo, kad 
bi on sve postavljene norme, i o konkretnosti i o suvremenim metodama i 
tehnikama, postavio ovom svom referatu, kakav bi rezultat dobio? 


Na kraju smatram da, iako Mandićev referat nije uspio da pruži nika- 
kvu stvarnu sliku o našoj sociologiji, ni o njenim naporima; ni o uspjesima 
i lutanjima, on je nedvosmisleno pokazao da je nekocistan i jalov svaki po- 
kušaj da se u nauci umjesto konkretne analize i dokaza maše ideološkim 
barjačićima i vrši postrojavanje: U tom smislu bih želio da vjerujem da je 
ovaj referat neponovljivi anahronizam na našim stručnim diskusijama. 


(BORBA, 23. II 1964.) 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 


JUGOSLAVENSKA KULTURA (do 10. III 1965) 
GEORG LUKACS (do 1. VI 1965) 

ERNST BLOCH (do I. VI 1965) 

ŠTA JE POVIJEST (do 1. IX 1965) 

UMJETNOST U SVIJETU TEHNIKE (do 1. XI 1965) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 

PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se u dva primjerka na adresu: Redakcija časo- 
pisa PRAXIS, Odsjek za filozofiju Filozofskog fakulteta, Zagreb, 
Ul. Đ. Salaja b.b. U obzir dolaze samo rukopisi koji dosad nisu ni- 
gdje objavljeni. Rukopisi se ne vraćaju. Objavljeni radovi ne izra- 
žavaju nužno i gledište redakcije. 


